
“Kokia prasmė man buvo grumtis su 
žvėrimis Efeze, jeigu, pagal žmonių samp- 
rotavimus, mirusieji neprisikelia? " 

Iš laiško korintiečiams 


Ar aš privalau žiūrėti į žiedu suspaus- 
tą galvą mirties, turinčios mano veidą? 
Džonas Donas. Pasaulio anatomija 


Pirmas skyrius 


FTB asmenybės psichikos tyrimo poskyris Kuantikoje, užsiiman- 
tis žmogžudysčių tyrimu, buvo įsikūręs pirmame FTB Akademijos pas- 
tato aukšte. Klarisa Starling užduso lipdama laiptais - ji atskubėjo tie- 
siai iš šaudyklos siaura Hogano gatvele. Jos plaukuose ir ant uniformos 
buvo likę šapelių ir žalių dėmių, mat sulaikant nusikaltėlį pratybų metu 
jai teko ne kartą griūti ant žemės, kad išvengtų kulkos. 

Laukiamasis pasirodė esąs tuščias ir ji atidžiai nužvelgė savo ats- 
pindį veidrodyje, nors ir taip buvo įsitikinusi, kad atrodo puikiai. Deja, 
rankos dar trenkė paraku - nusiplauti jų laiko ji neturėjo, o skyriaus vir- 
šininkas Krofordas įsakė atvykti NEDELSIANT. 

Džekas Krofordas kabinete buvo vienas. Jis stovėjo prie stalo ir 
kalbėjosi telefonu; aplink viešpatavo chaosas. Pirmą kartą per visus me- 
tus mergina turėjo progos apžiūrėti jį nuo galvos iki kojų. Jo išvaizda 
merginą nuvylė. Seniau Krofordas jai atrodė panašus į pasitempusį vi- 
dutinio amžiaus inžinierių, kuris kitados buvo puikus puolėjas universi- 
teto beisbolo komandoje. Dabar jis atrodė labai sulysęs, marškinių apy- 
kaklė aiškiai buvo per plati, o aplink paraudusias akis juodavo ratilai. 
Visi, skaitantieji laikraščius, žinojo, kad jo skyrius dabar tiria vieną iš 
pačių Žiauriausių bylų. Starling bijojo, kad šefas neišlaikęs gali pradėti 
gerti, rodydamas smukdantį pavyzdį visiems bendradarbiams. 

Krofordas baigė pokalbį trumpu “ne", paėmė į rankas Klarisos as- 
mens bylą ir atvertė ją. 

- Starling. Klarisa M., labas rytas, - prabilo jis. 

- Labas rytas, - atsakė mergina mandagiai nusišypsodama. 

„ Nieko baisaus. Tikiuosi, iškvietimas jūsų neišgąsdino? 

- Ne. 

Iš tikrųjų ne visai taip, pagalvojo Starling. 


- Instruktorius informavo mane, kad jums sekasi neblogai. Jums 
turėtų būti suteikta aukščiausioji kvalifikacija. 

- Tikiuosi, nors man jie nieko nesakė. 

- Aš pats retkarčiais apie tai jų paklausiu. 

Tai šiek tiek nustebino Starling. Kitados ji išbraukė Krofordą iš 
atminties kaip dvilypį kalės vaiką. 

Pirmą kartą agentą Džeką Krofordą ji išvydo skaitantį paskaitas 
Virdžinijos universitete. Dėl jo kriminalistikos seminarų ji ir atėjo į FTB. 
Prieš stojamuosius egzaminus į Akademiją ji parašė jam laišką, tačiau 
Krofordas neatsakė. Ir per tris pratybų mėnesius Kuantikoje visai neat- 
kreipė į ją dėmesio. 

Starling buvo iš.tų Žmonių, kurie nemėgsta pataikūnų ir neįkyri 
savo draugiškumu; vis dėlto Krofordo reakcija ją nuvylė ir netgi sutrik- 
dė. Ir štai dabar ji vėl pajuto jam simpatiją. 

Akivaizdu, jis turi nemalonumų. Paprastai ji žavėjosi Krofordo in- 
teligentiškumu, subtilumu, elegancija ir sugebėjimu skoningai atrodyti 
netgi su FTB agento uniforma. Dabar jis irgi atrodė tvarkingai, tačiau 
buvo suglebęs ir nušiuręs. 

- Atsirado darbo ir aš prisiminiau jus, - pasakė jis. - Tiksliau, tai ne 
darbas, o įdomi ekskursija. Nuimkite nuo kėdės Berio šlamštą ir sėskitės. 
Jūs rašėte, kad baigusi Akademiją norite dirbti mano skyriuje, ar ne? 

- Taip. 

- To nori daugelis, tačiau įstatymai griežti: būtinas ne trumpesnis 
kaip šešerių metų darbo stažas. 

„ Mano tėvas buvo šerifas. Taigi aš gerai išmanau šį darbą. 

- Na, iš tikrųjų, - Krofordas nusišypsojo, - man kur kas svarbiau 
geri jūsų psichologijos ir kriminalistikos pažymiai. Kiek kartų vasarą 
jums teko dirbti psichiatrinėje ligoninėje? Du? 

- Du. 

- Jūsų advokato pažymėjimas dar tebegalioja? 

- Taip. Dvejus metus... Aš jį gavau dar prieš klausydamasi jūsų 
paskaitų, prieš padarydama tą sprendimą. 

- Ir jūs tvirtai nusprendėte dirbti čia? 

Starling patvirtindama linktelėjo galvą. 

„ Man pasisekė, - tęsė ji, - aš išlaikiau oratorinio meno egzaminą, 
beto, prieš stodama į Akademiją, dirbau kriminalistikos laboratorijoje. 

» Jūs rašėte, kad norėtumėte dirbti mano skyriuje. O aš jums neat- 
sakiau. Taip, iš tikrųjų neatsakiau. O juk reikėjo... 

- Jūs ir taip turite daug reikalų. 


- Ar jūs žinote, kas tai yra KSNUP? * 

- Taip. Tai “Kelio sunkiems nusikaltimams užkirtimo programa". 
“Lo inforsment" biuletenyje buvo rašoma, kad jūs aktyviai darbuojatės 
šioje srityje, tačiau kol kas apčiuopiamesnių rezultatų nepasiekėte. 

- Mes paruošėme klausimų sąrašą. Rėmėmės visų tipinių mūsų laik- 
mečio žmogžudysčių duomenimis, - Krofordas ištiesė merginai brošiū- 
rą minkštais viršeliais. - Čia yra ir skyrelis, skirtas tardytojams ir liku- 
sioms gyvoms aukoms, žinoma, jeigu apskritai tokių pasitaiko. Žydrieji 
lapai skirti nusikaltėliams, kurie sutinka atsakyti į klausimus, o raus- 
vuosiuose - keletas klausimų, kuriuos turėtų užduoti žudikui tardytojas. 
Tuo metu jis užfiksuoja ne tik atsakymus, bet ir nūsikaltėlio reakciją. 

- Jūs parašėte svarbų teorinį veikalą. 

Teorinis veikalas! Klarisa sulaikė kvėpavimą kaip protingas me- 
džioklinis šuo, suuodęs laimikį. Nuojauta jai kuždėjo, kad jos laukia 
įdomi byla. Gundanti perspektyva tapti Asmenybės psichikos tyrimo 
skyriaus aktyvia bendradarbe. Starling puikiai suprato, koks nykus gy- 
venimas laukia merginų, kurios priverstos dirbti sekretorėmis - tai tarsi 
nuosprendis iki gyvos galvos. O juk jai dabar pasitaikė puiki proga. 

Krofordas lūkuriavo. Paskui jis uždavė dar vieną klausimą. Star- 
ling ilgokai kapstėsi po savo atmintį, kol atsakė, kokius testus ji atliko. 

- Arjūs baikšti, Starling? 

- Nelabai. 

- Gerai. Paklausykite. Mums pavyko išprovokuoti pokalbiams sie- 
kiant ištirti asmenybės psichiką visus trisdešimt du garsiuosius žudikus, 
esančius mūsų žinioje, ir parengti psichologinių testų sistemą neatsk- 
leistiems nusikaltimams tirti. Dauguma iš jų sutiko atsakyti į mūsų testų 
klausimus. Manau, daugelis išsipasakojo pakankamai atvirai... Taip, aš 
tuo esu tikras. Dvidešimt septyni iš jų sutiko bendradarbiauti. Ketvertas 
nuteistųjų mirties bausme laukia atsakymų į savo apeliacijas - juos gali- 
ma suprasti: Tačiau vienas, pats reikalingiausias mums, niekaip nesu- 
kalbamas. Aš norėčiau, kad jūs susitiktumėte su juo rytoj psichiatrinėje 
klinikoje. 

Klarisos Starling širdis suspurdėjo ir ji pajuto kažkokią neaiškią 
baimę. 

- Kas jis? 

- Psichiatras. Daktaras Hanibalas Lekteris, - atsakė Krofordas. 

Po civilizuotoje visuomenėje įprastos neilgos pauzės Starling ati- 
džiai pažiūrėjo į Krofordą ir tyliai paklausė: 

- Ar tai tas Hanibalas tapo kanibalu? 


- Deja, taip. 

- Gerai. Džiaugiuosi turėdama tokį šansą. Tačiau neslėpsiu, kad 
mane neramina vienas klausimas: kodėl jūs pasirinkote būtent mane? 

„ Manau, kad jūs šiam reikalui tinkamiausia, - atsakė Krofordas. - 
Tiesą sakant, aš nelabai tikiuosi sėkmės. Kartą, kai su juo bandė už- 
megzti kontaktą ligoninės vyriausiasis gydytojas, jis atsisakė kalbėti. 
Reikėtų pas jį nusiųsti labiau patyrusį ekspertą, tačiau tokių žmonių mes 
dabar neturime. Beje, tai jau mūsų problema. 

- Žinau, skyrius pernelyg apkrautas darbais: Buivolo Bilo byla, įvy- 
kiai Nevadoje, - tarė Starling. 

- Jūs viską suprantate, talentingų Žmonių stoka - amžina problema. 

- Rytoj. Vadinasi, reikalas skubus. Gal yra koks nors ryšys su šiuo 
metu tiriamomis bylomis? 

- Ne. Bet labai norėtųsi aptikti kokį nors ryšį. 

- Jeigu jis užsispirs, aš turėsiu pateikti jo psichologinį įvertinimą? 

- Ne. Aš turiu kalnus tų nieko nevertų išvadų, ir visos jos priešta- 
rauja vienos kitoms, - Krofordas išėmė iš dėžutės dvi vitamino C table- 
tes ir įsipylė iš sifono vandens, kad turėtų kuo užsigerti. - Suprantate, 
viskas labai keista: Lekteris yra psichiatras, jis rašo straipsnius žurna- 
lams, bet niekada negvildena jam pačiam būdingų anomalijų. Jis apsi- 
meta, kad atsakinėja į kai kuriuos vyriausiojo gydytojo Čiltono klausi- 
mus, kol šis matuoja jam spaudimą, apžiūrinėja paveikslėlius, o paskui 
pats publikuoja tai, ką sužino iš Čiltono, ir šis patenka į kvailą padėtį. 
Jis atsako į labai rimtus psichiatrų laiškus, nesusijusius su jo asmeniniu 
atveju. Ir tai viskas. Jeigu jis nepanorės kalbėtis, pateikite nors pačią 
paprasčiausią informaciją: kaip jis atrodo, kokia jo palata ir kuo užsiima 
jos gyventojas. Žodžiu, kuo jis “kvėpuoja"". Išsiaiškinkite, kokie žurna- 
listai jį lanko - juk juos daktaras Lekteris domina labiau negu princas 
Endriu. 

- Rodos, vienas bulvarinis žurnaliūkštis siūlė jam penkiasdešimt 
tūkstančių už kažkokius receptus? - paklausė Starling. 

Krofordas patvirtindamas linktelėjo: 

- Aš įsitikinęs, kad “Naujausi gandai" papirko ką nors iš ligoninės 
personalo. Taigi jie gali iš anksto sužinoti, kad jūs apsilankysite pas 
Lekterį. 

Krofordas ištiesė kaklą į priekį taip, kad jo veidas dabar buvo vos 
dviejų pėdų atstumu nuo merginos veido. Per jo akinių stiklus aiškiai 
matėsi maišeliai po akimis. 

- O dabar prašau susikaupti, Starling. Atidžiai klausykitės. 


- Taip, sere. 

„ Būkite labai atsargi. Psichiatrinės klinikos vyriausiasis gydytojas 
daktaras Čiltonas paaiškins, kaip elgtis su ligoniu. Neignoruokite jo pa- 
tarimų. Kaip besiklostytų aplinkybės, nė per nago juodymą nenukrypki- 
te nuo jo instrukcijų. Jeigu Lekteris prabils, jis pirmiausia bandys išš- 
niukštinėti viską apie jus. Paprasčiausio smalsumo vedama gyvatė įsi- 
rango į paukščiukų lizdą, tačiau jūs Žinote, kuo tai baigiasi. Aš suprantu, 
kad būtina ką D papasakoti norint palaikyti pokalbį, tačiau nepasako- 
kite nieko apie' save. Jis neturi žinoti jokių jūsų asmeninio gyvenimo 
smulkmenų. Ar jums žinoma, ką jis padarė Viliui Grehemui? 

- Skaičiau apie tai. 

- Jis papjovė Vilį peiliu, skirtu pjaustyti linoleumui. Stebėtina, kad 
Vilis nemirė. Lekterio dėka dabar jis primena Pikaso piešinį. Stenkitės 
atlikti savo užduotį, tačiau neužmirškite, kas jis iš tikrųjų. 

- O kas gijis? Jūs tai žinote? 

- Aš Žinau, kad jis - išsigimėlis. Nieko konkretesnio apie jį kol kas 
negaliu pasakyti. Gal jums pavyks įminti šią mįslę. Pats direktorius skai- 
tys jūsų ataskaitą, taigi ji privalo būti trumpa ir konkreti. Jūs turite pa- 
teikti ją man iki sekmadienio devintos valandos ryto. Taigi, Starling, 
vadovaukitės instrukcijomis: 

Krofordas nusišypsojo, tačiau jo akyse Klarisa neišvydo jokio pa- 
gyvėjimo. 


Antras skyrius 


Ant Baltimorės psichiatrinės klinikos, kurioje buvo laikomi psi- 
chiškai nesveiki nusikaltėliai, vyriausiojo gydytojo Frederiko Čiltono 
kabinete stovinčio masyvaus stalo nebuvo nė vieno aštraus daikto. Kai 
Klarisa Starling įėjo, daktaras Čiltonas sėdėjo savo darbo vietoje. 

- Čia pabuvojo daugybė detektyvų, tačiau tokios gražuolės dar ne- 
teko matyti, - pasakė Čiltonas neatsistojęs. - Vadinasi, jūs ir esate toji 
mis Sterling, taip? 

- Starling, daktare, raidė “a". Džiaugiuosi galėdama su jumis pasi- 
kalbėti. 

- Taigi FTB, kaip ir visi kiti, taip pat įsitaisė merginų. Cha-cha- 
cha, - darydamas tarp žodžių pauzes jis pūtė tabako dūmus. 

- Biuras stengiasi gerinti savo darbą, daktare Čiltonai. Tai supran- 
tama. 

- Tikiuosi, jūs praleisite Baltimorėje keletą dienų? Garantuoju, čia 
laiką galima praleisti daug įdomiau, negu Niujorke ar Vašingtone. 


Mergina nukreipė žvilgsnį į šalį vengdama jo šypsenos ir suprato, 
kad jis pajuto jos priešiškumą. 

- Žinau, kad tai įžymus miestas, tačiau mano užduotis tėra apsilan- 
kyti pas daktarą Lekterį ir šiandien pat pranešti rezultatus. 

- Ar galėsiu aš susirasti jus Vašingtone vėliau? 

- Žinoma. Šią bylą tiria specialusis agentas Džekas Krofordas ir 
per jį jūs bet kada galėsite susisiekti su manimi. 

- Aišku, - tarė Čiltonas. Jo raudonais spuogeliais išberti skruostai 
visai netiko prie raudonos ir rudos spalvų kepurės. - Prašau parodyti 
savo pažymėjimą, - ji tebestovėjo, kol daktaras tingiai skaitinėjo doku- 
mentą. Grąžindamas jį Čiltonas atsistojo. - Šis reikalas neilgai teužt- 
ruks. Eime. | 

- Kiek man žinoma, jūs turėsite duoti konkrečias instrukcijas, dak- 
tare Čiltonai, - pasakė Starling. 

- Tai aptarsime eidami, - jis išėjo iš už stalo ir pažvelgė į laikrodį. - 
Atleiskite, bet po pusvalandžio aš užkandžiauju. 

Po velnių! Reikia jį išjudinti kaip galima greičiau. Jis, žinoma, ne 
koks nors naivuolis ir tikriausiai žino daug naudingų dalykų. Nieko nep- 
rarasiu jam nusišypsodama, nors tai ne taip jau lengva. 

- Daktare Čiltonai, aš norėčiau iš anksto susitarti dėl susitikimo su 
jumis. Kalbantis su ligoniu gali iškilti tam tikrų problemų, kurių be jūsų 
pagalbos neišspręsiu. 

- Aš labai abejoju tuo. Beje, dabar man reikia paskambinti. Palau- 
kite priimamajame. 

- Ar galiu aš palikti čia lietpaltį ir skėtį? 

- Ne, geriau ten, - atsakė Čiltonas. - Paduokite savo daiktus Alanui, 
jis suras jiems vietos. 

Alanas vilkėjo kostiumu, panašiu į pižamas, kokiomis vilkėjo visi 
pacientai. Marškinių skvernu jis iššluostė peleninę. Paimdamas Klari- 
sos apsiaustą, Alanas gudriai kyštelėjo liežuvį. 

- Ačiū, - tarė mergina. 

- Iš jūsų pusės tai daugiau negu malonu. Ar jūs dažnai einate tuš- 
tintis? - netikėtai paklausė Alanas. 

- Ką jūs pasakėte? 

- Jis išeina kaip i!-1-1ga dešrelė? 

- Na, aš geriau pasikabinsiu apsiaustą kitoje vietoje... 

 » Jums juk niekas netrukdo - galite pasilenkti ir žiūrėti, kaip jis 
keičia spalvą išlįsdamas. Ar jūs tai darote? Panašu, kad tuo metu jums 
išauga ilga ruda uodega? - apsiausto jis neatidavė. 

- Daktaras Čiltonas prašo, kad jūs tuoj pat užeitumėte į jo kabinetą, 
- išsigandusi sulemeno Starling. 

- Ne, neprašau, - pasakė Čiltonas žengdamas per slenkstį, - paka- 
bink apsiaustą spintoje, Alanai, ir nečiupinėk jo, kai mūsų nebus.Mik- 
liau. Aš turėjau puikią sekretorę, tačiau dėl etatų mažinimo ją teko at- 
leisti. Dabar tik trejetui valandų ateina mašininkė ir štai Alanas. Kur 
dingo visos merginos, mis Starling? - jo akinių stiklai sublizgėjo. - Jūs 
ginkluota? " 

-„ Ne. 

- Ar galima apžiūrėti jūsų rankinę? 

- Juk jūs matėte pažymėjimą. 

- Ten parašyta, kad jūs viso labo tik Akademijos studentė. Leiskite 
man pačiam viską patikrinti. Prašau... 


*+44 


Kai sunkios metalinės durys užsivėrė ir sugirgždėjo užsklendžia- 
mos plieninės sklendės, Klarisa Starling sudrebėjo. Čiltonas ėjo pirma 
jos ilgu žaliu koridoriumi, kuriame aidėjo atidaromų ir uždaromų sun- 
kių durų trenksmas. Starling priekaištavo sau, kad leido Čiltonui knai- 
siotis po jos daiktus. Ji piktai stuktelėjo kulniuku į grindis ir pasitempė. 
Štai dabar jau geriau. Ji pajuto sugrįžtant pasitikėjimą savimi, tarsi būtų 
atsistojusi ant tvirto gilios ir sraunios upės dugno. 

- Lekteris mums sukelia aibes rūpesčių, - pasakė Čiltonas neatsi- 
gręždamas. - Kasdien po dešimtį minučių, o kartais ir ilgiau mes išimi- 
nėjame sąvaržėles iš jam atsiunčiamos korespondencijos. Mes bandėme 
uždrausti ar bent jau apriboti jo susirašinėjimą, het jis pasiskundė ir teis- 
mas atmetė mūsų draudimą. Paprastai jis gauna labai daug laiškų. Lai- 
mei, jų šiek tiek sumažėja, kai atsiranda koks nors naujas herojus. Kar- 
tais mums atrodo, kad kiekvienas bent kiek psichologija besidomintis 
studentas nori gauti informacijos iš Lekterio. Medicinos žurnalai tebes- 
pausdina jo straipsnius. Žinoma, tai daroma dėl jo vardo populiarumo. 

- Man atrodo, jis parašė neblogą straipsnį apie chirurginę narko- 
maniją “Klinikinės psichoterapijos" žurnale. 

- Tikrai? Mes stengiamės perskaityti jo darbus. Juk tokių žmonių, 
kaip jis, pasitaiko gana retai. 

- Kokių žmonių? 

- Jis sociopatas. Iš tikrųjų jis grynų gryniausias sociopatas. Tačiau 
jis neįžvelgiamas ir pernelyg persisotinęs visais tais standartiniais tes- 

tais. O kaip jis nekenčia mūsų! Mane jis laiko Nemezide. Krofordas iš- 
mintingai pasielgė pasiųsdamas jus pas Lekterį. Ar ne tiesa? 

„Ką jūs turite omenyje, daktare Čiltonai? 

- Jis pasiuntė jauną moterį tikėdamasis “įjungti" jo dėmesį. Ma- 
nau, jums tai pavyks. Esu įsitikinęs, kad Lekteris nematė moterų keletą 
metų, išskyrus, žinoma, vieną kitą mūsų valytoją. Paprastai mes sten- 
giamės, kad silpnosios lyties atstovės laikytųsi atokiau. Tokiose vietose 
moterys pridaro tik nereikalingų rūpesčių. 

Užtenka taukšti niekus, Čiltonai. 

- Aš su pagyrimu baigiau universitetą Virdžinijoje. Bet ten mūsų 
nemokė žavėjimo meno. 

- Tada jūs turite įsidėmėti šias taisykles: nekiškite rankų per gro- 
tas, netgi nepalieskite jų. Neduokite jam nieko, išskyrus popierių - nei 
pieštuko, nei šratinuko. Jis viską turi pats. Popieriai neturi būti susegti 
sąvaržėlėmis. Viskas, taip pat ir maistas, jam paduodama transporteriu 
per langelį. Jokių išimčių nedarykite. Neimkite jokio daikto, jeigu jis 
bandys perduoti jį per grotas. Supratote? 

- Supratau. 

Jie praėjo dar dvejas duris ir atsidūrė žemiau tų palatų, kurių gyven- 
tojai galėjo bendrauti tarpusavyje. Čia nebebuvo dienos šviesos, nebuvo 
langų - vienutėse gyveno griežtai izoliuoti ligoniai nusikaltėliai. Korido- 
riaus žibintus gaubė masyvūs vielos tinklai, panašūs į gaubtus, kokie 
būna laivuose. Daktaras Čiltonas stabtelėjo ties vienu iš jų. Kai jų žings- 
nių aidas nutilo, Starling kažkur už storų sienų išgirdo laukinį riaumojimą. 

- Lekteris niekada neišvedamas iš kameros be tramdomųjų marški- 
nių ir antsnukio, - pasakė Čiltonas. - Aš paaiškinsiu, kodėl. Pirmaisiais 
įkalinimo metais jis elgėsi tiesiog pavyzdingai. Taigi saugumo priemo- 
nės buvo šiek tiek susilpnintos. Jūs tikriausiai suprantate, kad tada kli- 
nikai vadovavau ne aš. Taigi 1976 metų liepos 8-ąją atliktos apžiūros 
metu jis pasiskundė šlaunies skausmais ir buvo pasiųstas į ambulatoriją. 
Prieš darant kardiogramą, nuo jo teko nuvilkti tramdomuosius marški- 
nius. Kai seselė pasilenkė prie jo, jis štai ką padarė, - Čiltonas padavė 
Klarisai apsitrynusią nuotrauką sulankstytais kampučiais, - gydytojams 
pavyko išgelbėti tik vieną jos akį. Kol nusigavo iki liežuvio, jis sulaužė 
merginai žandikaulį. Ir tuo metu jo pulsas neviršijo 85 dūžių. Netgi ta- 
da, kai jis baigė valgyti liežuvį. 

Starling nesuprato, kas jai padarė baisesnį įspūdį - nuotrauka ar 
Čiltono žvilgsnis, kurį jis įsmeigė į ją pasakodamas apie tą košmarą. Ją 
apėmė toks jausmas, tarsi ištroškęs gaidys lestų nuo jos veido prakaito 
lašelius. 

- Aš laikau jį čia, - pasakė Čiltonas ir paspaudė mygtuką, esantį 
greta masyvių dvigubų durų iš neperšaunamo stiklo. Milžinas sanitaras 
įleido juos. 

Peržengusi slenkstį, Starling stabtelėjo. 

- Daktare Čiltonai, mums labai svarbūs testo rezultatai. Jeigu Lek- 
teris laiko jus savo priešu, jeigu jame užsifiksavo šis priešiškumas... ma- 
nau, jog bus geriau, jeigu aš nueisiu pas jį viena. Jūs neprieštarausite? 

- Mane tai tenkina, - atsakė Čiltonas gūžtelėdamas pečiais. - Galė- 
jote tai pasakyti kabinete. Aš būčiau pasiuntęs su jumis sanitarą, o savo 
laiką būčiau praleidęs naudingiau. 

- Aš būčiau sutikusi, jeigu jūs būtumėte man viską iš karto prane- 
šęs. 

- Nemanau, kad man teks susitikti su jumis dar kartą, mis Starling. 
Barni, kai dama baigs pokalbį su Lekteriu, paprašyk, kad kas nors ją 
palydėtų. 

Čiltonas nuėjo nė karto neatsigręžęs. 

Dabar čia liko tik stambus viskam abejingas sanitaras, be garso 
einantis laikrodis už nugaros ir spinta už vielinio tinklo, kurioje buvo 
tramdomieji marškiniai, antveidžiai ir dujiniai pistoletai. Prie sienos sto- 
vėjo į “U" raidę panašus įrankis ilgu kotu, skirtas prispausti prie sienos 
besiblaškantiems li oi 

- Ar daktaras č Itonas įspėjo jus, kad nesiliestumėte prie grotų? - 
paklausė sanitaras, įdėmiai žiūrėdamas į merginą. Jo balsas buvo plonas 
ir gergždžiantis. 

- Taip. 

- Gerai. Kamera paskutinė, pačiame gale, dešinėje. Eikite korido- 
riaus viduriu ir į nieką nekreipkite dėmesio. Galite paduoti jam kores- 
pondenciją, tačiau elkitės tik pagal mūsų instrukcijas, - sanitaras, atro- 
dė, jaučia moralinį pasitenkinimą mokydamas merginą. - Paprasčiausiai 
padėkite viską ant padėklo ir jis pats nusileis žemyn. Paskui patraukite 
padėklą už vielos, nors ir pats ligonis gali jį nustumti atgal. Ten, kur jūs 
dėsite popierius, jis jūsų nepasieks, - sanitaras padavė merginai du ne- 
susegtus žurnalus išsidraikiusiais puslapiais, tris laikraščius ir keletą atp- 
lėštų vokų. 

Koridorius buvo maždaug trisdešimties metrų ilgio, su durimis abie- 
jose pusėse. Kai kuriose aklinai uždarytose duryse buvo akutės, kitos 
kameros buvo atviros ir nuo koridoriaus jas skyrė tik grotos. Klarisa 
Starling matė kamerų numerius, nors ir stengėsi nežiūrėti į juos. Būda- 
ma maždaug pusiaukelėje, ji išgirdo šnypščiantį balsą: 

- Aš užuodžiu jūsų aromatą. 

Ji apsimetė nieko neišgirdusi ir ėjo toliau. 

Paskutiniojoje kameroje degė šviesa. Klarisa atsistojo prie priešprie- 
šinės sienos norėdama pažvelgti vidun. Kūlniukų kaukšėjimas ją išdavė. 


Trečias skyrius 


Daktaro Lekterio kamera buvo pačiame koridoriaus gale, priešais 
sandėlį. Tam tikra prasme tai unikali patalpa. Ją juosė storų metalinių 
grotų siena, 0 už jos maždaug per metrą - dar vienas tankus nailoninis 
tinklas. Stalas, ant kurio mėtėsi krūvos knygų plonais viršeliais, popie- 
riaus lapai, buvo pritvirtintas prie grindų. Kėdės taip pat pritvirtintos. 
Pats daktaras Hanibalas Lekteris pusiaugulomis drybsojo ant tachtos ati- 
džiai skaitydamas itališką “Vogue" žurnalą. Viena ranka jis laikė lapus, 
o kita kruopščiai dėliojo juos į krūvelę greta. Kairioji Lekterio ranka 
buvo su šešiais pirštais. 

Klarisa Starling sustojo laikydamasi nurodyto atstumo nuo grotų. 

- Daktare Lekteri, - jos balsas buvo beveik ramus. 

Jis pakėlė galvą. 

Akimirką jai pasirodė, kad Lekterio žvilgsnį lydi kažkas panašaus 
į Zirzimą, tačiau iš tikrųjų jai spengė ausyse. 

- Aš Klarisa Starling. Norėčiau su jumis pasikalbėti, - ji stengėsi, 
kad balsas būtų kaip galima mandagesnis. 

Daktaras Lekteris kažką svarstė prispaudęs pirštus prie sučiauptų 
lūpų. Paskui pakilo, priėjo prie nailoninio tinklo, kurio jis tarsi ir nepas- 
tebėjo, pasirinkdamas reikiamą atstumą. 

- Labas rytas, - prabilo jis, lyg atidarytų duris ankstyvam svečiui. 
Lygus jo balsas skleidė metalinį skambesį, galbūt todėl, kad jam retai 
tekdavo kalbėti. Raudonose akyse su mažais aiškiais taškeliais atsispin- 
dėjo šviesa. Kartkartėmis atrodė, kad tie taškeliai kibirkščiuodami susi- 
lieja į vieną tašką. Šių akių žvilgsnis nuslydo visu Starling kūnu. 

Jis priėjo arčiau. Klarisa jautė, kaip jos vos pastebimi ant rankų 
augantys plaukeliai prilipo prie rankovių. 

- Daktare, mums kilo rimtų klausimų iš asmenybės psichikos tyri- 
mo srities. Aš noriu paprašyti jūsų pagalbos. 

- “Mums" - tai Asmenybės psichikos tyrimo skyriui Kuantikoje? 
Įtariu, kad jūs iš Džeko Krofordo kontoros? 

- Taip. 

- Ar galėčiau aš pamatyti jūsų pažymėjimą? 

To ji nesitikėjo. 

- Aš jau rodžiau jį... daktarui. 

- Jūs turite omenyje Frederiką Čiltoną? 

- Taip. 

- O jūs matėte JO pažymėjimą? 

- Ne. 

- Priminsiu jums, kad mokslininkai paprastai nelabai atidūs. Ar jūs 
susipažinote su Alanu? Jis puikus, ar ne tiesa? Su kuriuo iš jų jūs labiau 
norėtumėte kalbėtis? 

- Na, gal su Alanu. 

- Greičiausiai jūs reporterė, Čiltono įleista čia už pinigus. Manau, 
kad vis dėlto reikėtų žvilgterėti į jūsų dokumentą. 

- Gerai, - ji išsiėmė plastiku aptrauktą kortelę. 

- Aš nieko neįžiūriu per tokį atstumą. Prašau atsiųsti jį čia. 

- Negaliu. 

- Tai draudžiama? 

- Taip. 

- Paprašykite Barnio. 

Atėjęs sanitaras ryžtingai tarė: 

- Daktare Lekteri, aš paduosiu jums dokumentą. Bet jeigu jūs ne- 
grąžinsite jo ir dėl to iškils kokių nors problemų, aš labai susikrimsiu. O 
jeigu aš būsiu susikrimtęs, tai jūs būsite surištas tol, kol mano nuotaika 
pasitaisys. Be to, maitinimas per vamzdelį du kartus per dieną ir, žino- 
ma, savaitei sulaikysiu korespondenciją. Aišku? 

- Žinoma, Barni. 

Padėklas su pažymėjimu įlėkė į kamerą. Daktaras pasižiūrėjo į jį 
prieš šviesą. 

- Stažuotoja? Čia parašyta “stažuotoja". Daktaras Krofordas atsiuntė 
pas mane stažuotoją? - jis prispaudė kortelę prie smulkių baltų dantų ir 
įkvėpė jos aromato. 

- Daktare Lekteri, - įspėjančiu tonu ištarė Barnis. 

- Taip, taip, žinoma, - jis padėjo pažymėjimą ant padėklo ir Barnis 
ištraukė jį. 

- Aš dabar studijuoju Akademijoje, - pasakė Starling, - bet mes 
kalbėsimės ne apie mano darbą FTB, o apie psichologiją. Pats nuspręs- 
kite, ar aš verta gvildenti su jumis šią temą. 

- Hm, - sumurmėjo daktaras. - Iš jūsų pusės tai labai neapdairu. 
Bari, ar mes galime pasiūlyti damai kėdę? 

- Daktaras Čiltonas apie tai nekalbėjo. 

- O ką jums kužda mandagumas, Barni? | 

- Ar norėsite atsisėsti? - paklausė sanitaras. - Kažkur čia turėtų būti 
kėdė, nors anksčiau jis niekada... Paprastai čia niekas ilgai neužtrunka. 

- Taip, ačiū, - atsakė Starling. ) 

Barnis atnešė iš sandėlio sudedamąją kėdę, pastatė ją ir išėjo. 

„- Taigi, - pradėjo daktaras Lekteris, sėsdamasis šonu ant savo tabu- 
retės, kad galėtų matyti viešnią, - ką jums pasakė Migsas? 

- Kas? 

- Maltiplas Migsas iš gretimos kameros. Jis kažką sušvokštė jūsų 
adresu. Ką jis pasakė? | 

- Jis pasakė: “Aš užuodžiu jūsų aromatą". 

- Aišku. O aš - ne. Jūs vartojatę kremą “Evian", kartais kvėpinatės 
“Laiko aromatu", beje, šiandien - ne. Šiandien jūs tikrai nesikvėpinote. 
Ką jūs galvojate apie Migso žodžius? 

- Jis pernelyg priešiškai nusistatęs mano atžvilgiu dėl man nežino- 
mos priežasties. Tai blogai. Jis įtūžęs ant visų Žmonių, ir šie atsilygina 
tuo pačiu. Susidaro užburtas ratas. 

- Ojūs taip pat jo neapkenčiate? 

- Gailiuosi, kad sudrumsčiau jam ramybę. Tačiau ir jis pernelyg 
didelis triukšmadarys. Kaip jūs sužinojote apie kvepalus? 

- Iš rankinės sklido jų aromatas, kai jūs ieškojote pažymėjimo. Be- 
je, ir rankinė nuostabi. 

- Ačiū. 

- Ar ši jūsų rankinė pati geriausia? 

- Taip, - tai buvo tiesa. Ji nepasiėmė savo tradicinio portfelio, ir ši 
rankinė iš tiesų buvo pati geriausia. 

- Ji daug gražesnė už jūsų batelius. 

- Neabejoju. Galbūt kada nors prie šios rankinės įsigysiu derančius 
batus. 

„ Neabejoju. 

- Jūs pats piešiate ant sienų, daktare? 

- Gal manote, kad kviečiuosi dailininkus? 

- Štai ten, už prausyklos, Europos miestas, tiesa? 

- Tai Florencija. Vekio ir Duomo rūmai. Belvederio scena. 

- Jūs tai darote iš atminties? Netgi visas detales? 

- Tik atmintis, agente Starling. Man liko tik atmintis, kuri atstoja 
man akis. 

- O ten - Nukryžiavimas? Vidurinysis kryžius tuščias. 

- Tai Golgota po nuėmimo nuo kryžiaus. Spalvota kreida ir magiš- 
kos atžymos popieriaus lapuose. Tai viskas, ką gavo žadėjęs rojų vagis, 
pavogęs velykinį avinėlį. 

- Kas gi tai buvo? 

- Jam, žinoma, pervėrė kojas. Kaip ir tam, kuris apgavo Kristų. 
Beje, kaip gyvuoja Vilis Grehemas? Kaip jis atrodo? 

- Šio vardo aš nesu girdėjusi. 

- Girdėjote. Irgi iš Džeko Krofordo. Jis buvo atėjęs pas mane prieš 
jus. Kaip atrodo jo veidas? 

- Aš nesu jo mačiusi. 

- Tai vadinasi “padaryti keletą drąsių potėpių". Ar jūs nepriešta- 
raujate, Starling? 

Sekundę patylėjusi ji nusprendė pakreipti pokalbio temą reikiama 


- Geriau padarykime naujus potėpius. Aš atnešiau... 

- Ne, ne, visa tai kvaila ir netikra. Nereikia stengtis būti labai iš- 
mintingai, ypač keičiant pokalbio temą. Pagal jūsų dabartinę būseną toks 
perėjimas yra labai nenatūralus. Elgesys turi atitikti ketinimus. Jūs pra- 
dėjote labai gerai, įteigėte man pasitikėjimą, pasakydama nelabai malo- 
nią tiesą apie Migsą, ir tuoj pat peršokote prie savo klausimų. Taip nie- 
ko gero nebus. 

- Daktare Lekteri, jūs prityręs psichiatras. Nejaugi jums galėjo ateiti 
į galvą mintis, kad aš taip prastai pažįstu Žmones, jog stengsiuosi pakeisti 
jūsų nuostatą. Aš paprasčiausiai prašau jūsų atsakyti į keletą klausimų. 
Nejaugi tai labai jus traumuoja? Beje, aš skaičiau jūsų straipsnius apie 
chirurginę narkomaniją, kai kuriuos iš jų išstudijavau labai nuodugniai. 

- Taip, jie aukšto lygio, - sureagavo daktaras Lekteris. 

- Aš irgi taip manau, ir Džeko Krofordo nuomonė tokia pati. Bū- 
tent jis patarė man paskaityti tuos straipsnius. Tai viena iš priežasčių, 
dėl kurių jūs taip jam reikalingas... 

- Stoikui Krofordui kažkas reikalingas? Matyt, jis patekęs į sunkią 
padėtį, jei yra priverstas naudotis studentų paslaugomis. 

- Taip, iš tikrųjų, ir jis nori... 

- Dėl visko kaltas Buivolas Bilas? 

- Galbūt. 

- Ne. Jokiu būdu ne “galbūt". Agente Starling, jūs puikiai Žinote, 
kad tai susiję su Buivolu Bilu. Manau, kad Džekas Krofordas pasiuntė 
jus iššniukštinėti ką nors apie jį. 

- Ne. 

- Tokiu atveju jūsų vizitas neturi prasmės. 

- Aš atėjau todėl, kad mums reikia... 

- Ką jūs žinote apie Buivolą Bilą? 

- Niekas apie jį beveik nieko nežino. 

- Laikraščiuose buvo išspausdinta..: 

- Galbūt. Daktare Lekteri, aš nesu mačiusi oficialių šios bylos do- 
kumentų. Mano uždavinys... 

- Kiek merginų panaudojo Bilas? 

- Policija rado penkias. 

- Visų oda nudirta? 

- Taip. 

- Laikraščiuose nebuvo rašyta:apie jo pravardės kilmę. Ar jūs žino- 
te, kodėl jį pavadino Buivolu Bilu? 

- Taip. 

- Papasakokite. 

- Papasakosiu, jeigu jūs siiiėšius klausimų sąrašą. 

- Gerai, aš peržiūrėsiu. Na ir?.. 

- Kažkas nevykusiai pajuokavo. Po žmogžudystės Kanzas Sityje. 

- Taip?.. 

- Jį praminė taip dėl to, kad jis nunėrė aukai odą tarsi buivolui. 

Starling-/pajuto, kad jos baimė perauga į pasišlykštėjimą. Nors iš 
šių dviejų jausmų pirmasis buvo stipresnis. 

- Atsiųskite klausimų sąrašą. 

Ji pasiuntė popierius ir tylėdama stebėjo, kaip Lekteris juos per- 
žiūri. Po kurio laiko jis numetė popierius ant padėklo. 

- Ak, agente Starling, nejaugi jūs tikitės, kad jums-pavyks ištirti 
mane panaudojant šią pačią kvailiausią priemonę? 

- Ne. Aš:manau, kad mes galime pabandyti pažvelgti į jūsų sielą, 
tai padėtų tiriant kitus. | 

- O kokia prasmė man tuo užsiimti? 

= Paprasčiausias smalsumas. 

- Smalsumas? 

- Kodėl jūs atsidūrėte čia, kas jums atsitiko? i 

- Man nieko neatsitiko, agente Starling. Aš toks atsiradau. Jūs ne- 
galite užbraukti manojo “aš", laikydama mane tik įvairių poveikių auka. 
Jūs išdavėte gėrį ir blogį dėl biheviorizmo*, agente Starling. Jūs visus 

*Biheviorizmas - viena iš Amerikos psichologijos krypčių, išbraukusi iš psichologi- 


jos tokias sąvokas, kaip sąmonė, mąstymas. Biheviorizmas remiasi grynai fiziologinių reak- 
cijų į stimulus sąlygojamu elgesiu. 


16 


sukaustėte nesuprantamais dorovės pančiais. Pažvelkite į mane, agente 
Starling. Jūs galite pavadinti mane pragaro išpera? Aš - blogio įsikūniji- 
mas? 

- Manau, jog jus valdo griovimo instinktas. Tai tas pats. 

- Pragaro išpera - viso labo tik griaunančioji jėga? Vadinasi, uraga- 
nai irgi blogis, jeigu jau viskas taip paprasta. Dar yra ugnis, kruša. Ra- 
šeivos visa tai pavadino Dievo bausmėmis. 

- Visai pagrįstai. 

- Aš renku duomenis apie sugriuvusias bažnyčias, šiaip sau, pra- 
siblaškymui. Jūs matėte paskutiniąją Sicilijoje? Žavinga! Fasadas nu- 
griuvo ant šešiasdešimt penkių Dievo seserų galvų mišių metu. Ar tai 
irgi blogis? Jeigu taip, tai KAS jį sukūrė? Jeigu JIS ten, aukštai, vadina- 
si, JAM tai patinka, agente Starling. Ir šiltinė, ir baltos gulbės pasiekia 
mus iš to paties šaltinio. 

- Aš nesugebėsiu paaiškinti to, daktare, bet aš pažįstu žmogų, kuris 
tai padarytų. 

„Jis sustabdė merginą pakeldamas rankas. Ji atkreipė dėmesį į tobu- 
1ą delno formą, tačiau šeštasis - vidurinysis - pirštas tiksliai kopijavo 
savo didįjį brolį. Tai buvo rečiausia polidaktilijos forma. 

Daktaras prabilo švelniu ir meiliu balsu: 

- Jūs norite ištirti mane, agente Starling. Jūs kupina kilnių ketini- 
mų, ar ne? Ar žinote, ką jūs, avinti tokiais pigiais batais ir nešina tokia 
brangia rankine, primenate? Paprasčiausią kaimietę. Jūs paprasčiausiai 
švariai nusipraususi, nerangi, prastą skonį turinti kaimietė. Jūsų akys 
panašios į pigius blizgučius - jos sužiba, kai jūs išgirstate kokį nors nie- 
kingą atsakymėlį. Bet už jų juk slypi subtilus protas, tiesa? Jūs visai 
nepanaši į savo mamą. Nuo gero maisto jūsų figūra ištįsusi, bet tai bū- 
dinga visai jūsų kartai, agente Starling. Jūs kilusi iš Vakarų Virdžinijos 
ar Oklahomos. Jums teko pasirinkti: mokytis koledže ar stoti į armiją, 
moterų korpusą. Aš teisus? Leiskite pasakyti apie jus kai ką specifinio, 
Starling. Namuose jūs turite auksinių karoliukų vėrinį ir pasijuntate šlykš- 
čiai, kai pastebite, kad jums vis labiau jie nusibosta. Teisingai? Visi tie 
varginantys “ačiū", bandymai ką nors atspėti irgi pradeda jus erzinti, 
kaip ir jūsų karoliai. Nuobodu. Nuobodu. Labai nuo-o-o-bodu. Geros 
manieros gali daug ką sugadinti. Jūs suprantate? Ypač jeigu trūksta sko- 
nio. Kai galvosite apie mūsų pokalbį, būtinai prisiminkite nebylų gyvu- 
lį, kuriam smogė į snukį, siekdami jo atsikratyti. 

Starling pakėlė į jį akis. 

- Jūs sugebate įžvelgti daug ką, daktare Lekteri. Neketinu to neigti. 

Tačiau man buvo kilęs klausimas, į kurį jūs ką tik sąmoningai ar nesą- 
moningai atsakėte: ar jums pakaktų jėgų nukreipti tą skvarbumą į savo 
asmenybės gelmes? Tai nelengva. Aš sužinojau atsakymą per keletą pas- 
kutiniųjų minučių. Ir ką jūs pasakysite? Pažvelkite į save ir parašykite 
tiesą. Jūs sukalbamas, o gal jumyse lengvabūdiškumas susimaišęs su 
kitais bruožais. Na, o gal jūs paprasčiausiai savęs bijotės? 

- Jūs sunkus Žmogus, agente Starling? 

- Apskritai taip. 

- Ir nelaikote savęs neišprusėle.. O Dieve! Jūs, žinoma, toli gražu 
nesate primityvi. Jūsų vienintelis privalumas - baimė būti primityvia. 
Kokio dydžio tie jūsų karoliukai? Septynių milimetrų? 

- Septynių. 

- Leiskite jums šį bei tą patarti. Įsigykite pusiau brangių akmenų, 
vadinamų “tigro akimis“, su skylutėmis ir sumaišykite juos su savo auk- 
siniais. Galite komponuoti po du ir tris, po vieną ir du, kaip jums labiau 
patinka. “Tigro akys" atspindės jūsų akių spalvą ir plaukų žvilgesį. Jūs 
kada nors esate gavusi atvirukų šv. Valentino dienos proga? 

- Taip. 

- Iki šv. Valentino dienos beliko savaitė, hm-m. Jūs tikitės atviru- 
čių? 

+» Kas žino?.. 

- Teisingai. Aš irgi galvoju apie tą dieną. Ji primena man daugybę 
įdomių dalykų. Šventojo Valentino dieną aš galiu padaryti jus labai lai- 
mingą, agente Starling. 

- Kaip, daktare Lekteri? 

- Atsiųsdamas jums labai gražų atviruką. Apie tai vertėtų pagalvo- 
ti. Iki pasimatymo, agente Starling. 

- O klausimai? 

- Vienas išminčius man jau bandė užduoti klausimų. Aš suvalgiau 
jo kepenis su pupelėmis ir puikiu padažu. Grįžkite į savo mokyklą, ma- 
žyte Starling. 

Hanibalas Lekteris iki galo išliko mandagus neatsukdamas damai 
nugaros. Jis šonu atsitraukė nuo grotų ir tik atsidūręs prie lovos nusisu- 
koiratsigulė. Tą akimirką mergina jam pasidarė tokia pat tolima, kaip ir 
gulintis savo kape kryžiuotis su geležiniais šarvais. 

Starling staiga pasijuto taip, tarsi būtų ką tik davusi kraujo. Ji il- 
giau negu paprastai krovė į savo rankinę popierius, o kojos linko per 
kelius. Ji jautėsi priblokšta, ji patyrė visišką fiasko. Ji sulankstė kėdę, 
atrėmė ją į sieną prie sandėlio. Vėl teks eiti pro Migsą. Baris savo vie- 

toje, tikriausiai skaito knygą. Prakeiktas Migsas. Bet juk ji kasdien praeina 
pro statybininkų brigadą arnenuoramas laikraščių išnešiotojus. Starling 
išėjo į koridorių. 

Tuoj pat Migsas sušnypštė: 

- Aš susimušiau kumštį ir dabar galiu numi-i-i-rti. Matai, kiek daug 
kraujo? | 

Ji galėjo pašaukti Barnį, bet susidomėjusi atsisuko į kamerą. Tą 
pačią akimirką Migsas pakratė pirštus ir nespėjus Klarisai nusisukti, ant 
jos skruostų ir pečių užtiško kažkokie lašai. Ji staiga žengė į priekį pas- 
tebėjusi, kad tai ne kraujas, o sperma. 

Ir tuo metu ji greičiau pajuto, negu išgirdo Lekterio balsą: 

- Agente Starling! | 

Jis jau buvo atsikėlęs ir dabar šaukė ją, 0 ji tuo metu žingsniavo 
koridoriumi apgraibomis bandydama surasti rankinėje servetėlę. 

- Agente Starling! 

Mergina sutelkusi jėgas grįžo prie Lekterio kameros. 

- Agente Starling, - jo balse suskambo naujos gaidelės. 

Ji sustojo. Dėl ko aš visa tai darau? Migsas vėl kažką sušnypštė, 
bet Klarisa jo jau negirdėjo. Mergina vėl stovėjo priešais Lekterio ka- 
merą ir stebėjo eilinį daktaro spektaklį. Ji žinojo, kad nuo nusikaltėlio 
psichiatro nepavyks nuslėpti tos šlykštybės. Juk jis mato viską. 

- Aš nenorėjau, kad jums tai atsitiktų. Aš niekinu grubumą. 

Galima pagalvoti, kad įvykdyti žmogžudystę - ne grubumas. O gal 
jam buvo malonu žiūrėti į ją, pažemintą tokiu neįprastu būdu? Ji buvo 
pasimetusi. Kibirkštėlės jo akyse užgeso tarsi jonvabaliai, sulindę į ur- 
vą. 

Kas beįvyktų, Viešpatie, padėk išnaudoti progą! Ji vėl ištiesė po- 
pierius: | 

- Prašau jūsų padaryti tai dėl manęs. 

Tikriausiai ji pavėlavo - daktaras vėl kalbėjo lediniu tonu: 

» Ne. Bet aš padarysiu jus laimingą ir duosiu kai ką kita. Jūsų labui 
padarysiu daug naudingesnį dalyką, agente Starling. 

- Ką būtent, daktare Lekteri? 

- Savaime aišku, patarimą. Bet jis bus jums labai svarbus ir aš bū- 
siu patenkintas. Artėjanti Šventojo Valentino diena įkvėpė mane, - šyps- 
nys, rodantis smulkių baltų dantų eilę, galėjo reikšti daug ką. Kalbėjo jis 
labai tyliai, - atvirukų ieškokite Raspeilo mašinoje. Girdite? Ieškokite 
atvirukų Raspeilo mašinoje. O dabar geriau eikite. Nemanau, kad Mig- 
sas sugebės pakartoti savo pokštą, nors jis ir trenktas. 

Ketvirtas skyrius 


Klarisa Starling buvo pavargusi ir susijaudinusi. Kai kurie Lekte- 
rio teiginiai galėjo būti tiesa, o kai kurie tik atrodė panašūs į tiesą. Kart- 
kartėmis ji tarsi prarasdavo sveiką nuovoką ir jautėsi kaip narve uždary- 
ta besiblaškanti meška. 

Ji nekentė savęs už tai, kad atskleidė kai kurias savo asmenines 
mintis, bet po akimirkos jai pavyko nuslopinti sukilusį įniršį. Juk tai jos 
darbas. 

Mergina įsėdo į senutę “Pintą"", stovėjusią priešais kliniką, ir giliai 
atsiduso. Kai stiklai aprasojo, ji pasijuto atsiribojusi nuo gatvės bruzde- 
sio. 

Raspeilas. Ji prisiminė šį vardą. Jis gydėsi pas Lekterį ir tapo jo 
auka. Medžiagą apie daktarą ji studijavo tik vieną vakarą. Segtuvas bu- 
vo gana storas, ir dabar ji prisiminė tik aukos vardą. Būtinai reikėjo sku- 
biai išstudijuoti detales. 

Starling ketino kaip galima greičiau tuo užsiimti, tačiau suprato, 
kad skubėti neprotinga. Raspeilo byla buvo baigta prieš kelerius metus. 
Dabar pavojus niekam negresia. Laiko yra. Reikia gauti smulkią infor- 
maciją, su kai kuo pasikalbėti ir tik po to žengti konkrečius žingsnius. 

-Krofordas gali atiduoti bylą kam nors kitam. O ji negali prarasti 
šanso! 

Klarisa nusprendė paskambinti šefui iš automato, bet pasirodė, kad 
jis iškviestas į Teisingumo ministeriją. 

Smulkmenas ji galėjo sužinoti Baltimorės policijos departamente. 
Bet tokio pobūdžio nusikaltimų federaliniai organai netiria ir ji gali likti 
nieko ner <šusi. 

Ji grį 0 į savo skyrių su mielomis rudomis užuolaidomis ir segtu- 
vų, perpildytų visokios velniavos, krūvomis. Vakare, kai paskutinė sek- 
retorė išėjo namo, ji pradėjo žiūrinėti Lekterio bylos mikrofilmus. 

Raspeilas Bendžaminas Renė, 46 metų, pirmoji fleita Baltimorės 
simfoniniame orkestre. Gydėsi pas psichiatrą daktarą Lekterį. 1976 me- 
tų kovo 22-ąją neatėjo į koncertą. Kovo 28-ąją jo lavonas rastas paso- 
dintas ant suolelio prie nedidelės kaimo bažnytėlės, esančios šalia Čer- 
čo krioklio. Jis buvo apvilktas fraku, ryšėjo baltą kaklaryšį. Skrodimo 
metu nustatyta, kad jam perdurta širdis ir išpjauta kasa. 

Klarisa Starling, kuri nuo ankstyvos vaikystės apie kulinariją žino- 
jo daugiau negu norėjo, prisiminė, kad šie kai kurių gyvūnų organai var- 

tojami maistui. Baltimorės policija nustatė, kad patiekalas iš šios mėsos 
buvo patiektas daktarui Lekteriui kitą dieną po Raspeilo dingimo iškil- 
mingų pietų simfoninio orkestro prezidento ir vyriausiojo dirigento gar- 
bei metu. 

Daktaras Hanibalas Lekteris viską neigė. Prezidentas ir vyriausia- 
sis dirigentas neprisiminė, kad pietų metu juos būtų vaišinę panašiu patie- 
kalu. Visuomenėje Lekteris buvo pagarsėjęs kaip gurmanas ir netgi pub- 
likavo žurnaluose straipsnius šia tema. Vėliau prezidentas buvo gydo- 
mas Bazelyje - jis visai neteko apetito ir ėmė piktnaudžiauti alkoholiu. 

Baltimorės policijos duomenimis, Raspeilas tapo devintąja Lekte- 
rio auka iš tų, kurios buvo aptiktos. 

Muzikantas žuvo nepalikęs jokio testamento ir keletą mėnesių, kol 
publikos susidomėjimas užgeso, laikraščiai daug rašė apie giminių tar- 
pusavio kovą dėl jo turto. Galų gale vadovauti bylos tyrimui buvo pasi- 
rinktas įgaliotinis. Iki šio Žmogaus ir reikėjo dabar nusigauti Klarisai, 
kad gautų leidimą apžiūrėti automobilį. Bet jis turėjo teisę neleisti vėl 
išvilkti į dienos šviesą seniai užmirštų dalykų gerbdamas velionio atmi- 
nimą. 

Starling degte degė troškimu veikti, bet tam reikėjo ir oficialaus 
leidimo, ir gero patarimo. Dabar, likusi viena skyriuje, ji nusprendė ne- 
delsti ir susirado Krofordo namų telefoną. 

Iš susijaudinimo mergina net negiydėj o telefono signalų, bet staiga 
ragelyje pasigirdo tylus, ramus balsas: 

- Džekas Krofordas. 

- Tai Klarisa Starling. Tikiuosi, nesutrukdžiau jums vakarienės... - 
ragelyje buvo tylu ir jai teko kalbėti toliau. - Šiandien Lekteris man kai 
ką papasakojo apie Raspeilo bylą. Dabar aš kaip tik peržiūriu filmuotą 
medžiagą. Jis pasakė, kad aukos automobilyje paslėptas svarbus įkaltis. 
Aš noriu nusikapstyti iki jo gavusi įgaliotinio leidimą. Rytoj šeštadie- 
nis, pratybų nebus, taigi aš norėčiau paprašyti jūsų... 

- Starling, ar jūs nepamiršote, kad turite parašyti ataskaitą apie po- 
kalbį su Lekteriu? - šefo balsas skambėjo grėsmingai tyliai. 

- Ir įteikti ją sekmadienį, lygiai devintą. 

- Taigi ir darykite tai. Tiktai tai, Starling. 

- Taip, sere. 

Ragelyje pasigirdo trumpi signalai. Merginos veidas persikreipė 
Nuo paniekinančios grimasos, jos akyse sužibo piktos ugnelės. 

- Šuns šūdas, - ištarė ji. - Senas kalės vaikas. Tegul Migsas apmyš 
tave, tada pažiūrėsim, kaip tu pašokinėsi. 

Penktas skyrius 


Penkiasdešimt trejų metų amžiaus Džekas Krofordas sėdi supamo- 
joje kėdėje prie stalinės lempos savo miegamajame. Priešais jį dvi dvi- 
gulės lovos, abi pakeltos ant stovų kaip ligoninėje. Viena lovajo, o kito- 
je guli žmona Bela. Krofordas girdi jos sunkų alsavimą. Dvi dienos praėjo 
nuo to laiko, kai ji paskutinį kartą įstengė pasijudinti ir ištarti jam keletą 
atsisveikinimo žodžių. 

Belos kvėpavimas darosi trūkčiojantis. Jis žiūri pro savo storastik- 
lių akinių viršų, padeda knygą į šalį. Bela vėl ima kvėpuoti normaliai, 
giliai. Krofordas pakyla, uždeda ranką jai ant kaktos, pamatuoja spaudi- 
mą, klausosi pulso. Per pastaruosius mėnesius jis išmoko viso to. 

Naktį jis irgi nepalieka žmonos vienos - dėl to ir pastatė antrąją 
lovą greta. Ir tamsoje jam dažnai tenka stebėti jos būklę. Todėl ir jo lova 
pakelta ant stovų. Jeigu ne pakeltos lovos ir didelės pagalvės, kambarys 
visiškai nepanėšėtų į ligoninės palatą. Krofordas padarė viską, ką galė- 
jo. Ant stalo stovi kukli gėlių puokštė. Vaistų nematyti - Krofordas išk- 
raustė nedidelę spintelę prieškambaryje ir sudėjo visus medikamentus 
dar prieš parsiveždamas ją iš ligoninės. 

Kambarys nepriekaištingai sutvarkytas, tik kilimas kiek apdulkė- 
jęs - Krofordas čia neįjungia ūžiančio siurblio, o naudojasi šluota. Jis 
tyliai prieina prie spintos, įjungia joje šviesą. Ant durelių prisegti du 
popieriaus lapeliai. Viename jis pažymi Belos pulsą ir kraujo spaudimą. 
Jo ranka primarginta begalė tokių geltonų popieriaus lapelių. Tai dau- 
gybės bemiegių naktų bei neramių dienų ataskaita. Kituose lapeliuose - 
medicinos sesers paliktos instrukcijos. 

Krofordas naktį gali suteikti ligonei kvalifikuotą medicininę pa- 
galbą. Medikų patarimu prieš parsiveždamas žmoną namo jis mokėsi 
daryti injekcijas panaudodamas citriną, paskui treniravosi badydamas 
savo sėdmenis. 

Beveik tris minutes jis žiūri į žmoną. Jos veidas pridengtas lengvu 
šilkiniu šaliku. Ji atkakliai to reikalavo. Dabar jis irgi to nori. Krofordas 
suvilgė žmonos lūpas glicerinu. Ji nesujudėjo. Apversti ją dar anksti. 

Žiūrėdamas į veidrodį, Krofordas bando įtikinti save, kad jis yra 
visiškai sveikas ir neprivalo nukeliauti į kapą drauge su ja. Pagavus sa- 
ve mąstant apie mirtį, jam pasidaro gėda. 

Sugrįžęs prie savo kėdės, jis neįstengia prisiminti, ką skaitė. Tarp 
greta gulinčių knygų jis bando surasti tą, kurią ką tik skaitė. 

Šeštas skyrius 


Pirmadienio ryte tarp gautos korespondencijos Starling rado laišką 
nuo Krofordo: 


“K. S. 

Užsiimkite automobiliu. Bet tik laisvu laiku. Aš suteikiu Jums kre- 
ditą tarpmiestiniams pokalbiams. Susisiekite su manimi prieš patekda- 
ma į jo namą arba kur nors išvažiuodama. Lauksiu ataskaitos trečiadie- 
nį, 16.00 val. Direktorius perskaitė Jūsų ataskaitą. Jūs pasidarbavote 
neblogai. 

Dž. K." 


Starling jautėsi puikiai. Ji suprato, kad Krofordas leido jai užsiimti 
tuo tik dėl praktikos. Jis norėjo, kad ji mokytųsi, tobulėtų kaip specialis- 
tė. Tai buvo tik įprastas mandagumo pasireiškimas. 

Raspeilas mirė prieš aštuonerius metus. Kokie įkalčiai gali būti sau- 
gojami mašinoje tokį ilgą laiką? 

Iš savo šeimos patirties ji žinojo, kad automobilių kaina greitai kren- 
ta. Jais kuo greičiau stengiamasi atsikratyti, o pinigai įrašomi į bendrą 
vertybių sąrašą. Kadangi dėl velionio turt tarp giminių kilo ginčai, au- 
tomobilis tikriausiai buvo iš karto parduotas. 

Iškilo dar viena - laiko problema. Įskaitant pietų pertrauką, Star- 
ling turėjo valandą ir penkiolika minučių; pratybų metu ji negalėjo net 
paskambinti. Krofordui reikia duoti ataskaitą trečiadienį po pietų. Taigi 
iš viso ji turi tris valandas ir keturiasdešimt penkias minutes per tris 
dienas. Be to, reikia nemažai ruoštis pratyboms naktimis. 

Pirmadienį pertraukos metu ji tris kartus susisiekė su Baltimorės 
teismu, tris kartus jos prašė palaukti atsakymo ir tris kartus ją užmiršo. 
Pagaliau jai pavyko surasti kalbų ir paslaugų klerką, kuris rado Raspeilo 
turto dalybų dokumento kopiją. 

Tarnautojas patvirtino, kad buvo duotas leidimas parduoti auto- 
mobilį, nurodė modelį, mašinos serijos numerį. Tačiau naujojo savinin- 
ko pavardės dokumentuose nebuvo. Antradienį ji visą pusvalandį veltui 
stengėsi surasti tą Žmogų. 

Trečiadienį po pietų liūtis suvijo mokinius iš šaudymo poligono į 
klasę. Čia nuo lietaus ir prakaito šlapias Džonas Braihemas, buvęs jūros 
šaulių instruktorius, nusprendė visų akivaizdoje patikrinti Starling ran- 

kų stiprumą, priversdamas ją 60 sekundžių spausti 19-ojo modelio “Smito 
ir Vesono" revolverio gaiduką. 

Kairiąja ranka jai pavyko tai padaryti 74 kartus, paskui, nusibrau- 
kusi nuo akių garbanas, ji paėmė revolverį į dešiniąją ranką. Klarisa 
nusprendė pasinaudoti proga, tuo labiau, kad instruktorius buvo jai pa- 
lankus. 

Kol kitas mokinys skaičiavo jos revolverio spragtelėjimus, ji tyliai 
paklausė Braihemo: 

- Kaip sužinoti, kieno vardu įregistruotas... 

- „„Šešiasdešimtpenkišešiasdešimtšešišešiasdešimtseptyni... 

- „automobilis, kai Žinai tik serijos numerį... 

- „„šešiasdešimtaštuonišešiasdešimtdevyni... 

- „ir modelį? Numeriai nežinomi. 

- „„septyniasdešimtseptyniasdešimtvienas... Laikas. 

- Visi šaunuoliai, - pasakė instruktorius. - Starling, ką dar jūs žino- 
te apie automobilį? 

- Tikjo serijos numerį ir modelį. Ir tai, kas buvo jo savininkas prieš 
aštuonerius metus. 

- Gerai, klausykite. Dauguma žmonių daro klaidą, bandydami at- 
sekti tai automobilio perregistravimo dokumentuose. Jūs, be jokių abe- 
jonių, pamesite pėdsaką, jeigu automobilį nupirko Žmogus iš kitos vals- 
tijos. Policija niekada nieko nesuranda. Kompiuteryje išlieka tik visi 
registracijos numeriai. Yra vienas paprastas ir patikimas būdas. “R. L. 
Polkas ir kompanija", spausdinanti miesto telefonų sąrašus, registruoja 
ir visų automobilių numerius. Tai vienintelė išeitis. Automobilių pre- 
kiautojų reklama pereina per jų rankas. 

- Ačiū. 

- Atsiskaitysite su manimi ištreniruodama kairiąją ranką iki reikia- 
mos kondicijos; man tiesiog gėda dėl jūsų išpuoselėtų pirštelių. 

Ir vėl telefono būdelė vietoj pratybų. Rankos dreba taip, kad ji vos 
gali sklaidyti užrašus. Raspeilas turėjo “Fordo" markės automobilį. Ne- 
toli universiteto yra remonto dirbtuvės. Jau keletą metų jose buvo re- 
montuojama senutė Klarisos “Pinta". Dirbtuvių valdytojas neskubėda- 
mas peržiūrėjo “R. L. Polkas ir kompanija" žinyną. Jis grįžo prie telefo- 
no nešinas lapeliu, kuriame buvo užrašyta pavardė ir adresas Žmogaus, 
kuris paskutinį kartą buvo įregistruotas kaip buvusios Bendžamino Ras- 
peilo mašinos savininkas. 

Klarisai sekasi puikiai. Klarisa pasieks savo tikslą. Tik nekvailiok 
ir tuojau pat skambink jam į namus. Arkanzasas, Ditsas, devintas nume- 


24 


ris. Krofordas jokiu būdu neleis ten važiuoti. Vis dėlto aš dabar tiksliai 
žinau, kas mašinos savininkas. 

Trečiadienį, pertraukos metu, Klarisa paskambino. Atsiliepė vy- 
riškis. 

-“VROK"' žaidžia su “Ouldi". 

- Aš skambinu... 

- Aliuminio mums nereikia, aš nevažiuosiu jokiu treileriu į Flori- 
dą. Kas dar? 

Starling Žmogaus balse pajuto ryškų Arkanzaso akcentą. Reikalui 
esant ir ji galėjo kalbėti šia tarme. Ir dabar to prireikė. 

- Sere, jeigu jūs man padėsite, būsiu be galo dėkinga. Aš noriu 
surasti misterį Lomaksą Barduelą. Aš Klarisa Starling. 

- Starling tai Starling, - riktelėjo Žmogus taip garsiai, kad galėjo 
sudrebėti visas namas. - O ko jums reikia iš Barduelo? 

- Jus trukdo Vidurio - Pietų regiono “Fordų" techninio aptarnavi- 
mo skyrius. Jis yra mūsų nemokamo garantinio remonto sąrašuose. 

- Borduelas - tai aš. Iš pradžių man pasirodė, kad jūs bandote kažką 
parduoti telefonu. Deja, per vėlu. Mums reikia naujo automobilio. Va- 
žiuodami su žmona į Litl Roką padarėmė avariją. 

- Taip, sere. 

- Ir viskas dėl to nelemto tepalo. Ant kelio buvo prilieta tepalo. 
Sunkvežimį su degalais sumėtė ir jis įpsivertė. 

- 0, Dieve! 

- O mes susidūrėme su juo, sudužo stiklai, automobilį teko vilkti 
nuo kelio. 

- Ir ką darėte paskui? 

- Su kuo? 

- Su automobiliu. 

- Aš paskambinau automobilių kapinių vedėjui Badžiui Siporui ir 
pasakiau, kad gali pasiimti ją už pusšimtį. Manau, kad jis jau atsikratė 
jos. 

- Gal galėtumėte duoti jo telefono numerį? 

- Kojūs iš jo norite? Naudos iš šito reikalo nesitikėkite. 

- Suprantu, sere. Bet aš darau tik tai, kas man pavesta - iki penktos 
valandos surasti mašiną. Ar jūs žinote telefoną? 

- Jis yra Žinyne. 

- Dėkoju jums, misteri Barduelai. 

Siporo kontoroje patvirtino, kad mašina supjaustyta ir supresuota 
lydymui. 


Velniava, galvojo Starling. Mirties taškas. Štai tau ir sveikinimo 
atvirukas! 

Klarisa priglaudė kaktą prie šalto telefono aparato. Ji jautė, kad 
privalo dar ką nors išgauti iš Lekterio. Gal pavyks susitarti ir Krofordas 
leis dar kartą apsilankyti psichiatrinėje ligoninėje? Ji surinko daktaro 
Čiltono telefono numerį, bet atsiliepė sekretorė ir ji liko nieko nepešusi. 

- Daktaras Čiltonas dabar kalbasi su apskrities prokuroru ir tardy- 
toju, - atsakė moteris. - Jis jau kalbėjosi su jūsų viršininku ir neturi ką 
pasakyti. Viso labo. 


Septintas skyrius 


- Jūsų draugas Migsas nebegyvas, - pasakė Krofordas. - Ar jūs man 
viską papasakojote, Starling? - jo pavargęs veidas reagavo į garsus taip 
jautriai, kaip plunksnos ant pelėdos kaklo. 

- Kas jamatsitiko? - ji pajuto silpnumą visame kūne ir, norėdama jį 
nugalėti, buvo priversta sutelkti visas jėgas. 

- Paryčiui jis prarijo savo liežuvį. Čiltonas įtaria, kad tam jį pastū- 
mėjo Lekteris. Naktinis sanitaras girdėjo, kaip jie apie kažką kalbėjosi. 
Lekteris labai daug žinojo apie Migsą. Jie kažką ilgai šnekėjo, tačiau 
žodžių sanitaras nesuprato. Migsas staiga klaikiai suriko, o paskui nuti- 
lo. Ar jūs viską man papasakojote? 

- Taip, sere. Aš iš atminties parašiau viską žodis žodin. 

- Čiltonas skambino ir skundėsi dėl jūsų... - Krofordas netikėtai 
nutilo ir, atrodė, nekantriai laukė, kaip ji reaguos. - Aš atsakiau, kad jūsų 
veiksmai teisėti. Čiltonas ruošiasi pradėti tyrimą. 

- Ir tai įmanoma? 

- Žinoma, jeigu Migso šeima to pareikalaus. Pilietinių teisių gyni- 
mo skyrius, rodos, šiais metais jau įregistravo šešis tūkstančius panašių 
atvejų. Jie su malonumu įrašys į savo sąrašus ir Migsą, - Krofordas įdė- 
miai pažvelgė į merginą. - Kaip jums sekasi? 

- Nežinau, ką dabar daryti... 

- Nieko nereikia daryti. Lekteris paprasčiausiai šiek tiek pasisma- 
gino. Jis supranta, kad dėl to nebus nubaustas. Tai kodėl gi nepaišdyka- 
vus? - Krofordas sudėjo rankas priešais save ir ėmė apžiūrinėti savo 
pirštus. - Ar Lekteris klausinėjo apie mane? 

- Jis tik pasidomėjo, ar daug darbo jūs turite. Aš atsakiau, jog taip 
ir yra. 

- Ir tai viskas? Galbūt jūs nepasakėte ko nors grynai asmeniško 
nenorėdama manęs nuliūdinti? 

- Ne. Jis pavadino jus stoiku, aš taip ir parašiau. 

- Taip, iš tikrųjų.. O daugiau nieko? 

- Nieko, aš viską prisimenu. O gal jūs manote, kad aš bandžiau jį 
prakalbinti pasakodama kokius nors gandus? 

- Ne. 

- Apie jus asmeniškai aš nieko nežinau, o jeigu ir Žinočiau, neapta- 
rinėčiau to su Lekteriu. Jeigu netikite, nedelsdami galime išsiaiškinti 
čia pat. 

- Aš jumis visiškai patenkintas. Kas dar? 

- Aš pagalvojau... 

- Tęskite, Starling. 

- Lekterio užuomina apie Raspeilo automobilį nedavė jokios nau- 
dos. Prieš keturis mėnesius jis buvo paverstas į metalo laužą. Galbūt, 
jeigu aš nueičiau dar kartą, jis dar ką nors pasakytų? 

- Jūs viską iššniukštinėjote? 

- Taip. 

- Kodėl jūs galvojate, kad Raspeilas važinėjo tik ta mašina? 

- Jo vardu buvo įregistruota tik viena, ir aš nusprendžiau... 

- Na, gerai, - Krofordas pirštu parodė į kažką nematonio, bet labai 
svarbaus. - Jūs apsisprendėte. Pažiūrėkite štai čia, - Krofordas bloknote 
parašė žodį “apsisprendėte". - Jeigu jūs apsisprendėte dar prieš gauda- 
ma šią užduotį, Starling, tai irjūs, ir aš galime likti kvailių vietoje, - jis 
pasilenkė į priekį. - Raspeilas kolekcionavo automobilius. Ar jūs tai ži- 
nojote? | 

- Ne. Vadinasi, jie galbūt tebėra jo buvusiuose namuose. 

- Nežinau. Manote, kad jūs susidorosite? 

- Susidorosiu. 

- Nuo ko pradėsite? 

- Nuo jo įgaliotinio. 

- Aš, rodos, prisimenu jį. Tai kinietis iš Baltimorės, advokatas, - 
susimąstęs pasakė Krofordas. 

- Everetas Jou, - pasakė Starling. - Jo numeris yra telefonų knygo- 
je. 

- Manote, kad apžiūrai reikės leidimo? 

Tam tikromis akimirkomis Krofordas jai priminė visažinę žąsį iš 
Luiso Kerolo knygų. Bet dabar ji neketino gilintis į savo pojūčius. | 


- Kadangi Raspeilas miręs ir niekuo nebuvo įtariamas, mes priva- 
lome gauti leidimą. Tada visi veiksmai bus teisėti. 

- Žinoma, - atsakė Krofordas. - Aš susisieksiu su Baltimorės sky- 
riumi ir pranešiu apie jūsų atvykimą. Ko gero, šeštadienį, tada jūs lais- 
va. Pabandykite, galbūt pavyks. 


Aštuntas skyrius 


Everetas Jou vairavo juodą “Biuiką"', ant kurio užpakalinio stiklo 
buvo užklijuotas universiteto “De Pol" lipdukas. Sekdama paskui jį per 
liūtį Klarisa išvydo, kaip sukant į kairę mašina nuo jo galingo kūno pas- 
tebimai pasviro. Sutemos vis tirštėjo. Diena, paskirta bylos tyrimui, ar- 
tėjo į pabaigą, artimiausiu metu laiko šiam reikalui ji neturės. Klarisa 
greitai sukiojo vairą stengdamasi nesutrikdyti harmoningo eismo trys 
šimtai pirmuoju plentu. 

Jou buvo apkūnus inteligentiškas vyriškis, sergantis dusuliu. Jo am- 
žius, Starling manymu, artėjo prie šešiasdešimties. Dėl to, kad diena 
g veltui, jis nebuvo kaltas. Grįžęs iš savaitę trukusios komandiruo- 
tės Čikagoje Baltimorės advokatas iš karto atvyko į savo ofisą susitikti 
su Klarisa. 

Jou paaiškino, kad klasikinio modelio “Pakardą" Raspeilas pirko 
ir pastatė čia dar gerokai prieš mirtį. Numerių mašina neturėjo, ja niekas 
nevažinėjo. Jou ją buvo matęs tik vieną kartą, tuoj pat po kliento žuvi- 
mo. Jeigu agentė Starling sąžiningai pažadės jam “atvirai papasakoti", 
kokius nemalonumus gali padaryti klientui jos atradimai, jis sutiks tuoj 
pat parodyti mašiną. Tokiu atveju formalumų nereikės. 

Starling labai džiaugėsi vienai dienai gavusi FTB “Plimutą" su te- 
lefonu. Be to, Krofordas išdavė jai naują pažymėjimą. Jame buvo para- 
šyta “federalinis tardytojas" ir jis galiojo visą savaitę. 

Dabar jie važiavo Silit Siti mini garažų, kurie buvo keturių mylių 
atstumu nuo Baltimorės, link. Braudamasi pro automobilių srautą, Kla- 
risa telefonu kai ką sužinojo apie tuos garažus. Kai jie privažiavo prie 
geltonos iškabos “Silit Siti mini garažai. Nepamirškite raktų", ji jau tu- 
rėjo šiokios tokios informacijos. 

Jou parodė raktus jaunam uniformuotam vyriškiui ir pasuko prie 
iškabos. Vartų sargas užsirašė jų mašinų numerius ir paskubomis, lyg jo 
būtų laukę kokie nors neatidėliotini reikalai, atidarė vartus. 

31-ojo garažo slenkstį dengė šešių colių supuvusių lapų, popierių, 

stiklinaičių ir kitokių šiukšlių sluoksnis. Ant abiejų vartų kabėjo didžiu- 
lės spynos. Kairėje kabėjo užantspauduota lentelė. Everetas Jou vargais 
negalais pasilenkė prie jos. Starling laikė lietsargį ir degantį žibintuvėlį. 

- Rodos, visus penkerius metus durų niekas nelietė, - pasakė jis. - 
Matote, štai mano asmeninis antspaudas. Aš galvojau, kad giminės per 
tą laiką vis dėlto pamėgins žvilgterėti į vidų, - kol Starling fotografavo, 
lietsargį ir žibintuvėlį laikė Jou. - Misteris Raspeilas, - tęsė jis, - turėjo 
mieste studiją, kurią aš uždariau, kad nereikėtų mokėti mokesčių. Visą 
turtą - pianiną, knygas, lovą, natų sąsiuvinius - atgabenome čia, - Jou 
pamėgino įkišti raktą. - Spynos, matyt, visai užšalę. 

Starling pasirausė rankinėje ir surado purkštuvą su specialiu skys- 
čių, kurį naudojo atrakindama savo “Pintą". 

= Gal šiek tiek pailsėtumėte savo mašinoje, misteri Jou? Kodėl gi 
jums nepasišildžius keletą minučių, aš viena pabandysiu su tuo susido- 
roti. Imkite lietsargį. 

Starling FTB “Plimutu" privažiavo arčiau prie garažo vartų, įjungė 
šviesas. Paskui į spynų ertmes įlašino tepalo ir papurškė iš purkštuvo. 

Didžiulė tepaluota spyna tarsi varlė šoktelėjo jos rankose ir tarkšte- 
lėjo. Antrąją pavyko atrakinti dar greičiau. Tačiau durys iš vietos nepaju- 
dėjo. Starling taip įsitempė, kad jai akyse ėmė šokinėti spalvoti taškeliai. 
Jou atėjo į pagalbą, tačiau jo maži putlūs pirštai pasirodė esą bejėgiai. 

- Kitą savaitę atvažiuosime čia drauge su mano sūnumi ir dar kuo 
nors, - pasiūlė misteris Jou. - Šiandien man reikia skubėti namo. 

Starling nebuvo tikra, kad galės dar kartą atvažiuoti čia - Krofor- 
dui kur kas paprasčiau pakelti telefono ragelį ir paprašyti, kad šią opera- 
ciją atliktų Baltimorės skyrius. 

- Aš pasistengsiu apsisukti kuo greičiau, misteri Jou. Arjūsų maši- 
noje yra domkratas? 

Starling visu svoriu užgulė laužtuvėlį. Durys nejaukiai sugirgždė- 
joirkilstelėjo pusę colio. Atrodė, kad ties viduriu jos šiek tiekišsilenkė. 
Paskui pavyko kilstelėti dar per colį, po to dar, kol pagaliau mergina 
įsigudrino po jomis pakišti atsarginį ratą. Tada ji abiejuose durų kraš- 
tuose pakišo po domkratą. Paciliui jais manipuliuojant, jai pavyko pa- 
kelti surūdijusios geležies plokštę į pusantros pėdos aukštį: .. 

Paskui Klarisa pavažiavo mašina atgal taip, kad žibintų šviesa kristų 
po durimis, ir ištraukė iš po automobilio sėdynės guminį kilimėlį. 

- Jūs ketinate lįsti į vidų, mis Starling? 

- Man būtina pažiūrėti, kas ten yra, misteri Jou. Jeigu durys staiga 
užgriūtų ant manęs - cha-cha-cha! - arba dar kas nors atsitiktų, būkite 

malonus ir paskambinkite štai šiuo telefonu. Jie žino, kad aš esu čia, ir 
tuoj pat pagelbės. 

- Taip, žinoma. Būtinai, - jis padavė merginai “Pakardo" raktelius. 

Starling patiesė kilimėlį ant šlapios žemės prie durų ir atsigulė ant 
jo. Purškė silpnas lietus, dvokė puvėsiais ir pelėmis. Ji užsisegė viršuti- 
nę megztinio sagą, įtraukė pečius ir palindo po durimis. 

Ji atsidūrė po automobilio, kuris stovėjo prie pat kairiosios sienos, 
bagažine. Dešinėje pusėje buvo prikrauta dėžių; jos buvo užpildžiusios 
visą erdvę. Starling aukštielninka brovėsi tol, kol pasiekė mažą tarpelį 
tarp dėžių. Tada ji pakėlė žibintuvėlį. Vorai laisvą erdvę buvo apraizgę 
nesibaigiančiu tinklu. Prie užpakalinio automobilio sparno ji surado šiek 
tiek vietos ir dar kiek pašliaužusi atsistojo. 

Iš gatvės atsklido Jou balsas: 

- Ar jums nieko blogo neatsitiko, mis Starling? 

- Viskas gerai, - atsakė mergina. Pianino viduje kažkas garsiai sub- 
lerbė. 

- Jūs nusigavote iki pianino? 

- Ne. 

Aukštas ilgas 1938 metų modelio “Pakardas" buvo uždengtas ten- 
tu. Ji apšvietė Žibintuvėliu visus kampus. 

- Ar mašiną uždengėte jūs, misteri Jou? 

- Kai aš atėjau čia pirmąjį kartą, viskas taip ir buvo, - atsakė advo- 
katas. - Aš nepakenčiu dulkių. O Raspeilas tuo nesirūpino. Man papras- 
Čiausiai reikėjo įsitikinti, kad automobilis tebestovi savo vietoje. 

Tentas buvo storas ir sunkus. Truktelėjusi jį, Klarisa žibintuvėlio 
šviesoje išvydo debesis dulkių. Ji šiaip taip nutraukė tentą, atidengdama 
seną automobilį iki vidurio. Užpakalinius stiklus dengė užuolaidėlės, 
durų rankenėlė buvo nuklota storu dulkių sluoksniu. Ji įsitempė ir pa- 
mėgino jas atidaryti. Užrakintos. Užpakalinėse durelėše iš lauko pusės 
spynelės nebuvo. Norint pasiekti priekines duris, jai reikėtų perkrauti 
daugybę dėžių. O vietos joms visai nėra. Tarp lango užuolaidėlių buvo 
nedidelis plyšys. 

Starling atsirėmė alkūnėmis į dėže, prisispaudė prie stiklo ir nuk- 
reipė žibintuvėlį į plyšį. Šviesos spinduliai nušliaužė sėdynėmis. Ant jų 
gulėjo atverstas albumas. Blankioje šviesoje ji įžiūrėjo, kad jame sukli- 
juoti šv. Valentino dienos atvirukai. 

- Labai ačiū, daktare Lekteri, - nuo jos trūkčiojančio alsavimo į orą 
pakilo dulkių stulpas ir aprasojo stiklai. Ji nenorėjo liesti jų ir palaukė, 
lol jie apdžius. Dabar šviesos pluoštelis slydo suplyšusiu kilimėliu ant 

grindų ir stabtelėjo ties juodų vyriškų batų pora. Virš jų - juodos pusko- 
jinės, dar aukščiau - kelnės, kuriose aiškiai buvo matyti žmogaus kojos. 

Čia niekas nebuvo ištisus penkerius metus. Ramiai, ramiai, nesi- 
nervink, brangioji! 

- Ei, misteri Jou, ar girdite? . 

- Taip, mis Starling! 

- Misteri Jou, panašu, kad mašinoje kažkas sėdi. 

= O Viešpatie! Gal geriau jūs išeikite? 

„ Kol kas ne. Palaukite dar truputį, jeigu galite. 

Dabar reikia pagalvoti. Svarbiausia - suimti save į rankas ir pasis- 
tengti elgtis teisingai. Negalima liesti pėdsakų. Reikėtų pagalbos. Bet, 
iš kitos pusės Žvelgiant, geriau veikti vienai. Jeigu sukelsiu ant kojų 
policiją ir jie sugrius čia, Žinau, kas tada bus. Misteris Jou nebūtų manęs 
įleidęs čia Žinodamas, kad mašinoje kažkas yra. Ji bandė nusišypsoti. 
Nuo misterio Jou paskutiniosios atvykimo dienos čia niekas nebuvo įžen- 
gęs. Gerai. Vadinasi, dėžės įneštos jau po to, kai kažkas atsidūrė maši- 
noje. O tai reiškia, kad jas galima judinti nebijant sunaikinti pėdsakų. 

- Viskas gerai, misteri Jou. 

- Gerai. Iškviesti policiją ar susidorosite pati? 

- Pirmiausia reikia susigaudyti. Lukterkite dar truputėlį... 

Dėžių perkrovimo problema buvo tarsi Rubiko kubas. Ji:bandė krau- 
ti pasikišusi Žibintuvėlį po pažastimi, tačiau du kartus išmetė:ir galų 
gale padėjo jį ant mašinos stogo. Reikia sukrauti dėžes už-savęs, o ma- 
Žesnes - pakišti po automobiliu. 

Dabar galima pažvelgti į vidų pro priekinį šoninį langą. Stiklas 
tarp keleivio ir vairuotojo sėdynių uždengtas. 

Ji jau gailėj osi, kad prieš lįsdama į garažą neištepė topalu automo- 
bilio raktelių. Tačiau raktas pasisuko spynoje visai lengvai. | 

Vietos užteko atidaryti durims tiktai trečdaliu. Ji prasispraudė į vi- 
dų, atidarė pertvarą ir nukreipė žibintuvėlį į užpakalinę sėdynę. Šviesos 
pluoštas nuslydo baltais marškiniais su sąsagomis. Mergina staigiu ju- 
desiu nukreipė žibintuvėlį aukštyn, prie galvos, tačiau nieko įžiūrėti ne- 
pavyko. Tada vėl apžiūrėjo blizgančias sąsagas, švarko atlapus, žemiau 
matėsi atitrauktas kelnių užtrauktukas. Paskui vėl pašvietė:aukščiau - 
nužvelgė kaklaraištį, apykaklę, iš po kurios stirksojo kaklas. Aukščiau 
buvo dar kažkas. Audinys, juodas didžiulis gaubtuvas, pridengiantis rė- 
mą, kuris turėjo atstoti galvą. Aksomas. Pats “rėmas" stovėjo ant faneri- 
nės lentynėlės, kuri buvo įtaisyta sėdynės atkaltėje, ties manekeno pe- 
Čiais. 

Starling padarė keletą nuotraukų, paskui išsitiesė visu ūgiu. Šla- 
pia, voratinkliais aplipusi mergina stovėdama tamsoje karštligiškai mąstė. 

Dabar ji visai nenorėjo, kad šalia būtų Baltimorės policininkas ir 
apžiūrinėtų atitrauktą kelnių užtrauktaiką bei albumą su atvirukais. 

Reikėjo nusigauti iki užpakalinės.sėdynės ir nuimti gaubtą. Per šo- 
ninį langelį ji pasiekė užpakalinių durų xankenėlę, atidarė jas ir vėl perk- 
rovė dėžes. Atrodė, kad tai truko marias laiko. Čia dvokė dar stipriau. Ji 
pasilenkė, atsargiai už kampų paėmė albumą ir įdėjo jį į daiktiniams 
įrodymams skirtą maišelį. 

Jai belendant į mašiną sugirgždėjo surūdijusios spyruoklės ir sus- 
tingusi figūra pasviro. Mergina atsisėdo šalia. Dešinioji manekeno ran- 
ka nukrito nuo kelio ir nusirideno.ant sėdynės. Starling pirštu palietė 
pirštinę. Po ja ranka buvo kieta. Labai atsargiai ji numovė pirštinę. Plaš- 
taka buvo pagaminta iš kažkokios-baltos sintetinės medžiagos. 

Švelniai, tarsi glostydama mergina apčiupinėjo gaubtuvą. Audinys 
lengvai denigė kažką kieta. Užčiuopusi viršuje rankenėlę, ji viską supra- 
to. Tai buvo didelis laboratorinis indas PAVyzežiarts laikyti. Ji jau Žino- 
jo, ką ras viduje. 

Nugalėjusi siaubą, ji nedvejodama nutraukė audinį. Inde buvo 
kruopščiatities smakru nuo kūno atskirta galva. Ji žvelgėį merginą spin- 
dinčiomis-nino spiritinio tirpalo akimis. Burna buvo prasižiojusi, o klai- 
kus pilkasiliežuvis išlindęs lauk. Laikui bėgant dalis spirito išgaravo ir 
viršugalvisjau buvo pradėjęs irti. Pelėdiškai palinkusi virš dirbtinio kū- 
no, galva kvailu žvilgsniu spoksojo į Starling. Netgi žibintuvėlio švie- 
soje jos bruožai buvo neišraiškingi ir negyvi. 

Mergina atsargiai atsilošė į sėdynės atkaltę ir apsidairė. 

Ji pabandė įsivaizduoti Lekterį ar ką nors kitą, sėdintį greta jos 
dabartinio: kaimyno, gurkšnojantį kokį nors gėrimą ir apžiūrinėjantį at- 
virukus. O kas dar? Atsargiai, stengdamasi nepajudinti manekeno iš vie- 
tos, ji pamėgino nustatyti jo asmenybę. Nieko naudingo aptikti nepavy- 
ko. Švadča kišenėje ji rado tik audinio gabalėlius, nukirptus nuo kelnių 
klešnių. Vakarinis kostiumas greičiausiai buvo pasiūtas specialiai šiai 
lėlei. 

Starling palietė stirksantį po kelnėmis išsikišimą. Jis buvo kietas. 
Pirštais praskleidusi užtrauktuką, ji nukreipė šviesą vidun, į styrančią 
ataugą iš poliruoto medžio. Taip, gabaritai puikūs. Įdomu, ar ją galima 
būtų dabar pavadinti ištvirkėle? 

Apžiūrinėdama galvą mergina suvokė, kad jaučia kažkokį pasiten- 
kinimą. Profesionaliu žvilgsniu apžiūrinėti veidą su papilkėjusiu liežu- 

viu liečiantis prie indo sienelių buvo ne taip šlykštu, kaip sapnuoti lie- 
žuvį prarijusį Migsą. Ji jautė, kad pajėgtų Žiūrėti į bet kokią šlykštybę, 
jeigu tai duotų nors kokios naudos. Starling buvo pernelyg jauna. 


Devintas skyrius 


Prieblandoje kvapai, sklindantys nuo žvėries kameros, atrodė ašt- 
resni. Be garso veikiančio televizoriaus ekrano šviesa metė Starling fi- 
gūros šešėlį ant Lekterio narvo grotų. 

Tamsoje už metalinių virbų nieko nesimatė, tačiau ji nusprendė 
neprašyti sanitaro, kad įjungtų šviesą. Ji žinojo, kad kamerą galima apš- 
viesti akimirksniu. Baltimorės tardytojai apklausos metu naudojo tokį 
metodą. Tačiau kalinys atsisakė kalbėti ir užuot prabilęs išlankstė jiems 
popierinį viščiuką, kuris kapnojo snapu judinant uodegą aukštyn ir že- 
myn. 

- Daktare Lekteri? - Klarisa girdėjo savo alsąvimą, dar kažkieno 
kvėpavimą kažkur koridoriaus gale, o Migso kons | ji aiškiai tai jautė - 
buvo tylu. Jo kamera buvo tuščia. Merginai atrodė, tarsi iš ten būtų pū- 
tęs skersvėjis. 

Starling žinojo, kad Lekteris seka ją tamsoje. Praslinko dar dvi mi- 
nutės. Jos kojos, nugara ir visi drabužiai besibraunant į garažą buvo sud- 
rėkę. Ji atsisėdo ant grindų toliau nuo grotų, parietusi po savimi kojas ir 
išskleidusi šlapius plaukus virš apykaklės. 

- Daktare Lekteri, mes pradedame suprasti vienas kitą. Jie galvoja, 
kad jūs kalbėsitės su manimi. 

Tyla. Koridoriaus gale kažkas pradėjo švilpauti melodiją. Po pen- 
kių minučių ji vėl prabilo: 

- Keista, kad aš nusprendžiau vėl ateiti čia. Kartais jaučiu nenuga- 
limą troškimą pasikalbėti su jumis apie tai. 

Kai netikėtai iš kameros išlėkė padėklas maistui, Starling pašoko. 
Ant jo gulėjo švarus, kruopščiai sulankstytas rankšluostis. Ji žvilgtelėjo 
į padėklą, paėmė rankšluostį ir ėmė šluostytis plaukus. 

- Ačiū. 

- Kodėljjūs neklausiate manęs apie Buivolą Bilą? - balsas suskam- 
bėjo visai arti. Matyt, jis irgi sėdėjo ant grindų. 

- Jūs ką nors Žinote apie jį? 

- Sužinočiau, jeigu pamatyčiau bylą. 

- Aš jos neturiu, - atsakė Starling. 

- Jums išvis nieko nebeliks, kai jie išspaus iš jūsų viską, ką tik 
galima. | 

- Žinau. 

- Būtinai gaukite visą medžiagą apie Buivolą Bilą. Pranešimus, nuot- 
raukas. Aš su malonumu visa tai peržiūrėsiu. 

- Daktare Lekteri, jūs pats pradėjote pokalbį. Pasakykite, kas tas 
žmogus, kurį aš aptikau “Pakarde""? 

- Jūs radote ten visą žmogų? Keista. Aš mačiau tik galvą. Iš kur, 
jūsų manymu, atsirado visa kita? 

- Na, gerai. Kieno ta galva? 

- Oką jūs manote? 

- Atliktas tik parengtinis tyrimas. Baltaodis vyriškis, maždaug 27- 
erių metų, europietiško tipo. Kas jis? 

- Raspeilo meilužis. 

- Kokiomis aplinkybėmis jis mirė? 

- Leiskite pataupyti jūsų laiką. Tai ne mano darbas. Raspeilas pats 
jį nužudė. Jis mylėjo jūreivius. Tai buvo skandinavas, vardu Klausas. Jo 
pavardė niekada nebuvo ištarta, - daktaro balsas sklido nuo pat grindų. 
Galbūt jis kalbėjo gulėdamas. - Klausas pabėgo iš švedų laivo San Die- 
ge. Raspeilas ten dėstė konservatorijoje. Pamatęs jaunuolį jis vos neišp- 
rotėjo. Švedas suuodė, kad čia kvepia dideliais pinigais, ir su viskuo 
sutiko. Jie nusipirko namelį ant ratų ir nuogi šlaistydavosi po mišką. 
Paskui fleitininkas papasakojo, kad kai berniūkštis sulaužė ištikimybę, 
šis uždusino jį. 

- Raspeilas pats tai papasakojo? 

- Taip, psichoterapijos seanso metu. Manau, kad jis pamelavo. Ras- 
peilas visada iškraipydavo faktus. Jis norėjo atrodyti pavojingas ir roman- 
tiškas. Greičiausiai švedas užduso kokios nors banalios lytinės ekstazės 
metu. Raspeilas negalėjo jo uždusinti. Ar pastebėjote, kaip arti smakro 
nupjauta galva? Matyt, todėl, kad negalima būtų pamatyti to, ko nebuvo. 

- Suprantu. 

- Raspeilo svajonė apie puikų gyvenimą sudužo. Jis įdėjo mylimo- 
jo galvą į indą su spiritu ir grįžo į Rytus. 

- O kurjis paslėpė kūną? 

- Užkasė kalnuose. 

- Ar jis rodė jums galvą? 

- Žinoma. Jis pasakojo, kad dažnai atsisėsdavo greta Klauso maši- 
noje ir rodydavo jam atvirukus. 

- O paskui Raspeilas mirė... pats. Kaip tai atsitiko? 

- Atvirai kalbant, aš siaubingai pavargau nuo jo verkšlenimų. Gy- 
dymas nepadėjo. Apskritai jis gerokai privargino mane. 

- Ir po to pietūs orkestro vadovams... 

- Argi jums neteko sutikti žmonių, kurie neturi laiko vaikščioti po 
parduotuves? Ir tada tenka pasitenkinti tuo, kas yra šaldytuve, Klarisa. 
Ar aš galiu vadinti jus Klarisa? 

- Žinoma. O aš vadinsiu jus... 

- Tiktai daktaru Lekteriu. Tai geriausiai atitinka jūsų amžių ir pa- 
dėtį, - atsakė jis. 

- Gerai. 

- Kokius jausmus jūs patyrėte garaže? 

- Pasišlykštėjimą. 

- Kodėl? 

- Pelės ir vabalai. 

- Arjūs gėrėte kokių nors vaistų, kad apramintumėte nervus? - pak- 
lausė Lekteris. 

- Ne. Panašiuose reikaluose aš turiu šiokios tokios patirties. 

- Ką jūs pajutote sužinojusi apie mano kaimyno mirtį? Jūs kol kas 
manęs nieko neklausėte apie jį. 

- Aš tik ruošiausi. 

- Apsidžiaugėte? 

- Ne. 

- Nuliūdote? 

- Ne. Jūs iš tikrųjų įkalbėjote jį tai padaryti? 

Daktaras Lekteris tyliai susijuokė ir pasakė: 

- Agente Starling, jūs norite pasakyti, kad būtent aš įkalbėjau jį 
įvykdyti tą nusikalstamą savižudybę? Nebūkite kvailutė. Yra tobulų ir 
pakankamai malonių būdų simetrijai pasiekti, ypač kai reikalas susijęs 
su atgrasiais plepiais. Jūs sutinkate? 

- Ne. 

- Agente Starling, jūs meluojate. Tai pirmieji jūsų ištarti melagingi 
Žodžiai. “Liūdnas incidentas", būtų pasakęs Trumenas. 

- Prezidentas? 

- Koks skirtumas? Kodėl, jūsų manymu, aš padėjau jums? 

- Nežinau. 

- Jūs patinkate Džekui Krofordui? 

- Nežinau. 

- Tai netiesa. Norite, kad jis pamiltų jus? Pasakykite atvirai, juk jūs 
norite padaryti jam ką nors malonaus ir tai jus neramina. Tiesa? 


35 


- Kiekvienas nori patikti, daktare Lekteri. 

- Ne kiekvienas. Manote, kad Džekas Krofordas jūsų atžvilgiu turi 
rimtų ketinimų? Esu tikras, kas jis labai nelaimingas žmogus. Kaip jūs 
manote, ar jis mintyse įsivaizduoja meilės scenas su jumis? 

- Tai manęs nedomina, daktare Lekteri. 

- Taigi jūs sakote, jog nežinote, kodėl jis padeda jums. O ar žinote, 
kodėl tai darau aš? 

- Ne. Pasakykite. 

- Gal, jūsų manymu, todėl, kad noriu žvilgtelėti į jūsų vidų ir para- 
gauti jūsų organų? Ne! Aš noriu kai ką gauti iš Krofordo ir todėl ketinu 
su juo derėtis. Bet jis čia neateis. Ir nepaprašys padėti tirti Buivolo Bilo 
bylą, nors jis puikiai Žino, kad nuo to priklausys daugybės moterų gyvy- 
bės. 

- Negaliu tuo patikėti, daktare Lekteni. 

- Man reikia labai nedaug, ir jis gali tai dėl manęs padaryti. Aš 
sėdžiu šiame narve jau aštuonerius metus, Klarisa, ir žinau, kad niekada 
neišeisiu iš čia. Viskas, ko aš noriu, - tai pamatyti pasaulį. Man reikalin- 
gas langas, kad galėčiau stebėti medžius, vandenį. 

- O jūsų advokatas... 

- Čiltonas pastatė koridoriuje televizorių ir įjungė religinį kanalą. 
Kai tik jūs išeisite, sanitaras įjungs garsą. Ir mano advokatas negali nie- 
ko pakeisti. Aš tenoriu tik vėl turėti savo knygas ir stebėti gyvenimą. Aš 
gerai užmokėsiu už tai, Krofordas gali man padėti. Paprašykite j0. 

- Aš perduosiu jūsų žodžius. 

- Jis ignoruos juos. O Buivolas Bilas toliau dirbs savo darbą... Aš 
pasakysiu jums vieną dalyką apie jį. Ir po daugelio metų, kai jie sugaus 
jį... jeigu sugaus, jūs įsitikinsite, kad aš buvau teisus ir galėjau jums 
puikiai pagelbėti. Kad aš galėjau išgelbėti daug gyvybių. Klarisa? 

- Taip? 

- Buivolas Bilas turi dviejų aukštų namą, - lėtai tarė daktaras Lek- 
teris ir išjungė šviesą. 

Daugiau jis nieko nepasakė. 


Dešimtas skyrius 


Klarisa Starling buvo palinkusi prie mokomojo kazino žaidimo stalo 
ir stengėsi susikaupti klausydama paskaitos apie pinigų išviliojimo bū- 
dus azartinių žaidimų metu. Praėjo trisdešimt šešios valandos nuo to 

laiko, kai Baltimorės apskrities policij a išklausė jos parodymus ir palei- 
do Ua Ni 5:6 eeBnAi organai daugiau neužsiimtų žmogžudysčių 

Dėstytojas paleido ruletę, tačiau rutuliukas taip ir neišsprūdo iš jo 
rankų. Dabar jis nežinia kodėl ištarė jos vardą: “Klarisa Starling“. Įdo- 

mu; kodėl? 

- Klausau. 

Dėstytojas smakro judesiu parodė į duris, esančias už jos nugaros. 

Ji atsigręžė. Štai kas. Į klasę žvilgtelėjo jų šaudymo instruktorius Braje- 
nas. Susidūręs su merginos žvilgsniu, jis gestu pašaukė ją. 

< Ruoškitės, Starling. Kur jūsų kovinė ginkluotė? - greitai prašne- 
ko jis koridoriuje. 

- Kambaryje. Korpuse “S". 

Instruktoriaus rankose buvo lagaminėlis, skirtas atspaudams pada- 
ryti. Tai buvo ne mokomasis, o tikras lagaminėlis, pačio naujausio mo- 
delio. Beto, jis dar turėjo medžiaginį krepšelį. 

Jūs skrisite su Džeku Krofordu. Pasiimkite visa, kas reikalinga 
nakvynei. Galbūt jūs grįšite šiandien, bet vis dėlto geriau pasiimkite. 

- Kur? 

-Medžiotojai: Vakarų Virdžinijoje rado lavoną. Panašu, kad tai Bui- 
voto Bilo darbas. Vietinė policija jau pradėjo tirti nusikaltimą. Tačiau 
tai toks užkampis, taigi Džekas nusprendė veikti pats, - Brajenas stabte- 
lėjo prie “S" korpuso durų. - Jam reikalingas žmogus, sugebantis pada- 
ryti skenduolio pirštų atspaudus ir atlikti kitus tyrimui būtinus darbus. 
Pratybose jums tai neblogai sekėsi, ar ne? 

- Taip. Aš norėčiau peržiūrėti prietaisus. 

Brajenas atidarė lagaminėlį ir padavė jai. Jame buvo puikūs anali- 
zės prietaisai, įvairūs buteliukai, bet fotoaparato nebuvo. 

- Man dar reikalingas “Polaroidas 1-1" su objektyvu SJU-5, miste- 
ri Brajenai, juostos ir elementai. 

Ji norėjo užduoti dar vieną klausimą, bet instruktorius jau buvo 
kažkur dingęs. 

- O gal?.. - pradėjo mergina, eidama prie mašinos. 

- Nesijaudinkite, - pertraukė ją Brajenas, - revolverio dėklas, gerai 
įsižiūrėjus, aiškiai matosi, bet tai nesvarbu. 

Brajenas važiavo į Kuantikos aerouostą maksimaliu greičiu. 

Legendinis dvimotoris “Bičkraftas" jau stovėjo ant pakilimo juos- 
tos; Žybsėjo signalinės lemputės, durys buvo atidarytos. Vienas sraigtas 
sukosi ir žolė ties turbinos tūta linko prie Žemės. 

Automobilis sustojo prie pat lėktuvo. Brajenas paėmė daiktus nuo 
užpakalinės sėdynės ir padavė juos merginai paspausdamas ranką. 

Krofordas, vilkintis marškiniais trumpomis rankovėmis, su akiniais 
nuo saulės, sėdėjo antrajam pilotui skirtoje vietoje. Išgirdęs, kaip lakū- 
nas trinktelėjo durimis, jis atsisuko. 

Klarisa neįžvelgė jo akių per storus juodus akinių stiklus ir staiga 
pajuto, kad šis žmogus jai visiškai svetimas. Krofordas buvo išbalęs ir 
įsitempęs. 

- Sėskitės. Paimkite popierius ir peržiūrėkite, - tepasakė jis. 

Ant užpakalinės sėdynės gulėjo segtuvas, ant kurio buvo užrašyta: 
“Buivolo Bilo byla". 


Vienuoliktas skyrius 


Pakilimo juostos kraštas išskydo ir lėktuvas smarkiai krestelėjo. 
Pasiekęs reikiamą greitį, mažasis lėktuvas pasitikdamas žėrinčią saulę 
šovė tiesiai į rytus, į šalį nuo Česapikos įlankos. 

Tas išgama per pastaruosius dešimt mėnesių įvykdė jau penktąjį 
nusikaltimą. Jis pagrobdavo jaunas moteris, nužudydavo ir nulupdavo 
joms odą. Starling žvilgsnis slydo protokolu, kuriame buvo pateikta sk- 
rodimo analizė, patvirtinanti, kad pirmiausia aukas jis nužudydavo, o 
paskui darydavo visa kita. 

Atlikęs savo laukines apeigas, jis įmesdavo kūną į vandenį. Lavo- 
nus aptikdavo kaskart vis kitoje upėje, netgi kitoje valstijoje. Visi žino- 
jo, kad Buivolas Bilas nenusėdi vietoje. Tai buvo vienintelis visiems 
žinomas dalykas. Beje, dar buvo nustatyta, kad jis visada naudojosi tuo 
pačiu ginklu, greičiausiai trisdešimt penkto kalibro koltu. 

Buvo beveik tikra, kad jis baltaodis. Taip manoma todėl, kad žu- 
dikai recidyvistai paprastai pasirenka aukas iš savo etninės grupės. O 
visos jo aukos buvo baltaodės. Tai buvo vyras, kadangi moterų žudikių 
psichopačių mūsų laikais paprasčiausiai nebūna. 

Tarp tos vietos, iš kurios jis pagrobdavo merginą, ir tos, kur įmes- 
davo ją į vandenį, nebuvo jokio sisteminio ryšio. Tais atvejais, kai kū- 
nas būdavo greitai aptinkamas, policija sugebėjo išaiškinti dar vieną ap- 
linkybę: Bilas kurį laiką laikydavo savo aukas gyvas. Jis nužudydavo 
jas praėjus septynioms - dešimčiai dienų po pagrobimo. Tai reiškė, kad 
jis turėjo slaptavietę, kurioje galėjo slėpti moteris. O tai savo ruožtu 
buvo įrodymas, kad jis gyvena sėslų gyvenimą. Jis buvo tarsi voras, 

sugrįžtantis į savo skylę. Jis grįždavo į ją, kai pats to panorėdavo. Kur 
buvo jo irštva, nežinojo niekas. 

Didžiausią siaubą žmonėms kėlė tai, kad visą savaitę jis kankinda- 
vo auką, kuri tikriausiai žinojo, jog artinasi baisi mirtis. 

Trys buvo pakartos, dvi nušautos. Jokių išprievartavimo požymių 
ar kitokio fizinio išniekinimo ženklų prieš nužudant nepastebėta, skro- 
dimo protokolai teigė, kad lytiniai organai nesudarkyti. Nors patolo- 
goanatomai kalbėjo, kad tokiuose suirusiuose kūnuose nustatyti pana- 
šius dalykus tiesiog neįmanoma. 

Visos buvo rastos nuogos. Dviejų aukų drabužiai buvo aptikti šali- 
kelėje prie jų namų. Beje, suknelės būdavo perrėžtos ties nugara tarsi 
mirusiųjų įkapės. 

Būtų buvę galima ramiai tyrinėti šias fotografijas, jei kabinoje ne- 
būtų buvę taip tvanku, o tas griuvena lėktuvas nekristų į kiekvieną oro 
duobę ir prakeikta saulė nedegintų taip negailestingai tiesiog per iliumi- 
natorių. 

Starling įsispitrijo į Krofordo pakaušį. Jeigu jai lemta sugauti Bui- 
volą Bilą, tai tokia kompanija jai tinka/ Krofordas šioms žmogžudys- 
tėms tirti surinko solidžią komandą. Tačiau be nuostolių neapsieita. Pa- 
vyzdžiui, Vilis Grehemas, pats gudriausias skyriaus tardytojas, visų Aka- 
demijos studentų dievinama legendinė asmenybė. Jis dabar gyveno Flo- 
ridoje ir tiek daug gėrė, kad baisu buvo į jį net pažiūrėti. Bent jau sklido 
tokios kalbos. 

Galbūt Krofordas pajuto Klarisos žvilgsnį. Jis atsikėlė iš antrajam 
pilotui skirtos vietos ir atsisėdo greta merginos. Kai jis nusiėmė akinius 
nuo saulės ir užsidėjo įprastinius, Klarisa pajuto, kad jis visai nesveti- 
mas jai. 

- Man labai karšta, o jums? - paklausė jis. - Bobi, čia visai nėra kuo 
kvėpuoti! -riktelėjo jis lakūnui. 

Bobis spustelėjo kažkokį mygtuką ir į kabiną plūstelėjo šalto oro 
srovė. Starling ant galvos nukrito keletas snaigių. 

Džekas Krofordas atsivertė JAV Centrinio ir Rytų regionų žemėla- 
pį. Jame rašalu buvo pažymėtos vietovės, kuriose aptikti lavonai. Jis 
paėmė šratinuką ir pažymėjo dar vieną tašką. 

- Elmės upė yra maždaug šešiomis myliomis žemiau už 79 regio- 
ną, - tarė jis. - Šįkart mums pasisekė. Kūnas užkliuvo už meškerės valo. 
Vietiniai sekliai spėja, kad auka įmesta į vandenį nelabai seniai. Kūnas 
nugabentas į Poterį, apskrities centrą. Reikėtų kuo greičiau nustatyti au- 
kos asmenybę ir surasti pagrobimo liudininkus. Atspaudus reikės išsiųsti 

iš karto, kai tik paimsime mėginius, - Krofordas pakėlė galvą ir atidžiai 
pažvelgė į merginą pro akinių stiklų apačią. - Džimis Praisas sakė, kad 
jūs mokate elgtis su skenduoliais. 

- Iš tikrųjų man tuo užsiimti dar neteko. Nors Praiso pavestas už- 
duotis atlikau sėkmingai. 

- Gerai. Dabar pažvelkite štai čia. Pirmoji mums žinoma auka buvo 
aptikta Blekvoterio upėje praėjusių metų liepos mėnesį. Merginos pa- 
vardė Bimel. Sužinojome, kad ji pagrobta balandžio penkioliktąją iš Bel- 
vederio, Ohajo valstijos. Čia nedaug ką tepavyko sužinoti. Tik po trijų 
mėnesių buvo nustatyta jos asmenybė. Kita auka pagrobta Čikagoje ant- 
rojoje balandžio mėnesio dekadoje. Ji rasta Indianoje, Vobašo upėje, 
netoli Lafeito miesto praėjus maždaug dešimčiai dienų po pagrobimo. 
Būtent todėl mums ir pavyko nustatyti, kas jai atsitiko. Paskui buvo ras- 
ta dvidešimtmetė mergina Roling Fork upėje, trisdešimt aštuonios my- 
lios į pietus nuo Luisvilio, Kentukio valstijoje. Nustatyti jos asmenybės 
nepavyko. Kita auka buvo moteris, pavarde Varner. Tai atsitiko Evans- 
vilyje, Indianos valstijoje. O rasta ji buvo Embaraso upėje, rytų Ilinoju- 
je. Paskui jis nusigavo į pietus ir paskandino eilinę auką pietiniame Da- 
maske, Džordžijos valstijoje. Ši mergina, Kitridž, buvo kilusi iš Pitsbur- 
go. Štai jos nuotrauka. Jam baisiai sekasi - iki šiol niekas nematė, kaip 
jis pagrobia savo aukas. Bent jau mes apie tai kol kas negirdėjome. 

= Ar netoli aukų paskandinimo vietų yra judrių trasų? 

- Ne. 

- O jeigu, sakykim, jis stengiasi sumėtyti pėdas? Pabandykime nub- 
rėžti vektorius nuo pagrobimo iki paskandinimo vietų. 

- Nebloga mintis. Bet jeigu jis vienu išvažiavimu atsikrato lavono 
ir pagrobia naują auką, vadinasi, jis daro solidų lankstą. Mes įvedėme 
visus duomenis į kompiuterį ir šis tiesiog rūkti pradėjo. Gautais duome- 
nimis, žudikas gyvena Rytuose. Jo “kelionės" nesutampa su mėnulio 
fazėmis. Niekas nesutampa. Ne, manau, kad jis irgi seka mūsų veiks- 
mus, Starling. 

- Jūs manote, kad žudikas labai atsargus? 

Krofordas patvirtindamas linktelėjo: 

- Neįtikėtinai atsargus. 

Lakūnas nusiėmė ausines ir per petį šūktelėjo: 

- Pradedame leistis, Džekai. Pasilikite savo vietoje. 

- Gerai, - atsakė Krofordas ir pridūrė kreipdamasis į merginą: - 
Instruktažas baigtas, Starling. 


Dvyliktas skyrius 


Medinis namas Poteryje, Vakarų Virdžinijoje, kuriame buvo šar- 
vojami mirusieji, buvo ir Renkino apylinkės lavoninė: Žmogžudysčių 
ekspertu čia dirbo daktaras Akinas. Jeigu jam kildavo įtarimų nustatant 
mirties priežastį, lavonas būdavo gabenamas į gretimoje apskrityje esantį 
Klaksono rajoninį medicinos centrą, kuriame dirbo labiau patyrę spe- 
cialistai. 

Iš aerouosto Klarisa važiavo nusikaltėliams pervežti skirtu auto- 
mobiliu, todėl, norėdama girdėti policininko, kuris aiškino Krofordui 
įvykio detales, žodžius, turėjo priglausti ausį prie metalinių grotų. 

Kai šefas ir vairuotojas išlipo ir nuėjo į lavoninę, Starling paaiškė- 
jo, kad šioje pervežimo kameroje nėra durų rankenėlių. Ji labai ilgai ir 
atkakliai daužė kumščiu stiklą, kol pagaliau vienas iš netoliese stovin- 
čių policininkų išgirdo ir riktelėjo vairuotojui, kad jis ją išleistų. 

Krofordas jau kalbėjosi su ai tardytoju, einančiu šerifo 
pareigas. Tai buvo neaukštas kresnas vyriškis su akiniais metaliniais rė- 
meliais, avintis madingais batais iš “Romeos" katalogo. 

Jie įžengė į apytamsį morgo koridorių, kuriame raminančiai ūžė 
koka-kolos automatas. Prie sienų stovėjo neįprasti daiktai - kojinė siu- 
vamoji mašina, vaikiškas triratukas, dirbtinės žolės rulonas, dryžuotas 
tentas, pritvirtintas prie stulpų. Ant sienos kabojo “Šventosios Sicilijos, 
sėdinčios prie pianino" kopija. Merginos plaukai buvo supinti į kasas, o 
ant klavišų krito rožių žiedlapiai. 

- Labai dėkoju, kad jūs taip greitai pranešėte, - pasakė Krofordas. 

- Jums paskambino tiesiai iš įvykio vietos, - atsakė tardytojas. - 
Kiek man žinoma, šerifas Perkinsas susisiekti su jumis negalėjo. Šiuo 
metu jis drauge su misis Perkins poilsiauja Havajuose. Šį rytą aš kalbė- 
jausi su juo telefonu. Jis man paskambins vakare. Misterio Perkinso nuo- 
mone, dabar svarbiausia sužinoti, ar mergina ne iš mūsų apskrities. Prieš 
imantis kitų darbų, aš įsakiau užsiimti būtent šiuo. 

- Mes kaip tik ketiname jums padėti. Jeigu... 

- Aš jau kalbėjau su Čarlstonu. Iš tenykščio kriminalinio skyriaus 
žada atsiųsti keletą žmonių. Jie padarys viską, ką reikės. 

- Šerife, kai kuriuos tokio pobūdžio nusikaltimo aspektus reikėtų 
aptarti vyriškai, prie keturių akių, - pasakė Krofordas, linktelėjęs galva į 
Starling pusę. Jie nuėjo į mažytį kambarėlį ir uždarė duris. Maždaug po 

keturių minučių vyrai grįžo. Vyriausiojo tardytojo lūpos buvo kietai su- 
čiauptos. 

- Oskarai, pakvieskite daktarą Akiną. Pasakykite, kad jam skambi- 
na telefonu. | 

Netrukus lavonų balzamavimui skirtame kambaryje su gėlėtais ap- 
mušalais dekoruotomis sienomis ir gipso lipdiniais ant aukštų lubų Kla- 
risa Starling pirmą kartą susidūrė su realaus Buivolo Bilo egzistavimo 
įrodymais. 

Ryškiai žalias plastikinis maišas su užtrauktuku iki pat viršaus bu- 
vo vienintelis šiuolaikinis daiktas kambaryje. Jis gulėjo ant senamadiš- 
ko stalo, skirto balzamavimui, atsispindėdamas daugybės spintelių veid- 
rodiniuose stikluose. 

Starling nusiėmė šaliką ir apsivyniojo juo galvą, kaip tai daro aku- 
šerės, išsiėmė iš savo krepšio gumines chirurgines pirštines. 

Kambaryje buvo tik daktaras Akinas, Starling ir Krofordas. Miste- 
ris Akinas pažvelgė į Starling padrąsinančiu žvilgsniu. Abu jautė ir keistą 
pasitenkinimą, ir nesuprantamą nerimą. 

Krofordas išsitraukė iš kišenės dezodorantą ir papurškė. Šefas ir 
daktaras pasitepė specialiu skysčiu panoses; tai padarė ir Starling. At- 
sistojusi prie kriauklės ji išsitraukė fotoaparatą. Už nugaros pasigirdo 
atitraukiamo maišo užtrauktuko garsas. 

Dar kartą žvilgtelėjusi į rožes ant apmušalų, Klarisa giliai įkvėpė ir 
iškvėpė. Paskui atsisuko ir nukreipė žvilgsnį į kūną. 

- Reikėjo iš karto uždėti ant rankų popierinius paketus, - pasakė ji. 
- Kai baigsiu, pati tai padarysiu, - ji atsargiai pradėjo fotografuoti kūną. 

Nužudytoji buvo jauna, maždaug šimto septyniasdešimties centi- 
metrų ūgio moteris plačiais klubais. Nuo vandens tos vietos, kur nebuvo 
odos, atrodė tik šiek tiek papilkėjusios, kadangi upėje ji išgulėjo vos 
keletą dienų, o oras buvo šaltas. Oda buvo nudirta nuo krūtų iki pat 
kelių. Ji atrodė, tarsi būtų apvilkta toreadoro drabužiais. Ant kūno aiš- 
kiai matėsi žvaigždės formos delno dydžio plėštinė žaizda, nuo kurios 
moteris ir mirė. 

Nuo galvos, pradedant antakiais, buvo nulupta oda su visais plau- 
kais. 

- Daktaras Lekteris sakė, kad jis nuima skalpus, - prabilo Starling. 

- Geriau padirbėkite savo “Polaroidu", - burbtelėjo Krofordas, sto- 
vėdamas šalia merginos. 

Jis apėjo aplink stalą ir piktai patempė lūpą. Klarisa nusimovė vie- 
ną pirštinę, kad galėtų apčiupinėti kojas žemiau kelių. Blauzda buvo 

apsivijusi meškerės valu su kabliuku, kuriuo ir buvo pagautas kūnas 
sraunioje upėje. 

- Ką pasakysite, Starling? 

- Manau, jog ji - ne vietinė. Jos ausų speneliai pradurti trijose vie- 
tose. Ji gausiai vartojo kosmetiką. Panaši į miestietę. Nuo kojų maždaug 
dvi savaites nebuvo šalinami plaukeliai. Matote, kokie jie gležnučiai? 
Greičiausiai plaukelius ji šalindavo kremu. Pažastų plaukelius taip pat. 
Ant apatinės lūpos pabalę gyvaplaukiai. Ji kruopščiai rūpinosi savo iš- 
vaizda, tačiau pastaruoju metu to daryti negalėjo... 

- Ką jūs manote apie žaizdą? 

- Nežinau, - atsakė Starling. - Manau, kad žaizda šautinė. 

- Gerai. Šauta visai iš arti. Dujos prasiskverbė į krūtinkaulį, išsip- 
lėtė odos paviršiuje ir aplink kiaurymę susidarė žvaigždė. 

Už sienos pasigirdo vargonų garsai - matyt, priekinėje šio laidoji- 
mo ritualui skirto namo dalyje prasidėjo atsisveikinimo ceremonija. 

- Baisi mirtis, - tarė daktaras Akinas. - Atleiskite, bet aš nors bai- 
giantis apeigoms turiu pasirodyti ten. Šeirhos nariai visada nori, kad aš 
pabūčiau su jais paskutinėmis akimirkomis. Lamaras ateis čia, kai tik 
baigs groti. Tikiuosi, kad jūs išsaugosite viską patologoanatomui iš 
Klakstono, misteri Krofordai. 

- Du kairiosios rankos nagai nulaužti, - tęsė Starling, kai daktaras 
išėjo. - O po kitais yra purvo ar kažkokios panašios medžiagos pėdsakų. 
Galima paimti mėginį? 

- Paimkite smėlio ir kosmetikos likučių pavyzdžius, - įsakė Kro- 
fordas. - Mes jiems pranešime, kai sužinosime rezultatus. 

Lamaras, ištįsęs liesas tarnautojas vos prasikalusiais ūsiukais, įėjo 
tuo metu, kai jie ėmė smėlio likučių pavyzdžius iš nužudytosios pana- 
gių. 

- Jūs, matyt, esate dirbusi manikiūrininke, - tarė jis. 

Visi stebėtojai su tam tikru pasitenkinimu konstatavo, kad lavono 
delnuose nėra įprastų nagų žymių. Tai liudijo, kad mergina, kaip ir visos 
ankstesniosios aukos, mirė prieš sudarkant kūną. 

- Ar jums bus patogiau padaryti pirštų atspaudus, jeigu mes apver- 
sime kūną? - paklausė Krofordas. 

- Taip. Būtų patogiau. 

- Pirmiausia apžiūrėkime dantis, o paskui Lamaras mums padės. 

- Tik nufotografuoti ar reikalinga ir analitinė schema? - Starling 
pritvirtino prie kameros specialų įtaisą, jausdama pasitenkinimą, kad turi 
visus reikiamus įrankius. 

- Užteks nuotraukų, - atsakė Krofordas. - Schema be EnscoD gali 
mus tik suklaidinti. 

Starling pasižiūrėjo į pirmąją nuotrauką ir dar kartą spragielėjo a 
toaparatu. Antroji nuotrauka turėtų būti geresnė. 

“= Jos gerklėje kažkas įstrigę, - pasakė Klarisa. sp 

Krofordas pažiūrėjo į nuotrauką. Joje aiškiai matėsi Alno for- 
mos daiktas, įstrigęs tarp balso stygų. 

- Duokite man žibintuvėlį. 


š 


- Kai kūnas ištraukiamas iš vandens, burnoje paprastai būna lapų ir 


įvairių sąnašų, - pasakė Lamaras Krofordui. 

Iš savo kelioninio krepšio Starling išsiėmė pincetą ir pažiūrėjo į 
prie lavono palinkusį savo šefą. Šis pritardamas linktelėjo. Klarisai pri- 
reikė tik sekundės, kad išimtų daiktą iš gerklės. | 

- Kas tai, koks nors vaisius? - paklausė Krofordas. 

- Ne, sere, tai vabzdžio lėliukė, - atsakė Lamaras. Ir jis pasirodė 
besąs teisus. Starling įdėjo lėliukę į paketą. - Galima paprašyti apskri- 
ties eksperto, kad ištirtų ją, - pridūrė jis. 

Dabar kūnas buvo apverstas veidu žėmyn ir atspaudus padaryti pa- 
sidarė lengviau. Starling buvo nusiteikusi pačiam -blogiausiann atvejui, 
bet jai neprireikė nei dezodoranto, nei kokios nors kitos priemonės. Ant 
storų plokštelių ji iš pradžių padarė rankų pirštų, o vėliau, jeigu būtų 
aptikti pėdsakai, ir kojų padų atspaudus. 

Aukos pečiuose buvo išrėžti du trikampiai odos gabalėliai. 

Starling juos nufotografavo. 


- Neužmirškite jų išmatuoti, - pasakė Krofordas. - Nuplėšdamas 


drabužius merginai iš Arkonos jis taip pat nudrėskė odą nuo pečių. Žy- 
mės atitinka suplėšyto megztuko, kuris voliojosi pakelėje, suplėšytas 
vietas. O štai čia šis tas naujo. Anksčiau man neteko to matyti. . 

--Ant blauzdų matyti nudegimo žymės, - tarė Starling. 

- Jų dažnai pasitaiko ant pastovėjusių lavonų, - pasakė Lamaras. 

- Ką? - nesuprasdamas paklausė Krofordas. 

- Aš pasakiau, kad JŲ DAŽNAI PASITAIKO ANT -PASTOVĖ- 
JUSIŲ LAVONŲ. 

- Aš puikiai girdėjau, bet nesuprantu, kodėl? 

- Žmonių lavonai dažnai būna su nudegimų žymėmis, nėtgi jei nė- 
ra labai karšta, kadangi jie kurį laiką guli saulėkaitoje. 

- Iš patologoanatomo sužinosim, ar šios žymės atsirado mėtginai 
gyvai esant, ar jau po mirties. 

- Greičiausiai nudeginta duslintuvu, - pridūrė Lamaras. 

„Kuočinai 

- Automobilio duslintuvu. Štai nušauto Bilio Petrio lavonas buvo 
įgrūstas į:bagažinę. Bilio žmona dvi ar tris dienas važinėjo tuo automo- 
biliu ieškodama savo vyro, kol pagaliau jį aptiko. Ant negyvėlio kūno 
buvo tokios pat DU ių žymės, tik ant sėdmenų, - papasakojo Lama- 
FAS. a 

- Puiki mintis. Aš š kaikas jus į tarnybą, Lamarai. 

Starling pajuto stiprų troškimą kai ką pasakyti prieš užtraukiant 
maišo už uką,-apibendrinti tai, ką matė. Bet ji tik linktelėjo ir ėmė 
dėlioti mėginius, 

-Kai:kūnas vėl buvo uždengtas, viskas nušvito tarsi kitoje šviesoje. 
Starling nusimovė pirštines, atsuko čiaupą. Vanduo nebuvo labai šaltas. 
Lamaras žvilgtelėjo į ją ir išėjo. Po minutės grįžo nešinas skardine ledi- 
nio sodog vandens, atidarė ją ir pasiūlė merginai. 

< Ne, ačiū, - atsakė Starling. - Kažin ar aš dabar ką nors nuryčiau. 

„»Nair nereikia. Apsišlakstykite smilkinius. Šaltis padės jums atsi- 
gauti. Aš visada taip darau. 

Kai Starling baigė rašyti raštelį patologoanatomui, ant stalo, esan- 
čio prie-sienas, įsijungė radijo siųstuvas. 

 „ Tai;kad auką rado beveik iš karto po nusikaltimo įvykdymo, buvo 
didelė sėkmė. Krofordas planavo kaip galima greičiau nustatyti jos as- 
menybę ir užsiimti pagrobimo liudininkų paieška. Tai buvo reikalaujan- 
tis kruopštumo darbas, bet:jo efektas galėjo būti milžiniškas. 

Krofordas pasiėmė “Liton" faksą, kad kuo greičiau persiųstų ats- 
paudųs,:Skirtingai negu federalinis faksimilės įrenginys, šis buvo pri- 
jungtas prie FTB pagrindinių vyriausiųjų rytinių valstijų valdybų. Star- 
ling padaryti atspaudai j jau buvo visai išdžiūvę. 

- Įdėkite juos į faksą - = jūsų. rankos vikresnės. 

Tai reiškė, kad ji neturi teisės sugadinti brangias.korteles, ir Klari- 
sa puikiai atliko pavestą užduotį. Tuo metu Krofordas kalbėjosi telefo- 
nu su FTB Vašingtono operatorine. 

- Dorote, ar'jūs prisijungėte prie sistemos? 

Siekiant pagreitinti identifikacijos procesą, nužudytosios merginos 
pirštų atspaudai laidais nukeliavo į visų rytinių valstijų FTB tardymo 
skyrių operatorines.. Jeigu Čikagoje, Detroite, Arkanzase ar kitų rajonų 
kartotekose bus rasti identiški atspaudai, tuoj pat bus gautas atsakymas. 

„Paskui,Krofordas išsiuntė dantų, veido nuotraukas, beje, viršuti- 
niąją galvos dalį Starling apdairiai buvo pridengusi rankšluosčiu tam 
atvejui, jeigu nuotraukos kokiu nors būdu patektų į spaudą. 


45 


Tuo metu, kai jie jau ruošėsi išvažiuoti, iš Čarlstono atvyko trys 
Vakarų Virdžinijos kriminalinio tyrimo centro darbuotojai. Krofordas 
ilgai spaudė visiems rankas ir išdalino korteles su tiesioginio telefono 
numeriais. 

Kai Krofordas ir Starling įsėdo į mašiną, prie durų stovintis Lama- 
ras draugiškai pamojavo jiems ranka. Vanduo skardinėje tebebuvo šal- 
tas. Lamaras grįžo į savo kambarį ir susimaišė gaivinančio gėrimo. 


Tryliktas skyrius 


Tenesio valstijoje, Memfyje, Ketrina Beiker Martin ir jos geriau- 
sias draugas vėlai naktį žiūrėjo filmą per televizorių jo bute ir rūkė haši- 
šą. Reklaminiai intarpai darėsi vis ilgesni ir dažnesni. 

- Aš turiu šio to pakramtyti. Ar nori aguonų grūdelių? - paklausė 
Ketrina. 

- Tuoj nubėgsiu. Duok raktus. 

- Sėdėk. Aš drauge sužinosiu, ar neskambino motina. 

Ketrina, aukšta, jauna, stambių kaulų, gražaus veido, vešlių švie- 
sių plaukų mergina pašoko nuo sofos. Ištraukusi iš po žurnalinio stale- 
lio savo batus, ji apsiavė ir išėjo į gatvę. 

Vasario vakaras nebuvo labai šaltas, tačiau drėgnas. Nuo Misisipės 
atsklidęs rūkas gaubė didžiulę mašinų stovėjimo aikštelę. Tiesiai virš 
galvos kabėjo išbalęs, siauras, į meškerės kabliuką panašus mėnulis. Pa- 
žvelgus į dangų, merginą supurtė drebulys. Ji perkirto automobilių stovė- 
jimo aikštelę ir pasuko prie savo namo, esančio maždaug už šimto jardų. 

Tarp daugybės treilerių ir valčių, stovinčių ant ratukų, tiesiai prie 
jos durų privažiavo rudas furgonas. Mergina atkreipė į šią mašiną dėme- 
sį dėl to, kad ji priminė siuntinius išvežiojantį automobilį, kuriuo pa- 
prastai jai būdavo atvežamos dovanos nuo motinos. 

Ji eidama žvilgtelėjo į prie furgono stovintį įjungtą toršerą su di- 
džiuliu gaubtu. Prie jo stovėjo senas krėslas raudonais gėlėtais apmuša- 
lais. Abu šie daiktai buvo svetainės atributai. 

Ketrina Beiker Martin, nužvelgusi daiktus, pribėgo prie durų. Am- 
žinai kažkas nuvažiuoja, atvažiuoja. Stounhindvilidže nuolat vyksta ju- 
dėjimas. Užuolaida jos lange sukrutėjo ir ant palangės mergina išvydo 
savo katiną - jis buvo išrietęs nugarą ir trynėsi į stiklą. 

Ji susirado raktą, bet prieš įkišdama jį į spyną apsidairė. Iš furgono 
iššoko žmogus. Žibinto šviesoje mergina pamatė, kad viena jo ranka 

sugipsuota ir kabo parišta ant krūtinės. Ji įžengė į kambarį ir uždarė 
duris. 

Po minutės dirstelėjusi į gatvę, Ketrina Beiker Martin pamatė, kaip 
vyriškis bando įkelti į kėbulą krėslą. Prilaikydamas keliu, sveikąja ran- 
ka jis bandė įstumti krėslą į vidų, tačiau neišlaikė svorio ir krovinys 
nukrito ant asfalto. Vyriškis pastatė krėslą ant kojelių ir nuvalė purvą 
nuo kartūninių apmušalų. 

Ketrina išėjo į gatvę. 

- Aš padėsiu, - ji nuoširdžiai norėjo tam žmogui padėti. 

- Na, kąjūs! Ačiū, - Žmogaus balsas jai pasirodė keistai įtemptas, iš 
akcento ji suprato, kad vyriškis nevietinis. 

Šaligatvio žibintas apšvietė jo veidą iškraipydamas bruožus. Figū- 
rą ji įžiūrėjo geriau. Jis mūvėjo chaki spalvos aptemptomis kelnėmis ir 
vilkėjo zomšinę striukę. Ji buvo prasegta ir ant krūtinės matėsi strazda- 
nos. Pasmakrė ir skruostai buvo taip nuskusti, kad veidas atrodė glotnus 
tarsi moters. Lempos metamos šviesos šešėlyje aiškiai žibėjo akys. 

Ketrina pajuto savo kūnu 1 jo žvilgsnį. Vyrai dažnai gėrėda- 
vosi jos stambiu kūnu. Vieniems pavykdavo tai nuslėpti, o kitiems ne. 

- Gerai, - lėtai tarė jis. 

Nuo žmogaus sklido nemalonus kvapas. Be to, mergina pasišlykš- 
tėjo išvydusi ant pečių iš po rankovių išlindusius susigarbanojusius jo 
plaukus. 

Įstumti krėslą į furgoną pasirodė nesudėtinga. | 

- Padėkite pastumti jį į priekį, - jis įšoko į kėbulą, triukšmingai 
kažką pastūmė į šalį. Jie nustūmė krėslą iki pat sėdynių. 

- Jūsų keturioliktas? - paklausė jis. 

- Ką? 

- Paduokite štai tą virvę, tysančią po jūsų kojomis. 

Kai Ketrina pasilenkė, jis stipriai sudavė jai į pakaušį sugipsuota 
ranka. Ji išsigandusi užsidengė galvą rankomis, bet netrukus pajuto dar 
vieną smūgį. Paskui pasipylė dar keletas smūgių irji susmuko greta krės- 
lo. 

Vyriškis akimirką žiūrėjo į merginą, paskui nusitraukė nuo rankos 
gipsą, įkėlė į furgoną lempą ir uždarė užpakalines dureles. Paskui atver- 
tė jos megztuko apykaklę ir pasišviesdamas žibintuvėliu perskaitė eti- 
ketėje nurodytą dydį. 

- Gerai, - sumurmėjo jis. 

Jis perrėžė megztinį išilgai nugaros, chirurginėmis žirklėmis nut- 
raukė jį, surišo merginai rankas ir apvertė ją ant nugaros. 

Ji buvo be liemenėlės. Jis pačiupinėjo pirštais pilnas krūtis, paskui 
pakilnojo jas, patikrino jų stangrumą. 

- Gerai, - vėl sumurmėjo jis. 

Ant kairiosios krūties buvo likęs rausvas aistringo bučinio pėdsa- 
kas. Jis paspaudė pirštu žymę ir patenkintas linktelėjo, kai ši nuo lengvo 
spustelėjimo išnyko. Paskui apvertė merginą ir apžiūrėjo jos galvą, sk- 
laidydamas tankius plaukus. Kietas gipsas odos nebuvo pažeidęs. 

Dviem pirštais jis aptiko ant kaklo pulsą ir pajuto tvinksnius. 

- Gera-a-ai, - pasakė jis. Jo dviaukštis namas buvo gana toli, todėl 
jis nusprendė neatrišti merginai rankų. 

Nuo kambario palangės Ketrinos katinas sekė, kaip furgonas. vis 
tolsta, kaip palaipsniui į vieną tašką susilieja jo užpakalinės šviesos. 

Tuo metu kambaryje suskambo telefonas. Tamsoje žybtelėjo žibu- 
rėlis - tai įsijungė autoatsakovas. 

Skambino Ketrinos motina, Tenesio valstijos senatorė. 


Keturioliktas skyrius 


Aštuoniasdešimtaisiais metais, kurie buvo praminti auksiniu tero- 
nzmo amžiumi, Amerikos Kongreso narių vaikų pagrobimai siekiant 
gauti išpirką buvo gana dažni. 

2 val. 45 min. ryto specialus FTB Memfio poskyrio agentas prane- 
šė į Vašingtoną apie vienturtės senatorės Rutos Martin dukters dingimą. 

3 val. ryto iš Vašingtono skyriaus garažo išvažiavo du furgonai be 
skiriamųjų ženklų. Vienas pasuko į Senato pastatą, kur techniniai dar- 
buotojai įrenginėjo specialią įrašančiąją ir koduojančiąją aparatūrą se- 
natorės Martin kabinete, prie šių įrenginių buvo prijungti artimiausi te- 
lefonai automatai. Antrasis automobilis, taip pat su paruošta sekimui 
aparatūra, sustojo Virdžinijos aveniu, netoli nuo senatorės namų. Du 
vyrukai prijungė furgone esančią aparatūrą prie misis Martin namų tele- 
fono. | 

Visi vylėsi, kad žaibiškas Ketrinos Beiker Martin pagrobimas įvyk- 
dytas turint vienintelį tikslą - gauti išpirką. Ši mintis teikė vilties, kad 
mergina gyva. 

Niekas nedrįso netgi užsiminti, kad gali būti kitaip. 

Prieš pat aušrą Memfio patrulis, gaudantis valkatas Vinčester ave- 
niu, sulaikė pagyvenusį vyriškį, kuris rankiojo nuo kelio aliumininės 
skardines ir kitokį šlamštą. Jo vežimėlyje buvo rastas moteriškas, prie- 

kyje užsagstytas, tačiau išilgai nugaros tarsi įkapės perrėžtas megztu- 
kas. Ant jo aptiktas valyklos ženkliukas liudijo, kad megztukas priklau- 
sė Ketrinai Beiker Martin. 


6.30 ryto Džekas Krofordas važiavo iš Arlingtono pietų kryptimi. 
Staiga nuaidėjo šaižus telefono skambutis. 

- “Devyni - trisdešimt - keturi - keturiasdešimt" klauso. 

- “Keturiasdešimtąjį"" kviečia “Alfa-keturi". 

Privažiavęs platesnį kelkraštį, Krofordas stabtelėjo, kad galėtų vi- 
są dėmesį skirti pokalbiui. 

“Alfa-4" buvo FTB direktoriaus slaptažodis. 

- Džekai, ar jūs jau Žinote apie Ketriną Martin? 

- Naktinis budėtojas man pranešė. 

- Vadinasi, jūs žinote ir apie megztinį. Kalbėkite. 

- Vietinė policija iš karto/Sukėlė triukšmą dėl pagrobimo, - pradėjo 
Krofordas. - Aš nelabai to norėjau ir iš karto ėmiausi kontroliuoti visus 
telefonus. Nors megztinio nugara ir perrėžta, mes negalime iš karto tvir- 
tinti, kad tai Bilo darbas. Galbūt mus tik gąsdina ir greitai pareikalaus 
išpirkos. Kas užsiima paieška Tenesyje, mes ar jie? 

- Jie. Valstybinė policija dirba neblogai. Iš Baltųjų rūmų skambino 
Filas Adleris. Jis pranešė apie “didžiulį prezidento susidomėjimą". Mes 
galime pasižymėti, Džekai. 

- Aš irgi apie tai pagalvojau. O kur pati senatorė? 

- Pakeliui į Memfį. Ji skambino man į namus prieš minutę. Ar gali- 
te tai įsivaizduoti? , 

- Taip, - Krofordas prisiminė senatorę Martin, kuri dalyvavo svars- 
tant biudžetą. 

- Ji prispaus mus visu svoriu. 

- Ją nesunku suprasti. 

- Žinoma, - atsakė direktorius. - Aš paaiškinau jai, kad mes kaip 
visada stengiamės iš visų jėgų. 

- Gerai. Mūsų senatorė - griežtas žmogus, Tomi. Jeigu ji liks mūsų 
darbu nepatenkinta, išskrisime... 

- Žinau. Palaikykite ryšį su manimi. Džekai, kiek dienų mes turime 
aplinkybių sutapimui patikslinti - šešias ar septynias? 

- Nežinau. Jeigu jis puls į paniką sužinojęs, su kuo turi reikalą, gali 
iš karto ją pribaigti ir įmesti į vandenį. 

- Kur jūs dabar? 
- Dviejų mylių atstumu nuo Kuantikos. 
Krofordas padėjo ragelį ir išvažiavo į plentą. 


Penkioliktas skyrius 


Per televiziją buvo rodoma tiesioginė laida, kurioje dalyvavo Pite- 
ris Dženingsas ir senatorė Ruta Martin. Aukšta valingo, bet atviraširdiš- 
ko veido moteris stovėjo savo vienturtės dukters kambaryje. 

- Aš kreipiuosi į jus, žmogau, kuris slepiate mano dukterį, - priei- 
dama arčiau prie telekameros prabilo ji tokiu balsu, kokiu dar niekada 
nebuvo kalbėjusi. - Gal jūs rasite jėgų ir paleisite ją nepadaręs nieko 
blogo. Jos vardas Ketrina. Tai labai švelnus ir paklusnus kūdikis. Prašau 
paleisti ją, prašau nedaryti jai nieko blogo. Viskas priklauso nuo jūsų. 
Jėga ir valdžia jūsų pusėje. Aš suprantu, kad jūs taip pat mokate mylėti 
ir kentėti. Tik jūs galite apsaugoti ją nuo blogio. Dabar jūs turite puikią 
galimybę įrodyti visam pasauliui savo gerumą, įrodyti, kad jūs galite 
elgtis su Žmonėmis geriau, negu šis Žiaurus pasaulis elgiasi su jumis. 
Jos vardas Ketrina. 

Kai senatorės Martin veidas išnyko iš ekrano, jame pasirodė mėgė- 
jiško filmo, kur besimokantis vaikščioti kūdikis savo rankutėmis spau- 
džia didžiulio koli veislės šunio gaurus, vaizdai. 

Senatorė Martin vis dar kalbėjo: 

- Tai Ketrina, kai ji buvo dar visai mažytė. Paleiskite ją. Paleiskite 
ją iš ten, kur dabar laikote, ir jūs galėsite tikėtis mano nuoširdaus dėkin- 
gumo. 

Toliau ekrane ėmė mirgėti fotografijos. Štai aštuonerių metų Ket- 
rina prie jachtos vairo. Laivas prisišvartavęs prie kranto ir mergaitės 
tėvas pats dažo bortus. Po to buvo parodytos dvi jaunos merginos foto- 
grafijos stambiu planu. 

Ir vėl ekrane pasirodė senatorės veidas: 

- Visos šalies akivaizdoje pažadu, kad jums padėsiu, kuo tik galiu. 
Aš pakankamai galinga ir ištesėsiu savo pažadą. Aš Jungtinių Amerikos 
Valstijų senatorė. Aš palaikau tiesioginius ryšius su Strateginės gyny- 
bos skyriumi ir kosminio ginklo, žinomo “Žvaigždžių karų" pavadini- 
mu, sistemomis. Jeigu jūs turite priešų, aš sutrinsiu juos į dulkes. Jeigu 
dar kas nors jums kliudo, aš pašalinsiu jį iš jūsų kelio. Skambinkite man 
bet kuriuo paros laiku. Mano dukrelė vardu Ketrina. Galite demonstruo- 

ti savo galią, tik nepadarykite Ketrinai nieko blogo. 

Tai buvo paskutinieji per televiziją ištarti senatorės Žodžiai. 

Klarisos kambaryje suskambo telefonas. Krofordas skambino jai 
iš lėktuvo: 

- Starling, susikraukite daiktus ir po valandos laukite manęs. Iš- 
vyksime dviem paroms. 

Ji pamanė, kad pokalbis baigtas - ragelyje pasigirdo signalas. Bet 
staiga vėl žodžiai: 

- Prietaisai nereikalingi, pasiimkite tiktai savo daiktus. 

- Kur susitiksime? 

- Smitsono muziejuje, - jis pradėjo kalbėtis su kažkuo, sėdėjusiu 
greta, ir padėjo ragelį. 

Važiuodama automobiliu į susitikimo vietą, Starling galvojo apie 
naująją auką. Ji nujautė, kad Ketrinos lavonas jau gali būti aptiktas. Su- 
žinojęs, kas aukos motina, Buivolas Bilas galėjo paspartinti įvykius. Jis 
tikriausiai norės greičiau atsikratyti aukos ir įgrūdęs jai į burną vabzdį 
išmes į upę. 

O gal Krofordas jau veža tą vabzdį analizei. Ir kodėl prireikė išk- 
viesti ją į Smitsono muziejų? Juk iš ten gauti vabzdį gali bet kuris FTB 
agentas. Be to, jis liepė pasiimti tualetinius reikmenis. 

Savaime suprantama, kad šefas nenorėjo aiškinti detalių papras- 
Čiausiu radiotelefonu. 

Ji įjungė tą radiostotį, per kurią nuolat buvo transliuojamos nau- 
jausios žinios, ir kantriai išklausė oro prognozę. Paskui vėl buvo karto- 
jama žinių laida. Dingo senatorės Martin duktė. Jos megztuką rado per- 
rėžtą išilgai nugaros Buivolo Bilo stiliumi. Liudininkų ko! kas nėra. Au- 
kos, rastos Vakarų Virdžinijoje, asmenybė nenustatyta. 

Vakarų Virdžinija. Prisiminimai apie Poterio ritualinių paslaugų 
namus sukėlė jai baisius ir drauge brangius prisiminimus. Būdama ten, 
ji prisiminė tai, kas visai nebuvo susiję su liūdnais įvykiais realybėje. 
Stovėdama prie laidojimo namų kriauklės, apimta gilios nevilties, ji sė- 
mėsi jėgų iš nepaprasto šaltinio - mergina prisiminė savo mamą. 

Starling sustabdė automobilį netoli FTB pastato, prie kurio būria- 
vosi daugybė žurnalistų. Ji išjungė variklį ir nuėjo pėsčiomis du kvarta- 
lus iki Smitsono nacionalinio gamtos istorijos muziejaus. Keletas di- 
džiulio pastato langų buvo apšviesti. Netoliese stovėjo Baltimorės apsk- 
rities policijos furgonas. Krofordo vairuotojas Džefas naujoje mašinoje 
laukė šefo. Išvydęs Starling, jis kažką pasakė per pasikalbėjimo įtaisą. 


Šešioliktas skyrius 


Tarnautojas nuvedė Klarisą į antrąjį aukštą, ten, kur stovėjo didžiulė 
dramblio iškamša. 

Lifto durelės atsivėrė. Džekas Krofordas, susikišęs rankas į apsiaus- 
to kišenes, laukė jos paskendęs mintyse. 

- Labas vakaras, Starling. 

- Sveiki. 

Neatsisukdamas jis pasakė tarnautojui: 

- Toliau mes rasime kelią patys. Ačiū. 

Krofordas ir Starling ėjo koridoriumi pro įvairiausius antropologi- 
nius eksponatus. Patalpa buvo silpnai apšviesta. Eidama greitų tvirtų 
Krofordo žingsnių ritmu, Starling intuityviai pajuto, kad Krofordas trokš- 
ta ją apkabinti ir tuoj pat tai padarytų, bet jam neužtenka drąsos ją pa- 
liesti. 

Ji laukė, ko! šefas prabils. Galų gale ji sustojo priešais Krofordą 
taip pat susikišusi rankas į kišenes. Taip kurį laiką jie ir stovėjo tylėda- 
mi tarp nebylių senų kaulų. 

Paskui Krofordas pakaušiu atsirėmė į stiklinę vitriną, giliai įkvėpė 
ir tarė: 

- Reikia manyti, kad Ketrina Martin dar gyva. 

Klarisa keletą kartų linktelėjo ir nuleido galvą. Galbūt jam bus ge- 
niau kalbėti nežiūrint jai į akis. Iš išorės jis atrodė ramus, bet kažkas jį 
gerokai trikdė. Starling pagalvojo, kad tikriausiai mirė jo žmona. O gal 
dėl visko kalta diena, praleista su sielvarto išmušta iš vėžių Ketrinos 
motina. 

- Memfyje ima aiškėti kai kurios detalės, - pasakė jis. - Man atrodo, 
kad nusikaltėlis ją pagrobė automobilių stovėjimo aikštelėje. Niekas nie- 
ko nematė. Ji įėjo į namą, paskui nežinia kodėl išėjo atgal į gatvę. Matyt, 
neilgam, kadangi duris paliko praviras. Raktai buvo padėti ant televizo- 
riaus. Manau, kad namuose ji buvo neilgai - net nebuvo nuėjusi į miega- 
mąjį prie telefono. Autoatsakovas vis dar tebezirzė, kai jos draugužis 
pagaliau iškvietė policiją. Taigi dabar ji to žvėries rankose, Starling. 
Ketrina Beiker Martin laukia mūsų jo irštvoje, Starling. Mes turime dau- 
gių daugiausia savaitę. O gal ir mažiau, - Klarisa su viltimi ir nekantru- 
mu iš padilbų pažvelgė į savo šefą. - Mes turime dar vieną vabzdį, - tęsė 
jis, - ir mūsų vyrukai jau tyrinėja jį... 

- Kur jį rado? Pas tą neatpažintą merginą šaldymo kameroje? 

- Ne. Eime, parodysiu. Įdomu, ką j jūs pasakysite. 

- Entomologij os skyrius kitoje pusėje, misteri Krofordai. 

- Žinau. 

Jie pasuko kitu koridoriumi ir atsidūrė prie antropoltoginės labora- 
torijos durų. Pro matinį stiklą sklido šviesa ir girdėjosi balsai. Jiė įėjo. 
Kambario viduryje prie ryškiai apšviesto stalo darbavosi trys Žmionės 
baltais chalatais. Kuo jie užsiėmė, nebuvo aišku. .Džekas Berouzas iš 
FTB skyriaus, per petį žiūrėdamas į palinkusius prie stalo žmones, kaž- 
ką žymėjosi bloknote. Kambaryje tvyrojo pažįstamas kvapas. 

Vienas iš vyrų pasitraukė į šalį, kažką įdėjo į metalinę vonelę ir 
viskas iš karto paaiškėjo. Ant didelio nerūdijančio plieno padėklo gulė- 
jo Klauso galva, kurią ji aptiko garaže. 

- Klauso gerklėje taip pat rasta lėliukė, - pasakė Krofordas. - Minu- 
tėlę, Starling. Džekai, ar tu kalbiesi su dispečeriu? 

Berouzas diktavo informaciją iš savo bloknoto. Jis uždengė delnu 
ragelį ir atsakė: 

- Taip, Džekai, jie visas pajėgas skiria Klausui. 

Krofordas paėmė ragelį: 

- Bobi, nelauk, kol E Interpolas. Nedelsdamas pėrduok nuot- 
raukas ir medicininę išvadą. Skandinavijos šalys, Vakarų Vokietija, Ny- 
derlandai. Pranešk, kad Klausas tikriausiai tarnavo prekybiniame laivy- 
ne. Perduok detalias nuotraukas, - jis grąžino ragelį Berouzui. - Kurjūsų 
automobilis, Starling? 

- Pakalnėje, prie skyriaus. 

- Tą vabzdį aptiko Džonas Hopkinsas, - pranešė Krofordas jierūs 
belaukiant lifto. - Lėliukė buvo įgrūsta į gerklę tokiu pat būdu; kaip ir 
merginai iš Vakarų Virdžinijos. Hopkinsas aptiko ją šiandien vakare, 
maždaug septintą valandą. Baltimorės policija surado mane lėktuve. Jie 
nori susisiekti su daktaru Endželu, kad šis nustatytų Klauso amžių, taip 
pat sužinotų, kelintais metais jam buvo suskaldytos žiaunos. | 

- Sekundę. Jūs norite pasakyti, kad Klausą galbūt nužudė Buivolas 
Bilas? Prieš daugelį metų? 

- Arjums tai atrodo neįtikėtina? Pernelyg daug sutapimų. 

- Dabar, šiuo momentu - taip. 

- Pamąstykime drauge. 

- Daktaras Lekteris pasakė man, kur yra Klausas. 

- Teisingai, pasakė. 

- Daktaras Lekteris pasakė man, kad jo pacientas, Bendžaminas 

Raspeilas, prisipažino, jog nužudė Klausą. Tačiau pats jis mano, kad 
mirtis greičiausiai ištiko dėl seksualinio pobūdžio asfiksijų. 

- Visa tai tik Žodžiai. 

- Manote, kad daktaras Lekteris žino, nuo ko iš tikrųjų mirė Klau- 
sas, o Raspeilas ir seksas čia niekuo dėti? 

- Klauso gerklėje rasta lėliukė, merginos iš Virdžinijos gerklėje - 
taip pat. Apie panašius dalykus man anksčiau neteko girdėti ar skaityti. 
Ką jūs apie tai manote? 

- Pirmiausia man kilo klausimas, kodėl liepėte pasiimti daiktus? 
Norite, kad aš susitikčiau su Lekteriu? 

- Su jumis vienintele jis kalba, Starling, - Krofordas atrodė labai 
nusiminęs. - Jaučiu, kad jūs turite planą. - Ji linktelėjo. - Apsvarstysim jį 
pakeliui į kliniką. 


Septynioliktas skyrius 


- Iki to laiko, ko! Lekterį suėmė dėl žmogžudystės, jis dirbo psi- 
chiatru, - pradėjo Krofordas. - Jis atliko daugybę psichiatrinių tyrimų 
kriminalinių nusikaltėlių gydymo įstaigose Merilende ir Virdžinijoje, 
taip pat ir visoje Rytinėje pakrantėje. Jis yra matęs daugybę psichiškai 
nesveikų nusikaltėlių. Kas Žino, ką jis išdarinėjo su jais. Paprasčiausiai 
šiaip sau, iš smalsumo. Tai viena mūsų svarstymų kryptis. Be to, jis 
pažinojo Raspeilą ir šis galėjo jam papasakoti daugelį dalykų. Galbūt jis 
yra sakęs Lekteriui, kokia tikroji Klauso mirties priežastis. 

Krofordas ir Starling sėdėjo vienas priešais kitą automobilyjė, 1e- 
kiančiame į JAV šiaurę, į Baltimorę, iki kurios dar buvo likusios trisde- 
šimt septynios mylios. 

- Iš pradžių apsistosime ties dviem momentais. Pirmiausia, Lekte- 
ris žino kažką konkretaus. Antra, negalima užmiršti, kad jis viską daro 
savo malonumui. Tarkim, jis panorės, kad Buivolas Bilas būtų pagau- 
tas, kol Ketrina dar gyva. Tačiau reikia, kad jis būtų tuo suinteresuotas ir 
iš to turėtų kokios nors naudos. Pagąsdinti jo mes neturime kuo - iš jo ir 
taip jau atėmė popierių ir knygas. 

- Na, o jeigu paprasčiausiai paaiškinus jam situaciją ir ką nors pa- 
žadėjus? Tarkim, kamerą su langu. Beje, siūlydamas savo pagalbą jis 
būtent to ir prašė. 

- Jis siūlė pagalbą, Starling, bet nepažadėjo paprasčiausiai įduotį 
nusikaltėlį. Jūs, matau, panikuojate. Lekteris neskuba. Kai mes papra- 

šysime, kad jis įduotų nusikaltėlį, jis pradės delsti. Iš karto jis nieko 
nepasakys. 

- Netgi už apdovanojimą? Juk jeigu Ketrina bus nužudyta, jis nie- 
ko negaus. 

- Tarkim, mes pasakysime, kad žinome apie jo informuotumą ir 
imsim įkalbinėti, kad jis atskleistų paslaptį. Jis patirs didžiulį malonu- 
mą vilkindamas šį procesą. Jis elgsis taip, lyg stengtųsi prisiminti. Jis 
pasės vilties daigelius senatorės Martin širdyje, iš tikrųjų leisdamas mer- 
ginai žūti. O paskui ateis kitų motinų ir jų sudužusių vilčių eilė. Tuo jis 
ir gyvena. Tai jo maitinančioji terpė. 

- Vadinasi, daktaras Lekteris privalo galvoti, kad mes atėjome pas 
jį tik pasikalbėti. 

- Teisingai. 

- Kam tada visi tie nereikalingi svarstymai? Jūs galėjote papras- 
čiausiai pasiųsti mane pasikalbėti, ir tiek. 

- Aš kol kas svarstau. Jūs padarysite tai, kai gausite įsakymą. 

- Aš manau, kad kol kas nereikia užsiminti apie Klauso gerklėje 
rastą vabzdį tuo nurodant galimą Buivolo Bilo ryšį su Klausu. 

- Teisingai. Jūs vėl atėjote pas jį nustebintą to, kad išsipildė jo pra- 
našystė, jog jis nuima savo aukų skalpus. Lyg tarp kitko galite užsimin- 
ti, kad toks įtakingas žmogus, kaip senatorė Martin, gali būti jam nau- 
dingas. Jis turi patikėti, jog būtina skubėti, kad jeigu Ketrina mirs, jis 
nieko negaus, nes senatorė jau nebus suinteresuota. 

- Iš tikrųjų taip ir bus? 

- Jums būtų geriausia savo gyvybe prisiekti, kad nežinote atsaky- 
mo į šį klausimą. 

- Suprantu, - vadinasi, įtakingoji moteris kol kas apie tai neinfor- 
muota.. Reikia stiprių nervų. 

Atvirai pasakius, Krofordas bijo jos įsikišimo, bijo, kad ji nepada- 
rytų grubios klaidos kreipdamasi į Lekterį. 

- Jūs supratote mane? 

- Taip. O kaip jis mums parodys Buivolo Bilo pėdsakus nežinoda- 
mas detalių? 

- Nežinau, Starling. Jis turėjo daug laiko apie tai galvoti. Jis laukė 
savo valandos paguldydamas ant aukuro vieną po kitos šešias gyvybes. 
Lekteris mūsų žinioje tris dienas. Jei mums nepavyks nieko išgauti, jį 
pradės kvosti Baltimorės policija. Ir tik teismas sutramdys jų įtūžį. 

- Praėjusi kvota nedavė jokios naudos. Daktaras Lekteris, matyt, 
mažai tenukentėjo. 

- Ką jis perdavė jiems tada? Popierinį viščiuką? 

- Taip, - šis originalus kūrinys vis dar tebegulėjo Starling rankinė- 
je. Ji ištraukė jį, išlygino ir privertė kapnoti snapeliu. 

- Aš nekaltinu Baltimorės policijos. Jis jų žmogus. Jeigu Ketrina 
bus nužudyta, jie turės įrodyti senatorei Martin, kad išbandė visus meto- 
dus. 

- Kas ji per moteris? 

- Puiki, tačiau griežta ir, be abejo, protinga. Jums, Starling, ji patik- 


- Lėliukė Klauso gerklėje lieka mūsų paslaptimi? Ar mes galėsime 
nuslėpti jos egzistavimą nuo žurnalistų? 

- Ne ilgiau kaip tris dienas. 

- Todėl veikti reikia nedelsiant. 

- Negalima pasitikėti Čiltonu ir apskritai kuo nors iš jo personalo, 
- pasakė Krofordas. - Jeigu sužinos Čiltonas, sužinos visas pasaulis. Jis 
žino, kad jūs tiriate Klauso bylą ir kad su Buivolo Bilo byla ji nesusijusi. 

- Šiąnakt? 

- Tai vienintelis tinkamas laikas. Jūs turėtumėte žinoti, kad infor- 
macija apie aukos iš Vakarų Virdžinijos gerklėje rastą lėliukę pasirodys 
rytiniuose laikraščiuose. Tai prasitarė vietinis medicinos ekspertas. Da- 
bar tai jau nebe paslaptis, - tarė Krofordas ir pakėlė telefono ragelį. 


Aštuonioliktas skyrius 


Didelis vonios kambarys baltų koklių sienomis, stiklinės lubos su 
kabančiu šviestuvu, grakščios itališko stiliaus lentynėlės, ant jų daugy- 
bė vijoklinių augalų ir kosmetikos reikmenų. Didžiulis veidrodis apra- 
sojęs nuo karšto vandens. Bėgančios dušo srovės triukšmą nustelbia kaip 
reta aukštas balsas. Iš lauko pusės vonios duris skrebena mažas šunytis. 

Po dušu prausiasi Džeimas Gambas, baltaodis, trisdešimt ketverių 
metų, maždaug šimto aštuoniasdešimt šešių centimetrų ūgio, devynias- 
dešimt dviejų kilogramų svorio, kaštoninių plaukų, žydrų akių vyriškis. 
Jokių ypatingų žymių jis neturi. Savo vardą “Džeimsas" jis pats taria be 
raidės “s" - Džeimas. To reikalauja ir iš kitų. 

Sušlapinęs kūną jis išsimuilino krūtinę ir šlaunis plikomis ranko- 
mis, o nekenčiamas savo kūno vietas ištrynė kempine. Jo kojos buvo 
storokos, tačiau jis manė, kad apskritai jos patrauklios. 

Gambas rūpestingai apsitrynė, išsitepė brangiu odą minkštinančių 

kremu. Patrynė kempine savo penį, sėklides ir tarpukojį, nušluostė di- 
džiulį veidrodį ir išsitiesė priešais jį visu ūgiu kraipydamas klubus, nors 
vyriškieji atributai gerokai jam trukdė. 

- Padaryk man ką nors, mylimasis. Greičiau padaryk, - jis kalbėjo 
labai plonu balsu ir vis dėlto tikėjo, kad skamba neblogai. Jokie vaistai 
nepadėjo jam pakeisti balsą, užtat jie puikiai pašalino plaukelius ant šiek 
tiek paburkusių krūtų. Daugybė elektros procedūrų sustabdė barzdos ir 
ūsų plaukų augimą. Bet jis vis tiek nebuvo panašus į moterį. Jis buvo 
vyras, galintis apsvaiginti ne tik kumščiu, bet ir nagais. 

- Ką tu ketini man dary-y-yti? 

Nuskambėjus balsui, prie durų vėl ėmė skrebenti šunytis. Gambas 
apsivilko chalatą, įleido mažą baltą pudelį, paėmė jį ant rankų ir pabu- 
čiavo gauruotą kailiuką. 

- O-0-o! Tu išalkusi, mano džiaugsme? Aš - irgi, - norėdamas ati- 
daryti duris jis perkėlė kalytę ant kitos rankos. Ši bandė pasprukti. - 
Minutėlę, brangioji, - laisva ranka jis pakėlė nuo grindų netoli lovos 
keturioliktojo kalibro mini karabiną ir padėjo jį ant pagalvės, - tyliau, 
tyliau. Mes vakarieniausime po minutės, - nuleidęs kalę ant grindų, jis 
susirado šlepetes. 

Pudelis, žiūrėdamas į šeimininką ištikimomis alkanomis akimis, 
nubėgo paskui jį į virtuvę. 

Iš mikrobanginės krosnelės Džeimas Gambas išėmė tris vakarie- 
nės paketus - du “Hangri men“ sau ir vieną “Lin kazn" pudeliui. 

Kalytė godžiai prarijo mėsą, desertą, tik daržovių nelietė. Džeimo 
Gambo lėkštėse liko vien kaulai. 

- Tu dar neatlikai reikalo Nr. 2. Na, gerai, aš nežiūrėsiu, - jis prisi- 
dengė ranka akis, bet tebežiūrėjo pro tarp pirštų likusį plyšį. - Ak, mano 
mažyte! Tu juk tikra ledi! Na, dabar laikas į lovytę. 

Misteris Gambas mėgo ruoštis miegui. Tai jis darydavo keletą kar- 
tų per naktį. Jis mėgo ir pabusti, mėgo neuždegęs šviesos ilgai sėdėti 
viename iš kambarių arba netgi dirbti, kai kildavo kokios nors netikėtos 
idėjos. 

Prieš išjungdamas šviesą virtuvėje jis sekundę susimąstė, surinko 
tuščias lėkštes, nušluostė stalą. 

Spragtelėjo jungiklis ir centrinėje namo dalyje įsižiebė ryški šviesa. 
Džeimas Gambas su lėkštėmis rankose ėmė leistis žemyn. Kalytė suinkštė 
ir snukučiu atidarė duris, stengdamasi neatsilikti nuo šeimininko. 

- Na, gerai, kvailute, - tarė jis paimdamas pudelį ant rankų. 

Tiesiog po virtuve esančiame rūsyje buvo gilus išsekęs šulinys. Jo 

septyniasdešimties centimetrų aukščio rentinys buvo sumūrytas iš ply- 
tų. Jį dengė pakankamai sunkus originalus medinis stogelis. Stogelyje 
buvo įtaisytas liukas kibirui. Liuko durelės buvo atidarytos ir į angą 
Džeimas Gambas sumetė maisto likučius iš lėkščių. 

Kaulai ir daržovių gabalėliai švystelėjo ir dingo pragariškoje tam- 
soje. Pudelis atsitūpė ir gailiai, tarsi maldaudamas, suinkštė. 

- Ne, jau nieko neliko, - pasakė Gambas. - Tu ir taip per stora. 

Jis vėl pakilo į viršų šnabždėdamas kalei: 

- Ak, tu, mano storule. 

Jis visai nekreipė dėmesio į prislopintą beprotišką riksmą, ataidintį 
iš juodos skylės: 

- MALDAUJU... 


Devynioliktas skyrius 


Leisdamasi žemyn į nusikaltėlių psichopatų skyrių, Starling iš vi- 
sų jėgų stengėsi neklausyti triukšmo ir šauksmų, nors ir jautė, kaip jos 
kūnu bėgioja skruzdėlytės. Slėgis, atrodė, vis didėjo, tarsi ji būtų leidu- 
sis gilyn po vandeniu. Bepročių artumas, mintys apie kenčiančią Ketri- 
ną Martin teikė jai ryžto. Bet dabar vien ryžto nepakako - būtina ramy- 
bė, savitvarda, reikia pasitelkti visą išmintį. Reikia skubėti to neparo- 
dant. Jeigu daktaras Lekteris žino atsakymą į jos klausimą, ji privalo 
nepražiopsoti jo besiklausydama gudrių nusikaltėlio išvedžiojimų. 

Sanitaras paspaudė mygtuką ir iš karto paliko ją vieną su durimis 
atidariusiu Barniu. 

- Sveikinu vėl pas mus atvykus, - pasakė jis ir spragtelėjo spyną jai 
už nugaros. 

- Sveiki, Barni. 

- Kokios šviesos jums reikia? 

Koridoriuje tarp kamerų buvo tamsu. Tik pačiame gale ji pamatė 
šviesos dėmę, krintančią ant grindų iš kameros. 

- Ko gero, daktaras nemiega. 

- Naktį jis niekada nesumerkia akių, netgi jeigu išjungia elektrą. 

- Kas bus, tebūnie. 

Starling lėtai judėjo koridoriumi nesidairydama į šonuose esančias 
kameras. Jos žingsnių aidas pačiai merginai atrodė pernelyg garsus. Be 
jo tylą trikdė iš vienos kitos kameros sklindantis knarkimas bei kosčio- 
jimas. 

Ji nusprendė nepažvelgti į daktaro Lekterio kamerą tol, kol jis ne- 
pažiūrės į merginą pirmas. Jausdama šaltuką tarpumentėse ji priėjo prie 
televizoriaus ir išjungė garsą. 

Lekteris vilkėjo baltą pižamą, tokios pat spalvos, kaip ir jo būsto 
sienos. Tik jo plaukai, akys ir raudona burna dabar atrodė spalvotos. 

Jis sėdėjo prie stalo netoli kaproninio tinklo ir piešė. 

- Labas vakaras, daktare. 

Tarp raudonų lūpų pasirodė liežuvio galiukas. Lyžtelėjęs ties vidu- 
riu viršutinę lūpą, jis tuoj pat dingo burnoje. 

- Klarisa, - jo balsas gergždė. Įdomu, kada jam teko kalbėti pasku- 
tinį kartą? Amžinas tylėjimas... - Jūsų vizitas pernelyg vėlyvas. 

- Tai naktinės pratybos, - atsakė ji norėdama atrodyti labiau pasiti- 
kinti savimi. - Vakar aš buvau Vakarų Virdžinijoje... 

- Jūs susižeidėte? 

- Ne, aš... 

- Jūsų tvarstis naujas, Klarisa. 

- A, tiesa, - nustebusi prisiminė ji. - Aš nusibrozdinau šiandien per 
plaukimo pamoką, - tvarstį ant kojos slėpė kelnės, bet jis vis tiek pajuto 
kraujo kvapą. - Vakar aš buvau Vakarų Virdžinijoje. Ten aptiktas lavo- 
nas. Tai paskutinis Buivolo Bilo darbas. 

- Visai ne paskutinis, Klarisa. 

- Paskutinis šiuo metu. 

- Sutinku. 

- Jai buvo nuimtas skalpas. Kaip jūs ir sakėte. 

- Ar jūs neprieštarausite, jei aš piešiu, kol mes kalbėsimės? 

- Ne, prašau. 

- Ar matėte lavoną? 

- Taip. 

- O ankstesnes aukas? 

- Tik nuotraukas. 

- Ir ką jūs pajutote? 

- Baimę. Paskui aš įsigilinau į darbą. 

- O vėliau? 

- Sukrėtimą. 

- Ar jūs pasakėte Džekui Krofordui tai, ko aš prašiau? 

- Taip. Bet jis nelabai tuo susidomėjo. 

- O po to, kai buvo rasta nauja auka? 

- Jis kalbėjo su savo viršininku... 


- Su Alanu Blumu? 

„ Taip. Daktaras Blumas pareiškė, kad Buivolas Bilas. - tai žuma- 
listų sugalvota asmenybė. Kad skalpų nuėmimas - tai bulvarinės spau- 
dos išmonė. 

- Aišku. O ką galvojate jūs? 

- Aš nelabai tuo tikiu. 

„Jūs studijuojate psichologiją, teisminę mediciną. Ir kaip šie mokslai 
charakterizuoja Buivolą Bilą? 

- Pagal vadovėlius, jis paprasčiausiai sadistas. 

- Jeigu tikėsime knygomis, gyvenimas labai painus dalykas, Klari- 
sa. Aistra perauga į pyktį, odos tuberkuliozė pasireiškia taip pat kaip 
dilgėlinė. Jūs turite omenyje daktaro Blumo vadovėlius? 

- Taip. 

- Ar jūs skaitčte juose apie mane? 

- Taip. 

- Kaip jie charakterizuoja mane? 

-.Kaip psichopatą. 

- Ir, jūsų manymu, Blumas visada teisus? - daktaro Lekterio šypse- 
na apnuogino smulkius dantis. - Pas mus pilna visokių specialistų, Kla- 
risa. Daktaras Čiltonas mano, kad Samis iš gretimos kameros serga he- 
-befrenine* šizofrenija ir visuomenei yra prarastas visiems laikams. Jis 
uždarė jį į Migso kamerą - mano, kad jis beviltiškas. O ką jūs galvojate 
-apič tokius ligonius? Nebijokite, jis negirdi. 

< Juos labai sunku išgydyti, - atsakė ji. - Panašias asmenybės kan- 
kina sąmonės dezintegracija ir periodiškas visiškas proto praradimas. 

- Gerai. Jeigu jūs sugebate įsigilinti į mūsų problemas, aš galbūt 
padėsiu jums išspręsti jūsiškes. 

+ „Daktare Lekteri, o kodėl jūs sakote, kad Buivolas Bilas ne sadistas? 

+» Laikraščiuose parašyta, kad ant visų aukų riešų aptiktos timpos, 

kuria užspaustos arterijos, žymės. Ant riešų, o ne ant kojų. Ar jūs apti- 
kote ant Vakarų Virdžinijoje rasto lavono kojų kokias nors žymes? 

- Ne. 

- Klarisa, aukai oda paprastai nudiriama pakabinus ją už kojų. Taip 
daroma dėl to, kad į galvą ir krūtinę priplūstų daugiau kraujo ir kad auka 
neprarastų sąmonės. Ar jūs tai žinojote? 

„Ne. 

„ Kai būsite Vašingtone, apsilankykite Nacionalinėje galerijoje ir 
atidžiai apžiūrėkite Ticiano paveikslą “Marsijos nubaudimas", kol jo 

“Jauniems žmonėms būdinga šizofrenijos forma, pasireiškianti juokais, krykštavimu. 

dar nesugrąžino į Čekoslovakiją. Nuostabios detalės. Atkreipkite dėme- 
sį į šeimininką, nešantį kibirą vandens. 

- Daktare Lekteri, susidarė tam tikros aplinkybės, dėl kurių mes 
turime gana neįprastą pasiūlymą. 

- Kam? 

+.Jums, jeigu išgelbėsite nelaimingąją. Ar jūs matėte per televizo- 
rių senatorę Martin? 

- Taip, aš Žiūrėjau naujienas. 

- Ką galvojate apie pažadus? 

- Melagingi, bet nekenksmingi. Ji prastai informuota, 

- Tai labai daug galinti moteris. Be to, ryžtinga. 

- įdomu. 

- Aš įsitikinusi, kad jūsų intuicija tiesiog stulbinanti. Senatorė Mar- 
tin pareiškė, kad jei jūs padėsite jai susigrąžinti gyvą ir sveiką Ketriną, 
ji padarys viską, kad jus pervestų į federalinę žinybą. Ir jūs gausite pa- 
talpą su langu į gamtą, jeigu tokių kamerų išvis yra. Be to, jūs galėsite 
dirbti savo darbą: Žinoma, bus imtasi visų atsargumo priemonių. 

- Aš netikiu tuo, Klarisa. 

- Turite patikėti. 

- Aš tikiu jūsų žodžiais. Bet Žmonių tarpusavio santykiuose egzi$- 
tuoja daug jums nežinomų dalykų, o ką ir bekalbėti apie teisingus žmo- 
gaus asmenybės tyrimo būdus. Tikiuosi, jūs pasakysite tai Jungtinių Ame- 
rikos Valstijų senatorei, juk jūs išrinkta pasiuntine! 

- Aš jūsų išrinktoji, daktare Lekteri. Jūs pats išsirinkote mane p9o- 
kalbiams. Ar norite, kad ateitų kas nors kitas? O gal jūs EP ABIA 
negalite padėti? 

- Tai grubu ir neteisinga, Klarisa. Netikiu, kad gausius Džeko 
Krofordo kokią nors kompensaciją, kai jis gaus iš manęs informaciją... 
Galbūt aš ir pasakysiu vieną dalyką, skirtą senatorei. Gal mes ir sušidė- 
rėsime, bet tik mainais už informaciją asmeniškai apie jus. Taip ar ne? 

- Užduokite klausimą. 

- Taip ar ne? Ketrina laukia ar ne? Klausosi gulėdama ant akmeni- 
nės aslos. Ir ką ji pasakys jums paskui? 

- Užduokite savo klausimą. 

- Koks jūsų pats baisiausias vaikystės prisiminimas? - Starling gi- 
liai įkvėpė. - Mane domina ne jūsų pats baisiausias prasimanymas, žino- 
ma. 

- Tėvo mirtis, - atsakė mergina. 

- Papasakokite. 

- Jis buvo šerifas. Kartą susekė du iš parduotuvės išeinančius plė- 
šikus. Lipdamas iš savo pikapo, tėvas bandė iššauti, bet šautuvas užsi- 
kirto ir jie nužudė jį. 

- Užsikirto? 

- Tai buvo labai senas automatinis “Remingtonas". Paprasčiausiai 
gilzė neišlėkė. Kai taip atsitinka, tenka iš naujo valyti ginklą. Manau, 
kad jam tereikėjo stuktelėti buože į duris, kad išmuštų gilzę. 

- Jis iš karto mirė? 

- Ne. Jis buvo labai stiprus žmogus ir gyveno dar visą mėnesį. 

- Arjūs lankėte jį ligoninėje? 

- Taip, daktare Lekteri. 

- Papasakokite smulkiau, jei atsimenate. 

Starling užsimerkė. 

- Kartą jį aplankyti atėjo mūsų kaimynė, vieniša pagyvenusi mote- 
ris, ir perskaitė jam vieno veikalo apie mirtį pabaigą. Manau, tuo pasa- 
kyta viskas. Štai taip. Mes susitarėme su jumis. 

- Taip, žinoma. Jūs buvote pakankamai atvira, Klarisa. Aš visada 
jaučiu tokius dalykus. 

- Taigi mainai? 

- Ar, jūsų manymu, mergina iš Vakarų Virdžinijos buvo graži? 

- Ji kruopščiai rūpinosi savo išvaizda. 

- Negaiškite laiko. 

- Ji buvo gana stambi. 

- Nušauta į krūtinę? 

- Taip. 

- Krūtys nedidelės? 

- Pagal ūgį - taip. 

- Tačiau klubai platūs? 

- Taip. 

- Kas dar? 

- Į gerklę buvo įgrūsta vabzdžio lėliukė, bet spauda to kol kas neži- 
no. 

- Drugelio? 

Klarisos širdis akimirką apmirė. Ji labai norėjo, kad daktaras to 
nepastebėtų. 

- Drugelio, - atsakė mergina, - labai prašau papasakoti, kaip jūs tai 
atspėjote? 

- Klarisa, aš noriu pasakyti jums, kodėl Buivolui Bilui reikalinga 
Ketrina, o paskui mes atsisveikinsime. Šiomis aplinkybėmis tai mano 

paskutiai Žodžiai. Jūs galėsite perduoti tai senatorei ir tada ji tegul ateis 
čionai su įdomesniais pasiūlymais arba tegu! laukia, kol kūnas iškils į 
paviršių kaip mano žodžių patvirtinimas. 

- Kam ji reikalinga Buivolui Bilui, daktare Lekteri? 

- Jam reikalinga visa jos priekinės kūno dalies oda drauge su krūti- 
ne, - tarė daktaras Lekteris. 


Dvidešimtas skyrius 


Ketrina Beiker Martin gulėjo maždaug penkių metrų gylio rūsio 
šulinio dugne. Tamsoje ji girdėjo savo trūkčiojantį alsavimą ir garsų 
širdies plakimą. Kartkartėmis ją apimdavo baimė, panaši į tą, kurią pati- 
ria patekusi į spąstus lapė; kartkartėmis ji įstengdavo mąstyti. Mergina 
suprato, kad ją pagrobė, bet kas - ji nežinojo. Jai sunku buvo patikėti, 
kad tai ne sapnas, o reali tikrovė. 

Dabar ji jautėsi daug geriau, negu tuo momentu, kai atsipeikėjo 
pirmąjį kartą. Baisus galvos svaigimas aprimo, ir ji ėmė suvokti, kad 
oro čia pakanka. Ji atidžiai apžiūrėjo duobę, į kurią pateko. Pečius, šlau- 
nis, kelius gėlė nuo cemento drėgmės ir šalčio. Galvos skausmas nuri- 
mo ir dabar skaudėjo tik kairiąją ranką. Bevardis pirštas buvo sulau- 
žytas. Ji suprato ir tai. 

Mergina buvo aprengta svetimu storu užsagstomu kostiumu. Jis 
buvo švarus ir skleidė jai nepažįstamą kvapą. Grindinys irgi buvo šva- 
rus, ant jo mėtėsi tik keletas kaulų ir daržovių gabalėlių. Čia buvo ir 
plastmasinis šiukšlių kibiras su prie rankenos pririšta virvele. 

Ketrina Martin būtų pajėgus: eiti, deja, eiti nebuvo kur. Grindinys, 
ant kurio ji gulėjo, buvo ovalinės formos, jo dydis - maždaug trys metrai 
ilgio ir du su puse metro pločio. Čia dar buvo duobė vandeniui nutekėti. 
Tai buvo gilaus uždengto šulinio dugnas. Lygios betoninės sienos kil- 
damos aukštyn pamažu siaurėjo. 

Viršuje pasigirdo triukšmas. Gal tai „plaka jos širdis? Garsai viršu- 
je... Dabar jie aiškiai atsklinda iki jos. Sis požeminis kalėjimas buvo 
rūsyje, kaip tik po virtuve. Girdėjosi žingsniai grindimis, vandens tekė- 
jimas iš čiaupo. Šuo nagais krapštė linoleumą. Blankus žibintuvėlis, ka- 
bantis ant virvutės, šiek tiek nusileido ir apšvietė merginą. 

Kai šiukšlių kibiras virvele supdamasis į šalis ėmė kilti aukštyn, 
mergina sudrebėjo. Bandydama nugalėti baimę, ji įkvėpė ir vos įstengė 
ištarti žodžius: 

- Mano šeima užmokės. Grynais. Mano mama nieko neklausinėda- 
ma atsiskaitys su jumis. Štai jos asmeninis... Oi! - viršuje nuslydo juo- 
das šešėlis. Bet tai tebuvo rankšluostis. - Štai jos asmeninis telefonas: 
du šimtai du... 

- Nusiprausk. 

Tai buvo tas keistas balsas Žmogaus, kuris kalbėjosi su šuniuku. 
Žemyn nusileido kibiras. Ji užuodė karšto muilino vandens kvapą. 

- Nusirenk ir nusiprausk visą kūną, priešingu atveju aš apliesiu ta- 
ve šlangu, - paskui šiek tiek tyliau, pasisukęs į šunį, tarė: - Taip, mes 
nuprausime ją panaudodami šlangą. Būtinai, mano saulute. 

Ketrina Martin virš šulinio girdėjo kojų šlepsėjimą. Dabar ji viską 
įžiūrėjo aiškiau - liuką, virvelės, prie kurios buvo pritvirtintas žibintu- 
vėlis, storį. Gal pabandžius kaip nors įsikabinti į ją užmetus rankšluos- 
tį? Po velnių, reikia veikti. Sienos atrodė nepriekaištingai glotnios, kaip 
aukštyn kylantis vamzdis. Skylė betone per pėdą virš ištiestos rankos 
buvo vienintelis defektas. 

Netrukus dar kažkoks daiktas ėmė iš lėto leistis žemyn. Pasirodė, 
jog tai šlangas. Vadinasi, gresia ledinio vandens čiurkšlė. Tai įspėjimas. 

- Nusiprausk visą kūną. 

Kibire su vandeniu plaukiojo kempinė ir brangaus odą minkšti- 
nančio kremo flakonėlis. Ji nusirengė. Nuo šalčio rankų ir šlaunų oda 
pašiurpo. Ji pritūpė greta kibiro ir pradėjo praustis. 

- Dabar nusišluostyk ir išsitepk kremu. Kruopščiai įtrink juo visą 
kūną, - kremas nuo vandens buvo sušilęs. - Surink šiukšles ir išplauk 
grindis. 

Ji surinko viščiuko kaulus, daržovių likučius, viską sudėjo į pinti- 
nę, stropiai išplovė cementines grindis. Prie pat sienos Ketrina aptiko 
kažkieno lakuotą rankos nagą. 

Kibiras vėl pakilo į viršų. 

- Mano mama užmokės jums! - liūdnai suriko mergina, neužduo- 
dama nė vieno klausimo. - Ji sumokės tiek, kad tapsite turtuoliu. Kas jūs 
bebūtumėte - iranietis, palestinietis, “Juodaodžių kovos už laisvę" judė- 
jimo atstovas, ji užmokės. Jums tereikia... 

Šviesa užgeso. Vėl baisi neįžvelgiama tamsa. 

Šiukšlių kibiras nusileido žemyn. Mergina atsisėdo ant jo ir ėmė 
karštligiškai mąstyti. Dabar ji žinojo, kad jos pagrobėjas veikia vienas ir 
kad jis yra baltaodis amerikietis. Gal pavyks nustatyti, kas jis toks. Nuo 
smūgių į galvą ten, aikštelėje, ji visiškai prarado atmintį. Kažkur toli- 
moje širdies kertelėje ruseno viltis, kad grobikas paleis ją. Merginos 

smegenys karštligiškai dirbo, ji ilgai mąstė ir pagaliau kai ką suvokė. 
Vadinasi, kažkas čia jau pabuvojo. Moteris, mergina? Kur ji dabar? Ką 
jis padarė jai? 

Nors ji tebebuvo tarsi ištikta šoko ir mąstė lyg per rūką, jai nepri- 
reikė daug laiko, kad viską suprastų. Suvokti baisią tiesą jai padėjo odą 
minkštinantis kremas. Dabar ji žinojo, į kieno rankas pateko. Tarsi nup- 
likyta karštu vandeniu ji klaikiai suriko, šoktelėjo, įsikabino į sieną, kažką 
vapėdama bandė kepurnėtis į viršų. Šauksmas palaipsniui peraugo į sp- 
rangų kosėjimą ir ji pajuto burnoje kažką šilto ir sūraus. Ji puolė ant 
grindų ir apmirė prispaudusi kelius prie pasmakrės, įsitvėrusi rankomis 
į savo tankius plaukus. 


Dvidešimt pirmas skyrius 


Atsidūrusi užgriozdintame sanitarų kambaryje, Klarisa Starling iš 
karto puolė prie telefono. Ji greitai surinko numerį. 

- Krofordas. 

- Aš skambinu iš tarnybinių patalpų, esančių greta sustiprinto reži- 
mo zonos. Daktaras Lekteris manęs paklausė, ar daiktas, kurį mes rado- 
me aukos iš Vakarų Virdžinijos gerklėje, iš tikrųjų drugelio lėliukė. Jis 
pasakė, kuriam tikslui Buivolui Bilui reikalinga Ketrina. Cituoju: “Jam 
reikalinga jos priekinės kūno dalies oda drauge su krūtine“. Lekteris 
pasiruošęs deryboms. Jis laukia iš senatorės “įdomesnio" pasiūlymo. 

- Ir tuo jis užbaigė pokalbį? 

- Taip. L 

- Įdomu, kada jis vėl prabils? 

- Manau, jog po keleto dienų. Bet aš pabandysiu išprovokuoti jį 
pokalbiui nedelsiant, jeigu mes gausime kokios nors naujos informaci- 
jos iš senatorės. 

- Toks skubotumas pateisinamas. Mums pavyko nustatyti mergi- 
nos asmenybę, Starling. Maždaug prieš pusvalandį gavome pranešimą 
iš Detroito. Vasario septintąją Detroite dingo dvidešimt dvejų metų mer- 
gina Kimberli Džei Emberg. Dabar ieškoma liudininkų. Šerlotsvilio pa- 
tologoanatomo teigimu, ji mirė ne vėliau kaip vasario vienuoliktąją, o 
gal netgi dešimtąją. 

- Vadinasi, ji išgyveno pas jį viso labo tik tris dienas! - sušuko 
Starling. 

- Aukų įkalinimo laikas vis trumpėja. Manau, tai nieko nenuste- 

bins, - Krofordo balsas buvo lygus. - Ketrin pas jį “svečiuojasi" jau dvi- 
dešimt šešias valandas. Jeigu Lekteris turi ką pasakyti, jis privalo tai 
padaryti artimiausio jūsų pokalbio metu. Su Baltimorės plicija aš susita- 
nau. Jie duos jums automobilį. Be to, “Hodžo" viešbutyje, esančiame 
už dviejų kvartalų nuo klinikos, jums rezervuotas kambarys tam atvejui, 
jeigu jums prireiktų šiek tiek pailsėti. 

- Jis pernelyg atsargus, misteri Krofordai, įsitikinęs, kad būtent jūs 
nepadarysite jo labui nieko gero. Žinias apie Bilą aš išgavau pateikusi 
keletą savo asmeninio gyvenimo faktų. Nors aš visai neįžvelgiu ryšio 
tarp jo klausimų ir šios bylos... Ar norite žinoti, kuo jis susidomėjo? 

- Ne. 

- Ir dėl to jūs neliepėte pasiimti diktofono? Nusprendėte, kad be jo 
man bus lengviau? Kad kalbėdama be liudininkų aš būsiu jam atvires- 
nė? 

- Yra ir kitoks paaiškinimas. O gal ašjumis visiškai pasitikiu, Star- 
ling? Gal laikau jus savo geriausiu atradimu? Kam tada pašaliniai klau- 
sytojai? Ar tokiu atveju aš galiu jums įsakyti, kad pasiimtumėte dikto- 
foną? 

- Suprantu, sere. Ką galime pasiūlyti Lekteriui? 

- Kai ką galim. Jūs tai sužinosite po penkių minučių, žinoma, jeigu 
neįsigeisite pailsėti. 

= Sakykite dabar, - paprašė Starling. - Iškvieskite sanitarą Aloncą. 
Aš lauksiu jo prie aštuntojo skyriaus durų. 

- Po penkių minučių, - užbaigė pokalbį Krofordas. 

Lygiai po penkių minučių koridoriuje pasirodė Aloncas, laikantis 
rankoje užantspauduotą voką nuo Krofordo. Jame buvo žemėlapis ir inst- 
rukcija. Blausioje koridoriaus šviesoje ji paskubomis perskaitė tekstą ir 
paspaudė mygtuką iškviesdama Barnį. 


Dvidešimt antras skyrius 


Daktaras Lekteris sėdėjo prie stalo ir skaitinėjo korespondenciją. 
Starling nusprendė, kad lengviau bus prieiti prie grotų, kol jis dar jos 
nepastebėjo. 

- Daktare. 

Atsakydamas jis kilstelėjo pirštą prašydamas tylos. Baigęs skaityti 
laišką jis susimąstė kasydamasis savo šešiapiršte ranka smakrą, o rodo- 
muoju pirštu pasikrapštė panosę. 

- Na, ką jūs pasakysite? 

- Turiu pasiūlymą, - atsakė Starling atsegdama portfelį. 

Priėjo Barnis. Ji vėl užsegė portfelį. Klarisa pavydėjo šiam žmogui 
neeilinių sugebėjimų. Pasižiūrėjęs vien į nuotraukos negatyvą jis aptik- 
davo narkotikus. Jo žvilgsnyje atsispindėjo protas ir intelektas. 

- Atleiskite, - tarė Barnis. - Jeigu jūs turite peržiūrėti visą pluoštą 
dokumentų, aš galiu pasiūlyti jums nedidelį mokyklinį staliuką. Ar no- 
rite? Jis čia, sandėliuke. 

- Ar mums verta dabar kalbėtis? - daktaras kilstelėjo ištiestą ranką. 
- Taip, Barni. Ačiū. 

Įvykdęs pažadą Barnis išėjo. Klarisa Starling atsisėdo prie stalo ir 
pradėjo: 

- Daktare Lekteri, senatorė turi gana solidų pasiūlymą. 

- Ar jis solidus, nuspręsiu aš pats. Jums pavyko taip greitai pasi- 
kalbėti su ja? 

- Taip. Ji nieko nemeluoja ir nieko neslepia. Tai viskas, ką ji gali 
padaryti, todėl derėtis beprasmiška, - Klarisa atitraukė žvilgsnį nuo port- 
felio. Žiūrėdamas į ją, devynių žmonių žudikas daktaras Lekteris tylė- 
damas įrėmė sulenktą pirštą į panosę. Jo žvilgsnyje slypėjo neįžvelgia- 
ma tamsa. - Jeigu jūs padėsite laiku sugauti Buivolą Bilą, surasti sveiką 
1r gyvą Ketriną Martin, jus perkels į Administracinę veteranų ligoninę 
Niujorko “Oneidos" parke. Pro palatos langą jūs matysite ligoninę juo- 
siantį mišką. Žinoma, bus imtasi visų atsargumo priemonių, tačiau jūs 
galėsite užsiimti savo darbu, atlikinėti psichologinius testus ir daryti ki- 
tokius tyrimus nežinodamas nusikaltėlio pavardės ir kitų jo duomenų. 
Jūs galėsite gauti visas knygas. Žinoma, viskas bus iš anksto apgalvota, 
-ji pakėlė akis. Tyla galėjo būti apgaulinga. - O dabar pats įdomiausias, 
pats nuostabiausias dalykas. Vieną savaitę per metus jūs išvyksite iš 
ligoninės ir praleisite laiką štai Čia, - ji padėjo žemėlapį ant padėklo, 
tačiau daktaras jo neprisitraukė. - Tai Palm Ailendas. Kiekvieną dieną 
jūs galėsite vaikščioti pakrante ar maudytis vandenyne. Apsauga nep- 
rieis prie jūsų septyniasdešimties metrų atstumu. Tai viskas. 

- O jeigu aš atsisakysiu? 

- Jūs galėsite pasikabinti toje palatoje jaukias užuolaidėles. O gal 
tai ir padės. Mes neturime kuo jus išgąsdinti, daktare. Aš tenoriu, kad 
jūs galėtumėte išvysti saulės šviesą. 

Ji nusisuko nenorėdama susidurti su jo žvilgsniu. Bet konfrontaci- 
jos nepajuto. 

- Po išlaisvinimo Ketrina Martin turės ateiti pas mane, kad papasa- 

kotų apie savo pagrobėją, jeigu aš sugalvosiu publikuoti straipsnį šia 
tema. Bet apie tai ji kalbėsis TIK su manimi. 

- Taip. Galite manyti, kad tai jau nuspręsta. 

- Iš kurjūs žinote? Kieno nuspręsta? 

- Aš pati atvesiu ją. 

- Jeigu ji sutiks. 

- Na, mes pirmiausia paklausime jos. 

Jis įtraukė į kamerą padėklą. 

- Palm Ailendas... 

- Ieškokite į šiaurę nuo Long Ailendo. 

- Palm Ailendas. “Gyvūnų ligų tyrimo centras". Skamba labai vi- 
liojančiai. 

- “Centras" užima tik dalį salos. Peizažas ten puikus. Pavasarį susi- 
suka lizdus žuvėdros. 

- Žuvėdros, - daktaras Lekteris atsiduso. Jis lengvai kilstelėjo gal- 
vą ir raudonu liežuvio galiuku lyžtelėjo tokią pat raudoną viršutinę lū- 
pą, - prieš kalbant apie tai, Klarisa, man reikia truputį pagalvoti. Taigi 
mainai? Aš kai ką pasakysiu jums, o jūs pasakysite man. 

- Gerai. 

- Pirmiausia kol kas užmirškime Buivolą Bilą. Šis vardas nuvilioja 
jus nuo pėdsakų ir neturi nieko bendro su ieškomu žmogumi. Kad būtų 
patogiau, vadinkime jį Bilu. Aš labai glaustai dėstysiu savo mintis. Jūs 
pasiruošusi? 

- Pasiruošusi. 

- Visa lėliukės esmė ta, kad ji keičia savo pavidalą. Kirmėlė tampa 
drugeliu ar plaštake. Bilas irgi nori pasikeisti. Todėl jis siūdinasi sau 
moteriškus drabužius iš tikros žmogaus odos. Todėl visos jo aukos to- 
kios stambios. Visa tai jis atlieka dviejų aukštų name. Tikiuosi, jums 
aišku, kodėl. 

- Pakabina aukas ant kopėčių. 

- Teisingai. 

- Daktare Lekteri, aš niekaip negaliu suvokti ryšio tarp transsek- 
sualų ir smurto. Paprastai tokie Žmonės pasyvūs. 

- Teisingai, Klarisa. Dažnai jų problemos išsprendžiamos chirurgi- 
niu būdu - vien kosmetika transseksualų nepatenkina. Bet Bilas nėra 
eilinis transseksualas. Klarisa, ar jūs jaučiate, jog esate labai arti tiesos? 

- Ne, daktare Lekteri. 

- O kas įvyko po to, kai žuvo jūsų tėvas? 

- Mane išsiuntė į Montaną pas mamos pusseserę. 

- Ar jums patiko Montana, Klarisa? 

- Labai. 

- O dėdė? 

- Mes labai skirtingi žmonės. 

- Jūs pasakėte, kad pagal statistiką transseksualams nebūdingas žiau- 
rumas. Atsimenate, mes kalbėjome apie tai, kad pyktis yra aistros pasi- 
reiškimas? Bilas visai ne transseksualas, Klarisa, bet jis pats galvoja 
kitaip. Jis iš visų jėgų stengiasi juo būti. Įtariu, kad dėl to jis bando viską 
iš eilės. 

- Jūs pasakėte, kad mums būtų visai nesunku jį surasti. 

- Mūsų šalyje yra trys pagrindiniai transseksualinės chirurgijos cent- 
rai: Džono Hopkinso centras, Minesotos universitetas ir Kolumbijos me- 
dicinos centras. Nenustebsiu sužinojęs, kad jis kreipėsi į vieną iš jų ar 
net į visus tris ir buvo atstumtas. 

- Kokiu pagrindu jie galėjo atsisakyti jam pagelbėti? Kodėl? 

- Jūs labai nekantri, Klarisa. Pirmoji priežastis - jo nusikaltimai. 
Jie galėjo būti atsisakymo priežastis, jeigu, Žinoma, jie susiję su lyties 
pakeitimo problemomis. Pavyzdžiui, persirengimas moterimi publikos 
akivaizdoje ir panašiai. Jeigu jam nekilo panašių problemų, tada teks 
pasitelkti paveldimumo specialistus. 

- Kokiu būdu? 

- Ar norite sužinoti, kaip jie daro atranką? 

- Žinoma. 

- O kokia jums bus iš to nauda, Klarisa? Paaukštins tarnyboje? Kas 
jūs dabar “Dži-men-devyni"'? O ką gali šiandien reikšti “Dži-men-devy- 
niasdešimt aštuoni"? 

- Pirmiausia pagrindinio įėjimo raktas. 

- Ar jums patinka Montana, Klarisa? 

- Montana - tai labai šaunu. 

- Ar jūs žinote, kaip atliekami testai ruošiant pacientą transseksua- 
linei operacijai ir siekiant nustatyti, ar ji reikalinga? 

- Ne. 

- Jeigu jūs gautumėte visus vieno šių centrų slaptuosius dokumen- 
tus, mūsų reikalo sėkmė beveik garantuota. Jūs, žinoma, norite viską 
gauti kuo greičiau. Tiesa, Starling? 

- Tai būtų nuostabu. 

- Na, o dabar pažvelkime į viską psichologų akimis. Institute “Haus- 
3 - person" ieško tų, kurie iš karto nupiešia moters figūrą. Vyrai trans- 
seksualai beveik visada pirmiausia piešia moterį. Paprastai jie daug dė- 

mesio skiria įvairiems papuošalams. O vyrų figūros visada vienodos. 
Paieškokite namo be jokių papuošimų, be vaikiško vežimėlio prie slenks- 
čio, be užuolaidų ant langų ir gėlių kieme piešinio. Tikrų transseksualų 
piešiniuose medžiai tik dviejų tipų - išsikeroję gluosniai ir kamienai, 
primenantys nupjautus penius. Tai labai svarbu. Psichinių ligonių pieši- 
niai visai kitokie. Bilo medžiai turėtų atrodyti klaikiai. Ar aš ne per gre- 
itai kalbu? 

- Ne, daktare Lekteri. 

- Transseksualai niekada nepiešia savęs nuogų. Nepainiokite jų su 
paranoikais, kurių yra gana daug ir kurie persirenginėja moterimis. Jie 
nuolat susiduria su teisėsaugos organais. Ar apibendrinti tai, ką pasa- 
kiau? 

- Taip. Labai prašau. 

- Jums reikia gauti sąrašą vyrų, kuriems atsisakė suteikti pagalbą 
visi trys chirurginiai centrai. Išsirinkite tuos, kuriuos atmetė dėl nusi- 
kalstamo elgesio motyvų, kurių vaikystė buvo sunki. Tuos, kurie galbūt 
buvo įkalinti. Paskui atkreipkite dėmesį į testus. Reikia ieškoti stam- 
baus, ne vyresnio kaip trisdešimt penkerių metų baltaodžio vyriškio. Bet 
jis ne transseksualas, Klarisa. Tik jis pats galvoja toks esąs. Dėl to ir 
įsiutęs, kad jam nepadėjo. Tai viskas, ką aš galiu pasakyti neturėdamas 
rankose bylos medžiagos. Ar jūs paliksite ją man? | 

- Taip. 

- Ir piešinius? 

- Jie segtuve. 

- Tada paskubėkite pasinaudoti gauta informacija, Klarisa. Pažiū- 
rėsim, kas iš to išeis. 

- Norėtųsi sužinoti, kaip jūs... 2 

- Ne. Neskubėkite. Tai mes aptarsime kitą savaitę. Ateikite, jeigu 
ką nors surasite. Priešingu atveju neverta. 


Dvidešimt trečias skyrius 


Daktaro Lekterio vidinis pasaulis lengvai įsisavindavo ryškias spal- 
vas ir kvapus, bet sunkiai įsimindavo garsus. Jam teko šiek tiek įsitemp- 
ti, kad išgirstų gilioje atminties kertelėje Bendžamino Raspeilo balsą. 
Daktaras Lekteris su malonumu įsivaizdavo, kaip įduos jaunai FTB agen- 
tei Džeimą Gambą, todėl prisiminti Raspeilo pasakojimą būtinai reikė- 
jo. Paskutiniąją savo gyvenimo dieną riebus fleitininkas gulėdamas ant 

kušetės Lekterio kabinete papasakojo Džeimo Gambo likimo istoriją. 

“Hipių klestėjimo metais Džeimas gyveno vargingame San Fran- 
cisko rajone, klaikiame bute su baklažanų spalvos sienomis, išmargin- 
tomis narkotikų dėmėmis. 

Jis kažkaip įsigudrino suklastoti dokumentus ir tapo Džeimu. Gal- 
būt buvo padaryta klaida gimdymo namuose. Bet jis labai pykdavo, jei 
kas nors jį pavadindavo kitaip. Jis dirbo daugybėje vietų, iš visur jį išva- 
rydavo, tačiau už labai menką atlyginimą priimdavo vėl. Kartą aš jį pa- 
mačiau ant lovos savo kambaryje. Jis sėdėjo apkabinęs galvą rankomis. 
Jį išvarė iš antikvarinės krautuvėlės už eilines machinacijas. 

Aš pasakiau jam, kad nesitaikstysiu su tokiu jo elgesiu. Tuo metu 
mano gyvenime jau buvo Klausas. Džeimo negalima pavadinti homo- 
seksualistu iš prigimties - jis tokiu pasidarė kalėjime. Kai tik jis pasi- 
rodydavo kokioje nors patalpoje, ji tuoj ištuštėdavo. Jis nužudė savo 
senelį ir močiutę turėdamas vos dvylika metų. Ir kas panorės būti viena- 
me kambaryje su tokiu žmogumi? 

Ir štai likęs be darbo jis vėl padarė nusikaltimą. Džeimas nuėjo į 
paštą ir paėmė savo buvusiam darbdaviui skirtą siuntinį tikėdamasis ten 
rasti ką nors vertingo. Siuntinys buvo iš Malaizijos. Jis greitai atidarė 
dėžę, tačiau ten rado tik negyvus drugelius. 

Jo bosas išsiųsdavo pinigus pašto darbininkams į salas, o šie siun- 
tinėjo jam siuntinius su negyvais drugeliais. Panaudodamas klijus, jis 
darydavo iš drugelių įvairiausius ornamentus išdrįsdamas pavadinti juos 
meno kūriniais. Džeimui drugeliai buvo nereikalingi, jis piktai Žarstė 
juos į šalis rankomis tikėdamasis rasti paslėptų brangenybių, tačiau jis 
tik išsitepliojo rankas žiedadulkėmis. Daugiau nieko nebuvo. 

Štai jis ir sėdėjo apkabinęs galvą nešvariomis rankomis ir garsiai 
kūkčiojo. Paskui netikėtai išgirdo tylų šnaresį ir pamatė gyvą drugelį, 
ką tik išsiritusį iš lėliukės. Jis žiūrėjo, kaip ką tik gimusi būtybė išsklei- 
dė sparnus. Tai buvo didelis žalias drugelis. Džeimas atidarė langą, vabz- 
dys išskrido, o jis staiga pajuto šiokį tokį palengvėjimą ir suprato, ką 
turi daryti. 

Džeimas surado pakrantėje namelį, kuriame mes su Klausu leisda- 
vome laiką, ir kartą grįžęs iš darbo, aš radau jį ten. Užtat manojo Klauso 
niekur nesimatė. Klauso niekur nebuvo. Aš paklausiau Džeimo, kur Klau- 
sas. Jis atsakė, kad Klausas išėjęs maudytis. Aš supratau, kad jis me- 
luoja, nes Klausas niekuomet net neįbrisdavo į jūrą. Ramusis vandeny- 
nas jam atrodė pernelyg pavojingas. O kai atidariau šaldytuvą, ką, jūsų 
manymu, aš ten pamačiau? Stiklainyje su apelsinų sultimis buvo Klau- 

so galva. Iš jo odos Džeimas pasidarė juostą, užsirišo ją ir įžūliai pak- 
lausė, ar ji man patinka. Žinau, jus apims siaubas pagalvojus, kad po 
viso to aš turėjau reikalų su Džeimu. Kai jūs sutikote jį, jo būklė buvo 
klaiki, ir, manau, jis labai nustebo, kad jo neišsigandote". 

O štai patys paskutinieji Raspeilo žodžiai: 

“Stebiuosi, kodėl tėvai neprimušė manęs iki to laiko, kai aš tapau 
pakankamai suaugęs, kad galėčiau apvynioti juos aplink pirštą". 

Ploni skalpelio ašmenys šiek tiek slystelėjo, kadangi sužeista Ras- 
peilo širdis dar bandė plakti. Paskui sekė Lekterio žodžiai: “Tarsi šiau- 
delis bedugnėje, ar ne?" Bet Raspeilas neįstengė nieko atsakyti. 

Daktaras Lekteris atsiminė kiekvieną žodį ir dar daug ką kita. Tai 
buvo malonūs, sielą ir širdį sušildantys prisiminimai. 

Klarisa Starling nuovoki - daktaras patiria malonumą bendrauda- 
mas su ja. Ji, žinoma, nusigaus iki Gambo pasitelkusi jau dabar turimą 
informaciją. Bet tam reikės laiko. O norint viską pagreitinti, labai pra- 
verstų šiokios tokios detalės. Daktaras Lekteris buvo įsitikinęs, kad, su- 
sipažinęs su bylos medžiaga, be jokių abejonių, aptiks pėdsakus. Galbūt 
jam padėtų informacija apie tai, kur dirbo Džeimas iš karto po savo se- 
nelio ir močiutės nužudymo. Rytoj jis įduos jai Džeimą Gambą ir pada- 
rys tai taip atvirai, kad netgi Džekas Krofordas iš karto viską supras. Tai 
įvyks rytoj. 


Kai tik Krofordas nusileido liftu į pirmąjį aukštą, jo automobilyje 
sugaudė iškvietimo signalas. Vairuotojas Džefas pakėlė ragelį, paklausė 
ir mostelėjo šefui ranka. “Ji mirusi, matyt, rado lavoną", - šmėkštelėjo 
Krofordui galvoje bėgant prie mašinos. Skambino direktorius. Bet nau- 
jiena nebuvo labai bloga, nors ir pakankamai nemaloni: Čiltonas klau- 
sėsi Klarisos ir Lekterio pokalbio ir dabar įsikišo į bylą; senatorė Martin 
irgi sužinojo tiesų kelią pas psichopatą. Merilendo valstijos generalinis 
prokuroras po konsultacijos su gubernatoriumi davė leidimą pervežti 
daktarą Hanibalą Lekterį į Tenesio valstiją. Norint tai atidėti ar atšaukti, 
prireiks didžiulių pastangų. Direktorius norėjo sužinoti Krofordo nuo- 
monę šiuo klausimu. 

Lekteris iš esmės virsta monstru. Čiltonas kupinas tuščių ambicijų. 
Senatorę Martin neramina tik dukters likimas. Ketrinos Martin gyvybė 
pavojuje... Kaip visa tai sudėlioti į vietas?.. 

- Na ir tegul perveža, - atsakė Krofordas. 

Dvidešimt ketvirtas skyrius 


Daktaras Čiltonas ir trys puikiai apsiginklavę Tenesio valstijos ka- 
riškiai stovėjo susispietę ant pakilimo juostos ir iš visų jėgų stengėsi 
perrėkti pasikalbėjimo įrenginių keliamą triukšmą bei “greitosios pa- 
galbos" mašinos, stovinčios greta lėktuvo, sirenos gaudesį. 

Armijos kapitonas padavė daktarui šratinuką. Vėjas sklaidė popie- 
riaus lapus ir jam teko prilaikyti juos ranka. 

- Ar pakilus į orą to nebus galima padaryti? - paklausė Čiltonas. 

- Sere, mes turime pasirašyti dokumentus perdavimo metu. Tokios 
instrukcijos. 

Antrasis pilotas baigė ruošti lėktuvą skrydžiui, ištraukė stovus iš 
po ratų ir riktelėjo: 

- Viskas paruošta! 

Kariškiai ir daktaras Čiltonas priėjo prie užpakalinių “greitosios 
pagalbos" mašinos durų. Atidarant jas visi įsitempė tarsi ruošdamiesi 
galimam smūgiui. 

Daktaras Hanibalas Lekteris apvilktas tramdomaisiais marškiniais, 
su ledo ritulio vartininko kauke buvo pririštas prie vertikaliai stovinčių 
neštuvų ir šiuo metu šlapinosi. Sanitaras Baris laikė "antį". 

Vienas iš kariškių įpykęs sugriežė dantimis, kiti du nusisuko. 

- Atleiskite, - pasakė Barnis Lekteriui ir vėl uždarė duris. 

- Nesijaudinkite, Barni, - atsakė daktaras. - Aš jau baigiu. Ačiū. 

- Nėra už ką. 

- Ar jūs norite atsisveikinti su manimi? 

- Žinoma. 

- Taigi iki pasimatymo, Barni. 

Galingas sanitaras plačiai atidarė duris ir pašaukė kariškius: 

- Laikykite neštuvus iš abiejų pusių, UE Paguldykite jį ant 
žemės. Neskubėkite... 
šalintos trys sėdynių eilės. Antrasis ei pririšo neštuvus prie sėdy- 
nių sutvirtinimų. 

- Arjis taip ir gulės ant grindų viso skrydžio metu? - paklausė vie- 
nas kariškis. - O gumines apatines kelnes jam užmovėte? 

- Tau teks sulaikyti savo vandenėlį tik iki Memfio, vaikine, - pridū- 
rė antrasis pilotas kreipdamasis į nusikaltėlį. 

- Daktare Čiltonai, ar galiu aš kai ko jūsų paprašyti? - tarė Barnis. 

Jie dar nebuvo įlipę į lėktuvą. Propeleriai jau pradėjo kelti vėją, o drau- 
ge su juo - dulkes ir šiukšles. - Tie vaikinai nieko nesupranta. 

- Ten yra labai stiprių ir prityrusių sanitarų. Tegu jie dabar kvaršina 
galvas. 

- Manote, kad jie sugebės su juo elgtis tinkamai? Jūs nepažįstate 
jo. Viena, ko jis bijosi, - tai nieko neveikimo ir nuobodulio. Fizinis kan- 
kinimas neduos jokios naudos. 

- Aš niekada to ir neleisiu. 

- Jūs būsite ten pirmosios apklausos metu? 

- Taip. Ojūs - ne. 

- Aš taip pat galėčiau skristi - užtrukčiau viso labo tik porą budėji- 
mo valandų. 

- Tai jau nebe jūsų rūpestis, Bani. Ten būsiu aš ir pasistengsiu juos 
visko išmokyti. 

- Jie turi būti labai atidūs, - tarė Barnis. - Toks žmogus gali iškrėsti 
Dievas žino ką. 


444 


Klarisa Starling, viešbučio kambaryje sėdėdama ant lovos krašto, 
niūriai žvelgė į juodą telefono aparatą, kuriuo prieš minutę baigė kalbėtis 
su Krofordu. Jos plaukai po dušo buvo susitaršę, pečius dengė studentiš- 
kas chalatas. Ji jautėsi taip, tarsi ką tik būtų gavusi smūgį į saulės rezginį. 

Praėjo tik trys valandos po pokalbio su daktarui Lekteriu ir dvi va- 
landos po to, kai jie drauge su Krofordu klinikoje išanalizavo visus trans- 
seksualų pareiškimus. Per tą trumpą laiką, kol ji miegojo, daktaras Čil- 
tonas sugebėjo sumaišyti visas jų kortas. , 

Po velnių! Po velnių! Po velnių! Jūs nužudėte ją, daktare Čiltonai. 
Jūs nužudėte ją, daktare Kalės vaike! Lekteris Žinojo daugiau ir aš bū- 
čiau išpešusi iš jo tai, kas svarbiausia. Viskas baigta. Viskas šuniui ant 
uodegos. Kai Ketriną Martin ras upėje, aš dėsiu visas pastangas, kad jūs 
išvystumėte jos kūną. Prisiekiu, aš padarysiu tai. Jūs viską iš manęs atė- 
mėte. Skubiai reikia kažką daryti. Tuojau pat. Bet ką? Ko griebtis? 


Dvidešimt penktas skyrius 


Lėktuvas, atskraidinęs Lekterį, palietė ratais žemę Memfio aerouos- 
te. Iš po jo pasklido žydrų dūmų juostos. Dispečerio nurodymu, lėktų- 

vas pasuko Nacionalinių ginkluotųjų pajėgų angarų link, toliau nuo ke- 
leivių išlaipinimo vietos. Pirmajame angare jų laukė “greitosios pagal- 
bos" mašina ir limuzinas. 

Senatorė Ruta Martin pro aptemdytą savo automobilio langą ste- 
bėjo, kaip kariškiai išneša neštuvus. Ji vos susilaikė nepuolusi prie su- 
rišto Žmogaus su kauke, kad išmelstų iš jo bent vieną Žodį. Bet tai būtų 
buvę pernelyg žema. 

Suskambo telefonas. Jos sekretorė, Brajana Hosadž, pakėlė ragelį. 

- Tai FTB. Džekas Krofordas, - pranešė ji. 

Senatorė Martin paėmė ragelį nenuleisdama akių nuo daktaro. 

- Kodėl jūs man nieko nepranešėte apie Lekterį, misteri Krofordai? 

- Bijojau, kad jūs padarysite tai, ką ketinate daryti dabar, senatore. 

- Nesiruošiu kovoti su jumis, misteri Krofordai. Bet jeigu jūs keti- 
nate kovoti su manimi, jums teks gailėtis. 

- Kur dabar Lekteris? 

- Aš jį matau. 

- Jis Žino, kad jūs čia? 

- Ne. 

- Senatore Martin, paklausykite manęs. Jūs norite suteikti jam kaž- 
kokias garantijas - gerai, puiku. Bet prašau jūsų prieš tai pakalbėti su 
daktaru Blumu. Jis padės jums, patikėkite. 

- Aš jau turiu profesionalių patarėjų. 

- Tikiuosi, geresnių, negu Čiltonas. 

- Ši mūsų šneka - tik laiko gaišinimas, misteri Krofordai. Jūs nusp- 
rendėte pasiųsti pas jį žalią studenčiokę, nieko nenutuokiančią apie rei- 
kalą. Aš padarysiu geriau. Daktaras Čiltonas mano, kad Lekteris gali 
sureaguoti į konkrečius, iš pirmų lūpų gautus pasiūlymus. Ir aš juos pa- 
teiksiu. Jei Ketrina liks gyva ir sveika, aš visus apipilsiu malonėmis, jus 
taip pat. Jeigu ji... mirs, už savo veiksmus neatsakau. 

- Tada paklausykite manęs, senatore Martin. 

Jo balse nebuvo jokio pykčio, tik profesionali ramybė ir pasitikėji- 
mas savimi. Senatorė pajuto tai. 

- Kalbėkite, - sutiko ji. 

- Jei ką nors sužinosite, tuojau pat praneškite man. Patikėkite, mes 
turime viską, kas būtina. Nepasikliaukite vietine policija. Tegu nesusi- 
daro nuomonės, kad, nušalinę mane, jie viską padarys geriau. 

- Čia turi atvykti Polas Krendleris iš Justicijos ministerijos. Jis vis- 
kuo pasirūpins. 

- Kas vadovauja operacijai? 

- Majoras Bachmanas iš Tenesio valstijos FTB skyriaus. 

- Gerai. Reikia, kad viskas išliktų paslaptyje. Buivolas Bilas neturi 
nieko suuosti. Aptikę jį, mes pasiųsime specialią grupę. Sučiupti jį rei- 
kia greitai ir be kraujo praliejimo. Jūs ruošiatės asmeniškai kalbėtis su 
Lekteriu? 

- Taip. 

- Gal pirmiausia pasišnekėkite su Klarisa Starling? Ji čia pat. 

- Kam? Daktaras Čiltonas man viską paaiškino. 

Prie mašinos lango pasilenkė Čiltonas, mėgindamas kažką pasakyti 
pro stiklą. Brajana Hosadž paėmė jį už rankos ir neigiamai papurtė galvą. 

- Po jūsų pokalbio su Lekteriu aš turiu gauti leidimą susitikti su 
juo. 

- Misteri Krofordai, jis pažadėjo, kad pasakys tikrąjį Buivolo Bilo 
vardą mainais už tam tikrą komfortą. Jeigu jis to nepadarys, aš atiduodu 
jį jums visiems laikams. 

- Senatore Martin, aš suprantu, jums labai sunku, bet turiu perspė- 
ti: jokiu būdu nieko jo nemaldaukite. 

- Gerai, misteri Krofordai. Atleiskite, bet ilgiau negaliu kalbėtis, - 
ji padėjo ragelį. - Jei aš suklysiu, jai atsitiks tas pats, kaip ir kitoms 
nelaimingoms merginoms, - vos girdimai ištarė ji ir pakvietė gestu Ho- 
sadž ir Čiltoną į mašiną. 


Daktaras Hanibalas Lekteris sėdėjo giliame ąžuolo krėsle didelio 
kambario viduryje. Krėslas varžtais buvo pritvirtintas prie grindų. Tram- 
domieji marškiniai, surištos kojos, grandinės, laikančios jį prie krėslo, - 
viskas buvo uždengta antklode. Kraupi ledo ritulininko kaukė slėpė nu- 
sikaltėlio veidą atimdama galimybę kandžiotis. 

Kodėl gi šitaip? Ji manė, kad buvo galima oriai susitikti kabinete 
prie stalo. Senatorė metė žvilgsnį į Čiltoną ir atsisuko į sekretorę, ketin- 
dama paimti popierius. 

Čiltonas atsistojo už krėslo atlošo ir nuėmė kaukę. 

- Senatore Martin, susipažinkite su daktaru Lekteriu, - tarė jis. 

Ant paraudusių daktaro akių krito plaukų kuokštas. Jo veidas buvo 
išblyškęs kaip kaukė. Senatorė Martin ir Hanibalas Lekteris įdėmiai ty- 
rinėjo vienas kitą. Ji - aiškiu, tiesiu žvilgsniu, jis - paskendęs mintyse, 
suprantamose tik jam vienam. 

Daktaras Čiltonas atsisėdo prie stalo, apsižvalgė ir pradėjo: 

- Senatore, daktaras Lekteris pareiškė man, kad yra nusiteikęs kai 
ką paaiškinti mainais į geresnes kalėjimo sąlygas. 

Senatorė išsiėmė dokumentą: 

- Daktare Lekteri, tai sprendimas, kurį tuojau pat pasirašysiu. Jame 
sakoma, kad aš linkusi suteikti jums pagalbą. Perskaityti? 

Ji pamanė, kad nusikaltėlis neketina atsakinėti į klausimus, ir nuė- 
jo prie stalo pasirašyti, bet Lekteris netikėtai ištarė: 

- Aš nesiruošiu atiminėti iš jūsų ir Ketrinos laiko derėdamasis dėl 
tųniekingų privilegijų. Mes irtaip praradome pakankamai daug brangių 
minučių. Aš jums padėsiu dabar. Tikiu, kad jūs ištesėsite savo žodį, kai 
viskas sėkmingai baigsis. 

- Galite manimi pasitikėti. 

- Tikrasis Buivolo Bilo vardas - Viljamas Rubinas. Paprastai jis 
prisistato kaip Bilis Rubinas. Pas mane jis pateko tūkstantis devyni šim- 
tai septyniasdešimt penktųjų balandžio ar gegužės mėnesį. Jį rekomen- 
davo Bendžaminas Raspeilas, kurį tada gydžiau. Atsimenu tik, kad Ru- 
binas gyvena Filadelfijoje; tikslaus adreso, deja, nežinau. Bet Baltimo- 
rėje jis buvo drauge su Raspeilu. 

- Kurjūsų užrašai? - nutraukė jį majoras Bachmanas. 

- Juos sunaikino policija, kai... 

- Apibūdinkite jį. 

- Ką jūs šnekate, majore! Senatorė Martin čia tik dėl... 

- Jo amžius, išvaizda - viskas, ką prisimenate, - neatlyžo majoras. 

Bet daktaras Lekteris paprasčiausiai užsisklendė savyje. Jis jau gal- 
vojo apie kažką kita. Jei net ir girdėjo klausimus, tai neparodė to. 

Senatorė vėl atkreipė į save jo dėmesį, kai jie liko vieni. Daktaro 
akys buvo įsmeigtos tiesiai į ją. 

- Nuo jų dvokia cigarais, - pratarė jis. - Jūs pati supote Ketriną? 

- Atleiskite, ką aš dariau? 

- Jūs maitinote ją krūtimi? 

- Taip. Ž 

- Alinantis darbas, tiesa?.. 

Moters vyzdžiai išsiplėtė, o daktaras, pasimėgavęs jos skausmu, 
nusprendė, kad šiai dienai pakaks. Jis tęsė: 

- Viljamui Rubinui dabar turi būti trisdešimt penkeri, jo ūgis - dau- 
giau kaip šimtas aštuoniasdešimt centimetrų, tvirto kūno sudėjimo; tada 
svėrė aštuoniasdešimt kilogramų, bet dabar, manau, yra dar sunkesnis. 
Jo plaukai kaštoniniai, akys šviesiai žydros. Perduokite jiems tai ir mes 
tęsime toliau. 

- Gerai, - senatorė Martin nunešė raštelį prie durų. 

- Aš mačiau jį tik kartą. Jis pažadėjo ateiti dar sykį, bet dingo. 

- Kodėl jūs galvojate, kad jis ir yra Buivolas Bilas? 

- Jis ir tada žudė žmones. Ir darė tai, žvelgiant iš anatominės pusės, 
maždaug taip pat. Jis kreipėsi pagalbos norėdamas baigti visa tai. Jam 
buvo būtina pasikalbėti iš širdies. 

- Ir jūs negalėjote... Jis gerai žinojo, kad jūs nepajėgsite jo pakeis- 
ti? 

- Žinoma, bet, matyt, norėjo pamėginti, 

- Vadinasi, Bilis nužudė žmogų, kurio galva buvo rasta mašinoje? 

- Manau, taip. 

- Jūs pažinojote jį? 

- Ne. Raspeilas vadino jį Klausu. 

- Tai, ką papasakojote FTB, tiesa? 

- Tiesa. Kaip ir tai, ką jie man sakė, senatore. 

- Aš liepiau palikti jus čia, Memfyje. Mes apie jūsų padėtį pakalbėsi- 
me vėliau, kai visa tai... Kai viskas baigsis, jus nuveš į Braši Mauntiną. 

- Ačiū. Man reikalingas telefonas - tam, jeigu ką nors prisiminčiau. 

- Jūs jį gausite. 

- Ir muzika. Glenas Guldas. “Goldbergo variacijos". Ne per daug? 

- Nė kiek. 

- Senatore Martin, pernelyg nepasitikėkite FTB žmonėmis. Džekas 
Krofordas niekada nežaidžia garbingai. Toks jau jo būdas. Jis visada 
stengiasi areštuoti pats. “Uždėti pavalkus", kaip jie sako. 

- Ačiū, daktare Lekteri. 

- Man labai patinka jūsų kostiumėlis, - dar pridūrė jis, kai moteris 
jau buvo prie durų. 


Jis tyliai sėlina į savo požeminį kalėjimą, stengdamasis kvėpuoti 
per burną, kad nesigirdėtų jo alsavimo. Jis visiškai nenori gadinti sau 
nuotaikos nereikalingu triukšmu. Jo neįtikėtinai dideli infraraudonieji 
akiniai primena krabo akis. Misteris Gambas žino, kad toks jis ne itin 
simpatiškas. Bet kaip tik naudodamasis tais akiniais jis patyrė nemažai 
malonių akimirkų šiame rūsyje Žaisdamas savo mirtinus žaidimus. 

Jis pasilenkia ir nukreipia nematomus spindulius į šulinio dugną. 

Objektas guli ant šono niekinga poza. Atrodo, kad ji miega. Šalia - 
tuščias kibiras. Šį kartą ji nenutraukė plonos virvutės bandydama lygio- 


73 


mis sienomis ropštis į viršų. Ji prispaudusi rankas prie veido ir čiulpia 
didįjį pirštą. 

Perbėgęs infraraudonaisiais spinduliais per Ketrinos kūną, minty- 
se misteris Gambas jau pradeda įgyvendinti vieną gana sudėtingą idėją. 

Nudirti Žmogui odą velniškai sunku, ypač kai keliami tokie aukšti 
reikalavimai, kaip tai daro misteris Gambas. Būtina daug ką apgalvoti. 
Svarbiausia - pirmojo pjūvio vieta. 

Jis nukreipia spindulį į Ketrinos nugarą. Geriausia būtų pradėti čia, 
bet kaip susidoroti vienam? Tai ne toks darbas, kad galima būtų pasik- 
viesti ką nors į pagalbą. Taip, jis pažįsta tokių Žmonių, kurie jo pastan- 
gas vertina, bet tam reikia laiko. Reikia viską padaryti pačiam. Pjūvis 
krūtinės centre - šventvagystė; jis iš karto atsisako tokios minties. 

Misteris Gambas per infraraudonuosius akinius negali nustatyti kū- 
no spalvos, bet mato, kad mergina kaip reikiant sulysusi. Matyt, pasku- 
tiniuoju metu laikėsi dietos. 

Iš savo patirties jis žinojo, kad, prieš nuimant derlių, reikia lukterė- 
ti savaitėlę. Staiga kritus svoriui, operacija lengvesnė ir paprastesnė. 

Be to, išsekę jo objektai suvaldomesni. Paklusnesni. Kai kurie at- 
bunka, sustingsta. Tuo pat metu reikia pritaikyti atitinkamą racioną, kad 
būtų išvengta netikėtų sudirgimo protrūkių, kurie žalingi odai. 

Taip, jos svoris krinta. Šitas objektas toks specifinis, taip atitinka 
jo tikslus, kad ilgai laukti jis negali, o ir neturi to daryti. Rytoj po pietų 
reikia baigti. O gal naktį. Vėliausiai - poryt. Kaip galima greičiau. 


Dvidešimt šeštas skyrius 


Iš televizijos žinių Klarisa Starling įsivaizdavo, kaip atrodo Stoun- 
hindžvilidžo rajonas. Rytinio Memfio gyvenamąjį masyvą sudarė dau- 
giaaukščiai namai ir nedideli kotedžai, išsidėstę raide “U"' aplink didelę 
automobilių stovėjimo aikštę. / 

Jai reikėjo kaip galima daugiau sužinoti apie Ketriną Beiker Mar- 
tin. Iš pirmo žvilgsnio ši vieta neatrodė labai tinkama senatorės dukte- 
riai. Starling jau spėjo susipažinti su trumpais jos biografijos duomeni- 
mis, kuriais disponavo FTB, ir žinojo, kad Ketrina Martin buvo idealus 
studentės nevykėlės pavyzdys. Ji patyrė nesėkmę uždaroje Farmingtono 
mokykloje, tokius pat dvejus nesėkmingus metus praleido Midlberyje. 
Dabartiniu metu mokėsi uždarame Sautvesterno universitete ir, be to, 
pati davė pamokas. 

Starling nesunkiai įsivaizdavo užsisklendusį, užsispyrusį, išpaikintą 
vaiką, vieną iš tų, kurie nieko nenori klausyti. Tačiau ji suprato, kad 
tokias išvadas reikia daryti labai atsargiai. Klarisa pati mokėsi uždaroje 
mokykloje, gyveno tik iš stipendijos, bet jos pažymiai visada būdavo 
daug geresni, negu jos drabužiai. Ji matė daugybę vaikų iš turtingų šei- 
mų, kurie visokiausiais būdais mėgino išvengti problemų. Iš šalies žiū- 
rint, tokie mokiniai atrodė abejingi viskam šiame pasaulyje. 

O gal Ketrina buvo stipriai prisirišusi prie tėvo? Ji prisiminė filmą, 
kurį rodė per televizorių senatorės pasisakymo metu. Senatorė meldė 
išgelbėti jos vienintelį vaiką - mergaitė su tėvu plaukiojo jachta. Įdomu, 
arji labai mylėjo savo tėtę, kai buvo maža? Ką ji jautė, kai sužinojo apie 
keturiasdešimt dvejų metų tėvo mirtį nuo širdies priepuolio? Be jokios 
abejonės, Ketrina buvo labai prisirišusi prie jo. Tėvo ilgesys - štai kas 
suartino ją su Ketrina. 

Klarisa suprato, kad meilė nelaimingajai merginai labai padėjo jai 
tiriant bylą. 

Starling be vargo rado Ketrinos namus - priešais juos stovėjo du 
policijos automobiliai. Čia į akis jai krito kelios baltos dėmės. 

FTB žmonės iš Tenesio pamėgino paimti alyvos, kurią ant asfalto 
buvo palikę automobiliai, mėginius. Krofordas sakė, kad jie padirbėjo 
nepaprastai gerai. 

Būtent šioje aikštelėje Bilas pagrobė merginą, beje, taip netoli nuo 
namų, kad ji net nebuvo uždariusi durų. Kažkas paskatino ją išeiti iš 
namų, kažkas, kas nekėlė jokio pavojaus. 

Starling žinojo, kad Memfio policininkai kalbėjosi su visais kai- 
mynais, bet tie sakė nieko nepastebėję. Galbūt visa tai atsitiko kažkur 
tarp aukštų vilkikų. Matyt, jis sekė merginą pasislėpęs kokioje nors ma- 
šinoje. Buivolas Bilas, savaime suprantama, žinojo, kad Ketrina buvo 
namie. Greičiausiai jis jau ramiai buvo nusižiūrėjęs savo auką ir tik lau- 
kė palankaus momento. Tokių stambių merginų pasitaiko nedažnai. Ži- 
noma, jis ne šiaip sau sėdėjo ir laukė, kol pasirodys tinkamų matmenų 
mergina. Tokiu atveju jam būtų tekę sugaišti daugybę dienų. 

Buto duris atidarė policininkas su uniformine kepure. Starling pa- 
rodžius savo pažymėjimą, jis linktelėjimu leido jai įeiti. 

- Man reikia apžiūrėti patalpas. - Žodis “patalpos" atrodė tinka- 
miausias žmogui, kuris bute nebuvo nusiėmęs kepurės. 

Jis pritariamai linktelėjo. 

- Jeigu kas skambintų, nieko nelieskite. Aš pats atsiliepsiu. 


80 


Virtuvėje Starling pamatė prie telefono prijungtą magnetofoną. Ša- 
limais stovėjo dar du aparatai. Vienas be disko - tiesioginis ryšys su 
centru. 

- Galiu jums padėti? - paklausė jaunuolis. 

- Ar policija jau baigė darbą? 

- Šeimai jau leista naudotis patalpomis. Aš tik atsiliepinėju į tele- 
fono skambučius. Jūs galite liesti viską, ko prireiks. 

- Gerai, tada aš ir pradėsiu. 

Jaunuolis paėmė laikraštį ir atsisėdo į savo vietą. 

Starling reikėjo susikaupti. Gerai būtų likti bute vienai, bet ačiū ir 
už tai, kad čia viso labo tik vienas policininkas, o ne visa kuopa. Pir- 
miausia ji pradėjo apžiūrinėti virtuvę. Buvo matyti, kad čia niekas val- 
gio negamino. Ketrina labai mėgo kukurūzų dribsnius - jos draugužis 
minėjo tai policijai. Klarisa pažvelgė į šaldytuvą. Jame stovėjo dvi dė- 
žutės dribsnių. Pro virtuvės langą aikštelės nebuvo matyti. 

Starling patiko gražus, raminantis miegamojo interjeras. Šis kam- 
barys buvo apstatytas geriau, negu galėjo sau leisti eilinė jauna moteris. 
Čia kabojo Koromandeilo užuolaidos, stovėjo riešutmedžio sekreteras, 
spinta, tualetinis stalelis, dvigulė lova. Starling kilstelėjo lovatiesę. Abi 
ntinėlių formos pagalvės pūpsojo vienoje pusėje, kairėje. Tikriausiai 
Ketrina pasidėjo jas ten, kad būtų patogiau. Galbūt čia buvojo meilužis, 
apie kurį nežinojo jos draugas. Nors visiškai įmanoma, kad čia ji ir leido 
laiką su savo draugu. 

Klarisa jautė, kad su nusikaltimu miegamasis neturėjo nieko bend- 
ro. Greičiausiai Krofordas buvo teisus tvirtindamas, kad merginą pagro- 
bė aikštelėje. Bet Starling labai norėjo suprasti Ketriną ir pati tinkamiausia 
vieta buvo ši, kur ji GYVENO. Klarisa sąmoningai pasitaisė: kur ji gy- 
vena. 

Patį didžiausią susidomėjimą sukėlė spinta. Ketrina Martin (va- 
lyklos ženkliukas “K.B.M.") turėjo daugybę rūbų, kai kurie buvo labai 
brangūs. Starling išvydo itin solidžių firmų etiketes. Motinos dovanos, 
suprato ji. 

Visa tai buvo privilegijuoto kūdikio, studentės ir mokytojos vienu 
metu, gyvenusios daug geriau, negu kiti, daiktai. 

Sekretere gulėjo daugybė laiškų nuo mokyklos draugų, parašytų 
vingria rašysena. Apatiniame stalčiuje - įvairiaspalvis popierius dova- 
noms vynioti. 

Ant tualetinio stalelio - nemaža, oda aptraukta skrynutė brangeny- 
bėms laikyti - tokią turi kiekviena mergina, išaugusi geroje šeimoje. Nie- 

ko ypatingai brangaus, paprasčiausia bižuterija. Kur galėjo būti vertingi 
daiktai? Jeigu jų čia nėra, vadinasi, kas nors juos paėmė? 

Starling kruopščiai apčiupinėjo skrynutę ir užpakalinėje sienelėje 
aptiko slaptą skyrelį. Atidariusi ji išvydo, jog jis tuščias. Nuo ko ir ką 
reikėjo slėpti? Na, žinoma, ne nuo plėšikų. Ištyrinėjusi dėžutę, išorinėje 
jos pusėje Klarisa pastebėjo voką. 

Užsimovusi vilnones pirštines, ji apsuko skrynutę, išėmė slaptąją 
dėželę, apvertė ją. Rudas vokas buvo pritvirtintas prie dugno lipnia juosta. 
Ji atplėšė voką. Penkios nuotraukos, nufotografuotos “Polaroidu". Vyro 
ir moters meilės aktas. Veidų beveik nesimatė. Dvi nuotraukos buvo 
nufotografuotos vyro, dvi - moters, viena - automatiškai iš šalies. Nuot- 
raukos nebuvo tokios ryškios, kad būtų galima įžvelgti detales. Bet, sp-. 
rendžiant iš figūros, tai, be jokių abejonių, buvo Ketrina. Ant vyriškio 
kūno buvo matyti randas, likęs po apendicito operacijos. Starling kruopš- 
čiai įdėjo kiekvieną nuotrauką į atskirą paketą, paskui viską drauge su- 
dėjo į rudą voką ir įstatė dėžutę atgal. 

- Savo užrašų knygelėje turiu nemažai telefono numerių; jūs galite 
paskambinti pakankamai kompetentingiems asmenims, - pasigirdo už 
jos nugaros balsas. - Nenorėčiau manyti, kad iš skrynutės ką tik buvo 
pagrobti daiktai. 

Starling pažvelgė į veidrodį. Tarpduryje stovėjo dingusios mergi- 
nos motina. Ji atrodė labai nuvargusi. 

- Laba diena, senatore Martin. Jūs norite čia pailsėti? Aš jau beveik 
baigiau. 

Net ir būdama tokia prislėgta, senatorė elgėsi oriai. Bet po išorine 
ramybe slėpėsi karingumas. 

- Sakykite, kas jūs? Aš maniau, kad policija jau padarė viską, kas 
reikalinga. 

- Mano vardas Klarisa Starling. Aš iš FTB. Jūs kalbėjotės su dakta- 
ru Lekteriu, senatore? 

- Jis man pasakė vardą, - senatorė užsidegė cigaretę ir nuo galvos 
iki kojų nužvelgė merginą. - Pažiūrėsime, ko verti jo žodžiai. O ką rado- 
te dėžutėje jūs, agente Starling? Kokia šių daiktų vertė? 

- Kai kurie dokumentai, juos patikrinsime per kelias minutes, - Star- 
ling stengėsi kalbėti kaip galima taikingiau. 

- Mano dukters skrynutėje? Leiskite žvilgtelėti. 

Starling už durų išgirdo balsus ir vildamasi, kad jų pokalbį nut- 
rauks, paklausė: 

- Misteris Koplis iš Memfio taip pat čia? 

- Ne. Jūs neatsakėte į mano klausimą. Neįsižeiskite, mis, tačiau aš 
turiu Žinoti, ką jūs aptikote mano dukters skrynelėje, - ji pasuko galvą ir 
per petį ištarė: - Polai, ateikite čia. Agente Starling, tikiuosi, jūs pažįsta- 
te misterį Krendlerį iš Justicijos ministerijos? Polai, štai ta mergina, ku- 
rią Džekas Krofordas įtraukė į darbą su Lekteriu. 

Blizganti Krendlerio plikė buvo įdegusi, jo išvaizda atitiko amžių. 

- Misteri Krendleri, mes pažįstami. Sveiki. 

- Inspektorė Starling mano dukters brangenybių dėžutėje kažką ra- 
do ir įsidėjo į rankinę. Manau, mums reikėtų pažiūrėti, kas tai, argi ne 
taip? 

- Inspektorė? - paklausė Krendleris. 

- Galima jums tarti porą žodžių? 

- Žinoma: Bet vėliau, - jis ištiesė ranką. 

Starling veidą išpylė prakaitas. Ji suprato, kad senatorė Martin var- 
gu ar dabar gali susitvardyti, bet atleisti Krendleriui už nepasitikėjimą 
negalėjo. Ir niekada neatleis. 

- Paimkit, - tarė mergina ir padavė jam voką. 

Krendleris pažvelgė į pirmąją nuotrauką ir tuoj pat įdėjo atgal į 
voką. Bet senatorė Martin jau laikė jį savo rankose. 

Gaila buvo žiūrėti į moterį, bevartančią tas siaubingas fotografijas. 
Peržiūrėjusi jas, ji priėjo prie lango, užsimerkė ir pakėlė veidą į debesi- 
mis aptrauktą dangų. Dienos šviesoje ji atrodė susenusi. Virpčiojančio- 
mis rankomis ji užsidegė cigaretę. 

- Senatore, aš... - pradėjo Krendleris. 

- Policija kruopščiai apžiūrėjo šitą kambarį, - lėtai ištarė misis Mar- 
tin. - Esu tikra, jie matė šitas nuotraukas, bet pasielgė pakankamai iš- 
mintingai padėdami jas į vietą ir laikydami liežuvius už dantų. 

- Ne, to negali būti, - tyliai paprieštaravo Starling. Žinoma, šita 
moteris gavo smūgį kaip reikiant, bet ką daryti, velniai griebtų? - Misis 
Martin, mes turime sužinoti, koks čia žmogus. Jei tai jos draugas, tada 
viskas normalu. Aš viską sužiniosiu per penkias minutes. Jų daugiau nie- 
kas nepamatys, o Ketrina nieko nesužinos. 

- Aš pati tuo pasirūpinsiu, - senatorė Martin greitai įsidėjo voką į 
savo rankinę. Kaip bebūtų keista, bet Krendleris visą laiką tylėjo. 

Į kambarį įkišo galvą senatorės padėjėjas: 

- Atleiskite, misis Martin. Skambina iš FTB. Galite sužinoti Bilio 
Rubino paieškų rezultatus. 

- Eikite, senatore, - tarė Krendleris. - Aš ateisiu po minutės. 

Ruta Martin tylėdama išėjo. 

Kol Krendleris stovėjo prie durų, Klarisa jį spėjo apžiūrėti. Minist- 
ras vilkėjo nepriekaištingo kirpimo kostiumą. Ginklo neturėjo. Krend- 
leris stovėjo palenkęs galvą, nepaleisdamas durų rankenos. 

- Taip, jūs šauniai padirbėjote, - pagaliau pratarė jis atsisukdamas. 
Starling praleido pro ausis šią pašaipą. Ji drąsiai pažvelgė į akis. - Kuan- 
tikoje ruošia gerus seklius, - pridūrė Krendlernis. 

- Bet ne vagišius. 

- Žinau. 

- Abejoju. 

- Gerai, užmirškime tai. 

- Tikiuosi, mes galėsime patikrinti fotografijas? - paklausė ji. 

- Žinoma. 

- Kas tasai Bilis Rubinas, misteri Krendleni? 

- Lekteris sakė, kad tai tikrasis Buivolo Bilo vardas. Pažvelkite 
pati, - jis padavė jai lapelį su užrašytu senatorės ir daktaro pokalbiu. - 
Ną, ką jūs galvojate? - paklausė Krendleris, kai ji baigė skaityti. 

- Nieko ypatingo, - atsakė Starling. - Jis sako, kad nusikaltėlis bal- 
tasis, vardu Bilis Rubinas, persirgęs juodlige. Kas beatsitiktų, Lekterį 
vargu ar bus galima apkaltinti melu. Blogiausiu atveju jis paprasčiausiai 
pasakys, kad apsiriko. Labai tikiuosi, kad to neįvyks. Bet visiškai tikėti- 
na, kad jis tiesiog tyčiojasi iš senatorės. Misteri Krendleri, jis tokių da- 
lykų genijus. Beje, jūs kada nors... buvote susitikęs su juo? - Krendleris 
neigiamai papurtė galvą ir su švilpesiu atsiduso. - Daktaras Lekteris nu- 
siuntė į aną pasaulį devynis žmones. Prarasti jis neturi ko, todėl jam 
belieka tik juokauti. Dėl to mes ir bandėme su juo koketuoti. 

- Aš viską žinau - girdėjau įrašą, kurį padarė Čiltonas jūsų pokal- 
bio metu. Nesakau, kad prastai padirbėta, bet, drįstu tvirtinti, tai nepasi- 
kartos. Tegu skyrius tęsia transseksualų paieškas, o jūs rytoj pat grįžkite 
į Kuantiką tęsti mokslų. 

- Man pavyko dar kai ką aptikti... 

- Tuojau pat grįžkite į Vašingtoną, į pratybas, - kapodamas žodžius 
pratarė jis ir atidarė duris. 

- Misteris Krofordas pavedė man... 

- Jūs padarysite tai, ką sakau aš. Dabar jūs pavaldi ne Džekui Kro- 
fordui. Jūs turite elgtis taip, kaip ir kiti Akademijos klausytojai. Tikiuo- 
si, supratote? Keturioliktą dešimt lėktuvas. Jūs turite išskristi šiuo reisu. 

- Misteri Krendleri, daktaras Lekteris kalbėjosi su manimi tada, 
kai jau buvo išvijęs visus Baltimorės tardytojus. Galbūt jis priims mane 
dar kartą. Misteris Krofordas mano... 

Krendleris trenkė durimis stipriau, negu derėjo. 

- Galbūt jūs ir labai talentinga studentė, kitaip Krofordas nebūtų 
įtraukęs jūsų į darbą. Bet sakau jums paskutinį kartą: mažiau karščiuo- 
kitės, kitaip galite turėti didelių nemalonumų. Jūsų darbas baigtas, agente 
Starling. Aš nušalinu jus nuo šios bylos. Prašau grąžinti pažymėjimą. 

- Jis man reikalingas, kad galėčiau nešiotis ginklą. Kuantikoje man 
išdavė pistoletą. 

- Ginklą! O Dieve! Grąžinkite pažymėjimą, kai tik grįšite į Akade- 
miją. Ir dar, - tęsė Krendleris jiems kartu išėjus iš namo, - Džeką Krofor- 
dą aš kuo nuoširdžiausiai gerbiu. Pasakykite jam, kad mes labai apgai- 
lestaujame dėl jo žmonos Belos ligos. O dabar grįžkite namo ir kibkite į 
mokslus, susitarėme? 

- Iki pasimatymo, misteri Krendleri. 

Ji liko viena milžiniškoje automobilių stovėjimo vietoje jausdama, 
kad šiame pasaulyje neįstengia nieko suvokti. 

Pizma, kas krito jai į akis, buvo balandis, tipenantis po ryškiai išda- 
žytais vilkikais ir valtimis ant ratukų. Jis sugriebė kažkokį ant asfalto 
besivoliojusį smulkų daiktą ir po sekundės išmetė. Stiprus vėjas šiaušė 
jo baltas plunksnas. 

Staiga ji prisiminė tą negyvą merginą, kurią matė ant stalo Poterio 
ritualinių paslaugų namuose. Skenduolės nagai buvo padengti Žvilgan- 
čiu laku, kaip ir šitos prakeiktos valtys bei namukai ant ratų. 

Koks jos vardas? Kimberli. 

VELNIAS, NENORIU, KAD TIE KALĖS VAIKAI MATYTŲ 
MANO AŠARAS. 

Dieve mano, koks dažnas šitas vardas. Jų klasėje buvo net keturios 
Kimberli. Vargšelė Kimberli iš visų jėgų stengėsi būti aukštumoje, dėl 
grožio tiek skylučių prasidūrė ausyse. O Buivolas Bilas žvelgdamas į 
jos pilnas krūtis nuspaudė gaiduką. Ji žiūrėjo sau po kojomis. Taip, sp- 
rendžiant iš veido, rankų ir kojų, oda buvo didžiausia merginos vertybė. 
Kimberli, dabar tu gali širsti! Tavęs nebandė ieškoti senatoriai. Dėl ta- 
vęs lėktuvai neskraidino iš vienos vietos į kitą bepročių. Ji nemėgo žo- 
džio “beprotis". Ji apskritai daug ko nemėgo daryti. Šitas pasaulis pil- 
nas keistų Žmonių... 

Starling pažvelgė į laikrodį. Iki lėktuvo išskridimo dar buvo likę 
laiko ir ji turi spėti kai ką padaryti. Turi pamatyti Lekterio veidą, kai jis 
tars Bilio Rubino vardą. Jeigu jai pavyks atlaikyti jo keistą žvilgsnį pa- 
kankamai ilgai, jeigu ji sugebės pažvelgti giliai vidun, kur užgimsta pa- 

daužiški žiburiukai, tai galbūt sužinos ką nors svarbaus. Galbūt ji pama- 
tys ten linksmybės atspindžius. | 
AČIŪ DIEVUI, AŠ TEBETURIU PAŽYMĖJIMĄ. 


Dvidešimt septintas skyrius 


Sprausdamasi pro transporto kamščius Memfio gatvėse, Klarisa 
Starling ant skruostų juto įtūžio ir pasipiktinimo ašaras. Netikėtai užp- 
lūdo keistas palengvėjimas. Stebuklingas, antgamtiškas praregėjimas 
šnibždėjo jai, kad kovą reikia tęsti. 

Daktaro Lekterio atvykimas į naująją vietą sukėlė papildomų prob- 
lemų dėl apsaugos. Grasinantys skambučiai pasipylė jau tą pačią minu- 
tę, kai jis čia įsikūrė. Jo aukos turėjo daug draugų ir artimųjų, kurie troš- 
ko išvysti daktarą negyvą. 

Prie teismo pastato durų sargybinis patikrino jos pažymėjimą. Dabar 
fojė priminė įslaptintą objektą. Policininkai stovėjo prie lifto ir laiptų. 
Kariškiai buvo įsitaisę krėsluose ir ant suolų taip, kad jų nebuvo matyti. 

Prie lifto Klarisą sustabdė seržantas. 

- Spaudos atstovams įeiti uždrausta. 

- Aš ne žurnalistė. 

- Jus atsiuntė Generalinis prokuroras? - paklausė jis, pažvelgęs į 
pažymėjimą. 

- Generalinio prokuroro pavaduotojas Krendleris, - atsakė Starling. 
- Aš ką tik iš jo. 

Policininkas linktelėjo galva. 

- Čia susirinkę daugybė žmonių, norinčių pasižiūrėti į daktarą Lekte- 
rį. Ačiū Dievui, nedažnai tenka išvysti panašių dalykų. Bet pirmiausia 
jums reikia pasišnekėti su daktaru Čiltonu. 

- Aš ką tik mačiausi su juo, -sumelavo Starling. - Mes kartu rūpi- 
nomės kalinio pergabenimu iš Baltimorės. Man sukti čia? 

- Taip, mis, - atsakė seržantas. - Atleiskit, būtinos saugumo prie- 
monės, mis. Mes tikriname visų ginklus, net policijos. 

Starling pritariamai linktelėjo. Ji išėmė iš pistoleto apkabos šovi- 
nius, seržantas patikrino juos ir padėjo į stalo stalčių. 

Pačiame bokšto viršuje buvo aštuonkampė salė, išdažyta balta spal- 
va. Grindys ir sienos buvo iš poliruoto ąžuolo. Kvepėjo vašku ir biblio- 
tekos dulkėmis. Čia budėjo du žmonės, vilkintys Tenesio valstijos Pa- 
taisos įstaigų departamento uniformomis. Įėjus Starling, tas, kuris buvo 

žemesnis, atsistojo, o kitas, aukštesnis, sėdėjo sudedamoje kėdėje toli- 
majame salės kampe veidu atsisukęs į narvą. Jis buvo atsakingas už tai, 
kad Lekteris nenusižudytų. 

- Jūs gavote leidimą kalbėtis su kaliniu, mis? - paklausė sargybi- 
nis. Žetone buvo įrašytas jo vardas: Pembris T.U. 

- Taip, žinoma, - atsakė Starling. - Aš jau esu mačiusis su juo anks- 
čiau. 

- Susipažinusi su atsargumo priemonėmis? Peržengti barjerą drau- 
džiama. 

- Savaime suprantama. 

Artindamasi prie narvo, Starling nenuleido nuo daktaro Lekterio 
akių. Jis sėdėjo prie pritvirtinto prie grindų staliuko ir skaitė. Priešais jį 
gulėjo keletas knygų ir aplankas su Buivolo Bilo byla, kurią ji pati buvo 
davusi Baltimorėje. Nedidelis kasetinis magnetofonas buvo pritvirtin- 
tas grandine prie staliuko kojos. Tarp beprotnamio sienų šis žmogus at- 
rodė labai neįprastai. 

- Labas rytas, Klarisa, - ištarė daktaras nepakeldamas galvos. Jis 
baigė skaityti puslapį, įdėjo juostelę ir atsisuko su visu krėslu į merginą. 
Smakrą jis prilaikė kumščiais, alkūnėmis rėmėsi į krėslo atramas. - Diu- 
ma sako, kad varnų mėsa rudenį, kai jos nutunka nuo kadagio uogų, 
labai pagerina sultinio aromatą ir skonį. Norėtumėte paragauti, Klarisa? 

- Aš maniau, kad jūs norėsite atgauti savo piešinius. Tuos, kurie 
liko ligoninėje. Kol kas jūs neturite lango į gyvąją gamtą. 

- Labai išmintinga. Daktaras Čiltonas jumis susižavėjęs, o Džeką 
Krofordą, atrodo, nustūmė į šalį. Tai jie atsiuntė jus pamėginti paskutinį 
kartą? 

- Niekas manęs nesiuntė. Aš pati atėjau. 

- Žmonės pagalvos, kad mes įsimylėję vienas kitą. Ar nenorėtumė- 
te paklausti manęs apie Bilį Rubiną, Klarisa? 

- Daktare Lekteri, nė kiek ne...abejodama tuo, ką jūs papasakojote 
senatorei, noriu paprašyti jūsų, kad patartumėte... tai dėl tos jūsų min- 
ties apie... 

- Abejodama... Tai man patinka. Daugiau nebus jokių patarimų. 
Jūs norėjote mane apgauti, Klarisa. Manote, jog aš žaidžiau su jumis? 

- Manau, kad MAN jūs visada sakėte tiesą. 

- Gaila, kad norėjote apgauti mane, - daktaras palenkė galvą, dabar 
buvo matyti tik akys. - Gaila, kad Ketrina Martin daugiau niekada nepa- 
matys saulės. Saulė - tai ugnies guolis, kuriame miršta jos Dievas, Kla- 
risa. 

- Gaila, kad jums tenka meluoti, o paskui braukti ašarą, - atsakė 
Starling. - Gaila, kad mes negalime užbaigti to, apie ką šnekėjome. Tai 
primena man nuolaužas, pusę arkos. 

- Pusė arkos negali išstovėti. Beje, apie arkas - jie dar leidžia jums 
užsiimti šiuo darbu? Neatėmė pažymėjimo? 

- Ne. 

- O ką turite po švarkeliu? 

- Greitašaudį pistoletą. 

- Vadinasi, jūs ginkluota? 

- Taip. 

- Tada jums reikia atsisegioti. Jūs mokate siūti? 

- Taip. 

- Jūs pati pasisiuvote šį kostiumėlį? 

- Ne. Daktare Lekteri, jūs viską matote. Negali būti, kad jūs, kita- 
dos pelnęs to Bilio Rubino pasitikėjimą, apie jį tiek mažai žinotumėte. 

- Ką jūs sakote! 

- Jeigu jūs buvote susitikęs su juo, tai jūs žinote ABSOLIUČIAI 
viską. Bet šiandien jūs prisiminėte viso labo tik vieną detalę - juodligę. 
Taip, taip, žinoma, aš esu įsitikinusi, kad jeigu jūs su juo buvote susiti- 
kęs, tai turite žinoti viską. O galbūt jūs nepalaikėte su juo jokių kontak- 
tų ir jums viską papasakojo Raspeilas? Baltimorėje jūs ruošėtės man 
daug ką papasakoti, galbūt kažką svarbaus. Papasakokite. 

- Arjūs gerai išstudijavote šią bylą? - jis parodė į aplanką. - Viskas, 
ko reikia jam sugauti, yra čia. Jeigu, žinoma, skaitysite atidžiai. Net ins- 
pektorius Krofordas seniai turėjo tai pastebėti. Beje, jūs skaitėte jo pra- 
nešimą Nacionalinėje policijos akademijoje, kur jis citavo Marką Aure- 
lijų? Jeigu jis suprato šį filosofą, tai turėjo be jokio vargo susigaudyti ir 
šiame reikale. 

- Kaip? 

- Kai jūs demonstruojate proto blyksnius, aš užmirštu, kad jūsų 
karta nemoka skaityti, Klarisa. Inspektorius duoda paprasčiausius pata- 
rimus. Kiekvienu atveju reikia paklausti: kas yra daiktas iš esmės? Tai 
pirmasis principas. 

- Nesuprantu.. 

- Ką daro žmogus, kurio jūs ieškote? 

- Žudo... 

- Taigi! - šūktelėjo daktaras; akimirką jo veido išraiška pasikeitė, - 
Tai pasekmė. Ką jis daro pirmiausia, kas jį tam paskatina? 

- Pyktis, nesantaika su visuomene, seksualinis nepilnavertiškumas... 

- Ne. 

- Tai kas gi vis dėlto? 

- Jis trokšta to, kas nepasiekiama. Jis trokšta tapti tuo, kuo esate 
jūs. Šiame siekyje ir slypi visa esmė. Nuo ko prasideda noras pasiekti 
tai, kas nepasiekiama mums, paprastiems žmonėms, Starling? Mes susi- 
randame kažkokį pakaitalą, dalykus, kurie gali patenkinti mūsų troški- 
mus, taip? 

- Ne, mes paprasčiausiai... 

- Būtent. Mes pradedame nuo to, kad stengiamės gauti tai, kas įma- 
noma. Argi jūs nejaučiate kiekvieną dieną į save įsmeigtų godžių, nepa- 
sotinamų žvilgsnių? O jūs pati? Argi jūs nežiūrite taip į kitus? 

- Gerai. Bet pasakykite... 

- Ne. Atėjo jūsų eilė kalbėti. Nuo šio momento mes prisimename 
Oui pro guo - mainus. Aš turiu būti labai atsargus jūsų draugėje. Kalbė- 
kite. 

- Ką? 

- Jūs man turite kai ką pasakyti. Kas atsitiko jums bei jūsų arkliui ir 
kaip jūs sutramdėte savo pagiežą žuvus tėvui. Ne, geriau jūs klausyki- 
tės. Po dvejų metų mirus tėvui motina išsiuntė jus gyventi pas savo pusb- 
rolį. Jums buvo dešimt metų. Jie augino arklius skerdimui. Ir jūs pabė- 
gote iš namų išsivesdama vieną arklį, kuris prastai matė. Teisybė? Kas 
jus privertė taip padaryti? 

- Jie norėjo jį paskersti. 

- Jūs Žinojote, kada? 

- Netiksliai. Aš visą laiką nerimavau dėl jo, nes jis greitai tuko. 

- Kas paskatino jus pabėgti būtent tą dieną? 

- Nežinau. 

- Prisiminkite. 

- Jaudinimasis, nerimas dėl aklolarklio. 

- Kas paskatino jus, Klarisa? Kada jūs leidotės į kelią? 

- Labai anksti. Buvo dar tamsu. 

- Vadinasi, kažkas prikėlė jus. Kas? Sapnas? 

- Aš pabudau nuo ĖRIUKŲ BLIOVIMO. Buvo tamsu, bet 'ie blio- 
vė labai garsiai. 

- Tai buvo pavasariniai ėriukai, skirti skerdimui? 

- Taip. 

- Ką jūs padarėte? 

- Jiems aš nieko negalėjau padaryti. Aš buvau viso labo... 

- Kai jūs leidotės į kelią, dar girdėjote tvarte likusių ėriukų bliovimą? 

- Neilgai. Jų buvo tik dvylika. 

- Ir dabar jūs kartais prabundate naktį? Prabundate neperžvelgiamą 
naktį nuo prisisapnavusio jums ėriukų bliovimo? 

- Kartais. 

- Jūs manote, kad jeigu pati pagautumėte Buivolą Bilą ir Ketrinai 
nieko neatsitiktų, tai visam laikui priverstumėte užsičiaupti savo ėriu- 
kus? Jūs manote, kad tokiu atveju jūs daugiau nebeprabustumėte nuo jų 
gailaus bliovimo? Taip, Klarisa? 

- Taip... Nežinau... Galbūt... 

- Ačiū, Klarisa, - daktaras Lekteris pažvelgė į kažką už merginos 
nugaros. 

- Pasakykite jo vardą, daktare, - paprašė Starling. 

- Čiltonas, - tarė Lekteris. - Manau, jūs pažįstami? 

Iš karto Starling nesuprato, kad greta stovi nelemtas vyriausiasis 
daktaras. Jis paėmė ją už alkūnės. Ji išsilaisvino. 

Sargybinis Pembris ir jo aukštasis draugas akimirksniu atsirado ša- 
lia. 

- Į liftą, - įsakė Čiltonas. Jo veidas buvo įraudęs. 

- Iki pasimatymo, Klarisa. Jūs man pranešite, kai ėriukai nustos 
bliovę? | 

- Taip, - Pembris suspaudė jos ranką. Reikėjo arba paklusti, arba 
pradėti kovą. - Taip, - pakartojo ji, - būtinai pranešiu. 

- Pažadate? 

- Taip. 

- Tada kodėl mums nebaigus statyti arką? Pasiimkite aplanką, Kla- 
risa, jis man daugiau nebereikalingas. 


Dvidešimt aštuntas skyrius 


Patyrusius sargybinius Pembdrį ir Boilą atsiuntė čia iš valstybinio 
Braši Mauntino kalėjimo specialiai dėl Lekterio. Tai buvo ramūs, savi- 
mi pasitikintys vyrai, kuriems nebuvo reikalingas daktaro Čiltono inst- 


Jie atvyko į Memfį anksčiau už Lekterį ir iš karto rūpestingai išty- 
rinėjo narvą. Į senovinį teismo pastatą atgabenus daktarą, kruopščiai 
apieškojo jį nenuvilkdami tramdomųjų marškinių. Buvo atidžiai apčiu- 
pinėti drabužiai, visos siūlės patikrintos metalo ieškikliu. 

Boilas ir Pembris iš karto rado su Lekteriu bendrą šneką. Apžiūrė- 
dami jie ramiai ir geraširdiškai kalbėjosi su juo: 

- Daktare Lekteri, mes turime susitarti. Elgsimės su jumis taip, kaip 
ir jūs su mumis. Būkite disciplinuotas ir gausite “Eskimo" ant pagaliu- 
ko. Priešingu atveju mes elgsimės be ceremonijų, drauguži. Pabandysi 
įkąsti - liksi be dantų. Atrodo, jums čia viskas pernelyg gerai įrengta. 
Jūs nesiruošiate nieko laužyti? 

Pakankamai patikimame, su visomis įmanomomis atsargumo prie- 
monėmis narve vis dėlto nebuvo įrengtas padėklas maistui paduoti. Ar- 
tėjant pietums atmosfera įkaito. To priežastis buvo Klarisos pasirody- 
mas. Daktaras Čiltonas visiems sukėlė daug rūpesčių priversdamas sa- 
nitarus įkišti nuolankų Lekterį į tramdomuosius marškinius ir surišti jam 
kojas. Čiltonas nebuvo linkęs kreiptis į sargybinius Pembrį ir Boilą var- 
dais, kurie buvo aiškiai matomi ant žetonų, ir šūkčiojo tik “ei, jūs". 

Pembris pamėgino paaiškinti, kad Klarisos pasirodymas - ne jų, o 
sargybinių, budinčių apačioje, kaltė. Bet vyriausiasis gydytojas draskė- 
si ir plyšojo iš įtūžio. 

Vakarienės metu Čiltono nebuvo. Matydami visišką kalinio pak- 
lusnumą, Boilas ir Pembris ryžosi panaudoti patikimą ir patikrintą savą- 
jį maitinimo metodą. 

- Daktare Lekteri, vakarieniausite be tramdomųjų marškinių, - pa- 
reiškė Pembris. - Paprašysiu atsisėsti ant grindų prie grotų ir iškišti ran- 
kas. Štai taip, - Pembris uždėjo antrankius, tarp riešų palikdamas vieną 
grotų strypą, 0 iš viršaus rankas dar prislėgė plieniniu virbu. - Truputį 
skauda, aš Žinau. Bet tai truks ne ilgiau kaip minutę ir bus išvengta ne- 
pageidaujamų pasekmių ir jums, ir mums. 

Būdamas tokioje padėtyje, daktaras Lekteris negalėjo nei atsistoti, 
nei suriesti kojas, nei pakelti jas prieš spirdamas. 

Tiktai tada Pembris sugrįžo prie stalo paimti narvo raktų. Jis pasi- 
kabino ant rankos lazdą, įsidėjo į kišenę dujų balionėlį ir priėjo prie 
durų. Atrakinęs jas, Boilas inesė vakarienę. Prieš nuimdamas antran- 
kius, Pembris užrakino duris, nunešė raktus ir vėl padėjo į stalčių. Kol 
Lekteris buvo narve, stovėti šalia su raktu kišenėje sargybinis neturėjo 
teisės. 

- Taip geriau? - paklausė Pembris. 

- Taip, ponai, daug patogiau, - atsakė Lekteris. - Žinote, aš visada 
stengiuosi, kad būtų kiek galima mažiau rūpesčių. 

- Mes taip pat, broliuk. 

Daktaras Lekteris pradėjo valgyti. Tuo pat metu jis kažką rašė ir 

paišė plunksnakočiu su specialia minkšta plunksna. Jis įjungė grandine 
pritvirtintą prie stalo kojos magnetofoną. Glenas Guldas fortepijonu 
skambino Bacho variacijas. Nuostabi muzika užliejo ryškiai apšviestą 
narvą ir visą kambarį su sustingusiais iš įtampos sargybiniais. 

Muzikos garsus nustelbė kylančio lifto gaudesys. Atsivėrė durys ir 
nepažįstamas balsas ištarė: 

- Turiu surinkti indus. 

Daktaras Lekteris išgirdo, kaip prie jo prisiartino žemesnis sargy- 
binis, Pembns. 

- Misteri Lekteri, prašau sėstis ant grindų, kaip anksčiau. 

- Leiskite baigti vakarieniauti, pone Pembn. Bijausi, kad nuo ilgo 
skridimo sutriko mano virškinimas, - tai buvo ištarta pabrėžtinai lėtai. 

- Gerai, - sutiko Pembris ir šūktelėjo kažkam prie durų: - Mes pas- 
kambinsime, kai viskas bus baigta. 

Vėl suūžė liftas, nustelbiantis muziką. 

Daktaras Lekteris kažką nepastebimai išsiėmė iš burnos ir nušluostė 
į popierinę servetėlę. Jo rankų judesiai buvo ramūs ir pasitikintys. 

Nenumaldomas smalsumas per ilgus kalinimo metus padėjo dak- 
tarui perprasti visas kalėjimo gudrybes. Po to, kai Baltimorės beprotna- 
myje jis sudraskė slaugę, buvo padarytos tik dvi klaidos. Kartą kažkoks 
tardytojas psichiatras užmiršo pasiimti šratinuką. Dar svečiui neišėjus 
Lekteris įsigudrino perlaužti jį: plastmasinį korpusą įmetė į klozetą, o 
metalinė šerdelė atsidūrė storoje čiužinio siūlėje. 

Vienintelis aštrus daiktas beprotnamio patalpoje buvo nedidelis 
kaištis ant varžto, laikiusio lovą prie sienos, galvutės. Bet ir jo užteko 
įpjovoms šerdelėje padaryti. Po šešių mėnesių vienas sanitaras užmiršo 
paimti didelę sąvaržėlę, kuria buvo susegta korespondencija daktarui. 
Colį šitos vielos daktaras įkišo į šerdelę. Trumpą vamzdelį lengvai buvo 
galima paslėpti drabužių klostėse ties apykakle. 

Dabar daktaras Lekteris atsargiai išsitraukė vielos puselę iš šerde- 
lės ir sulenkė tam tikru kampu. Išėjo raktas antrankiams atrakinti. 

Sudėjęs rankas už nugaros, jis treniruodamasis penkiolika kartų 
perėmė raktą iš vienos rankos į kitą. Kol plovėsi ir šluostėsi rankas, rak- 
tas buvo burnoje. Paskui paslėpė jį tarp dešiniosios rankos pirštų žino- 
damas, kad Pembris žiūrės tik į jo keistą kairiąją. 

- Aš jau pasiruošęs, misteri Pembri, - tarė Lekteris sėsdamasis prie 
grotų ir iškišdamas rankas. - Ačiū, kad palaukėte. 

Daktaras girdėjo, kaip prisiartino sargybinis, patikrino, ar neišsi- 
muilino jis rankų riešų, stipriai užveržė antrankius ir sugrįžo prie stalo 

raktų. Pro fortepijono garsus pasigirdo raktų ryšulėlio skimbčiojimas 
traukiant juos iš stalčiaus. Pembris sugrįžo, šį kartą drauge su Boilu. 

Pembris vėl patikrino antrankius. Lekteris jautė už nugaros jo alsa- 
vimą. Buvo atrakinta spyna ir durys atsilapojo. Į vidų įėjo Boilas. Dak- 
taras Lekteris pasuko galvą - atrodė, kad įvykiai narve klostosi tarsi su- 
lėtintame filme. Štai Boilas krauna ant padėklo indus po vakarienės. Mag- 
netofonas ir besisukanti kasetė, servetėlė ant grindų prie veržlėmis pri- 
suktos stalo kojos. Akies krašteliu galima matyti stovinčio šalia narvo 
durų Pembrio kelį, prie diržo kabančios lazdos galą. 

Daktaras Lekteris apčiuopė spynos skylutę ant kairiosios rankos, 
įstatė raktą, suktelėjo jį. Riešas tuojau pat atsilaisvino. Perdėjo raktą į 
kairiąją ranką, rado kiaurymę, įstatė raktą, suktelėjo. 

Boilas pasilenkė prie servetėlės. Akimirksniu antrankis klanktelė- 
jo ant sargybinio rankos. Kol šis nieko nesuvokdamas suko galvą į dak- 
taro pusę, antrasis antrankis spragtelėjo ant pritvirtinto prie grindų stalo 
kojos. Po akimirkos daktaras Lekteris buvo prie durų, prispaudęs jomis 
bandžiusį ištraukti iš kišenės dujų balionėlį Pembrį. Lekteris čiupo laz- 
dą, truktelėjo ją į viršų nutraukdamas diržą. Delnu smogęs sargybiniui į 
galvą, dantimis įsisiurbė jam į veidą. Pembris mėgino ištrūkti, bet jo 
nosį ir viršutinę lūpą laikė dantimis surakinęs Lekteris. Kaip smaugian- 
tis Žiurkę šuo žmogėdra purtė galvą ir tuo pat metu nuplėšė nuo diržo 
lazdą. Boilas, sėdėdamas ant grindų, karštligiškai bandė rasti kišenėse 
raktą nuo antrankių - rado, išmetė, paėmė... Lekteris dūrė lazdos galu 
Pembriui į pilvą, dar kartą įniršęs smogė į gerklę ir tas suklupo. Tuo 
metu Boilas jau kišo raktą į antrankių spynelę. Bet Lekteris jau buvo 
šalia, apsvaigino jį dujomis ir du kartus lazda vožė per galvą. Tuo metu 
Pembriui pavyko atsistoti ir surikti. Daktaras Lekteris prilėkė prie jo: 

- Aš jau pasiruošęs, misteri Pembri, - sušvokštė jis. 

Lazda, nubrėžusi ore lanką, nusileido ant sargybinio sprando ir šis 
išsitiesė ant grindų kaip apsvaiginta žuvis. 

io kraupaus susirėmimo metu daktaro Lekterio pulsas pakilo tik 
iki šimto dūžių per minutę. Dabar jis jau buvo vėl pasiekęs normalų 
lygį. Lekteris išjungė magnetofoną, įsiklausė. 

Jis nuėjo prie laiptų, vėl įsiklausė. Paskui sugrįžo, išvertė Pembrio 
kišenes, radęs raktą, atrakino visus stalčius. Viename stalčiuje gulėjo 
abiejų policininkų ginklai - specialūs trisdešimt aštuntojo kalibro revol- 
veriai. Ir, svarbiausia, Boilo kišenėje jis rado peiliuką. 


Dvidešimt devintas skyrius 


Vestibiulyje, kaip ir anksčiau, tūnojo daugybė policininkų. Buvo 
6.30 vakaro ir lauke sargyba ką tik buvo pasikeitusi po dvi valandas 
trukusio budėjimo. Suėję į vidų, policininkai šildėsi rankas prie elektri- 
nių šildytuvų. Iš viso čia buvo dvylika policininkų ir du Pataisos įstaigų 
departamento atstovai, lygiai septintą turėję pakeisti Pembrį ir Boilą. 
Seržantas Teitas taip pat nekantriai laukė budėjimo pabaigos. 

Visuose postuose buvo ramu. Niekas iš skambinusiųjų ir grasinu- 
sių daktarui Lekteriui taip ir nepasirodė. 

6.45 Teitas išgirdo, kaip liftas ėmė kilti į viršų. 

- Svinis nuvažiavo indų? 

- Ne, aš čia, seržante. Reikia paskambinti ir sužinoti, ar jie jau bai- 
gė. Jau laikas. 

Seržantas Teitas surinko tris skaitmenis. 

- Telefonas užimtas, - lėtai ištarė jis. - Pakilkite į viršų ir sužinoki- 
te, kas atsitiko. 

- Vakarienei jis užsisakė ėrienos žlėgtainį, - piktai pasakė Svinis. - 
Įdomu, ko jis gali pareikalauti pusryčiams? Žvėries iš zoologijos sodo? 
Ir kam teks jį čia atgabenti? Vėl Sviniui? - bronzinė rodyklė virš lifto 
durų sustojo ties penkiais. Svinis dar šiek tiek luktelėjo. - Kas čia per 
velniava? 

Kažkur viršuje pasigirdo šūviai. Du vienas paskui kitą, po kurio 
laiko dar vienas. 

Seržantas Teitas pašoko ir griebė mikrofoną. 

- KP, girdžiu bokšte šūvius. Išoriniams postams sustiprinti kontro- 
lę. Mes einame į viršų. 

Pasklido šauksmai, vestibiulyje kilo sumaištis. 

Teitas pamatė, kaip sukrutėjo rodyklė. Ji jau buvo pasiekusi ketu- 
ris. Teitas stengėsi perrėkti triukšmą: 

- Dėmesio! Išorinė sargyba į viršų iš gatvės pusės, pirmasis skyrius 
eina su manimi. Beri ir Hovardai, pridenkite liftą, jeigu jis nusileis... - 
strėlė sustojo ties trimis. - Pirmasis skyrius - pirmyn. Patikrinti visas 
duris. Bobi, greitai ginklus ir neperšaunamas liemenes. Visi tučtuojau į 
viršų! 

Seržantas puolė laiptais į viršų, jo smegenys dirbo karštligiškai. 
Dieve, neleisk jam pasislėpti. Velniava, nė vienas iš mūsų neapsivilko 
liemenių. Tie velnio gudragalviai iš pataisos įstaigų... 

Visi kambariai antrame, trečiame ir ketvirtame aukšte buvo užra- 
kinti. Tik iš šių aukštų galima prasmukti iš bokšto į pagrindinį korpusą. 
Iš penktojo to padaryti neįmanoma. 

Teitas kitados buvo geriausias Tenesio valstijos spec. mokyklos 
mokinys ir dabar Žinojo, kaip reikia veikti. Jis bėgo pirmasis, paskui jį - 
jaunesni tarnybos draugai. 

Iš ketvirtojo aukšto sklido fortepijono muzikos garsai. Durys į ko- 
ridorių, besijungiantį su pagrindiniu korpusu, atsilapojo nuo pirmojo 
smūgio. 

- Boilai! Pembri! - du jis paliko aikštelėje riktelėjęs: - Stebėkite 
duris. Liemenes tuoj atneš. Tik nekiškite savo užpakalių į koridorių. 

Teitas užkopė į penktąjį aukštą. Mažytis koridoriukas buvo blau- 
siai apšviestas, užtat iš kambario pro stiklines duris liejosi galinga švie- 
sa. Jis pritūpė prie durų vienoje pusėje, Džekobsas - kitoje. Atsargiai 
nuspaudęs rankeną, stumtelėjo duris ir įpuolė į kambarį. Per trumpą aki- 
mirką jo pistoleto taikiklis apskriejo visus kampus ir daiktus. 

Teitas per savo tarnybos metus buvo matęs daug ko. Jam teko su- 
sidurti su tokiais dalykais, kokius ir sugalvoti būtų sunku, dalyvavo su- 
sišaudymuose, patyrė draugų netektį. Kartą jo akyse buvo nušauti šeši 
policininkai. Bet tai, ką jis dabar pamatė tysant priešais jį ant grindų, 
buvo protu nesuvokiamas košmaras. Kruviną mėsą virš apykaklės var- 
gu ar buvo galima pavadinti žmogaus veidu. Priešakinė ir viršutinė gal- 
vos dalis buvo ištisas kraujo krešulys, vienintelė akis kabojo ties šner- 
vėmis, visos įdubos buvo pilnos kraujo. 

Džekobsas, paslydęs kraujo baloje, įlėkė į narvą. Jis pasilenkė prie 
Boilo, vis dar prikaustyto prie stalo kojos. Jo veidas buvo vieni skutai, 
kraujas telkšojo ant grindų, juo buvo išteplioti aplinkiniai daiktai, gro- 
tos. Džekas pirštu palietė jo kaklą. 

- Jis negyvas! - šūktelėjo Džekobsas stengdamasis perrėkti muziką. 

Tuo metu Teitas rėkė komandas į pasikalbėjimo įtaisą: 

- KP, du į apačią. Kartoju, du tučtuojau į apačią. Kalinys dingo. 
Lekteris dingo. Išorinei sargybai atkreipti dėmesį į langus. Objektas pa- 
siėmė paklodes. Matyt, darysis virves. Iškvieskite “greitąją". 

- Seržante, kaip Pembris? - Džekobsas pagaliau išjungė magneto- 
foną. 

Teitas pasilenkė, patikrino ant kaklo pulsą. Klaikus kratinys ant 
grindų sudejavo išleisdamas kruvinus burbulus. 

- Dar gyvas, - Teitui nesinorėjo liestis burna prie kruvinos masės, 
bet jis žinojo, jog padarys tai, jeigu reikės padėti Pembriui, kad šis galė- 

tų a Geriau jau Pembris mirtų. Bet jis vis tiek padės jam išgy- 
venti. Sirdis plakė - jis jautė tai, alsavimas taip pat nenutrūkęs. 

Įsijungė pasikalbėjimo įtaisas. Kalbėjo jaunas leitenantas, ėmęsis 
vadovauti operacijai. Jam buvo reikalinga išsami informacija. Teitas pra- 
nešė pridūręs: 

- Kilkite čia, Murėjau. Pamėginkite pasikalbėti su Pembriu, jeigu, 
žinoma, jums pavyks rasti sveiką vietą. 

- Koks, sakėte, jo vardas? - Murėjus buvo ką tik pradėjęs tarnybą. 

- Pembris. Veniai griebtų! Du reikia tuojau pat nuleisti į apačią. 
Boilas negyvas. Pembris sumaitotas ir vos bekvėpuoja. Lekteris dingo. 
Jis ginkluotas - paėmė jų pistoletus, peilį, diržus ir abu futliarus nuo 
stalo. 

- Ar galima laiptais pakilti su neštuvais? - leitenanto balsas buvo 
neatpažįstamai pasikeitęs. 

- Taip, sere. Duokite signalą, kai jie pradės kilti. Kiekvienoje aikš- 
telėje aš esu pastatęs Žmones. 

- Likite savo vietose. Mes laukiame pastiprinimo. 

Medicininė pagalba atvyko kaip reta greitai, bet Teitui, girdėju- 
siam ant grindų tysančio Pembrio dejones, atrodė, kad praslinko visa 
amžinybė. Jaunas leitenantas Murėjus bandė nuraminti sužeistąjį. Ne- 
žiūrėdamas į nelaimingąją auką, jis vis kartojo nenatūraliu balsu: 

- Viskas gerai, Pembri. Jūs neblogai atrodote... 

Išvydęs aikštelėje žmones baltais chalatais, Teitas sušuko kaip ki- 
tados kare: 

- Sanitare! 

Jis sugriebė Murėjų už peties ir nubloškė į šalį. Gydytojai dirbo 
greitai. Norėdami palengvinti sužeistojo kvėpavimą, jie sugrūdo jo kru- 
vinus kumščius už diržo, uždėjo lengvus tvarsčius ant galvos, apdėjo 
tamponais veidą. Pamatavęs spaudimą ir pulsą, vienas pasakė: 

- Greitai žemyn. 

Per radiją pasigirdo įsakymas: 

- Teitai, patikrinkite visas bokšto patalpas ir uždarykite jas. Patik- 
rinkite ir gerai užrakinkite pagrindinio pastato duris. Ištuštinkite aikšte- 
les. Siunčiu jums ginklus ir liemenes. Jeigu bandys bėgti, vis tiek paim- 
kite gyvą. Bet labai nerizikuosime. Aišku? 

- Supratau. 

Teitas buvo prityręs policininkas ir dabar su Džekobsu jie dar kartą 
tai įrodė greitai užsimetę sunkias liemenes ir padėdami sanitarams laip- 
tais nugabenti neštuvus. Antroji grupė nešė Boilą. Stovintys aikštelėse 

policininkai nulydėjo nelaimingas aukas tūžmingais Žvilgsniais ir Tei-* 
tui teko šiek tiek juos apraminti: 

- Nereikia nervintis, vaikinai. Susiimkite. 

Kai sirenos gausmas nutilo, Teitas su nepakeičiamuoju Džekobsu 
kruopščiai patikrino ir užantspaudavo visas bokšto patalpas. 

„ KP, čia Teitas. Bokštas tuščias. 

- Aišku. Kapitonas laukia jūsų apačioje. 

- Dešimt-keturi, sargyba vestibiulyje pasiruošusi? 

- Pasiruošusi, seržante. 

- Aš lifte. Leidžiuosi. 

- Aišku, seržante. 

Džekobsui ir Teitui leidžiantis liftu žemyn, iš pradžių ant vieno iš 
jų peties, paskui ant bato pradėjo lašėti kraujas. Seržantas pažvelgė į 
viršų, iš karto duodamas ženklą tylėti. 

Kraujas lašėjo pro kabinos lubose esančio liuko plyšį. Kelionė į 
apačią pasirodė be galo ilga. Teitas ir Džekobsas, nutaikę ginklus į lu- 
bas, prisispaudė prie kabinos sienų. 

Liftas sustojo. Teitas atsargiai, nenuleisdamas akių nuo lubų, ati- 
darė duris. 

- Tylos, - ištarė jis, - Lekteris ant kabinos stogo. 

Seržantas išėjo. Stovėjimo aikštelėje matėsi juodas specialiosios 
paskirties policijos furgonas. Tie vaikinai turėjo raktų rinkinį nuo lifto. 

Jie tuojau kibo į darbą. Du karininkai juodomis neperšaunamomis 
uniformomis pakilo į trečiojo aukšto aikštelę. Kiti du liko apačioje nu- 
taikę greitašaudžius ginklus į kabinos lubas. 

Trečiame aukšte, virš lifto, specialiosios paskirties būrio karinin- 
kas Džonis Petersonas specialiu raktu atrakino šachtos duris. Čia buvo 
visiškai tamsu. Gulėdamas ant nugaros, iš krepšio jis išsiėmė kurtinan- 
čią granatą ir pasidėjo šalia. 

- O'kei, dabar pažvelgsime žemyn. 

Jis nukreipė į šachtą veidrodį, pritvirtintą prie ilgo koto, kitas įjun- 
gė galingą prožektorių. 

- Aš jį matau. Jis ant lifto stogo. Greta ginklas. Nekruta. 

Ausinėse pasigirdo klausimas: 

- Jūs matote jo rankas? 

- Matau vieną, kitą jis užgulęs. Aplinkui paklodės. 

- Pamėginkite užmegzti kalbą. 

- RANKAS ANT GALVOS IR RAMIAI! - sušuko Petersonas į 
šachtą. - Jis nekruta, leitenante... Gerai. JEI NEUŽDĖSITE RANKŲ 

7. Tomas Hans 


ANT GALVOS, BŪSIU PRIVERSTAS MESTI GRANATĄ. DUODU 
TRIS SEKUNDES! - vėl riktelėjo Petersonas ir pridūrė į telefono rage- 
lį: - Jis nekruta. 

- O'kei, Džoni. Pamėginsime neįeidami į kabiną pakelti stogą ilga 
kartimi. O jūs taikykitės į jį. 

emai apačioje Petersonas pamatė šviesos spindulį ir virš liuko 
kartį su kabliu. Kūnas buvo uždengęs tik pusę stogo ir kai iš apačios 
pradėjo krutinti liuką, viena ranka staiga sujudėjo. Petersonas stipriau 
suspaudė pistoletą." 

Stogas pakilo ir atsirėmė į šachtos sieną. 

Teitas matė, kaip keli spec. būrio žmonės įžengė į lifto kabiną. Vie- 
nas, nusitaikęs į viršų, stovėjo pasiruošęs. Antrasis pradėjo lipti į viršų. 
Jis turėjo didelį automatinį pistoletą su prožektoriumi, pritvirtintu po 
vamzdžiu. Galingas spindulys ir ginklas dingo liuke. Po kelių sekun- 
džių jis padavė savo ginklą. 

- Negyvas, - pasigirdo viršuje. 

Kūną pritraukė prie stogo krašto ir jis nukrito ant ištiestų kelių ran- 
kų. Vestibiulis prisipildė norinčiųjų pažiūrėti į monstrą. 

Į priekį prasibrovė vienas iš Pataisos įstaigų departamento tarnau- 
tojų. Jis pažvelgė į atmestą į šalį ranką su tatuiruote ir tyliai ištarė: 

- Tai Pembris. 


Trisdešimtas skyrius 


Kaukiančioje “greitosios pagalbos" mašinoje jaunas gydytojas, 
stengdamasis išlaikyti pusiausvyrą posūkiuose, garsiai pranešinėjo į cent- 
rą apie sužeistojo sveikatos būklę. 

- Be sąmonės, - jis stengėsi perrėkti sirenos kauksmą. - Bet visi 
svarbūs parametrai normalūs. Spaudimas geras - šimtas trisdešimt ir de- 
vyniasdešimt. Pulsas - aštuoniasdešimt penki. Ant veido kelios žaizdos, 
kai kur nuplėšta oda. Aš uždėjau tamponus, daviau deguonies. Gali būti, 
kad jam šovė į galvą. Dabar sunku pasakyti. 

Už jo ant neštuvų po prilaikančiuoju diržu sujudėjo kruvinos, sug- 
niaužtos į kumščius rankos. Dešinioji išlindo, apčiuopė diržo sagtį ties 
krūtine. 

- Aš bijausi daryti ką nors veidui, - teberėkė gydytojas. - Guldant į 
neštuvus kūną keletą kartų supurtė konvulsijos. Taip, Žinoma, Foulerio 
būklė. 

Už gydytojo nugaros kruvina ranka nusiplėšė nuo veido bintus, 
tamponus, nusišluostė jais akis. 

Gydytojas išgirdo, kaip šalia sušnypštė deguonies aparatas, atsisu- 
ko irišvydo priešais save kruviną veidą. Paskui nematyto pistoleto ran- 
kena žaibiškai tėškė jam į galvą. 

“Greitoji pagalba" sumažino greitį ir sustojo kelio viduryje. Vai- 
ruotojai pypsėdami ir nieko nesuprasdami lenkė stovintį su įjungta sire- 
na automobilį. Paskui viduryje pasigirdo du pliaukštelėjimai, automo- 
bilis vėl pajudėjo sumaniai manevruodamas, kad užimtų reikiamą kelio 
juostą. 

Tolumoje pasirodė aerouosto teritorijos vartai. Nepažeisdama tai- 
syklių, mašina sumažino greitį, išjungė sireną, signalinius švyturėlius ir 
neskubėdama kirto nuostabaus, ryškiai Žaižaruojančio vakaro sutemose 
tarptautinio Memfio aerouosto komplekso ribą. Laviruodama tarp visų 
įmanomų transporto priemonių “greitoji pagalba" prišliuožė prie milži- 
niškos požeminės automobilių stovėjimo aikštelės vartų. Pro langą iš- 
lindo kruvina ranka ir nusipirko bilietą. 

Po minutės “greitosios pagalbos" automobilis jau buvo išlindęs tu- 
nelio gale tarp daugybės automobilių. 


Trisdešimt pirmas skyrius 


Klarisa Starling visada labai norėjo apsilankyti Krofordo namuose 
Arlingtone. Bet išgirstas per radiją pranešimas apie daktaro Lekterio pa- 
bėgimą užgesino susidomėjimą. 

Krofordas atidarė duris tik po trečio skambučio. Jis buvo apsivil- 
kęs megzta striuke, rankoje spaudė radiotelefono ragelį. 

- Tai Koplis iš Memfio, - tarė jis. Gestu paliepęs merginai eiti pas- 
kui jį, jis nužingsniavo į savo kabinetą, esantį trimis laipteliais žemiau 
už pirmąjį aukštą ir primenantį garažą dviem automobiliams. Šioje erd- 
vioje patalpoje stovėjo sofa, kėdės, ant apversto popieriais stalo šalia 
kompiuterio gulėjo senovinė astroliabija. Kilimas buvo patiestas tiesiog 
ant cementinių grindų. Krofordas linktelėjimu pasiūlė viešniai sėstis. 
Paskui uždengė mikrofoną ranka ir tarė: 

- Starling, visa tai tiesiog nesuprantamas svaičiojimas, bet pasaky- 
kite, ar jūs ką nors perdavėte Lekteriui Memfyje? 

- Ne. 

- Jokio daikto? 

- Jokio. 

- Jūs atnešėte jam paveikslus ir kitokius niekus iš jo buvusios ka- 
meros. 

- Bet neatidaviau. Viskas ir dabar yra mano krepšyje. O jis tik grą- 
žino man aplanką. Tai viskas. 

Krofordas prispaudė ragelį skruostu prie peties. 

- Kopli, tai paprasčiausiai nesąmonė. Jūs turite tučtuojau užčiaupti 
tą įsisiautėjusį kvailį. Susisiekite su šefu. Taip, ir neatidėliokite, - jis 
išjungė telefoną ir įsidėjo ragelį į kišenę. - Norite kavos, Starling? O gal 
koka-kolos? 

- Jūs siejate tai su kažkokio daikto perdavimu Lekteriui? 

- Čiltonas pareiškė, kad jūs palikote jam visraktį antrankiams. Ačiū 
Dievui, jis mano, kad tai padaryta ne specialiai, o dėl nerūpestingumo, - 
kai Krofordas įpykdavo, jo akys primindavo vėžlio akis. Jis stebėjo mer- 
ginos reakciją. - Gal Čiltonas bandė mergintis jums, Starling? Kitaip aš 
nieko negaliu suprasti. 

- Galbūt... 

- Koplis pasakė, kad “greitosios pagalbos" mašina dar nesurasta. 
Policija apvertė aukštyn kojom visą apylinkę. 

- Aš nesusipažinusi su detalėmis, - papurtė galvą Starling. - Radi- 
jas tik konstatavo faktą: daktaras Lekteris nužudė du policininkus ir pa- 
sislėpė. | 

- Du Pataisos įstaigų departamento tarnautojus. Jų vardai Boilas ir 
Pembris. Jūs pažinojote juos? 

- Taip, - linktelėjo mergina. - Jie... mane tada išvijo... Bet apskritai 
savo darbą išmanė, - susimąsčiusi pridūrė Starling. - Kaip jam tai pavy- 
ko, misteri Krofordai? 

- Norite sužinoti? - ji linktelėjo. - Gydytojai per klaidą į “greitąją? 
įkėlė Lekteiį, palaikę jį sudarkytu Pembriu. 

- Jis suspėjo apsivilkti uniformą? Taip, jie buvo maždaug tokio pat 
ūgio. 

- Lekteris apsivilko Pembrio drabužius, apsidėjo oda nuo jo veido. 
Truputį paėmė Boilo odos. Pembrio kūną išgama susuko į paklodes nuo 
savo lovos, kad nelašėtų kraujas, ir užkėlė ant lifto kabinos stogo. Pats 
atsigulė ant grindų ir tris kartus iššovė į lubas, kad sukeltų sumaištį. Kur 
dingo pistoletas, neaišku, galbūt jis įsidėjo jį į kišenę. Atvažiavo “grei- 
toji". Visur pilna policininkų, kariškių... Gydytojai, darydami tai, kas 
jiems ir priklausė, tuojau pat prijungė kvėpavimo aparatą, labiausiai su- 
darkytas kruvinas vietas apdėjo tamponais ir, įjungę sirenas, nuvažiavo. 

Bet mašina taip ir nepasiekė ligoninės. Policija vis dar ieško jos. Nela- 
bai tikiuosi, kad gydytojai gyvi. Koplis sakė, kad jie perklausė įrašus 
dispečerinėje. “Greitąją pagalbą" kvietė du kartus. Greičiausiai Lekteris 
pats paskambino prieš pradėdamas šaudyti. Ilgai gulėti jis negalėjo. Dak- 
taras labai mėgsta papramogauti. 

Starling dar niekada nebuvo girdėjusi šef: balse tiek širdgėlos. Jai 
visada atrodė, kad širdgėla - tai silpnumo požymis. Ji išsigando. 

- Bet tai visiškai nereiškia, kad jis visą laiką melavo, - pratarė mer- 
gina. - Žinoma, kažkam jis prišnekėjo nesąmonių, arba mums, arba se- 
natorei. O galir ne. Misis Martin jis pasakė Bilio Rubino vardą ir patiki- 
no, kad daugiau nieko nežino. Man sakė, kad tai kažkas, laikantis save 
transseksualu. O paskutinieji jo žodžiai buvo: “Kodėl gi neužbaigus ar- 
kos?" Jis kalbėjo apie savąją lyties pakeitimo teoriją... 

- Žinau, skaičiau jūsų ataskaitą. Tai nieko neduos, kol neturėsime 
sąrašų iš klinikų. Alanas Blumas pats tuo užsiima. Jie mums pažadėjo. 
Aš labai jais tikiu. 

- Misteri Krofordai, ką man dabar daryti? 

- Jums patikėtas Lekteris. Užduotį jūs atlikote. Nenoriu, kad nu- 
kentėtų jūsų mokslas. 

- O kaip Ketrina Martin? 

- Mergina jau beveik keturiasdešimt aštuonias valandas yra pas ma- 
niaką. Jeigu mes jo nepagausime, tai greičiausiai rytoj ar poryt jis nužu- 
dys ją. Jeigu, žinoma, elgsis kaip ir aną kartą. 

- Dabar mus domina ne tik Lekteris... tiksliau, ir Lekteris... 

- Taip. Kol kas aptikti šeši Žmonės, besivadinantys Viljamo Rubi- 
no vardu; visi atitinka aprašymą. Bet ne visiškai. Per paskutiniuosius 
dešimt metų užregistruoti tik penki juodligės atvejai. Patikrinti liko ne- 
daug ką. Kas dar? Klauso mes taip ir nesugebėjome identifikuoti. Inter- 
polas nieko įdomaus nepranešė. Jeigu kas nors paaiškės, jūs mums pa- 
dėsite, Starling? 

- Žinoma, misteri Krofordai. 

- Tada vykite į savo Akademiją. 

- Jeigu jūs nebūtumėte norėjęs, kad aš užsiimčiau šituo reikalu, tai 
nebūtumėte tempęsis manęs su savimi į tuos kraupius ritualinių paslau- 
gų namus, misteri Krofordai. 

- Taip, - sutiko jis ir pridūrė: - Matyt, nereikėjo to daryti. Bet tada 
mes dar neturėjome lėliukės ir drugelių. Nepamirškite savęs, Kuantika - 
pakankamai saugi vieta, bet užjos ribų jūs visada privalote turėti ginklą. 
Bent jau tol, kol daktaras Lekteris laisvėje. 

- O jūs? Jis neapkenčia jūsų. Ir nuolat galvoja apie kerštą. 

- Apie tai daugelis galvoja, Starling, visuose mūsų kalėjimuose. 
Galbūt kada nors jis ir ateis mano sielos, bet dabar Lekteris bus labai 
užsiėmęs. Laisvė jam pernelyg brangi ir jis taip greitai nerizikuos ją 
prarasti. 

Krofordo kišenėje suzirzė telefonas. Jis paėmė ragelį, išklausė kaž- 
ką, tarė “o*kei" ir išjungė. 

- Jie rado mašiną požeminiame aerouosto garaže, - pasakė jis ir 
palingavo galva. - Nieko gero. Brigada furgone. Visi negyvi, - Krofor- 
das nusiėmė akinius ir išsitraukė nosinę norėdamas nusišluostyti stik- 
lus. 


Ketrina Beiker Martin beveik nuolatos būna šioje nepakenčiamoje 
tamsoje. Sąmonė nugrimzta į tamsą, o trumpomis, neramiomis miego 
minutėmis jai atrodo, kad tamsa užpildo visą kūną. Ji klastingai skver- 
biasi į ją per ausis, nosį, jos drėgni pirštai lenda į vidų per visas ertmes. 
Mergina užsidengia viena ranka burną ir nosį, kitą įkiša tarp kojų, sug- 
niaužia sėdmenis, ausimi prisispaudžia prie čiužinio. Antrąją ausį ji turi 
palikti visaapimančiai tamsai. Drauge su tamsa į ją skverbiasi garsai ir 
Ketrina prabunda. Pažįstamas siuvamosios mašinos garsas. Ji dirba tai 
greičiau, tai lėčiau. 

Jis kažką siuva. Čia, apačioje, šitas garsas kelia skausmą. Siuva- 
mosios mašinos kalenimas reiškia šviesą. Saulės spindulių užlietas kam- 
barys... vaikystė, rankdarbiai... ekonomė... brangi, darbšti bitelė prie siu- 
vimo mašinos... jos kačiukas Žaidžia su užuolaida... 

Praeities prisiminimus išvaiko balsas iš niekur: 

- Mažyte, nereikia. Jeigu aš įsidursiu, ką mudu darysime? Aš taip 
pavargau. Taip, taip, mano meile. Tu gausi kai ką skanaus, kai mes už- 
baigsime tai... 

Ketrina nežino, kiek laiko čia kali. Ji prisimena tik tai, kad du kar- 
tus prausėsi. Beje, antrąjį kartą stovėdama, nes jis norėjo šviesoje apžiū- 
rėti jos kūną. Bet prožektoriaus šviesa akino ją ir ji nėra tikra, ar jis 
žiūrėjo žemyn. Apsinuoginusi Ketrina Beiker Martin visais atžvilgiais 
buvo aukščiausios klasės moteris ir ji tai žinojo. Jis taip pat turi pamaty- 
ti, kokia ji graži. Ji aistringai to trokšta savo kalėjimo dugne. Apsiplau- 
dama ji tyliai sau šnekėjo: “Artumas lytinio akto metu yra kas kita, negu 
artumas susirėmimo metu". Valgyti jis duoda jai nedaug ir ji nori suvi- 

lioti jį kuo greičiau, kol dar turi jėgų... Ji Žino, kad nugalės šitą žmogų. 
Ji žino, kad sugebės apsiginti. Bet pirmiausia reikia priversti šitą laukinį 
įtūžti ir užpulti ją, išsekusią nuo geidulio, reikia suvilioti jį keletą kartų 
iš eilės, kadjis kristų iš nuovargio. Ji žino, kad jeigu jos kojos bent kartą 
apsivys aplink jo kaklą, tai po sekundės ar dviejų jis nuskries į padanges 
pas Jėzų. Ar ištversiu aš tai? Taip, velniai griebtų, ištversiu, turiu ištver- 
ti. Atsimink: akys ir kiaušiniai, akys ir kiaušiniai, akys ir kiaušiniai. Ji 
baigia praustis, apsivelka švariais rūbais, garsai viršuje nutyla. Kai kibi- 
ras ant plonos virvelės pakyla į viršų, atsako į savo Žodžius nesulaukia; 
nesulaukia jo ir kai nusileidžia rankšluostis. 

Ir štai dabar ji tylėdama sėdi įsiklausydama į siuvamosios mašinos 
kalenimą. Ji nekvies jo. Ji lauks savo valandos. 


Trisdešimt antras skyrius 


Susikišęs rankas giliai į kišenes, Krofordas tylėdamas stovėjo savo 
kabineto viduryje. Taip jis stovėjo nuo 12.30 iki 12.33 nakties, mėgin- 
damas rasti kokią nors išeitį. Paskui nusiuntė telefaksą į Kalifornijos 
autotransporto skyrių prašydamas sužinoti viską, kas įmanoma, apie au- 
tomobilį, kurį, Lekterio žodžiais tariant, Raspeilas pirko Kalifornijoje. 
Būtent tą, kuris buvo didelės Lekterio ir Klauso meilės liudininku. 

Paskui, sėdėdamas ant sofos, jis sugalvojo privatų skelbimą į visus 
centrinius laikraščius: 


“Junonos aromatą turintis kremas, 21 modelis, ieško žmogaus, ga- 
linčio nustatyti ir kokybę, ir kiekybę. Rankų, kūno, veido kremas. Jūs 
matėte mane žurnaluose. Dabar aš pats noriu pažvelgti į jus." 


Jo galva bejėgiškai nusviro ant krūtinės. Žalias kompiuterio ekra- 
nas atsispindėjo akinių stikluose. Displėjuje pasirodė Žodžiai. Per mie- 
gus jis linktelėjo galvą, tarsi būtų sureagavęs į išplaukiančią informaci- 
ją. 

Tekstas buvo toks: 


"Memfis. Du pranešimai dėl tyrimo Lekterio kameroje. 
1. Raktas atrakinti antrankių spynoms padarytas iš šratinuko šer- 
delės. Patikrinti daktaro kamerą Baltimorėje. Koplis. Memfis. 

2. Popieriaus lapas paliktas tualete. Originalas žemiau. Turinys 
šifruojamas. Perduota Bensonui - kriptografija. " 


Paskui ekrano apčioje lėtai pasirodė grafinis atvaizdas: 

C,„HĄgILTN,O, 

Krofordo neprikėlė kompiuterio pyptelėjimas, bet tai po trijų mi- 
nučių padarė telefonas. Skambino Džeris Barouzas iš Nacionalinio kri- 
minalinės informacijos centro. 

- Pažiūrėkite į ekraną, Džekai. 

- Tuoj, - atsakė Krofordas. - Taip, taip, matau. 

- Laboratorijoje jau iššifravo. Turiu omenyje Lekterio paliktą me- 
no kūrinį. Skaitmenys tarp raidžių, sudarančių Ciltono pavardę, susiję 
su biochemija. C,„H,„N,0, - tai žmogaus tulžies pigmento, kuris vadi- 
namas bilirubinu, formulė. Laboratorijoje teigia, kad tai pagrindinė iš- 
matas dažančioji medžiaga. 

- Kažkokios erezijos... 

- Jūs buvote teisus, kalbėdamas apie Lekterį, Džekai. Jis papras- 
Čiausiai iš visų tyčiojosi. Taip, senatorei Martin nepasisekė. Laboratori- 
joje pasakė, kad bilirubinas beveik tokios pat spalvos, kaip ir Čiltono 
plaukai. Jie pavadino tai “bepročio humoru". Jūs matėte Čiltoną šešto- 
sios valandos žinių laidoje? 

- Ne. 

- Čiltonas tik ir tvirtino: “Reikia ieškoti BILIO RUBINO"'. O pas- 
kui nuėjo vakarieniauti su reporteriu. Kaip tik ten jis ir buvo, kai pabėgo 
Lekteris. Tikras šūdo maišas! 

- Lekteris pasakė Starling: “Jūs privalote nepamiršti, kad Čiltonas 
neturi medicininio išsilavinimo". 

- Taip, skaičiau tai ataskaitoje. Manau, jis norėjo permiegoti su Kla- 
risa, O ši jį pasiuntė velniop. Galbūt jis ir kurčias, bet tik ne aklas. Beje, 
kaip ji? 

- Manau, nieko. Labai pavargo. 

- Galvojate, kad Lekteris ją apgavo? 

- Galbūt. Kol kas mes nepaleidžiame ir šitos gijos, nors ir nežino- 
me, ką gausime iš klinikų. Aš visą laiką galvoju, kad nevertėjo raustis 
teismo dokumentuose. Man šlykštu prisipažinti, kad aš pasidariau prik- 
lausomas nuo jų. | 

- Klausykite, Džekai, ar jūs turite Žmonių, kurie gerai pažįsta Lek- 
terį iš išvaizdos? 

- Žinoma. 

- Jūs juk puikiai žinote, kad kartais jis mėgsta pasijuokti iš visos 
širdies. 
- Galbūt, bet tai truks neilgai, - atsakė Krofordas. 


Trisdešimt trečias skyrius 


Daktaras Hanibalas Lekteris stovėjo prie administratoriaus lange- 
lio brangiame “Marko" viešbutyje Sent Luise. Jis buvo užsidėjęs rudą 
skrybėlę, apsivilkęs užsagstytą iki pat kaklo lietpaltį. Tvarsčiai slėpė 
nosį ir skruostus. 

Jis užsiregistravo Loido Uaimeno vardu, suspėjęs išmokti suraityti 
jo parašą pačio Uaimeno mašinoje. 

- Kaip atsiskaitysite, misteri Uaimenai? - paklausė tarnautojas. 

-“Ameriken ekspress", - atsakė daktaras Lekteris, paduodamas Uai- 
meno kreditinę kortelę. 

Iš gretimos salės sklido švelni fortepijono muzika. Prie baro Lek- 
teris išvydo dar du žmones sutvarstytais veidais. Pro šalį lifto link prač- 
jo vidutinio amžiaus sutuoktinių pora. Viena moters akis buvo užklijuo- 
ta apvaliu marlės gabalėlių. 

Tarnautojas baigė įforminti kreditinę kortelę. 

- Turite Žinoti, misteri Uaimenai, kad galite naudotis ligoninės ga- 
ražu. 

- Taip, ačiū, - atsakė daktaras Lekteris. Jis jau buvo spėjęs pastatyti 
ten mašiną su misteriu Uaimenu bagažinėje. 

Pasiuntinys nunešė atvykusio svečio daiktus į numerį ir dėkingas 
paėmė iš misterio Uaimeno penkių dolerių banknotą. 

Paskui daktaras Lekteris užsisakė išgerti, sendvičių ir leido sau at- 
sipalaiduoti po dušu. 

Po ilgo buvimo ankštoje kameroje viešbučio apartamentai pasiro- 
dė jam neįtikėtinai erdvūs. Daktaras Lekteris kurį laiką su neapsakomu 
pasitenkinimu matavo žingsniais kambarius - atgal - pirmyn, į kairę - į 
dėšinę. 

Pro jo langus buvo matyti miesto ligoninės “Maizon and Sedi Fliai- 
šer" korpusas. Ligoninė stovėjo kitoje gatvės pusėje, joje-buvo atlieka- 
mos chirurginės veido operacijos. 

Čia darytis plastinę operaciją nebuvo ko ir galvoti, mat šioje ligo- 
ninėje Lekteris buvo gerai pažįstamas. Prieš daugelį metų, užsiiminėda- 
mas specialiais psichiatriniais tyrinėjimais, jis kelioms. dienoms buvo 


105 


apsistojęs šiame viešbutyje. Bet čia buvo vienintelė vieta pasaulyje, kur 
jis galėjo ramiai, nekeldamas susidomėjimo, vaikščioti sutvarstytu vei- 
du. 

Daktaras Lekteris ilgai svajojo turėti langą, kelis langus. Ir dabar, 
stovėdamas tamsoje ir su pasimėgavimu siurbčiodamas silpną vyną, jis 
žvelgė į automobilių šviesas, lekiančias Makarturo tiltu. Penkių valan- 
dų kelionė iš Memfio maloniai atpalaidavo ir lengvai nuvargino jį. 

Problemų kilo tik požeminiame Tarptautinio Memfio aerouosto ga- 
raže. Tamponais, spiritu ir distiliuotu vandeniu nusivalyti kraują “grei- 
tosios pagalbos" automobilyje nebuvo labai lengva. Be to, jis buvo ap- 
sivilkęs baltą sanitaro chalatą. Sunkiausia buvo nužiūrėti kokį keliau- 
ninką milžiniškame garaže. Ir jis išvydo tokį žmogų, ramiai palinkusį 
prie savo automobilio bagažinės. Žinoma, šis nepamatė, kaip prie jo pri- 
siartino baltai apsirengęs žmogus. 

Daktaras Lekteris vis dėlto norėjo Žinoti: nejaugi policija jį laiko 
tokiu kvailu, kad galvoja, jog jis mėgins išskristi iš šio aerouosto? 

Dar viena problema važiuojant į Sent Luisą buvo rasti nežinoma- 
me užsienietiškos markės automobilyje Žibintų ir langų valytuvų jun- 
giklius. Daktaras Lekteris niekada anksčiau nesigilino, kas slypi auto- 
mobilio valdymo skydelyje už vairo. 

Rytoj jis kur nors nusipirks viską, ko jam reikia: plaukų dažų, ne- 
seserą, saulės šviesos lempą ir visa kita, kad galėtų greitai pakeisti savo 
išvaizdą. Paskui bus galima užsiimti savo reikalais. 

O kol kas nebūtina skubėti. 


Trisdešimt ketvirtas skyrius 


- Tu pasiruošusi, mano brangenybe? 

Džeimas Gambas patogiai įsitaisė savo lovoje, mažas šunelis susi- 
rietęs maloniai šildė pilvą. Jis ką tik buvo išsiplovęs plaukus, todėl gal- 
vą buvo apsivyniojęs rankšluosčiu. 

Tarp paklodžių Gambas susirado videomagnetofono distancinio val- 
dymo pultą ir paspaudė mygtuką. 

Jis buvo įsirašęs į kasetę pačias įdomiausias dviejų filmų vietas ir 
žiūrėjo ją kiekvieną kartą ruošdamasis eilinei operacijai. Jis perŽiūrėda- 
vo ją ir prieš savo paskutinį žaidimą su kiekviena kaline. 

Pirmasis buvo nespalvotas 1948 metų žinių laidos įrašas. Tai buvo 
konkurso “Mis Sakramentas" ketvirtfinalis - atrankos turas į Atlantik 

Sitį dėl “Mis Amerika" titulo. Visos merginos, apsivilkusios maudymo- 
si kostiumėliais, kilo laipteliais į sceną laikydamos rankose gėles. 

Nuostabios konkursantės iš Antrojo pasaulinio karo laikotarpio. 
Visos jos buvo apsivilkusios Roz-Mari Reid firmos maudymosi kostiu- 
mėliais. Kai kurių veideliai buvo tiesiog žavingi. Merginų kojos taip pat 
buvo nuostabios, nors ir ne visų. Dauguma jų buvo gana liesos ir jų 
keliai atrodė patinę. 

Gambas tvirtai prispaudė prie savęs pudelį. 

- Džiaugsme tu mano, štai ji eina, štai ji, štaijipasirodė! 

Ir štai ji, vilkinti baltu maudymosi kostiumėliu, iš tiesų pasirodė 
ekrane; artėdama prie laiptelių, apdovanojo šypsena vieną jaunuolį, ku- 
ris padavė jai ranką, paskui kaukšėdama aukštakulniais bateliais pasit- 
raukė į šalį. Kamera neatitrūkdama nusekė paskui jos nuostabius klu- 
bus: Mam. Tai buvo jo Mam! 

Misteriui Gambui nereikėjo spaudyti persukimo mygtuko - tai jis 
padarė dar įrašydamas filmą. Ir dabar ji ėjo atgal prie laiptelių, žemyn, 
nusisuko nuo jaunuolio, atbula patraukė durų link. Paskui vėl pirmyn, 
paskui atgal, pirmyn - atgal, pirmyn - atgal... 

Kai ji nusišypsojo jaunuoliui, Gambas taip pat nusišypsojo. 

Kitą įrašą jis padarė iš kabelinės televizijos Čikagos motelyje. Ta- 
da jam teko lėkti į miestą, greitai nusipirkti video ir likti dar vienai nak- 
čiai, kad nepraleistų filmo. Tai buvo be galo ilga juosta, kurią rodė vėlai 
naktį ir kuri buvo erotinės reklamos fonas. Pats nekalčiausias, šiek tiek 
pretenzingas keturiasdešimtųjų-penkiasdešimtųjų filmas, kuriame apsi- 
nuoginę vyrai su dirbtinėmis nosimis žaidė tinklinį ir kuriame niekas 
nekalbėjo, tik grojo muzika. Reklaminiai paveikslėliai pasirodė netikė- 
tai ir jiems nieko nebuvo galima padaryti. Dabar skambėjo populiari 
dainelė “Meilės žvilgsnis", visiškai neatitinkanti viešpataujančios ekra- 
ne linksmybės. 

Paskui pasirodė baseinas. Penkiasdešimtųjų metų stiliaus praban- 
ga. Apsinuoginusios gracingos besimaudančios merginos. Šūkaudamos 
ir juokdamosi jos išlipa iš vandens ir greitai bėga grojant muzikai prie 
laiptų į trampliną, kyla jais. U-u-uch! Krūtinės kilnojasi, girdisi kvatoji- 
mas, kojos - šast į šalis. Ir pūkšt! 

Oštai ir vėl Mam. Štai ji išlipa iš vandens paskui merginą garbano- 
tais plaukais. Dalį jos veido dengia sekso krautuvėlės “Pelenė" reklama, 
bet gerai matyti, kaip ji eina į priekį, pakyla laipteliais, šlapia ir žvilgan- 
ti, trykštanti sveikata, žadanti palaimą. U-u-uch! Kokia ji puiki, net kai 
nesimato jos veido. Misteris Gambas širdimi juto, kad tame filme, kuris 

buvo paskutinis jo gyvenime, iš tikrųjų buvo jo Mam. Jos paskutinis 
atvaizdas. Bet Džeimo mintyse ir vaizduotėje ji gyvena amžinai. 

Šią sceną staiga pakeitė reklama vyrams ir filmas netikėtai nutrū- 
ko. 

Pudelis buvo spėjęs prieš dvi sekundes užmerkti akis, kai Gambas 
aistringai jį suspaudė. 

- O, mano mažulyte! Greitai pas savo mamytę. Tu gi labai ją myli. 

Tiek daug darbų, tiek daug darbų, tiek daug darbų, bet reikia būti 
pasiruošusiam rytdienai. 

Virtuvėje jos niekada negirdėti, net jeigu ji rėkia iš visų jėgų. Ačiū 
Aukščiausiajam! Bet užtat kai jis nusileidžia į rūsį, riksmas gerai girdi- 
si. O jis tikėjosi, kad auka šiąnakt miegos arba bent jau tylės. Pudelis, 
išgirdęs šauksmą, prašiepė dantis ir suskalijo. 

- Mažyte mano, tu gi geriau išauklėta, negu ji, - tarė Gambas ir 
įsikniaubė į šunelio kailį. 

Nekreipdamas dėmesio į riksmus iš šulinio, misteris Gambas nuė- 
jo tiesiai į savo dirbtuves, paleido pudelį ant grindų, įjungė šviesą. Tuo- 
jau pat purptelėjo ir nerūpestingai atsitūpė ant lubomis išvedžiotų laidų 
keli drugeliai. 

Į darbą jis visada žiūrėjo labai rimtai, šviežius tirpalus ruošė ne 
aliumininiuose, o tik nerūdijančio plieno induose. Jis seniai išmoko vis- 
ką daryti tiksliai ir kruopščiai. Dirbdamas visada sakydavo sau: 

“Tu privalai daryti viską kruopščiai, absoliučiai tiksliai, nenukryp- 
damas, nes tavo darbas labai labai subtilus". 

Žmogaus oda palyginti sunki - ji sudaro nuo šešiolikos iki aštuo- 
niolikos procentų-viso kūno svorio, be to, labai slidi. Didelį gabalą ap- 
doroti labai sunku; kol oda drėgna, jį lengvai galima pažeisti. Laikas 
taip pat brangus. Oda pradeda raukšlėtis, vos tik atsiskiria nuo mėsos, 
ypač vyresnių. Be to, vyresnių oda daug storesnė. O jeigu dar prisimin- 
sime, kad netgi jaunų žmonių oda nėra elastinga. Vos tik ją patiesi, ji 
niekada neatgauna buvusios formos. Tiksliai iškerpi, paskui tiesi ją ant 
stalo, 0 ji tuojau pat pradeda raukšlėtis ir šiauštis. Išlyginti raukšles vi- 
sada labai sunku. Su kai kuriomis odomis paprasčiausiai neįmanoma 
susidoroti. Misteris Gambas gerai tai žinojo iš savo patirties, kuri atėjo 
toli gražu ne iš karto. 

Taigi apdoroti medžjagą jis mokėjo. Dirbdamas jis išmoko šio amato 
beveik tobulai. Liko, tiesa, kai kurių kitokių problemų, bet jis sėkmin- 
gai išspręsdavo ir jas. 

Gambas atvėrė studijos duris, įjungė dieninio apšvietimo lempas 

ant lubų. Ant ąžuolinio parketo stovėjo manekenai. Visi jie buvo iš da- 
lies aprengti. Kai kurie odiniais, kiti - audeklo su odos papuošimais dra- 
bužiais. Aštuoni manekenai atsispindėjo dviejose veidrodinėse sienose. 
Ant tualetinio stalelio gulėjo daug kosmetikos, kelios formos perukams 
ir patys perukai. Tai buvo labai šviesi, 4žuolinėmis lentelėmis iškalta 
patalpa. 

Prie trečiosios sienos stovėjo didelis darbo stalas, dvi siuvimo ma- 
šinos ir biustai, tiksli paties Džeimo Gambo kopija. 

Prie ketvirtosios sienos stovėjo milžiniškas juodas biuras, padeng- 
tas kinietiško stiliaus lako piešiniais ir daręs ryškų kontrastą šviesiems 
kambario tonams. Jis kilo beveik iki pačių lubų, buvo labai senas ir ga- 
nėtinai apsilaupęs. Ten, kur kitados buvo drakonas, liko tik kelios auk- 
sinės linijos, nors pabaisos akys žvelgė aiškiai ir įdėmiai. Šalimais ma- 
tėsi raudonas kito drakono liežuvis. Lakas buvo išlikęs, nors ir sutrūki- 
nėjęs. 

Misteris Gambas turi kuo greičiau užbaigti odinį švarkelį. Taip no- 
rėtųsi padaryti tai būtent šiandien, būtent šiandien imtis tikro darbo. Bet 
tam reikia odos. O gauti jos dabar neįmanoma, nes labai pavargo akys. 
Jis norėjo, kad rankos būtų absoliučiai ramios. Be to, jį labai nervino 
riksmas. 

- Iki rytojaus, mano mažyte, - tarė jis kreipdamasis į mažą kalytę. - 
Ryto-0-0j mes imsimės to pirmiausia. Tavo mamytė visada turi atrodyti 


gražiai! 


Trisdešimt penktas skyrius 


Starling kietai miegojo penkias valandas. Vidurnaktį ji staiga pa- 
budo nuo baisaus sapno, sugriebė dantimis antklodės kampą, užsispau- 
dė delnais ausis stengdamasi suvokti, ar ji pabudo, ar dar miega, ir krau- 
pus reginys dingo. Tyla ir jokio ėriukų bliovimo. Įsitikinusi, kad tai bu- 
vo sapnas, Klarisa nusiramino, bet jos kojos po antklode vis dar drebė- 
jo. Ji žinojo, kad dabar smegenys pradės veikti. 

Bet kai ne siaubas, o laukinis aklas įniršis netikėtai įsiskverbė į jos 
širdį, mergina pajuto palengvėjimą. 

- Fu, kokia kvailystė, - sumurmėjo ji ir iškišo iš po antklodės vieną 
koją. 

Per visą šią košmarišką dieną, per kurią jai storžieviškų žodžių priš- 
nekėjo Čiltonas, įžeidė senatorė Martin, priekaištavo Krendleris, pasi- 

šaipė daktaras Lekteris ir savo velnišku pabėgimu nuvedė iki beproty- 
bės, pagaliau nušalino nuo bylos Džekas Krofordas, vienas dalykas jai 
pasirodė baisiausias: ją palaikė vagile. 

Žinoma, senatorė Martin visų pirma buvo motina, kuri negalėjo 
ramiai, nesijaudindama žiūrėti, kaip policininkai rausėsi po jos dukters 
daiktus. Be jokių abejonių, iš tikrųjų ji nelaikė Klarisos nusikaltėle. Ir 
vis dėlto išsprūdęs iš jos lūpų žodis pervėrė merginą kaip įkaitinta ada- 
ta. 

Gulėdama tamsoje, ji svarstė, kodėl ją taip sukrėtė senatorės poel- 
gis. 

Starling žinojo, kad kerštaujantis daktaras galėjo charakterizuoti ją 
kaip įžūlią, nevalyvą, pigią nuotykių ieškotoją ir, žinoma, tai jai kėlė 
skausmą. 

OKETRINA DABAR KANČIOSE LAUKIA SAVO VALANDOS 
TOJE VISKĄ GAUBIANČIOJE TAMSOJE. Starling akimirką užmir- 
šo tai, pasidavusi savo asmeninėms nereikalingoms kančioms. Paskuti- 
niųjų dienų įspūdžiai iškilo kaip nebylus kaltinimas, įsiveržė į sąmonę 
bauginančiu šviesos blyksniu, panašiu į žaibą, perveriantį juodą nakties 
dangų. 

Dabar ją persekiojo Kimberli paveikslas. Stora, negyva Kimberli, 
prasidūrusi ausis, kad atrodytų patrauklesnė, išsitepusi kojas parafinu. 
Kimberli be plaukų ir odos ant galvos. Starling nemanė, kad Ketrina 
Martin būtų galėjusi kada nors atkreipti dėmesį į Kimberli. Bet dabar 
jos buvo odos seserys. Kimberli jau guli morge, apsuptame policijos ir 
netgi kariškių. 

Starling daugiau negalėjo netgi prisiminti to. Ji pamėgino nusukti 
veidą į šoną, kaip plaukikas, pakreipiantis galvą, kad galėtų įkvėpti oro. 

Visos Buivolo Bilo aukos buvo moterys, jo aistra buvo nukreipta 
tik į moteris, jis gyveno tik moterų medžiokle. Bet nė viena moteris 
nebandė sučiupti jo. Nė viena moteris detektyvė nesusidomėjo kaip rei- 
kiant kiekviena jo auka. 

Starling norėjo žinoti, ar užteks Krofordui drąsos kviesti ją savo 
padėjėja, kai teks apžiūrinėti Ketrinos lavoną. Bilas apdoros ją rytoj. 
Krofordas laiką nustatė tiksliai. Apdoros ją. APDOROS JĄ... 

- Prakeikimas, - piktai nusikeikė Klarisa ir nuleido žemyn kojas. 
Kad neprikeltų kambario kaimynės, ji tik akimirkai uždegė šviesą, pač- 
mė Buivolo Bilo bylą - sunkią, beveik keturių colių storio siaubo ir skaus- 
mo rezervuarą su kruvinomis raidėmis ant viršelio. Čia buvo ir ataskaita 
apie lėliukę gerklėje. 

Rytoj reikės grąžinti dokumentus, prie kurių anksčiau ar vėliau teks 
prisiūti eilinį siaubingą lapelį ir fotografijas. Šiltame skalbimo kamba- 
ryje, ritmingai dūzgiant skalbimo mašinai, ji atrišo juosteles, padėjo by- 
1ąant lentynėlės skalbiniams ir pamėgino įsegti savo paskutinę ataskai- 
tą, stengdamasi nežiūrėti į nuotraukas ir negalvoti, kokios nuotraukos 
artimiausiu metu gali čia patekti. Buvo labai gerai, kad viršuje pasirodė 
besantis žemėlapis. Jame buvo kažkas užrašyta. 

Elegantiškos daktaro Lekterio raidės puikavosi ties Didžiaisiais eže- 
rais. 


“Klarisa, ar neatrodo jums, kad tie chaotiški taškai padarė savo 
darbą? Argi ne tiesa, jie atrodo beviltiškai atsitiktiniai? Atsitiktiniai po 
visų turimų galimybių? Ar neprimena jie jums gigantiško melagio pokš- 
to? 

Daktaras Lekteris 

P. S. Nenaršykite bylos - nieko naudingo čia daugiau nėra." 


Jai prireikė dvidešimt minučių, kad, atidžiai pervertusi puslapius, 
įsitikintų, jog čia iš tiesų daugiau nieko nėra. 

Starling paskambino Berouzui tiesioginiu telefonu iš holo ir pers- 
kaitė raštelį. Ji spėliojo, ar šis žmogus apskritai kada nors miega. 

- Turiu pasakyti jums, Starling, kad visas Lekterio informacijos 
bankas tuščias, - tarė Berouzas. - Džekas pranešė jums apie Bilį Rubiną? 

- Ne. 

Jis papasakojo daktaro pokštą, o mergina, užmerkusi akis ir atsiš- 
liejusi į sieną, tylėdama klausėsi. 

- Pats nieko nesuprantu, - tęsė Berouzas. - Džekas sako, kad dabar 
jie susisiekė su visomis klinikomis, kurios užsiima lyties pakeitimu. Bet 
ar tai rimta? Jeigu į bylą atidžiai pažvelgsime kompiuterio akimis, tai be 
vargo bus matyti, kad Lekterio informacija - ta, kurią gavote jūs ir žmo- 
nės iš Memfio - turi ypatingą reikšmę. Visą ją galima suvesti į nulį vie- 
no mygtuko paspaudimu. Galvoju, kad Teisingumas panorės paspausti 
mygtuką ir suvesti visus daktaro samprotavimus į nulį. Aš manau, kad 
lėliukė Klauso gerklėje - viso labo tik išmestos į paviršių šiukšlės. 

- Jūs pasakysite apie tai Krofordui? 

- Žinoma. Bet dabar trukdyti Džeką nevertėtų. Ką tik mirė jo žmo- 

-na Bela. 
- Ak! - atsiduso Starling. 
- Beje, mūsų Žmonės Baltimorėje, sanitaro Barnio padedami, rado 

Lekterio kameroje aštrų kaištį ant vieno iš varžtų, laikiusių lovą, gal- 
vutės. Dabar aišku, kaip jis įsigudrino pasidaryti raktą. Jūs galite mie- 
goti ramiai. 

- Ačiū, misteri Berouzai. Labos nakties. 

Tuoj išauš nauja diena, paskutinė Ketrinos Martin gyvenimo die- 
na. 

Ką turėjo menyje daktaras Lekteris? 

Daktaro minčių eigos suvokti neįmanoma. Duodama jam bylą, ji 
tikėjosi, kad jis su malonumu ims apžiūrinėti nuotraukas ir kokiu nors 
būdu prasitars, ką žino apie-Buivolą Bilą. 

“BEVILTIŠKAI ATSITIKTINĖS" - pasakė daktaras. 

Ir Starling, ir Krofordas, ir daugelis kitų apžiūrinėjo tą žemėlapį su 
taškais, Žyminčiais pagrobimo ir paskandinimo vietas. Klarisai jie pri- 
minė žvaigždynus su duomenimis apie kiekvieną žvaigždę. Ji žinojo, 
kad FTB skyrius jau bandė juos susieti su Zodiako ženklais, deja, jokio 
ryšio nenustatė. 

Jeigu daktaras skaitė bylą tik norėdamas prasiblaškyti, tai kodėl jis 
paliko užrašą ant žemėlapio? 

Daktaras Lekteris pasakė, kad byloje pakankamai informacijos žu- 
dikui surasti. “Viskas labai paprasta", - pasakė jis. Kodėl jis akcentavo 
pirmąją auką? Kokia buvo ta pirmoji? A, štai: “Pirmosios aukos požy- 
miai patys svarbiausi..." Niekas neaišku... Ką jis darė, Klarisa? Kas svar- 
biausia jo poelgiuose? Kokių tikslų jis siekia savo žmogžudystėmis? Jis 
kažko aistringai siekia. Nuo ko jis pradeda? O kaip mes patys pradeda- 
me jausti aistras ir siekius? Mes pradedame aistringai trokšti to, ką ma- 
tome KIEKVIENĄ DIENĄ. 

Samprotauti apie daktaro Lekterio pasakytus žodžius daug leng- 
viau, kai nejauti į save įremto jo žvilgsnio. Tai daryti daug paprasčiau 
čia, pačioje Kuantikos širdyje. 

Jeigu mūsų aisros prasideda nuo troškimo pasiekti tai, ką mes su- 
tinkame kiekvieną dieną, vadinasi, Buivolo Bilo aistra kilo nužudžius 
pirmąją auką. Gal jis nužudė tą, kas visą laiką buvo šalia? Galbūt kaip 
tik dėl to pirmą auką jis paslėpė rūpestingiau, negu visas kitas? Gal jis 
pagrobė antrąją merginą toli nuo namų, o nuskandino ten, kur ji bus 
nesunkiai aptikta kaip tik dėl to, kad norėjo visus įtikinti, jog pagrobi- 
mo vietos pasirenkamos atsitiktinai? 

Mąstydama apie aukas, Starling nelauktai prisiminė Kimberli Em- 
berg. Greičiausiai tai įvyko todėl, kad merginos lavoną ji matė savo aki- 
mis. 

O štai pirmoji - Frederika Bimel, dvidešimt dvejų metų, Belve- 
deris, Ohajo valstija. Byloje yra dvi nuotraukos. Pirmojoje, paimtoje iš 
albumo, mergina atrodo stambi, paprasta, gražiais tankiais plaukais, ma- 
lonaus veido. Antrojoje, nufotografuotoje Kanzas Sičio morge, ji jau 
nebepanaši į žmogų. 

Starling vėl surinko Beruozo telefono numerį. Dabar jo balsas bu- 
vo sausesnis, bet jis sutiko išklausyti merginą: 

- Ką jūs turite galvoje, Starling? 

- Galbūt jis gyvena Belvederyje, ten, kur gyveno pirmoji auka. Tik- 
riausiai jis matė ją kiekvieną dieną ir nužudė atsitiktinai. Galbūt jis pa- 
prasčiausiai... norėjo pavaišinti ją stikline limonado, pakalbėti apie mu- 
ziką... Todėl ir paslėpė kūną geriau, o antrąją auką pagriebė jau toliau 
nuo namų. Ypatingai kruopščiai jos neslėpė, kad ji būtų aptikta anks- 
čiau ir taip mūsų dėmesys būtų nukreiptas toli į šalį nuo tikrosios jo 
gyvenamosios vietos. Jūs juk žinote, koks dėmesys skiriamas dingu- 
siems - visos jėgos nukreipiamos paieškai, kol randamas kūnas. 

- Starling, rezultatai geresni ten, kur pėdsakai švieži, Žmonės ge- 
riau prisimena įvykius, liudininkai... 

- Kaip tik apie tai aš ir šneku. Jis PUIKIAI ŽINO tai. Jūs pranešite 
apie mano samprotavimus Krofordui? 

- Žinoma. Aš skubiai informuosiu visus rajonus. Jūs protingai mąs- 
tote, Starling, bet ten gerai padirbėjo ekspertai, kai tik buvo rastas mo- 
ters kūnas - kuo ji vardu? Bimel? - ir kai tik ją identifikavo. Vietiniai 
agentai gerokai pasidarbavo. Visa tai nesukels didesnio susidomėjimo 
Belvederyje, kaip ir kitos daktaro Lekterio idėjos. 

- Betgi jis... 

- Starling, mes paruošėme nekrologą Belai. Įrašysiu ir jūsų vardą, 
jei norite. 

- Žinoma. Ačiū, misteri Berouzai. 

Starling ištraukė iš džiovyklos daiktus. Šiltoje skalbykloje buvo 
labai jauku, maloniai kvepėjo. Sausus baltinius ji prispaudė prie krūti- 
nės. 

ŠIANDIEN PASKUTINĖ KETRINOS GYVENIMO DIENA... 

Kaiji tvirtai apsisprendė, ką daryti toliau, jos akyse staiga pasirodė 
ašaros. 


Trisdešimt šeštas skyrius 


Krofordas išėjo iš patalpos, kur vyko gedulingas minėjimas, apž- 
velgė gatvę ieškodamas Džefo ir savo automobilio. Bet netikėtai jis pa- 
matė laukiančią jo Klarisą Starling. 

- Pasiųskite mane, - iš karto išpoškino ji. 

Krofordas ką tik buvo atvežęs čia žmonos kūną ir popieriniame 
maišelyje laikė jos batelius, kuriuos buvo pasiėmęs per išsiblaškymą. 
Jis susitvardė. 

- Ką jūs sakote? 

- Atleiskite, - sušnibždėjo Starling. - Aš nebūčiau atėjusi dabar, 
jeigu mes turėtume daugiau laiko. Pasiųskite mane. 

Krofordas suspaudė kišenėse kumščius ir taip staigiai suktelėjo kak- 
lą, kad sugurgždėjo apykaklė. Jo akys blykstelėjo, galbūt netgi iš pykčio. 

„- Kur pasiųsti? 

- Jūs norėjote, kad aš pabuvočiau Ketrinos Martin namuose ir pra- 
siskverbčiau į jos vidų. Leiskite man dabar pagalvoti ir apie kitas aukas. 
Viskas, kas mums beliko, - tai sužinoti, kaip jis rengia savo medžiokles, 
kaip susiranda aukas, pagrobia jas. Aš nė kiek ne blogesnė už jūsų sek- 
lius, gal net kai kuo ir geresnė. Visos jo aukos - moterys, taigi tuo ge- 
riausia užsiimti man, moteriai. Atsidūrusi j7 kambariuose, aš pamatysiu 
daug daugiau, negu bet kuris vyras. Jūs juk puikiai žinote, kad aš sakau 
tiesą. Pasiųskite mane. 

Krofordas bato galu paspyrė žolę ir užjaučiančiai pažvelgė į mer- 
giną. Ji tokia pat užsispyrusi, kaip ir jo Bela. 

- Nuo ko jūs ketinate pradėti? 

- Nuo pačios pirmosios, Frederikos Bimel, Belvederis, Ohajo vals- 
tija. 

- Ne nuo Kimberli Emberg, kurią matėte? 

- Ji nebuvo jo pirmoji auka. 

Užsiminti apie daktaro Lekterio raštelį? Ne, jis pats viską pamatys 
kompiuterio ekrane. 

- Pradėti nuo Emberg reikštų pasiduoti emocijoms, Starling, taip? 
Gerai. Bet už visas keliones turėsite mokėti pati. Pinigų turite? Bankus 
atidarys ne anksčiau kaip po valandos. 

- Nedaug liko. 

Krofordas pasirausė kišenėse. Jis davė jai tris šimtus grynais ir sa- 
vo čekį. 

- Važiuokite, Starling. Važiuokite pas pačią pirmąją auką. Neuž- 
mirškite paskambinti man. 

Klarisa kilstelėjo ranką, bet neprisilietė nei prie jo veido, nei netgi 
prie rankos - dabar šiame žmoguje, atrodė, nebuvo tokios vietos, prie 
kurios būtų buvę galima prisiliesti. Ji greitai apsisuko ir nubėgo prie 
savo “Pintos". 

Žvelgdamas į nuvažiuojančią mašiną, Krofordas automatiškai pa- 
tapšnojo per savo kišenes. Jis atidavė jai viską, iki paskutinio cento. 

- Tai merginai reikia naujų batelių, - susimąstęs tarė jis. - O mano 
mergaitei jau nebereikia jokios avalynės. 

Jis stovėjo ant šaligatvio ir verkė. Ašaros stingo ant šio Žmogaus, 
aukšto FTB skyriaus viršininko, skruostų. Šis žmogus akimirką pasida- 
rė silpnas ir bejėgis. 

Džefas iš automobilio pamatė, kaip sužibo ašaros Krofordo akyse, 
ir šiek tiek pavažiavo atgal, kad šefas nematytų automobilio. Jis išlipo iš 
mašinos, užsirūkė. Džefas netrukdys jo, kol šis nenusiramins, nenusiš- 
luostys ašarų. 


Trisdešimt septintas skyrius 


Ketvirtosios dienos ryte misteris Gambas buvo pasiruošęs savo il- 
gai lauktai operacijai. 
dydamasis, kad tuoj pat nepultų prie kopėčių į šulinį. Dirbtuvėse jis vis- 
ką iškrovė: naują peilį pirmajam pjūviui, elastingas plokšteles, kurias 
jis įstatys į pjūvius, dėžutę druskos. Jis nieko neužmiršo. 

Ant švaraus rankšluosčio šalia pailgų vonelių Gambas išdėliojo pei- 
lius. Jų buvo keturi: riestas tiesiems pjūviams, mažytis nusmailintu galu 
išlenkimams, skalpelis ir Antrojo pasaulinio karo laikų durklas. Apva- 
lus jo galas labai tiko dirti odai. 

Dar jis paruošė pjūklą skrodimui, kuriuo jis niekada nesinaudojo ir 
labai apgailestavo, kad kitados brangiai už jį užmokėjo. 

Paskui jis ištepė perukų formą, viršų pabarstė stambiais druskos 
kristalais ir pastatė ją į negilų dubenį su vandeniu. Tai padaręs, jis pa- 
siuntė galvai oro bučinį ir spragtelėjo į tą vietą, kur turėjo būti nosis. 

Dirbti lėtai ir tolygiai buvo labai sunku - Gambui norėjosi skraidy- 
ti po kambarį, kaip Deni Kei. Jis šypsojosi ir švelniai pūsčiodamas orą 
vaikė besisukiojančius palei veidą drugelius. 

Laikas buvo įjungti siurblius, kad šviežias tirpalas cirkuliuotų. O, 
koks puikus šviežias juodžemis su besirausiančiomis jame lėliukėmis, 
tiesa? Jis palietė Žemę pirštu. Taip, tiesiog nuostabu. 

Dabar pistoletas. 

Nužudymo būdo problema nedavė ramybės misteriui Gambui vi- 
sas paskutiniąsias dienas. Apie korimą negalėjo būti nė kalbos, nes jis 
bijojosi, kad neišbertų krūtinės ir nugaros, be to, už ausų gali sutrūkinėti 
oda. 

Misteris Gambas sėmėsi patirties sulig kiekvienu nauju atveju, kar- 
tais pergalėdamas aštrų širdies skausmą. Reikėjo viską daryti taip, kad 
būtų išvengta naktinių košmarų, persekiojusių jį anksčiau. Negalima už- 
miršti vienos svarbios aplinkybės: kokia bebūtų nusilpusi auka - nuo 
bado ar kovos - ji visada kaunasi dėl savo gyvybės su dviguba jėga, vos 
tik pajutusi besiartinančią mirtį. 

Anksčiau prieš nužudydamas jis medžiojo merginas absoliučiai tam- 
siame rūsyje, naudodamasis savo infraraudonaisiais akiniais, vis pasiųs- 
damas aštrius, netikėtus šviesos blyksnius. Nuostabus tai buvo reginys: 
matyti, kaip jos blaškėsi po kambarius, stengdamosi rasti prieglobstį 
kampuose. Jis mėgo tokią medžioklę su pistoletu rankose - jam patiko 
naudotis ginklu. Aukos visada greitai prarasdavo orientaciją, atsimuš- 
davo į baldus, sienas. Gambas, užsidėjęs infraraudonuosius akinius, lauk- 
davo, kol objektai galų gale patrauks rankas nuo veido, ir iš karto šauda- 
vo tiesiai į galvą. Arba pirmiausia į koją žemiau kelio, kad jos galėtų tik 
šliaužti. 

Bet tokie žaidimai buvo tiesiog vaikiški, be to, jis prarasdavo daug 
laiko. Pagalvojęs.jis atsisakė šio plano. 

Paskutiniosioms trims jis pasiūlė nusiprausti po dušu viršuje, o pas- 
kui nustūmė nuo laiptų su kilpa ant kaklo. Ir jokių problemų nekilo. Bet 
ketvirtajai atsitiko nenumatytas dalykas ir jam teko šauti vonioje, o pas- 
kui visą valandą plauti sienas ir grindis. Jis prisiminė tą merginą - šla- 
pią, pašiurpusia oda - prisiminė, kaip ji suvirpėjo, vos tik jis atlaužė 
gaiduką. Jam patiko tai daryti - lengvas spragtelėjimas, garsus pokštelė- 
jimas - ir viskas baigta. 

Jis mėgo savo pistoletą ir gerai žinojo, dėl ko. Tai buvo labai gra- 
žus nerūdijančio plieno “Kolt Piton" sistemos ginklas, turintis ilgą, še- 
šių colių vamzdį. Ir štai dabar užtaisęs jis padėjo pistoletą ant stalo. 

Misteris Gambas labai norėjo pasiūlyti šiandien merginai šampū- 
no, nes norėjo pamatyti, kaip ji šukuojasi. Jis ir pats išmoko elgtis su 
moteriškais plaukais. Bet šis objektas buvo pernelyg minkštas ir, matyt, 


116 


pakankamai stiprus. Rizikuoti neverta - galima pažeisti taip trokštamą 
medžiagą. 

Ne, jis atneš iš vonios specialų aukų iškėlimui iš šulinio skirtą įren- 
ginį ir pasiūlys jai išsimaudyti. Kai ji susiriš virve, jis pakels ją iki šuli- 
nio vidurio ir šaus kelis kartus į apatinę stuburo dalį. Objektas praras 
sąmonę, 0 visa kita užbaigs chloroformas. 

Taip ir padarysime. O dabar reikia pakilti į miegamąjį ir numesti 
jos drabužius. Reikia prikelti savo neįkainojamą mažytę, drauge su ja 
peržiūrėti įrašą ir kibti į darbą. Šiltame rūsyje jis turi būti nuogas, nuo- 
gas ir išsitepęs krauju, kaip pirmąją savo gimimo akimirką. 

Kildamas laiptais, jis juto lengvą svaigulį. Greitai nusirengė, apsi- 
vilko chalatą, įjungė videomagnetofoną. 

- Mažyte, mažyte, kur tu? Šiandien mums sunki diena. Eikš čia, 
mieloji, - tikriausiai jis paliko ją vonioje antrame aukšte, kad netrukdytų 
triukšmas rūsyje. - Mažyte, kur tu? Eikš, - pudelio niekur nebuvo. Jis 
vėl šūktelėjo: - Mažyte! - paskui Gambas pašaukė šunelį atvėręs rūsio 
duris ir netikėtai išgirdo atsakymą: 

- Jis čia, apačioje, su manimi, tu, kalės vaike, - pasigirdo Ketrinos 
Martin balsas. 

Iš siaubo Gambas sudrebėjo, paskui jį apėmė įniršis. Jis suspaudė 
rankomis smilkinius, atsirėmė kakta į durų staktą ir pabandė susitvardy- 
ti. Pakilo šleikštulys, paskui iš gerklės išsiveržė laukinis riksmas. Atsa- 
kydamas šunelis plonai kiauktelėjo. 

Jis puolė į dirbtuves pistoleto, paskui sugrįžo į rūsį. 

Šiukšlių kibiro virvutė buvo nutrūkusi. Jis negalėjo suprasti, kaip 
jai pavyko tai padaryti. Taip buvo įvykę jau anksčiau, bet tada Gambas 
nusprendė, kad tai buvo beprotiško bandymo išlipti iš šulinio įsitvėrus į 
virvę rezultatas. Jos visos bandė tai daryti, prikrėtė pačių netikėčiausių 
kvailysčių. 

Gambas pasilenkė virš šulinio ir, bandydamas susitvardyti, ištarė: 

- Meilute, ar tau nieko neatsitiko? Atsakyk man. 

Ketrina stipriai įžnybo šuniui, tas suinkštė ir įkando jai į ranką. 

- Kaip tau tai patinka? - paklausė ji. 

Gambui pasirodė visiškai nesuprantama šnekėtis taip su auka, bet 
jis rado savyje jėgų numaldyti įniršį: 

- Aš tuoj nuleisiu kibirą ir tu įdėsi į jį pudelį. 

- Tu nuleisi telefoną, arba aš būsiu priversta nusukti jam sprandą. 
Bet aš neturiu noro kelti tau skausmą, o tuo labiau šitam nekaltam sutvė- 
rimui. Aš tik noriu gauti telefoną. 

Misteris Gambas pakėlė pistoletą. Ketrina išvydo į save nukreiptą 
vamzdį. Ji susitraukė į kamuoliuką laikydama šunį virš galvos ir taip 
mėgindama apsisaugoti nuo kulkos. Ji išgirdo, kaip čekštelėjo pistoleto 
spyna. 

- Bjaurybe, kol tu nušausi mane, aš suspėsiu nusukti galvą tavo 
kalei. Prisiekiu visais šventaisiais! - Ketrina pasikišo pudelį po pažasti- 
mi ir sugriebė jį už snukio. - Pasitrauk, kalės vaike, - šuo suskalijo. Pis- 
toletas dingo. Laisva ranka Ketrina nubraukė nuo šlapios kaktos plau- 
kus. - Aš neketinu tavęs įžeidinėti, - vėl ramiai ištarė ji. - Aš tik reikalau- 
ju, kad tu mane paleistum. Aišku? O pats gali nešdintis - tu man visiškai 
nereikalingas, aš tavęs niekada nemačiau. Neleisiu pražūti tavo šune- 
liui. 

- Ne. 

- Jis gaus viską. Pagalvok apie jo likimą. Jeigu tušausi žemyn, jam 
bus galas. O man reikia tik telefono. Rask ilgą laidą, sujunk kelis galus 
ir nuleisk aparatą čia. O tavo pudeliu mes pasirūpinsime. Namuose mes 
turime šunų. Mano mama labai myli gyvuliukus. Tu galėsi pasislėpti. 
Man į tai nusispjauti. 

- Tu daugiau negausi vandens. Nė lašo. 

- Jis taip pat negaus, aš neduosiu jam nė šlakelio iš savo butelio. 
Man labai gaila, bet, atrodo, viena pudelio koja lūžusi, - tai buvo melas. 
Šuniukas nukrito ant Ketrinos kartu su kibiru ir perbrėžė nagais mergi- 
nos skruostą. Ji negalėjo paleisti šuns - Gambas būtų pamatęs, kad jo 
mažytė nešlubčioja. - Jai labai skauda. Ji sulenkė letenėlę ir laižo ją. Net 
man sunku į tai Žiūrėti, - Ketrina melavo. - Ją reikia tuojau pat parodyti 
veterinarui. 

Garsus, pilnas laukinio įtūžio vapėjimas vėl privertė pudelį sukaukti. 

- Tu galvoji, kad jam skauda? - rėkė misteris Gambas. - Ne, tu 
nežinai, kas tai yra skausmas. Tu sukėlei kančių mano mažytei ir už tai 
virsi taukuose. | 

Išgirdusi, kaip jis nubėgo laiptais į viršų, Ketrina Martin atsisėdo. 
Nervinis drebulys sukrėtė visą jos kūną. Ji jau nebegalėjo laikyti šuns, 
nebegalėjo laikyti butelio su vandeniu - ji nieko nebegalėjo nulaikyti 
rankose. | 

Kai mažas šunelis pats užsiropštė jai ant kelių, dėkinga mergina 
švelniai jį apkabino. 


Trisdešimt aštuntas skyrius 


Džeko Krofordo kabinetas FTB pastate Vašingtone buvo išdažytas 
ryškia pilka spalva, tačiau jame buvo dideli langai. 

Stovėdamas prie lango, Krofordas mėgino perskaityti tekstą, išs- 
pausdintą perduodamojo įrenginio, kurį jau seniai buvo liepęs pašalinti, 
adatiniu printeriu. 

Jis atėjo į darbą tiesiai iš morgo ir buvo labai užsiėmęs nuo pat ryto 
- skubino norvegus greičiau pateikti detalius dingusio jūreivio, vardu 
Klausas, požymius, San Diego policijos prašė sparčiau apklausti Ras- 
peilo konservatorijos, kurioje jis davė pamokas, draugus, kalbėjosi su 
muitininkais, kurie turėjo fiksuoti pažeidimus, susijusius su vabzdžių 
persiuntimu. 

Praėjus trims minutėms po Krofordo pasirodymo pro duris žvilg- 
telėjo FTB direktoriaus pavaduotojas, naujojo tarptautinio skyriaus va- 
dovas Džonas Go!bis: 

- Džekai, mes visi galvojame apie tave ir labai vertiname tavo ver- 
žimąsi dirbti. Ar Bela dar nepalaidota? 

- Šermenys rytoj vakare. Atsisveikinimo ceremonija įvyks šešta- 
dienį vienuoliktą. 

Golbis linktelėjo. 

- Gal galiu kuo nors padėti, Džekai? - paklausė jis. 

- Ne, aš dirbu, - papurtė galvą Krofordas. - Aš nusiteikęs tik dirbti. 

- Aišku, - atsakė Golbis. Jis supratingai linktelėjo ir tęsė: - Frederi- 
kas Čiltonas paprašė skirti jam apsaugą. 

- Nuostabu. Džonai, ar kas nors Baltimorėje buvo susitikęs su Eve- 
retu Jou, Raspeilo įgaliotiniu? Aš tau pasakojau apie jį. Gali būti, kad jis 
kai ką žino apie fleitininko draugus. 

- Taip, kaip tik šiandien ryte mes juo užsiėmėme. Direktorius pas- 
kelbė Lekterio paiešką. Ekstra atvejis. Džekai, jeigu ko nors prireiks... - 
Golbis kilstelėjo antakius, pakėlė ranką ir dingo. 

JEIGU TAU KO NORS PRIREIKS... 

Jie susitiko Livorne, Italijoje. Jis tarnavo NATO pajėgose, o ją ta- 
da dar vadino Filise. Kartą jie vaikščiojo krante ir kažkas apsirikęs šūk- 
telėjojai iš valties, slystančios upe: “Bela". Nuo tada ji visam laikui liko 
jam Bela, o Filise tapdavo tik aštrių ginčų metu. 

Dabar Belos nebėra. Ir viskas aplinkui turi pasikeisti. 

Suskambo telefonas. 

- Mister Krofordai, daktaras Danielsonas iš... 

- Taip, taip, Džekas Krofordas klauso, daktare. 

- Jūsų telefono pokalbių nesiklausoma? 

- Ne, šitame gale ne. Pasakokite, ką sužinojote, daktare Danielso- 
nai. 

- Tas žmogus neturi nieko bendro su Džono Hopkinso pacientais. 

- Supratau. 

- Jeigu tai jums kuo nors padės, jūs turite visiems pranešti, kad jis 
nebuvo transseksualas ir jokių ryšių su institutu nepalaikė. 

- Gerai, taip ir padarysiu. Tuojau pat, - “Na, na, kalbėk toliau, kalės 
vaike“, - pagalvojo Krofordas. 

- Jis surengė skandalą daktarui Purviui. 

- Kas, daktare Danielsonai? 

- Prieš trejus metus jis kreipėsi į Džono Granto kliniką Harisberge, 
Pensilvanijoje. 

- Papasakokite, kaip jis atrodo. 

- Baltųjų rasės. Tada jam buvo trisdešimt vieneri. Ūgis - daugiau 
kaip šimtas aštuoniasdešimt centimetrų, sveria apie aštuoniasdešimt še- 
šis kilogramus. Jis atvyko testuotis ir pusę testų sėkmingai įveikė, 0 psi- 
chologinė analizė ir pokalbis davė visiškai priešingus rezultatus. Jūs lei- 
dote man suprasti, kad paieškos iniciatorius buvo Alanas Blumas, bet iš 
tikrųjų čia įsivėlęs daktaras Hanibalas Lekteris, ar ne? 

- Tęskite apie Grantą, daktare. 

- Galų gale konsiliumas atsisakė jį operuoti, nes jiems pavyko iš- 
siaiškinti kai ką įdomaus. 

- Ką? 

- Mes užklausėme policijos. Pasirodė, kad Harisberge jis ieškomas 
dėl dviejų nusikaltimų, susijusių su homoseksualistais. Beje, paskutiny- 
sis jo kompanionas vos nemirė. Jis ir davė mums adresą namo, kuris 
pasirodė besąs viešbutis ir kuriame kartkartėmis apsistodavo tas Gran- 
tas. Policija padarė pirštų atspaudus, rado kreditinę kortelę, sužinojo vai- 
ruotojo pažymėjimo numerį. Jo tikrasis vardas pasirodė besąs ne Džo- 
nas Grantas. Mums ką tik pranešė tai. 

- Koks jo vardas, daktare Danielsonai? 

- Geriau padiktuosiu paraidžiui: D-Ž-E-I-M-A-S G-A-M-B-A-S. 


Trisdešimt devintas skyrius 


Ruberoidu dengtas tamsus triaukštis Frederikos Bimel namas sto- 
vėjo šalia plataus nutekamojo griovio. Prie vandens augantys klevai bu- 
vo išlaikę savo žalumą iki pat žiemos. Šiaurės pusėje langai buvo už- 
dangstyti plastiko gabalais. 

Mažame labai šiltame nuo įjungto šildytuvo prieškambaryje sėdė- 
jo vidutinio amžiaus moteris su kūdikiu ant rankų. 

- Mano Žmona, - pristatė ją misteris Bimelas. - Mes susituokėme 
per šias Kalėdas. 

- Sveiki, - tarė Starling. Atsakydama moteris tik šyptelėjo. 

Didžiajame kambaryje buvo palyginti šalta. Aplinkui stovėjo krep- 
šiai su įvairiu šlamštu, dėžutės su lempų gaubtais, žurnalų ryšuliai, se- 
nos teniso raketės, lovos baltiniai, taikinys strėlėms mėtyti ir kitokie 
daiktai. 

- Mes greitai išsikraustysime iš čia, - paaiškino misteris Bimelas. 

Laikydamasi už turėklų, Starling paskui Frederikos tėvą pakilo į 
viršų. Jo drabužiai trenkė pelėsiais. Pro skylutes stoge blykčiojo saulės 
spinduliai. 

Mažytis merginos kambarėlis buvo trečiame aukšte, pačioje pasto- 
gėje. 

- Aš jums dar reikalingas? 

- Vėliau galbūt aš užduosiu jums keletą klausimų, misteri Bimelai. 
O kas atsitiko Frederikos mamai? Byloje parašyta "mirusi", bet nepara- 
šyta, kada. 

- Ji mirė, kai mergaitei buvo dvylika. 

- Suprantu. 

- Jūs manėte, kad moteris apačioje - jos motina? Jūs taip pagalvo- 
jote? Tikiuosi, įstatymas vienodas visoms klasėms, mis. Mano žmona 
net nematė Frederikos. 

- Misteri Bimelai, ar čia viskas liko kaip buvę? 

Vyriškio veidas surūstėjo, bet jis rado jėgų atsakyti kiek galima 
ramiau: 

- Taip. Mes neužeiname čia nuo pat tos dienos. Niekas nelietė jos 
daiktų. Įsijunkite šildytuvą, jei norite. Tik prieš išeidama neužmirškite 
išjungti. 

Kelias sekundes Starling stovėjo prie durų. Jai reikėjo šiek tiek 
atsigauti, tik tada ji bus pajėgi mąstyti apie Frederikos likimą. 

O*kei, sakykim, kad Buivolas Bilas susidorojo su ja pirmąja ir ge- 
rai paslėpė upėje toliau nuo namų. Paslėpė geriau negu kitas, nes norėjo, 
kad kitas rastų anksčiau. Jis norėjo parodyti, kad renkasi aukas atsitikti- 
nai ir neapsiriboja tam tikra erdve. Jam buvo labai svarbu nukreipti dė- 
mesį nuo Belvederio, nes jis gyvena būtent čia arba kažkur netoliese. 

Jis pradėjo nuo Frederikos todėl, kad aistringai siekė gauti jos odą. 
Mes niekada nejaučiame aistros įsivaizduojamiems dalykams. Aistra - 
tai pati paprasčiausia žmogaus nuodėmė. Ją gimdo tik kas nors apčiuo- 
piamo, tai, ką mes matome kiekvieną dieną. Jis matydavo Frederiką nuo- 
lat. Jis susitikdavo merginą kasdien, jis kažkokiu būdu įsiskverbė į jos 
gyvenimą. 

O koks tas gyvenimas buvo? 

Starling atidarė duris. Štai jis, tas trenkiantis šaltais pelėsiais kam- 
barys. Pernykščiame kalendoriuje ant sienos - amžinas pavasaris. Fre- 
derikos nėra jau dešimt mėnesių. 

Sukietėjęs, pajuodęs nuo laiko katės maistas dubenėlyje kambario 
kampe. Frederika buvo gera šeimininkė. Ant langų gėlėtos kartūninės 
užuolaidos. Sprendžiant iš susiraičiusių kampų, jos pasiūtos iš paklo- 
džių. 

Ar atsivesdavo ji čia draugų? Ar turėjo ji artimą žmogų, kurį būtų 
išdrįsusi vestis šitais laipteliais? Skėtis prie durų... 

Nuotraukoje - Frederika pirmame plane drauge su dūdų orkestru. 
Čia ji didelė ir pilnoka, bet uniforma jai tinka geriau, negu daugeliui 
kitų. Net nuotraukoje matyti, kokia nuostabi jos oda. Ji simpatiška mer- 
gina, nors veido bruožai ir netaisyklingi; žinoma, gražuole jos taip pat 
nepavadinsi. Ir Kimberli Emberg nepavadinsi gražuole, ir kitų dviejų. 

Ketrina Martin kitokia - stambi, graži jauna moteris, kuriai, sulau- 
kus trisdešimties, matyt, teks laikytis dietos. 

Taip, jis niekada nežvelgia į moteris paprasto vyriškio žvilgsniu. 
Tai, ką gražiais dalykais laiko kiti, jam nieko nereiškia. Jos turi būti 
stambios ir turėti švarią lygią odą. 

Kaip apsitaisiusi Frederika rodydavosi draugams? Apie ką ji sva- 
jojo, kaip įgyvendindavo savo svajones? Ar ji rūpinosi savo išvaizda? 

O štai ir kelios dietos: ryžių, vaisių sulčių, dar viena, kurios laikan- 
tis draudžiama valgant gerti skysčius. 

Įdomu, ar Buivolas Bilas Žinojo apie tai, kai rinkdavosi stambias 
merginas? Sunku pasakyti. Peržiūrėjusi bylą, Starling sužinojo, kad dvi 
aukos griežtai laikėsi dietos ir buvo gydomojo maitinimosi klubo narė- 
mis. FTB agentai bandė sužinoti, ar priklausė kitos žuvusios merginos 

šiems klubams. Ar ir Ketrina Martin buvo vienos iš tokių draugijų narė? 
Klarisa to nežinojo. Na, Frederika tam paprasčiausiai neturėjo pinigų. 

Atvėrusi drabužių spintą, Starling nustebo išvydusi Frederikos gar- 
derobą. Ji pasirodė beturinti puikių suknelių, nedaug, bet užtektinai, kad 
gražiai atrodytų mokykloje, gatvėje. Starling iš karto suprato, kad Fre- 
derika pati siuvosi sau rūbus ir darė tai labai kruopščiai, rūpestingai nu- 
siūdama siūles, apdorodama kiekvieną detalę. 

Viename krepšyje buvo sudėta daug įvairiausių iškarpų. Klarisa 
apžiūrėjo jas. 

Beje, spintoje kabėjo kelios suknelės, pirktos brangioje “Džuno" 
parduotuvėje. Ketrina Martin taip pat pirkdavo drabužius “Džuno". 

Starling pasitraukė nuo spintos, atsisėdo ant lovos krašto ir, sudė- 
jusi rankas ant krūtinės, įsistebeilijo į sukneles. 

“Džuno" - tai paprasčiausia parduotuvė, kurioje parduodami dra- 
bužiai, skirti apkūnioms moterims. Tokia parduotuvė yra kiekviename 
didesniame ar mažesniame mieste. 

Gal Buivolas Bilas sekė tas parduotuves, išsirinkdavo auką ir pas- 
kui persekiodavo ją? 

Ketrina Martin buvo pati smulkiausia iš visų jo aukų. Frederika, 
pirmoji, - pati stambiausia. Kodėl jis pasirinko senatorės dukterį? Ketri- 
nos krūtys stangrios ir putnios, bet ji nėra labai stambi. Gal jis pats suly- 
so? Gal taip pat įstojo į dietos mėgėjų sektą? Kimberli pagal savo mat- 
menis buvo ties viduriu. 

Kambario durys netikėtai atsidarė. Starling apmirė, bet tuoj supra- 
to, kas atsitiko - priešais ją stovėjo didelis katinas skirtingomis akimis: 
geltona ir žydra. Jis užšoko ant lovos ir prisiglaudė prie merginos. Kati- 
nas ieškojo Frederikos. 

Vienatvė. Stambi vieniša mergina bandė kaip nors nuspalvinti sa- 
vo vienatvę. 

Vienatvė galė:o ją pastūmėti į Buivolo Bilo glėbį. Bet kaip į jį pa- 
teko Ketrina? Ji niekada nebuvo vieniša. 

Kimberli taip pat leisdavo laiką viena... Gana apie ją. Bet, žvelgda- 
ma į spintą, Klarisa prieš savo pačios valią prisiminė pilną merginos 
nugarą, trikampius odos gabalus, išpjautus iš jos pečių. Tolimoje sąmo- 
nės kertelėje suspurdėjo netikėta mintis, kuri įgavo vis ryškesnius bruo- 
žus ir ėmė suktis galvoje, sukeldama artėjančio triumfo pojūtį. 

JUK TAI IŠKARPOS! JIS PJAUSTĖ IŠ ODOS TRIKAMPIUS, 
KAD PASKUI PADARYTŲ IŠKARPAS. TAS TRISKART PRAKEIK- 
TAS MONSTRAS MOKA SIŪTI. BUIVOLAS BILAS MOKA SIU- 

VĖJO AMATĄ. JIS NĖRA PAPRASTAS GATAVŲ DRABUŽIŲ ME- 
DŽIOTOJAS. 

O ką sakė daktaras Lekteris? “Jis siuvasi sau drabužius iš tikros 
moters odos". Apie ką jis tada klausė? Ar aš moku siūti? Taip, velniai 
griebtų, moku. | 

Starling atlošė galvą, akimirkai užsimerkė. Sprendimo ieškojimas 
- ta pati medžioklė. Tai laukinio džiaugsmas ir mes apdovanoti juo nuo 
pat gimimo. 

Starling sustojo prie pat vandens. 

Beveik kiekvienas kampelis Žemėje tam tikru dienos metu žvel- 
giant iš tam tikro kampo atrodo nustabiai. Jeigu jūs ilgai gyvenate vie- 
noje vietoje, tai Žinote tą metą ir nekantriai jo laukiate. Pusiaudienis 
tikriausiai ir buvo tas momentas žvelgiant į mažytį Likingo upelį, čiur- 
lenantį už Felstryto pro Bimelo namą. Galbūt jo duktė svajodavo kaip 
tik tuo metu? Nuo upelio kilo garai ir kitame jo krante krūmokšniai sken- 
do rūke. Šiaurės rytų vėjelis lenkė žolę saulės pusėn. 

Nuo misterio Bimelo svirno į upę leidosi plastmasinis vamzdis. 
Jame kažkas sučiurleno ir iš vamzdžio pasipylė krauju nuspalvintas van- 
duo, tuoj susigerdamas į nenutirpusį sniegą. Iš svirno, nutviekstas sau- 
lės spindulių, pasirodė ir pats Bimelas. Jo kelnės buvo aptaškytos krau- 
ju, o dubenėlyje jis nešėsi kažkokius rausvus ir pilkus gumulėlius. 

- Neapsiplunksnavę balandžiai, - tarė jis, pastebėjęs klausiamą Star- 
ling žvilgsnį. - Ragavote kada nors? 

- Ne, - atsakė mergina, vėl nusisukdama į vandenį. - Man yra tekę 
valgyti tik didelius balandžius. 

- Skanu ir nereikia pešti plunksnų. 

- Misteri Bimelai, ar Frederika turėjo pažįstamų Kalumet Sityje 
arba Čikagoje? - jis patraukė pečiais, paskui neigiamai papurtė galvą. - 
Kaip jūs galvojate, ar jai kada nors teko buvoti Čikagoj e? 

- Jūs norite pasakyti, kad mano duktė galėjo pabuvoti šiame mieste 
man nežinant? Ne, tai neįmanoma. 

- O arji turėjo pažįstamų sukirpėjų ar siuvėjų? 

- Ji pati labai daug kam siuvo. Ir siuvo ne blogiau už savo motiną. 
Apie jokius siuvėjus aš nežinau. Ji siuvo ir parduotuvėms, ir solidžioms 
damoms, ir dar kažkam. 

- Kas buvo jos geriausia draugė, misteri Bimelai? Su kuo ji užmu- 

šinėjo laiką? - Starling visai neketino pavartoti žodžių “užmušinėjo lai- 
ką“, bet frazė išsprūdo ir jis neatkreipė į tai jokio dėmesio. 

- Mano dukrelė nešlitinėjo be darbo. Ji visada buvo kuo nors užsi- 
ėmusi. Dievas nepadovanojo jai grožio, bet apdovanojo darbštumu. 

- Kas vis dėlto buvo jos geriausia draugė? 

- Man atrodo, Stasi Hubka. Jos kartu augo. Motina visada tvirtino, 
kad Stasi vaikščiodavo su Frederika tik dėl to, kad parodytų, jog ją visa- 
da kas nors lydi. Nežinau, ar tai teisybė... 

- Sakykite, kur galėčiau susitikti tą merginą? 

- Stasi dirbo draudimo agentūroje. Galbūt dirba ten ir dabar. Tai 
Franklino draudimo agentūra. 

Susikišusi rankas giliai į kišenes ir nuleidusi galvą, Klarisa Star- 
ling nuėjo prie savo mašinos per ratų išvažinėtą kiemą. 

Pro langą iš pačios namo pastogės ilgesingai įją Žvelgė Frederikos 
katinas. 


Keturiasdešimtas skyrius 


Kuo toliau trauki į Vakarus, tuo aktyviau aplinkiniai reaguoja į ofi- 
cialius skiriamuosius FTB ženklus. Starling pažymėjimas, Vašingtone 
priverčiantis kilstelėti vieną vienintelį antakį, Belvederio draudimo agen- 
tūroje sukėlė žaibišką Stasi Hubkos šefo reakciją. Jis pats užėmė mergi- 
nos darbo vietą prie telefonų ir pasiūlė pokalbiui savo mažytį kabinetą. 

Stasi Hubka buvo apvalaus gudroko veido, avėjo batelius neįtikė- 
tinai aukštomis pakulnėmis. Jos plaukai priminė sparnus, į juos buvo 
įsmeigtos pusapvalės “Šer Bonė"' šukos. Ji taip pat spėjo apžiūrėti Star- 
ling nuo galvos iki kojų. 

- Stasi... ar galiu tave vadinti Stasi? 

- Žinoma. 

- Pasakyk, kaip, tavo nuomone, visa tai galėjo įvykti? Kur tas žmo- 
gus galėjo sučiupti Frederiką? 

- Leisti nulupti nuo savęs odą - tai ne juokai! Ar jūs matėte ją? 
Sako, ji panaši į guminį maišą, iš kurio išleido orą... 

- Stasi, ar ji nesakė, kad turi pažįstamų Čikagoje ar Kalumet Sity- 
je? 

- Čikagoje? - paklausė mergina. - Ne. Kartą per Padėkos dieną ten 
žygiavo visas mūsų orkestras. 

- Kada? 

- Aštuntoje klasėje. Kada tai buvo? Taip, prieš devynerius metus; 

Mus atvežė ir po parado tuoj sugrūdo į į autobusą. / 
- Ką tu pagalvojai, kai sužinojai apie jos dingimą praėjusį pavasa- 
rį? Ką tu tada pagalvojai? 

- Tą vakarą mes su Skipu buvome koncerte, paskui užsukome į 
barą išgerti, o ten prie mūsų priėjo Pamas Malaveskis ir pasakė, kad 
dingo Frederika. Skipas paprieštaravo ir pasakė, kad Hudinis negalėjo 
to leisti. O paskui mums pasakė, kas tas Hudinis, nes visada norėjo atro- 
dyti visažinis. Aš pagalvojau, kad Frederikai paprasčiausiai įsipyko jos 
tėvas. Jūs matėte jos namą? Na, argi ne skylė? Ji visada baisiai gėdinosi 
pasikviesti ką nors į svečius. Ir aš ją kaip niekas kitas supratau. 

- Gal tu kada nors pagalvojai, kad ji pabėgo ne viena? Pasistenk 
prisiminti ir nebijok apsirikti. 

- Skipas pagalvojo, kad ji pagaliau rado savąjį apvaliaveidį. Bet tai 
netiesa - tada ji nieko neturėjo. Kitados ji draugavo su vaikinu, bet tai 
jau seniai tapę istorija. Jis taip pat grojo orkestre. Aš pasakiau “drauga- 
vo", bet tai netiesa. Jie paprasčiausiai plepėdavo, kikendavo, ruošdavo 
kartu pamokas kaip dvi mokyklos draugės. 

- Ką tu pagalvojai, kai Frederika nepasirodė? 

- Pamas pasakė, kad greičiausiai ją pagrobė ateiviai iš Mėnulio. 
Nežinau. Aš visada su virpuliu prisimenu tai. Kurį laiką vakarais neišei- 
davau iš namų be Skipo. Aš pasakiau jam: “Ei, mažyli, užsirašyk sau ant 
nosies: kai nusileidžia saulė, iš namų mes galime išeiti tik dviese". 

- Gal kada nors užsiminė apie Džeimą Gambą ar Džoną Grantą? 

- Hm... m...m... Ne, neprisimenu. 

- Gal ji turėjo bičiulį, apie kurį tu nieko nežinojai? Juk jūs ne kiek- 
vieną dieną susitikdavote? 

- Ne, jeigu ji būtų susiradusi vaikiną, aš pirmoji būčiau apie tai 
sužinojusi, patikėkite. Ji visada buvo viena. 

- Gerai, sakykim, kad ji susipažino su vaikinu ir nusprendė nuslėp- 
ti tai, 

- Kuriems galams? 

- Gal pagalvojo, kad kita paverš. 

- Kas, mes? Ne, niekada. Mes niekada nebūtume išdrįsusios jos 
nuskriausti. Ji buvo... buvo... ne tokia, kaip visos. 

- Jūs ir dirbote kartu, Stasi? 

- Aš, ji, Pamas Malaveskis ir Džoronda Askju paprastai vasarą už- 
darbiaudavome įvairiose parduotuvėse. Atsitiktinai mes su Pamu pak- 
liuvome į “Ričardso" prekybos centrą ir likome ten. Kitą dieną pasirodė 


126 


Frederika, nes jiems reikėjo dar vienos merginos. Bet misis Berdain pa- 
teiškė: “Gerai, Frederika, mums iš tiesų reikalinga jauna ledi, kuria pir- 
Kėjai galėtų pasitikėti. Kad jie ateitų tik pas mus, o tu galėtum patarti, 
koks drabužis pirkėjui tinka. Bet tau reikia šiek tiek sublogti. O dabar, 
jei nori, aš galiu pasišnekėti su misis Lipman ir ji priims tave". Misis 
Berdain suokė kaip lakštingala, bet pasirodė esanti tikra bjaurybė. 

- Frederika sutiko? 

- Taip. Žinoma, jai buvo skaudu. Senoji misis Lipman persiuvinėjo 
sukneles mūsų parduotuvės klientėms. Ji turėjo daug darbo ir vienai jai 
buvo sunku. Frederika jai padėdavo. Vakarais mes susitikdavome, eida- 
vome pas Pamą pasižiūrėti videofilmų. Ji visada atsinešdavo darbo ir 
žiūrėdama siūdavo. 

- Frederika matuodavo lankytojus? 

- Kartais, bet ne dažnai. Apskritai aš dirbdavau ne kasdien ir ne 
viską Žinau. 

- O misis Berdain žinotų? 

- Manau, kad taip. 

- Gal Frederika užsiminė, kad yra siuvusi drabužių kam nors iš 
Čikagos ar Kalumet Sičio? 

- Galbūt tai žinojo misis Lipman. Aš - ne. 

- Ar tu žinai, kur ji dabar? Norėčiau su ja susitikti. 

- Ji mirė. Frederika sakė, kad ji išvažiavo į Floridą ir ten mirė. Aš 
niekada nesu jos mačiusi. Geriausia jums būtų pasišnekėti su kuo nors 
iš jos šeimos. Aš tuoj užrašysiu adresą. 

- Sakyk, kur Frederika pirkdavosi drabužius? 

- Visur. Manau, kad net pas mus, “Ričardse". Ypač kai madingi 
tapo laisvi, didesnės apimties drabužiai. Tokių drabužių pasirodė dau- 
gelyje parduotuvių. 

- Arji lankydavosi specialiose parduotuvėse stambioms moterims? 

- Mes drauge eidavome ten ir ji apžiūrinėdavo modelius, kad galė- 
tų siūti pagal juos didelių dydžių drabužius. Paskui ji darydavo iškar- 
pas. 

- Gal prie jūsų kas nors prieidavo, sekdavo jus tose parduotuvėse, 
gal Frederika sakė, kad jaučia kieno nors įkyrius žvilgsnius? - Stasi se- 
kundę atidžiai pažvelgė į lubas, paskui neigiamai papurtė galvą. - Stasi, 
ar į jūsų parduotuvę užeidavo transvesticistų... vyrų, trokštančių dėvėti 
moteriškus drabužius, arba tokių, kurie ieškojo neįtikėtinai didelių dy- 
džių suknelių? 

- Ne. Kartą mes su Skipu matėme vieną tokį Kolumbo bare. 

- Frederika buvo su jumis? 
- Visai ne. Ten mes važiuodavome per išeigines dviese. | 
- Jei prisimeni, užrašyk man adresus visų parduotuvių, sieliai: 

jančių didelių dydžių drabužiais, kuriose jūs su Frederika arba dirbote, 
arba tiesiog lankydavotės. 

- Tiktai čia ar ir Kolumbe? 

- Ir šia, ir Kolumbe. Neužmiršk užrašyti ir “Ričardso" parduotuvės 
adreso. Aš noriu pasišnekėti su misis Berdain. 

- Gerai. Puiku būti FTB agente, tiesa? 

- Ko gero. 

- Tau tenka daug keliauti, buvoti geresnėse vietose, negu šita sky- 
16? 

- Kartais. 

- Ir tu turi visada deramai atrodyti, taip? 

- Na, Žinoma. Aš turiu atrodyti kaip visi dalykiški Žmonės. 

- Kaip tu ten patekai? 

- Pirmiausia reikia įstoti į koledžą, Stasi. 

- Ten reikia brangiai mokėti... 

- Taip, tikrai. Gal kas nors padės. Nori pamėginti? 

- Norėčiau... Frederika buvo tokia laiminga, kai aš susiradau darbą, 
- merginos akyse pasirodė ašaros. Ji plačiai pramerkė akis ir užvertė 
galvą, kad nenutekėtų dažai. 

- Kaip dėl adresų? 

- Tuoj atnešiu. Ant stalo turiu telefonų sąrašą ir užrašų knygelę su 
adresais. 

Ji išėjo iš kambario žiūrėdama į viršų ir orientuodamasi tik pagal 
lubas. 

Telefonas ant viršininko stalo seniai nedavė ramybės Starling. Kai 
tik Stasi Hubka išėjo, Klarisa surinko telefono numerį Vašingtone, no- 
rėdama sužinoti naujienas. 


Keturiasdešimt pirmas skyrius 


Misteris Gambas griebėsi darbo vakarop. 

Su ašaromis ir neapykanta akyse jis vėl peržiūrėjo videoįrašą. Ma- 
žame ekrane Mam užlipo ant tramplino, juokdamasi puolė žemyn. Aša- 
ros trukdė žiūrėti filmą, tarsi jis pats būtų buvęs baseine po vandeniu. 

Jis nebegalėjo ilgiau laukti, nebegalėjo daugiau laikyti aukos, ne- 

begalėjo nuolat grasinti jai. Jo neįkainojama mylima kalytė kentėjo - jis 
erai tai Žinojo. Tironas nebuvo tikras, kad suspės anksčiau nušauti mer- 
iotę, negu ši pasmaugs jo brangenybę. Bet pamėginti reikėjo. Dabar 
arba niekada. 

Misteris Gambas išsirengė nuogas, užsimetė chalatą. Iš didelės vais- 
tų spintos pasiėmė gydomojo tepalo, kuriuo tepdavo savo brangenybės 
žaizdeles, kai ją perdrėksdavo katinas. 

Reikia labai atsargiai nusitaikyti ir šauti į galvą. Dėl mylimo gyvu- 
liuko teks paaukoti tos mergšės plaukus. Mylima mažytė kainuoja dau- 
giau. Taip, jis paaukos skalpą ir tai bus pudelio saugumo garantas. 

Misteris Gambas tyliai nusileido į virtuvę. Nusiavė šlepetes ir ėmė 
leistis laiptais į rūsį laikydamasis arčiau sienos, kad negirgždėtų pako- 
pos. 

Šviesos jis neįjungė. Apgraibomis pasiekė dirbtuves. Jis juto, kaip 
grindys linksta nuo jo svorio. Chalato rankove jis užkliudė narvelį ir 
jame pasigirdo nepatenkintas ką tik išsiritusių drugelių plazdesys. Jis 
susirado infraraudonuosius akinius, užsidėjo juos ir viskas aplinkui ža- 
liai nušvito. Akimirkai Gambas sustingo įsiklausydamas į raminantį van- 
dens čiurlenimą bakuose. Tamsos valdovas, tamsos karalius! 

Chaotiškai tamsoje plevenantys drugeliai brėžė žalias linijas, nuo 
jų dvelkė vos juntamas vėjelis. 

Jis patikrino savąjį “Pitoną". Pistoletas buvo užtaisytas sprogsta- 
mosiomis trisdešimt aštuntojo kalibro kulkomis. Kulka įsiskverbia į galvą 
ir akimirksniu ištinka mirtis. Bet jeigu auka stovės, tai kulka pramuš 
viršugalvį, pasmakrę ir gali pažeisti krūtinės odą. 

Susilenkęs jis labai tyliai nusėlino pirmyn. Apmirė užmynęs slap- 
tojo kambario grindis. Reikia eiti atsargiai, be garso, bet nedelsti. Šu- 
niukas neturi pajusti jo artėjimo. 

Aplinkui viskas nušvitę žaliai. Gambas pasilenkė virš šulinio. Štai 
jie. Objektas susirietęs guli ant šono. Tikriausiai miega. Jo brangenybė 
prisiglaudusi prie merginos ir tikriausiai taip pat miega. Kad tik ji būtų 
gyva. 

Galva gerai matosi. Žinoma, galima šauti į kaktą ir tada plaukai 
liks sveiki. Bet per daug rizikinga. Nors “Pitonas" ir labai tikslus gink- 
las. Kulkos trajektorija neturi peržengti infraraudonojo spindulio ribų. 

Gal kvapą, gal kokį nors triukšmą pajuto jo pudelis - Gambas ma- 
tė, kad šunelis gyvas. Ir jo kojos sveikos. Būtent šią akimirką jis suprato 
štai ką: Ketrina Martin nesuspės šuneliui padaryti nieko blogo. O, 
džiaugsmingas palengvėjimas! Dabar jis galėjo ramiai šauti aukai į koją 

ir, kol ji spės pagriebti šuniuką, ištaškyti jos prakeiktą galvą. Tada nieko 
nereikės saugotis. 

Jis sugrįžo į viršų, įjungė visame name šviesas, pasiėmė žibintą 
Dabar Gambas buvo tvirtas, mąstė šaltai ir blaiviai. Grįždamas prie šuli- 
nio prisiminė, jog reikia įleisti į jį truputį vandens, kad mėsos gabalai ir 
plaukai neužkimštų nutekamojo vamzdžio. 

Jis jau leidosi į rūsį su prožektoriumi rankoje, kai netikėtai subirbė 
durų skambutis. 

Jo garsas augo aidėdamas ausyse. Gambas sustojo, akimirką susi- 
mąstė. Kas tai galėtų būti? Jis nebuvo girdėjęs skambučio jau daugelį 
metų, net nežinojo, ar jis dar veikia. Monstras pakilo į viršų, pažvelgė į 
apdulkėjusį varpelį. Tą akimirką jis vėl subirbė - įkyriai, atkakliai. Kaž- 
kas stovėjo ten, už durų, ir spaudė mygtuką su užrašu “Valdytojas". 

Jie nepasitrauks. 

Už durų tebeskambino. 

Geriau bus pažvelgus. Užtaisytą “Pitoną" jis įsidėjo į chalato kiše- 
nę. Netikėtai skambutis nutilo. Jis apmirė. Visiška tyla. Bet vis tiek rei- 
kia pasižiūrėti. 

Durys į rūsį gerai uždarytos. Dabar čia nesigirdės jokių šauksmų iš 
šulinio. Tai jis gerai žinojo. 

„Pasigirdo stiprus beldimas. Gambas pravėrė duris kiek leido gran- 
dinėlė. 

- Aš jau seniai skambinu, bet niekas nesirodo, - pasigirdo Starling 
balsas. - Man reikalinga moteris, vardu misis Lipman, arba kas nors iš 
jos šeimos. Gal galėtumėte padėti?.. 

Plyšyje pasirodė FTB agento pažymėjimas. 

- Atleiskite, bet man reikia su jumis pasišnekėti. Aš ieškau misis 
Lipman šeimos, nes žinau, kad anksčiau ji čia gyveno. Prašau padėti. 

- Misis Lipman seniai mirusi. Kiek aš žinau, giminių ji neturi. 

- O advokatas ar patikėtinis? Kas nors, kas tvarkė jos dokumentus? 
Ar jūs pažinojote misis Lipman? 

- Labai mažai.-O kodėl to klausiate? 

- Aš tiriu Frederikos Bimel nužudymo bylą. Koks jūsų vardas? 

- Džekas Gordonas. 

- Jūs pažinojote Frederiką Bimel!, kai ji dirbo pas misis Lipman? 

- Ne. Galbūt tai ta stambi jauna moteris, kurią kartais čia matyda- 
vau. Nors nesu tuo tikras. Atleiskite, nenoriu pasirodyti šiurkštus, bet aš 
jau miegojau... Misis Lipman advokatas, žinoma, yra. Gal kur nors mė- 
tosi jo kortelė. Pažiūrėsiu. Jūs užeisite? Aš sušalau, o ir katinas gali iš- 


130 


"d 


„bėgti pro duris. Jis kaip kulka neria į gatvę ir man ne visada pavyksta jį 
pagauti, - misteris Gambas nuėjo prie biuro tolimajame virtuvės kampe. 
Starling įėjo ir pasiruošė bloknotą. - Tiesiog siaubinga! Aš visas sudre- 
bu, prisiminęs tą įvykį. Jūs manote, policija jau aptiko pėdsakus? 

- Kol kas ne, bet tyrimas nebaigtas, misteri Gordonai. Jūs įsikūrėte 
čia iš karto po misis Lipman mirties? 

- Taip, - Gambas palinko prie biuro nusisukęs nuo Starling. Jis išt- 
raukė kažkokius stalčiukus ir pradėjo juose raustis. 

- Gal čia liko kokių nors popierių? Dokumentų? 

- Ne, visiškai nieko. FTB jau ką nors sužinojo? Vietinė policija, 
mano manymu, niekam tikusi. Jūs turite žudiko požymius, pirštų ats- 
paudus? 

Iš už misterio Gambo chalato apykaklės išropojo drugelis. Jis stab- 
telėjo nugaros viduryje, maždaug ties širdimi, ir išskleidė sparnus. 

Starling įsikišo bloknotą į kišenę. 

Štai jis, tas velniškas misteris Gambas. Ačiū Dievui, paltas neuž- 
sagstytas. Bėgti? Paskambinti? Ne. Jis žino, kad aš iš FTB. Paleisiu jį iš 
akių - ir jis nužudys mane. Išpjaus inkstus. Vėliau jį suras, žinoma, su- 
čiups, bet tik vėliau... Telefonas? Nesižvalgyti. Čia nėra telefono. Pak- 
lausti, kur? Surinkti numerį, pulti jį. Paguldyti veidu į grindis ir sulaukti 
policijos. Tiktai taip. 

Reikia veikti. Jis atsisuka. 

- Štai advokato telefonas, - tarė misteris Gambas. Rankose jis laikė 
vizitinę kortelę. 

Paimti ją? Ne. 

- Puiku, labai ačiū. Misteri Gordonai, jūs leisite pasinaudoti telefo- 
nu? 

Kai jis dėjo ant stalo vizitinę kortelę, drugelis purptelėjo. Pakilęs 
nuo maniako nugaros, praskrido pro juos ir nutūpė ant lentynėlės virš 
prausyklos. 

Jis pažvelgė į vabzdį. Klarisa nesekė drugelio skrydžio - jos akys 
buvo įsmeigtos į jo veidą. Jis viską suprato. 

Jų žvilgsniai susitiko - abu dabar suprato vienas apie kitą viską. 

Misteris Gambas palenkė galvą šiek tiek į šoną, nusišypsojo: 

- Telefonas kitame kambaryje. Tuoj atnešiu. 

Ne. Pirmyn! Vienu judesiu, daug sykių kartotu užsiėmimų metu, 
Starling išsitraukė pistoletą, stipriai suspaudė abiem rankomis nusitai- 
kiusi tiesiai į Žmogžudžio krūtinę. 

- Stovėt! - Gambas prikando lūpą. - Ramiai, nejudėt. Rankas už 
galvos! 

Išvesti į gatvę. Paguldyti veidu žemyn gatvės viduryje. 

Parodyti žmonėms FTB agento žetoną. 

„ Misteri Gambai... misteri Gambai, jūs areštuotas. Lėtai eikite į 
priekį. 

Jis žaibiškai puolė pro duris. Jeigu žmogžudys būtų įkišęs ranką į 
kišenę, jeigu ji būtų išvydusi ginklą, iš karto būtų šovusi. Bet jis papras- 
čČiausiai pabėgo iš kambario. 

Starling girdėjo, kaip jis nusileido laiptais žemyn, apibėgo stalą, 
atidarė duris, pamatė žemyn vedančius laiptus. Jis dingo. Ryškiai apš- 
viesti laiptai buvo tušti. Spąstai. Beliko kaip perekšlei laukti čia. 

Rūsyje nuaidėjo vos girdimas šauksmas, panašus į plėšiamo po- 
pieriaus garsą. 

Ji niekada nemėgo laiptų, ji paprasčiausiai neapkentė jų. Bet reikė- 
jo judėti į priekį, kitaip viskas žuvę. 

Ketrina Martin suriko vėl. Jis žudo merginą! Klarisa pradėjo leistis 
žemyn viena ranka laikydamasi už turėklų, kita spausdama pistoletą ir 
sukiodama jį į visas puses, stengdamasi neišleisti iš akių dvejų durų 
apačioje. 

Rūsys buvo ryškiai apšviestas. Ji negalėjo prieiti prie durų nenusi- 
sukusi nugara į kitas. Tad greičiau prie kairiųjų, iš kur pasigirdo riks- 
mas. Klarisa stovėjo ant smėliu pabarstytų slapto kalėjimo grindų, išp- 
lėstomis iš siaubo akimis žvelgdama į duris. Vienintelė vieta, kur gali- 
ma pasislėpti - šulinys. Spausdama ištiestomis rankomis ginklą, ji apėjo 
jį. Nieko. 

Iš gilumos tarsi dūmelis ištrūko silpnas inkštelėjimas. Tai šuniu- 
kas. Kiarisa, nenuleisdama akių nuo durų, palinko virš šulinio, pažvelgė 
žemyn, pamatė merginą, pakėlė galvą, vėl pažvelgė žemyn, tarė tai, ką 
buvo išmokusi, kai reikėjo nuraminti belaisvį: 

- FTB. Jums pavojus negresia. 

- Negresia? Po velnių! Jis turi pistoletą. Ištraukite mane. IŠ- 
TRAUKITEMANEIŠČIA! 

- Ketrina, viskas bus gerai. Tylėk. Tu Žinai, kur jis galėtų būti? 

- IŠTRAUKITE MANE. MAN NUSISPJAUTI, KUR JIS. IŠ- 
TRAUKITE MANE. 

- Aš išlaisvinsiu tave. Patylėk. Geriau padėk. Tylėk, kad galėčiau 
išgirsti jo žingsnius. Nuramink šunį. 

Traukdamasi nuo šulinio ir taikydamasi į duris, mergina pajuto, 

kaip beprotiškai daužosi širdis. Nuo jos trūkčiojančio kvėpavimo pakilo 
dulkės ant akmeninio išsikišimo. Ji negali palikti Ketrinos ir bėgti pa- 
galbos, kol nežino, kur Gambas. Atsargiai prisiartinusi prie durų, paž- 
velgė vidun. Išvydo laiptus ir dalį kambario viršuje. 

Išeitis tik viena: arba surasti Gambą, jeigu jis nepabėgo, arba išt- 
raukti ir išsivesti merginą. 

- Ketrina, Ketrina, čia yra kopėčios? 

- Nežinau. Aš atsipeikėjau jau šulinyje. Jis viską nuleidžia kibire. 

Iš sienos kyšojo išlindusi sija, prie kurios buvo pritvirtintas suktu- 
vas. Virvės ant būgno nebuvo. 

- Ketrina, reikia rasti ką nors ir ištraukti tave. Tu gali vaikščioti? 

- Taip. Nepalikite manęs. 

- Man reikia išeiti tik minutei. 

- Tu, nuvarytas paukštšuni, neišeik! Mano motina iškrės iš tavęs 
visas tavo supuvusias smegenis, jeigu... 

- Tylėt! Man reikalinga tyla, kad galėčiau nustatyti, kur jis. Vardan 
savo pačios išsigelbėjimo, užsičiaupk. Policija bus čia po kelių minu- 
čių, o kol kas tylėk. Čia tu neliksi. 

Kur nors turi būti virvė. Kur? Reikia surasti. 

Starling užbėgo laipteliais aukštyn. Greitai perėjo kambarį pro ba- 
kus, dubenėlius, narvelius, kuriuose plazdėjo keli stambūs drugeliai. Ji 
nekreipė į juos dėmesio. 

Paskui Klarisa pasijuto stovinti koridoriuje. Nieko. Didelis baltas 
kambarys, dekoruotas ąžuolu. Įsitikino, kad visi manekenai - iš tiesų 
manekenai. Veidrodžiuose atsispindėjo jų figūros. Niekur nei virvės, nei 
kopėčių nebuvo. 

Ji pasuko koridoriumi atgal. Pamatė seną vonią. Joje rado virvę, 
kablių, lyną. Ištraukti Ketriną ar paskambinti? Šulinio dugne esančią 
belaisvę atsitiktinai nušauti neįmanoma. Bet jeigu nužudys Starling, Ket- 
rina taip pat mirs. Reikia ištraukti ją ir kartu paieškoti telefono. 

Klarisa neturi ilgai užtrukti vonioje. Jis gali sugrįžti ir užlieti šuli- 
nį. Starling apsižvalgė ir pasilenkė prie virvės. Patalpoje stovėjo didelė 
vonia, beveik iki viršaus pripildyta tamsiai raudono gipso. Iš jo kyšojo 
juoda susiraukšlėjusi ranka. Ant riešo buvo užsegtas puikus moteriškas 
laikrodukas. Starling pamatė viską iš karto: ir virvę, ir vonią, ir ranką, ir 
laikrodį. 

Mažytis pėdsakas, kurį paliko ant rankos vabzdys, buvo paskutinis 
dalykas, kurį ji pastebėjo prieš užgęstant šviesai. 

Širdis ėmė daužytis taip stipriai, kad, atrodė, plyš krūtinė. Spen- 

gianti tyla. Reikia į ką nors įsitverti. Gal į vonios kraštą. Išeiti iš čia. 
Tuojau pat. Jeigu Gambas sužinos, kur ji, tai iš karto paskandins Ketri- 
ną ir viskas bus baigta. O, Dieve, padėk! Reikia išeiti. Pereiti koridorių 
pasilenkus. Šviesa visur užgeso? Matyt, jis išjungė elektrą. Kur galėtų 
būti elektros skydelis? Paprastai jie būna apačioje, laiptinėje. Jeigu taip, 
tai jis ateis iš ten. Vadinasi, dabar jis kažkur tarp jos ir nelaimingosios 
belaisvės. 

Ketrina Martin vėl sukliko. 

Prisispaudusi petimi prie sienos, Starling tyliai slinko į priekį. Nė 
garso. Viena ranka ištiesta, kitoje - pistoletas juosmens lygyje. Tuščia. 
Durys praviros. Pasilenkusi ji smunka ten. Štai ji jau laiko pistoletą abi- 
em rankomis. Stop, reikia įsiklausyti. 

Palei sieną užsidėjęs infraraudonuosius akinius stovėjo Gambas. 
Dabar jis jautėsi visiškai saugus - juos skyrė didelis stalas. Jis apžiūrėjo 
merginą nuo galvos iki kojų. Ji buvo pernelyg liekna, kad praverstų jam. 
Nors plaukai - jis atkreipė dėmesį į juos vos tik pažvelgęs virtuvėje - 
buvo puikūs ir, norint gauti juos, būtų prireikę vos vienos minutės. Jis 
akimirksniu nuplėš juos. Ir užsidės sau ant galvos. 

Buvo net linksma matant, kaip Klarisa juda visiškoje tamsoje. Da- 
bar ji stovėjo atsirėmusi klubais į kriauklę ir ištiesusi pistoletą. Puiku 
būtų ją pamedžioti - jis dar niekada nemedžiojo ginkluotos merginos. 
Tai labai įdomu. Bet visai nėra laiko. Gaila. 

Šūvis į veidą turėtų būti tiesiog nuostabus, padaryti tai iš tokio 
atstumo nesudėtinga. Dabar... Jis pakėlė pistoletą, atlenkė gaiduką... 

Šito garso negalima supainioti su niekuo. Klarisa tą pačią akimirką 
šovė trakštelėjimo pusėn, sekundei apakusi nuo ugnies pliūpsnio. Ji ti- 
kėjosi, kad pasigirs atsakomasis šūvis, ir Žaibiškai puolė ant grindų. 
Ausyse gaudė, bet ji įstengė klausytis. 

Kas čia per garsas? Švilpesys? Panašu į arbatinuko švilpimą, bet 
girdėti pertrūkiai. Kas tai? Alsavimas? Mano? Ne. Ramiai, be panikos. 
Taip, tai alsavimas. Ji pataikė į jį. Ką daryti? Laukti. Tegu jis nukraujuo- 
ja. Laukti. 

Iš šulinio vėl pasigirdo Ketrinos šauksmas ir raudojimas. Reikia 
laukti. Atsiliepti negalima. Negalima nei kalbėti, nei krutėti. 

Nematomas Gambo žvilgsnis nuslydo lubomis. Jis pamėgino nu- 
leisti akis, bet negalėjo, negalėjo net pasukti galvos. Didelę malaizijie- 
tišką peteliškę apšvietė infraraudonasis spindulys ir sukdama ratus ji 
pradėjo leistis žemyn. Dabar misteris Gambas matė tik pulsuojančius, 
virpančius jos sparnelių mostus ir milžiniškus jų šešėlius. 

Starling išgirdo prislopintą balsą. 

- Kaip... gera... būti... tokiai... nuostabiai... 

O paskui pasigirdo kiti garsai: gargaliavimas, kliuksėjimas. Švil- 
pesys nutrūko. | 

Starling žinojo, kas tai per garsai. Ji kitados girdėjo juos ligoninė- 
je, kai merdėjo tėvas. 

Ji įsitvėrė į stalo kraštą ir atsistojo. Apgraibomis nuslinko Ketrinos 
balso link, surado laiptus, visiškoje tamsoje pakilo į viršų. 

Atrodė, jog tai tęsiasi amžinybę. Virtuvėje Starling susirado Žva- 
kę, nusigavo iki elektros prietaisų skydelio laiptinėje, šoktelėjo iš džiaugs- 
mo, kai užsidegė šviesa. 

Klarisai reikėjo įsitikinti, kad Gambas nebegyvas. Palaukusi, ko! 
akys priprato prie šviesos, ji atsargiai grįžo į kambarį. Į akis krito plikos 
kojos, kyšančios iš po stalo. 

Nenukreipdama žvilgsnio nuo gulinčio ant grindų pistoleto, ji nus- 
pyrė jį koja į šalį. Maniakas gulėjo atmerkęs akis. Jis buvo negyvas. Iš 
peršautos dešiniosios krūtinės pusės sunkėsi tirštas kraujas ir sroveno į 
balutę palei kūną. 

Sugrįžusi prie šulinio, Klarisa ramiai tarė: 

- Ketrina, tas išgama padvėsė. Jis jau nebepadarys tau nieko blogo. 
Aš pakilsiu į viršų ir iškviesiu... 

- Ne! Ištraukite mane. Ištraukite mane. Ištraukite mane. 

- Paklausyk. Jis negyvas. Štai jo pistoletas. Pažįsti? Aš iškviesiu 
policiją ir gaisrininkus. Bijau, kad tu gali nukristi, jeigu pabandyčiau 
ištraukti tave pati. Paskambinusi, iš karto sugrįšiu ir būsiu su tavimi. 
Gerai? Puiku. Nuramink šunelį. Susitarėme? 

Vietinė televizija atvyko tuoj po gaisrininkų, bet kiek anksčiau, 
negu Belvederio policija. Gaisrininkų vadas nustūmė žurnalistus prie 
laiptų ir ištraukė nelaimingą merginą, panaudodamas gelbėjamąjį krės- 
lą. Nebeegzistuojančio maniako įrenginiu vis dėlto nesiryžo pasitikėti. 
Ketrina išlipo iš šulinio su šuniuku ant rankų. Neišleido ji gyvulėlio iš 

rankų net “greitosios pagalbos" mašinoje. 

Bet į ligoninę pudelio neįleido. Gaisrininkų būrio vadui patarė ati- 
duoti kalytę į benamių gyvūnų prieglaudą, bet jis pasiliko ją sau. 


Keturiasdešimt antras skyrius 


Maždaug penkiasdešimt žmonių Vašingtono nacionaliniame ae- 
rouoste laukė lėktuvo, kuris turėjo atskristi iš Ohajo. Lėktuvas vėlavo. 
Dauguma laukė savo artimųjų. Žmonės atrodė užsimiegoję, pavargę, iš 
po jų švarkų kyšojo marškinių kampai. 

Ardelijai Mep pavyko apžiūrėti savo kambario kaimynę, besilei- 
džiančią lėktuvo trapu. Starling veidas buvo išblyškęs, po akimis juoda- 
vo dideli ratilai. Ant skruostų buvo likusios parako žymės. Starling taip 
pat pamatė Mep, pamojo jai ranka. Merginos susitiko, apsikabino. | 

- Sveika, drauguže, - šūktelėjo Ardelija. - Turi bagažo? - Starling 
papurtė galvą. - Džefas laukia mūsų. Važiuojam namo. 

Džekas Krofordas laukė jos šalia savo mašinos prie įėjimo į ae- 
rouostą. 

- Aš... - pradėjo jis, - ...tu neįsivaizduoji, ką padarei. Tu nušluostei 
nosis visiems, mano mažyle, - jis palietė merginos skruostą. - Kas tai? 

- Parakas. Daktaras sakė, kad po poros dienų pats išnyks. Tai ge- 
riau, negu nudirti odą. 

Krofordas prisitraukė merginą prie savęs, vieną trumputę akimirką 
prispaudė prie krūtinės, paskui pabučiavo į kaktą ir paleido. 

- - Tunejsivaizduoji, ką padarei, - vėl pakartojo jis. - Važiuok namo. 
Išsimiegok. Pašnekėsime rytoj. 


Keturiasdešimt trečias skyrius 


Džekas Krofordas prabudo ant sofos savo kambaryje ir išgirdo su- 
tartinai beknarkiant giminaičius. Pačią pirmąją akimirką po praėjusios 
dienos rūpesčių jis prisiminė ne tai, kad Bela numirė, bet paskutiniuo- 
sius jos Žodžius. Ji ištarė juos tyliai, žvelgdama aiškiomis, gęstančiomis 
akimis: “Kas dedasi mūsų kieme?" 

Jis paėmė puodelį su grūdais ir vilkėdamas vien chalatu išėjo į lau- 
ką palesinti paukščių. Jis pažadėjo Belai daryti tai kiekvieną rytą. 

Buvo dar tamsu, kai Krofordas, palikęs tebemiegantiems giminai- 
čiams raštelį, išėjo iš namų. Jis visada gerai sutarė su Belos artimaisiais, 
bet dabar norėjo kuo greičiau pasiekti Kuantiką. 

Peržiūrinėdamas naktį gautus teleksus ir klausydamasis pirmųjų 
žinių per televiziją, už stiklinių durų Džekas pamatė Starling. Krofordas 

galvos linktelėjimu pakvietė ją į kabinetą, atlaisvino vieną popieriais 
užverstą kėdę ir ji tylomis ėmė žiūrėti televizijos naujienas. 

Pagaliau pasirodė tai, ko jie laukė. 

Apleistas seno Džeimo Gambo namo fasadas su baltais dažais už- 
dažytais langais ir sunkiomis grotomis ant jų. Starling vos beatpažino tą 
kraupų statinį. 

- Siaubo slėptuvė, - pavadino jį diktorius. 

Šulinys, rūsys, fotoaparatai, blyksintys prieš kameras, pikti gaisri- 
ninkai, stumdantys fotografus į šalis. Praradę nuovoką nuo ryškių pro- 
žektorių, drugeliai skrido į šviesą bejėgiškai plakdami spameliais. 

Štai Ketrina Martin atsisako neštuvų ir eina prie “greitosios pagal- 
bos" mašinos susisupusi į policininko lietpaltį. Prie krūtinės ji spaudžia 
šuniuką. 

Ekrano krašte Starling. Ji greitai eina prie mašinos, kaip įprastai, 
nuleidusi galvą ir giliai susikišusi rankas į palto kišenes. 

Laidos režisierius pasistengė iškirpti pačius kraupiausius, siaubą 
keliančius kadrus, nufilmuotus maniako namuose. 

Krofordas du kartus išgirdo, kaip šalia sėdinti Starling stipriai per 
nosį iškvėpė orą. 

Žinias nutraukė reklama. 

- Labas rytas, Starling. 

- Sveiki, šefe, - atsakė ji, tarsi diena jau seniai būtų tekėjusi savo 
įprastine vaga. 

- Kolumbo apygardos prokuroras naktį faksu perdavė man jūsų 
veiksmų ataskaitą. Bet teks daug smulkiau išdėstyti viską raštu. Taigi iš 
Frederikos Bimel namų jūs nuėjote pas Stasi Hubką, paskui pas “Ri- 
čardso" parduotuvės šeimininkę misis Berdain, o ta nurodė misis Lip- 
man adresą. 

Starling linktelėjo. 

- Stasi Hubka du kartus buvo ten pasitikdama Frederiką, - tarė ji, - 
bet atvažiuodavo ten su savo draugužio mašina, todėl tik miglotai nu- 
tuokė, kur ta vieta. O misis Berdain gerai ją žinojo. 

- Ta dama nė karto nepaminėjo vyro, dirbusio pas misis Lipman, 
vardo? 

- Ne. 

Dar kartą per televizorių rodė reportažą iš karinio jūrų laivyno li- 
goninės. Per visą televizoriaus ekraną buvo matyti senatorės Martin vei- 
das stovinčio prie ligoninės limuzino lange. | 

- Vakar Ketrinos būklė buvo normali. Dabar ji miega ir yra visiškai 

rami. Mes visi meldžiamės už ją. Kaip jau sakiau, ji patyrė stiprų šoką, 
bet sąmonės neprarado. Ant kūno yra mėlynių, sulaužytas vienas rankos 
pirštas. Nuvandenijęs organizmas. Ačiū, - ji palietė vairuotojo petį. - 
Ačiū. Vakar ji kalbėjo apie šuniuką, bet aš nežinau, ką su juo daryti. 
Mes turime du šunis. 

Laida baigėsi idiotišku nervų ligų specialisto komentaru. Jis vaka- 
re kalbėdamasis su Ketrina Martin ketino nustatyti jos psichikos būklę. 

Krofordas išjungė televizorių ir greitai pasakė: 

- Senatorė Martin skambino man naktį. Ji nori atvažiuoti pas jus. 
Ketrina taip pat, kai tik gydytojai leis jai vaikščioti. 

- Aš visada būnu čia. 

- Ir Krendleris ketina atvažiuoti. 

- Tada čia aš būnu retai. 

- Noriu duoti jums vieną nemokamą patarimą: nesivaržykite ir pa- 
sinaudokite senatorės rodomu jums palankumu. Tegu ji ne šiaip sau sa- 
ko, kaip myli jus, tegu dėl jūsų ką nors padaro. Ir kuo greičiau. Dėkingu- 
mas, deja, trumpalaikis jausmas. 

Tarp netvarkingai ant stalo išmėtytų daiktų stovėjo popierinis viš- 
čiukas, kurį kitados išlankstė daktaras Lekteris. Krofordas kilstelėjo ir 
paleido jo uodegą. Viščiukas keletą kartų kaptelėjo į stalą. 

- Lekteris dingo. Jo ieško visoje šalyje. Visur jis laikomas ypač 
pavojingu nusikaltėliu, - tarė Krofordas. - Kurį laiką jis bus šešėlyje, 
nes dabar tikriausiai labai užsiėmęs. Bet baigęs tvarkyti savo reikalus, 
žmogėdra vėl pradės šėlti. Mes turime žūtbūt viską numatyti ir būti pa- 
siruošę. Jis gali prisiminti jus. 

- Nemanau, kad jis ketintų ieškoti manęs. Aš vargu ar dar jį domi- 
nu. Žinoma, jis gali jausti susierzinimą. Kas jį žino. 

- Viskas, ko noriu iš jūsų, Klarisa, tai išmokyti jus būti atsargia. Aš 
prijungsiu jūsų telefoną prie pasiklausymo ir skubaus aliarmo sistemos, 
jeigu neprieštarausite. Bet jis liks visiškai asmeniškas, kol jūs pati ne- 
paspausite mygtuko. 

- Ir vis dėlto aš nemanau, kad jis atkreips savo dėmesį į mane, mis- 
teri Krofordai. 

| - Jūs turbūt nesupratote, Starling. 

- Ne, aš viską supratau. 

- Aš labai džiaugiuosi, Klarisa. Direktorius taip pat siunčia jums 
sveikinimus. - Tai kažkodėl nuskambėjo labai neįprastai, visai ne taip, 
kaip jis norėjo. 

Krofordas priėjo prie kabineto durų. Ji tolo tuščiu, aidžiu korido- 

riumi. Savo valios pastangų dėka jis prisivertė šūktelti jai, nugalėdamas 
savo širdgėlą: 
- Starling, jūsų tėvas didžiuodamasis stebi jus... 


Keturiasdešimt ketvirtas skyrius 


Džeimas Gambas dar keletą savaičių buvo visų dėmesio centre. 

Žurnalistai atkūrė jo biografiją nuo pat kūdikio gimimo Sakramen- 
to apylinkėse. 

Motina jau nešiojo savyje gemalą, kai patyrė fiasko “Mis Sakra- 
mentas" konkurse 1948 metais. Vardas “Džeimas" buvo akivaizdi klai- 
da gimimo liudijime, bet niekas nepasirūpino ją ištaisyti. 

Kai artistinės karjeros viltys žlugo, maniako motina kaip reikiant 
prasigėrė ir dvimetis Gambas buvo atiduotas į prieglaudą. Bent du soli- 
dūs žurnalai rašė, kad būtent nelaiminga vaikystė buvo pagrindinė prie- 
žastis, paskatinusi jį medžioti moteris dėl jų odos. Nė viename straips- 
nyje nebuvo pavartoti žodžiai “beprotis" ar “piktadarys". 

Filme, kurį Gambas žiūrėjo jau suaugęs, iš tikrųjų filmavosi jo mo- 
tina. Bet tyrimai parodė, kad gražuolė baseine buvo ne ji. 

Kai jam sukako dešimt metų, iš prieglaudos jį pasiėmė seneliai, o 
po dvejų metų jis žvėriškai juos nužudė. 

Reabilitacijos centre Gambas išmoko siuvėjo amato. Ir čia pasi- 
reiškė jo neeiliniai gabumai. 

Informacijoje apie darbinę veiklą buvo daug baltų dėmių. Žurna- 
listai rado du restoranus, kur jis nelegaliai dirbo, aptiko kelias siuvyk- 
las, kuriose Džeimas periodiškai uždarbiaudavo. Tiksliai nežinoma, ar 
jis žudė tuo periodu. Bendžamino Raspeilo byla liudija, kad žudė. 

Vienu metu jis dirbo antikvarinėje krautuvėje, kur buvo pardavi- 
nėjami iš drugelių pagaminti ornamentai. Būtent ten jis susipažino su 
Raspeilu i ir kurį laiką su juo gyveno. Tada Gambas ir susidomėjo druge- 
liais, jų vystymosi stadijomis. 

Kai Raspeilas atstūmė Gambą, šis nužudė jo eilinį meilužį, Klausą, 
nukirto jam galvą ir nulupo dalį odos. Paskui Rytuose rado ir patį skriaudi- 
ką, o tas, išsigandęs užsispyrusio maniako, nuvedė jį pas daktarą Lekterį. 

Daug laiko buvo skiriama paskutiniajam periodui, kai Lekteris nu- 
žudė Raspeilą. Ir, svarbiausia, publikai tapo Žinoma, kiek daug Lekte- 
riui pasakojo Raspeilas apie Džeimą Gambą. 

Visi sužinojo, kad būtent Raspeilas papasakojo apie maniako aist- 

rą drugeliams, apie tai, kad jis lupo Žmonėms odą, kad nužudė Klausą, 
kad dirbo “Haido" firmoje Kalumete, siuvančioje drabužius iš odos. Ta- 
čiau pinigus už darbą gaudavo iš vienos pagyvenusios damos Belvede- 
ryje, kuri siuvo “Haidui" pamušalus. Kartą Gambas apiplėšė tą moterį. 
Raspeilas buvo perspėjęs apie tai iš anksto. 

- Kai Lekteris perskaitė, kad pirmoji auka gyveno Belvederyje ir 
kad jai nulupta oda, jis iš karto suprato, kieno tai darbas, - pasakė Kro- 
fordas, skaitydamas drauge su Klarisa straipsnius laikraščiuose. - Jis są- 
moningai išdavė jums Gambą, bet su būdingu jam genialumu stengėsi 
suklaidinti Čiltoną. 

- Taip. Jis labai subtiliai užsiminė, kad visos nusikaltimų vietos 
pasirenkamos aklai, - pridūrė Starling. - O Memfyje paklause, ar moku 
siūti. Įdomu, kodėl? 

- Paprasčiausiai linksminosi. Jis turi aistrą laukinėms pramogoms. 

Kai misis Lipman mirė - tai įvyko išvykos į Floridą drauge su Gam- 
bu metu - jis paveldėjo viską: seną namą, rūsį, šulinį, solidžią pinigų 
sumą. Jis metė darbą “Haide", nors kurį laiką naudojosi savo butu Kalu- 
mete, gaudamas siuntinius Džono Granto vardu. Jis palaikė ryšius su 
pačiais solidžiausiais klientais bei, kaip ir anksčiau, kai dirbo “Haide", 
važinėjo po mažas krautuvėles. Būtent tų išvykų metu jis sekdavo au- 
kas, jas pagrobdavo, taip pat ir paskandindavo. Jo rudame furgone ant 
maišo žmonių kūnams vežti buvo sustatytos dėžės su odiniais papuoša- 
lais pardavimui. 

Rūsyje jis turėjo visišką veikimo laisvę. Galėjo ten ir dirbti, ir pra- 
mogauti. Iš pradžių tai buvo tik žaidimai - jaunų merginų medžioklė 
visiškoje tamsoje, paveikslai, kuriuos jis tapė galiniuose kambariuose. 
senutės gyvenimo metais. Kartą Gambas ją pamatė, kai ėmė išjos gami- 
nius. Bimel nebuvo pirmoji maniako auka, bet buvo pirmoji, nužudyta 
dėl odos. 

Tarp Džeimo daiktų rasti merginos laiškai jam. 

Starling.vos beužteko jėgų skaityti tuos laiškus, nes jie buvo kupi- 
ni vilčių, neįtikėtinų troškimų, meilės, švelnumo ir atsidavimo Gambui: 
“Mielasis paslaptingasis mano širdies valdove, aš taip tave myliu! Tu 
net negalvojai, kad aš galiu tau tai pasakyti. Nuostabiausia būtų kaip 
atsaką išgirsti tokius pat žodžius!" 

Kada ji sužinojo teisybę? Gal aptikusi rūsį? Kaip pasikeitė jos vei- 
das, kai priešais ją atsistojo kitas Žmogus? Kiek laiko jis išlaikė ją šuli- 
nyje? 

Negana to, Frederika liko jam ištikima iki pačios paskutinės aki- 
mirkos. Vieną laišką ji parašė jau šulinyje, būdama įkalinta. 

Klarisa Starling Akademijoje pasižymėjo puikia reputacija ir ne- 
pageidavo jokių kontaktų su spauda. Tačiau bulvariniai laikraščiai nuo- 
lat rašė apie ją. 

Laikraštis “Tėvynės liežuvautojas" nupirko iš Frederiko Čiltono 
juostelę su Klarisos ir Lekterio pokalbio įrašu ir išspausdino visą seriją 
straipsnių su rubrika “Drakulos sužadėtinė". Rašeivos pranešė, neva Star- 
ling už užmokestį papasakojusi Lekteriui savo intymius išgyvenimus. 

Žurnalas “People" išspausdino apie ją gana šiltą straipsnį, įdėda- 
mas jos studijų laikų nuotrauką ir tą, kurioje ji klausosi pamaldų Boze- 
meno liuteronų bažnyčioje. Bet labiausiai ji džiaugėsi išvydusi savo my- 
limo arklio Hanos, tempiančio pilną vežimą vaikų, nuotrauką. 

Starling išsikirpo Hanos nuotrauką ir įsidėjo į piniginę. Tai buvo 
vienintelis dalykas, kurį Klarisa nusprendė išsaugoti. 

Ji pajuto, jog sveiksta. 


Keturiasdešimt penktas skyrius 


“Marko"' viešbutyje liokajus minkštu kilimu rūpestingai stūmė prie- 
šais save vežimėlį ant ratukų. Prie 91-ojo kambario durų jis sustojo ir 
pirštinėta ranka lengvai pasibeldė. Palaukęs minutę, pasibeldė stipriau, 
nes iš kambario sklido Gleno Guldo atliekamų Bacho invencijų garsai. 

- Įeikite, - vyriškis apibintuota nosimi, vilkintis tik chalatu, prie 
stalo kažką rašė. - Pastatykite prie lango ir parodykite man vyną. 

Liokajus atnešė butelį. Žmogus atidžiai apžiūrėjo etiketę, priglau- 
dė kaklelį prie skruosto. 

- Atkimškite, tik nestatykite į ledą, - pasakė jis pasirašydamas čekį 
su dosniais arbatpinigiais. - Dabar negersiu. 

Jis nenorėjo, kad liokajus pripiltų į taurę vyno, nes nuo šio žmo- 
gaus sklido nemalonus kvapas. 

Daktaras Lekteris buvo žaismingai nusiteikęs. Savaitė pralėkė nuos- 
tabiai. Jo išorė pamažu pasidarė normali. Kai tik dings tos šlykščios 
dėmės, jis galės eiti pas fotografą. Nuotraukos pasui. 

Jis sugebėjo viską padaryti pats - kelios silicio injekcijos į nosį. 

Silicis buvo pardavinėjamas vaistinėse be recepto, novokainas ir vais- 
tai, leidžiami po oda, - tik su atitinkamais dokumentais. Šią problemą jis 
išsprendė labai paprastai: vienoje klientų perpildytoje vaistinėje nug- 

velbė nuo stalo receptą. Jis koreguojančiu skysčiu užtepė gydytojo ke- 
verzones ir pasidarė švaraus blanko kopiją. Pirmasis receptas nepapras- 
tai tiksliai atitiko pavogtąjį. Jis nepastebimai padėjo jį į vietą ir niekas 
nieko nepastebėjo. 

Seniai seniai, dar iki pirmojo arešto, daktaras Lekteris sukaupė pi- 
nigų tam atvejui, jeigu dėl kokios nors priežasties tektų išvykti. Vienoje 
pensiono prie Saskuechanos upės sienoje buvo paslėpti pinigai, kredi- 
tinė kortelė ir svetimo žmogaus pasas. Cia buvo ir kosmetikos reikme- 
nų, kuriais jis tikėjosi savo išvaizdai suteikti panašumo į žmogų, pa- 
vaizduotą paso nuotraukoje. 

Tačiau dokumento terminas seniai buvo pasibaigęs ir reikėjo kaip 
galima greičiau gauti naują pasą. 

Galvodamas, kad sieną lengviau kirsti su poilsiautojų grupe, ant 
krūtinės pasikabinus turistinį žetoną, jis nusipirko kelialapį į egzotišką 
kelionę “Pietų Amerikos puikybė". Taip daktaras Lekteris tikėjosi pa- 
siekti Rio de Žaneirą. 

Tą vakarą jis rašė laiškus, kuriuos ketino išsiųsti per pašto paslau- 
gų agentūrą Londone. 

Pirmiausia jis pervedė solidžią pinigų sumą sanitarui Barniui, atsi- 
dėkodamas už gerą elgesį su juo psichiatriniame kalėjime. 

"Paskui brūkštelėjo porą žodžių Frederikui Čiltonui, pranešęs, kad 
žada aplankyti jį pačiu artimiausiu laiku. Jis ketino ištatuiruoti jam ant 
kaktos mitybos instrukciją. Ši mintis jam labai patiko. 

Na, ir, prisipylęs taurę nustabaus “Montrašė", kreipėsi į Starling: 


“Na, kaip, Klarisa, ar Jūsų ėriukai nutilo? 

Jūs, žinoma, prisimenate, kad turite man apie tai pranešti. Ir aš 
Jumis tikiu. 

Labai gerai bus, jeigu išspausdinsite skelbimą “Taims " ir “Inter- 
nešnl herald tribjun"' puslapiuose pirmąją bet kurio mėnesio dieną. O 
dar geriau bus, jeigu paskelbsite jį “Čaina meil" laikraštyje. 

Manęs nenustebins nei neigiamas, nei teigiamas atsakymas. Bet 
kol kas ėriukai turėtų tylėti. Klarisa, teiskite save tik visų požeminių 
kalėjimų, sukurtų Miniai, teismu. Jums dar ne vieną kartą teks kovoti už 

Jį, už tą išganingąjį tylėjimą. Nes Jus pančioja pilietinė pareiga, Jūs 
vadovaujatės tik pareiga ir tą pareigą Jūs jausite visada. 

Aš neketinu susitikti su Jumis, Klarisa, tačiau pasaulis įdomesnis, 
kai jame egzistuoja tokių žmonių kaip Jūs. Tikiuosi, man Jūs jaučiate ne 
mažesnę pagarbą." 

Daktaras Lekteris palietė lūpas šratinuku, pažvelgė į naktinį dan- 
gų, nusišypsojo. 


“Dabar aš turiu langus. 

Virš horizonto švyti Orionas. Šalia Jupiteris. Dabar jis yra opozi- 
cijoje Žemei ir to daugiau nebus iki 2000-ųjų (neketinu Jums nurodyti 
tikslaus laiko ir aukščio). Tačiau tikiuosi, kad Jūs taip pat juos matote. 
Mes turime bendrų žvaigždžių, Klarisa. 

Hanibalas Lekteris." 


Toli rytuose, aukštai giedrame nakties danguje, virš didžiulio na- 
mo ir kambario, kuriame švyti naktinės lempelės žiburiuk“*, įsižiebė 
Orionas. Ant didelės lovos - daugybė dygsniuotų antklodžių. Ant jų ir 
po jomis tyso keli dideli šunys. Blankioje šviesoje sunku suvokti, kur 
yra kas. 

Vis dėlto rožinė lempelė aiškiai apšviečia merginos veidą. Be jo- 
kių abejonių, tai Klarisa Starling. Ji saldžiai ir ramiai miega. Ėriukai 


tyli, 


